VITRALII - LUMINI ŞI UMBRE, an VII, nr. 26, martie – mai 2016 5 VITRALII LUMINI ŞI UMBRE Publicaţie editată de Asociaţia Cadrelor Militare în Rezervă şi în Retragere din Serviciul Român de Informaţii DIRECTOR: Col. (r) Filip Teodorescu Contact: Bucureşti, str. Toamnei nr. 37, sector 2 Tel.: (0040)-21-2119957 acmrr.bucuresti@acmrr-sri.ro www.acmrr-sri.ro ©ACMRR-SRI Bucureşti 2016 ISSN 2067-2896 „VITRALII – LUMINI ŞI UMBRE” Consultanţi ştiinţifici Acad. Dinu C. Giurescu Prof. univ. dr. Ioan Scurtu Prof. univ. dr. Mihail M. Andreescu Prof. univ. dr. Gelu Neamțu Dr. ist. Alex Mihai Stoenescu 6 VITRALII - LUMINI ŞI UMBRE, an VII, nr. 26, martie – mai 2016 Conf. univ. dr. Aurel V. David Colegiul de redacţie Redactor şef: Paul Carpen Secretar de redacţie: Gl. bg. (r) Maria Ilie Membri: Gl. mr. (r) Dumitru Bădescu Col. (r) Mihai Constantinescu Col. (r) Hagop Hairabetian Gl. mr.(r) Marin Ioniţă Gl. bg. (r) Nechifor Ignat Gl. bg. (r) Vasile Mălureanu Col. (r) Gheorghe Trifu Responsabilitatea juridică pentru conţinutul materialelor publicate revine exclusiv autorilor acestora. Opiniile şi punctele de vedere exprimate de autori în cuprinsul revistei pot să nu corespundă integral cu cele ale ACMRR-SRI. Reproducerea sub orice formă a conţinutului acestei publicaţii este permisă cu menţionarea sursei şi a autorului. Manuscrisele nepublicate nu se restituie. VITRALII - LUMINI ŞI UMBRE, an VII, nr. 26, martie – mai 2016 7 C U P R I N S Serviciul Român de Informații la aniversare  Mesaj de suflet ..................................................................................... 5  SRI la 26 de ani: câteva repere ale evoluției sale instituționale ........... Gl. mr. (r) Dumitru Bădescu 7  SRI – trecut, prezent și viitor ............................................................... Dr. Mircea Frențiu, șeful Secţiei Chirurgie, Spitalul orășenesc Blaj 13 Unirea tuturor românilor – un vis de veacuri  Patrie și patriotism – abordare sociologică .......................................... 19 Col. (r) dr. Aurel V. David  Lungul drum spre unirea românilor într-un singur stat ........................ 27 Prof. univ. dr. Mihail M. Andreescu  Planuri și scenarii actuale vizând dezmembrarea României ................ Col. (r) dr. Aurel V. David 37  Avram Iancu, omorât a treia oară, la Sibiu .......................................... Conf. univ. dr. Mihai Racovițan 45 Societatea cultural-patriotică „Avram Iancu”, Sibiu  Istoria îi scrie nemurirea ....................................................................... Gheorghe Trifu 49 Martie 1990 – cauze și consecințe  Târgu Mureș - Martie 1990: Preliminarii ............................................. 50 Zeno Millea  O etapă în războaiele politice și de imagine duse împotriva României: Târgu Mureș, martie 1990 .................................................. 62 Dorin Suciu   Combaterea acțiunilor revizionist-separatiste, misiune legală și patriotică a serviciilor noastre secrete .................................................. Gl. mr. (r) Victor Negulescu 73 O noapte furtunoasă și nu numai... ....................................................... 77 Marian Teodorescu Memorie profesională  Analiza și sinteza informațiilor la nivelul Direcției de Contraspionaj, 1960-1990 ............................................................................................ Col. (r) Ion Șovu 83 VITRALII - LUMINI ŞI UMBRE, an VII, nr. 26, martie – mai 2016 8  Opoziția oamenilor de cultură față de regimul Ceaușescu ................... 89 4. Opoziția în celelalte țări comuniste din Europa de Est: URSS, Polonia Gl.bg. (r) Vasile Mălureanu  Cum „am compromis Ministerul”......................................................... 101 Col. (r) Valeriu Dogaru  O legendă informativă .......................................................................... 103 Col. (r) Grigore Niță  Acțiunea „Suveica” .............................................................................. 105 Gl. bg. (r) Vasile Coifescu Atitudini  Duplicitarul .......................................................................................... Paul Carpen 109  În somnul rațiunii se nasc monștrii nefericirilor noastre ...................... Lt. Col. (r) Ion Șandru 112  O părere... ............................................................................................. Col. (r) Dumitru Zanfir 116  O vorbă proastă, prea des repetată: „Românii au trădat ușor...” Oare? ..... Ion Coja 118  „Vitralii – Lumini și umbre”: o revistă pentru istorie .......................... Dr. Ion Albu, Focșani 129 În sprijinul culturii de securitate  Manipularea .......................................................................................... Gl. bg. (r) Ion Stoica 132  Colțul mizantropului: Care-i treaba cu Statul Islamic .......................... Col. (r) Hagop Hairabetian 137  Note de lectură ..................................................................................... 145 o o Volumul „România între revoluție și lovitură de stat” – o excelentă analiză a manipulării maselor în decembrie 1989 (Paul Carpen) Vasile Mălureanu: „Apărarea ordinii Constituționale – perspectiva unui ofițer de informații” (Maria Ilie) Pagini literare ........................................................................................... o Paul Carpen, Emil Dreptate, Nicolae Ardeleanu, Constantin Matei, 151 Gheorghe Presnescu Din activitatea ACMRR-SRI .................................................................... 155   157 157 Prezenţi în viaţa şi cultura cetăţii ....................................................... Noi apariții editoriale .......................................................................... VITRALII - LUMINI ŞI UMBRE, an VII, nr. 26, martie – mai 2016 9 UN MESAJ DE SUFLET Instituţiile, ca şi oamenii, trecând prin vreme, ajung la momente de bilanţ. Aniversarea nu este doar un moment de sărbătoare, ci şi unul de reflecţie, de evaluare şi proiecţie. Edificarea unei instituţii este un proces dificil, realizabil cu mari eforturi intelectuale, umane, materiale pe durata mai multor ani, decenii şi chiar secole. Este şi cazul serviciilor de informaţii din România. Embrionii serviciului de informaţii în arealul românesc sunt plasați de istorie în etapa formării entităţilor statale feudale. În sensul propriu-zis, de structuri statale cu atribuţii de protejare a intereselor naţionale, serviciile de informaţii româneşti au urmat la scurt timp Unirii Principatelor, dezvoltările ulterioare fiind asociate consolidării statului modern România. În tot acest interval, serviciile de informaţii româneşti cu vocaţie naţională sau departamentală au purtat diverse denumiri, dar au avut un numitor comun – patriotismul şi, subsecvent, servirea intereselor naţionale. Serviciul Român de Informaţii, de la a cărui constituire se împlinesc 26 de ani, este purtătorul tradiţiilor şi experienţei acumulate în toţi aceşti – nu puțini – ani. Deloc întâmplător, motto-ul aflat pe sigla S.R.I. este „Patria a priori”. Performanţele operaţionale ale Serviciului Român de Informaţii sunt astăzi recunoscute, atât în plan intern, cât şi în spaţiul euro-atlantic. An de an, de la apariţia sa, „Vitralii – Lumini şi umbre” a prezentat – inclusiv în acest număr al revistei – dezvoltările structurale, organizatorice, procesele de transformare instituţională, de profesionalizare a personalului, de deschidere spre societate în general şi spre mediile academice în particular, cu un accent aparte pe relația stat-cetățean. Parteneriatul stat-cetățean, asumat de către SRI ca obiectiv în „Viziunea strategică pentru perioada 2015 – 2019”, proces bazat 10 VITRALII - LUMINI ŞI UMBRE, an VII, nr. 26, martie – mai 2016 pe încrederea reciprocă, va fi, cu siguranță, de natură să consolideze climatul intern de securitate! Toate aceste evoluţii au fost posibile prin eforturile – depuse în condiţii nu întotdeauna favorabile – prin devotamentul, inteligenţa, perseverenţa şi tenacitatea cu care au acţionat oamenii ce compun acest Serviciu. Este – în egală măsură – meritul conducerilor succesive ale Serviciului care au păstrat instituţia în afara jocurilor politice, dar şi al fiecărui lucrător care şi-a asumat sistemul de valori legale, etice şi morale ale Serviciului. Mulţi dintre noi, cei aflaţi în rezervă, am trăit efectiv unele etape ale acestor transformări şi am contribuit la elaborarea şi implementarea lor. Cu încrederea fermă că Serviciul Român de Informaţii va continua să performeze, veteranii Serviciului vă adresează Dumneavoastră, cadrelor active de comandă şi execuţie, felicitări şi mulţumiri pentru reuşite şi succes în nobila misiune ce vă revine – protejarea şi promovarea intereselor României! La mulţi ani, SRI! Asociația Cadrelor Militare în Rezervă și în Retragere din Serviciul Român de Informații VITRALII - LUMINI ŞI UMBRE, an VII, nr. 26, martie – mai 2016 11 SRI LA 26 DE ANI CÂTEVA REPERE ALE EVOLUŢIEI SALE INSTITUŢIONALE În urmă cu 26 de ani, la data de 26 martie 1990, prin Decretul nr.181 al Consiliului Provizoriu de Uniune Naţională, se înfiinţează Serviciul Român de Informaţii „organ central al administraţiei de stat, având ca scop obţinerea de date şi informaţii referitoare la activitatea serviciilor de spionaj, a organizaţiilor extremist-teroriste, îndreptate împotriva României, a elementelor cu intenţii de a organiza şi desfăşura acţiuni de diversiune şi atentat, de subminare a economiei naţionale, de destabilizare a ordinii de drept”. Atunci când comparăm misiunea de bază a Serviciului Român de Informaţii la acel moment (1990) cu cea de astăzi (2016), avem o imagine întregită cu privire la procesele complexe de transformare instituţională pe care acesta le-a parcurs, pentru a putea să facă faţă riscurilor şi ameninţărilor ce caracterizează actualul mediu de securitate naţională şi internaţională. Încă de la înfiinţare, era limpede că Serviciul Român de Informaţii trebuia să înceapă imediat şi să parcurgă cu consecvenţă un lung şi dificil drum al schimbărilor şi reformelor instituţionale pentru a putea să-şi îndeplinească misiunile în noul context intern, regional şi mondial. România se afla în etapa de început a tranziţiei spre o societate democratică, ceea ce presupunea, în primul rând, înfiinţarea şi funcţionarea unor noi instituţii fundamentale ale statului de drept. În plan extern, regimurile totalitare din ţările Europei Centrale şi de Est, inclusiv cele vecine României, s-au prăbuşit, mai multe republici sovietice socialiste din componenţa URSS şi-au declarat independenţa de stat, arhitectura de securitate europeană a suferit transformări profunde şi, ca urmare, registrul ameninţărilor la adresa stabilităţii în regiune s-a diversificat. Astfel, mişcările naţionaliste, etnice, religioase şi secesioniste din mai multe state din regiune s-au radicalizat, ameninţările specifice sau asociate terorismului s-au intensificat, iar tabloul riscurilor de securitate s-a îmbogăţit cu ameninţările ce ţin de proliferarea armelor de distrugere în masă, crima organizată transfrontalieră, migraţia ilegală, traficul de armament şi muniţie, traficul de droguri. 12 VITRALII - LUMINI ŞI UMBRE, an VII, nr. 26, martie – mai 2016 Primul obiectiv care trebuia realizat, încă de la începutul activităţii sale, era cel legat de asigurarea cadrului legislativ necesar racordării instrumentelor, tehnicilor şi procedurilor de culegere, verificare, analiză şi valorificare a informaţiilor la cerinţele unei societăţi democratice în care drepturile şi libertăţile fundamentale ale cetăţenilor sunt apărate ca valori supreme ale statului de drept. Pentru acest motiv, dar şi pentru a face faţă noilor riscuri la adresa securităţii naţionale generate de evoluţia rapidă şi de cele mai multe ori imprevizibilă a mediului intern şi internaţional de securitate, Serviciul Român de Informaţii a fost nevoit să-şi stabilească şi să aplice schimbări profunde la intervale relativ scurte de timp. Anterior propunerii/adoptării oricărei hotărâri/decizii care a vizat transformarea de substanţă a Serviciului Român de Informaţii într-o anumită etapă a evoluţiei sale instituţionale, în scopul eliminării potenţialelor eşecuri, s-au efectuat analize şi evaluări profunde care au vizat, de regulă, cel puţin şase domenii principale de activitate, astfel: - misiunea/viziunea/strategia (competenţele date prin lege/stabilirea cu cât mai multă claritate ce va trebui să facă într-un orizont de timp estimat/obiectivele strategice subsumate intereselor majore şi de securitate naţională, direcţiile de acţiune şi mijloacele disponibile pentru atingerea acestora); - organizarea şi structura (alegerea modelelor organizatorice, structurale şi funcţionale care optimizează atingerea obiectivelor strategice); - modul de lucru şi conducerea operaţiunilor (managementul operaţional, metodele, tehnicile şi procedurile de lucru); - resursa umană (selecţia, recrutarea, pregătirea, cariera personalului); - administrarea resurselor (dimensionarea şi managementul tuturor resurselor - umane şi materiale – necesare atingerii obiectivelor strategice); - comunicarea cu partenerii/beneficiarii şi autorităţile mandatate (comunicarea priveşte partenerii interni şi externi; organizaţii ale societăţii civile; mediul universitar şi academic; promovarea culturii instituţionale şi de securitate naţională/modul de asigurare a fluxului informaţional necesar informării factorilor de decizie prevăzuţi de lege/modul de comunicare cu autorităţile care asigură organizarea, coordonarea, supravegherea şi controlul activităţii). VITRALII - LUMINI ŞI UMBRE, an VII, nr. 26, martie – mai 2016 13 În cele ce urmează ne propunem să facem o scurtă retrospectivă selectivă a celor mai importante momente care au marcat semnificativ evoluţia Serviciului Român de Informaţii spre o instituţie esenţială a statului în domeniul asigurării securităţii naţionale a României. 1. Prima transformare majoră a Serviciului Român de Informaţii are loc imediat după adoptarea cadrului legislativ referitor la asigurarea siguranţei naţionale – Legea nr.51/1990 privind siguranţa naţională a României şi Legea nr.14/1992 privind organizarea şi funcţionarea Serviciului Român de Informaţii – respectiv la începutul anului 1993, când s-a finalizat elaborarea primului Regulament de funcţionare a Serviciului Român de Informaţii, aprobat, potrivit legii, de Consiliul Suprem de Apărare a Ţării. În baza acestuia, toate domeniile de activitate ale SRI, menţionate mai sus, au fost supuse unor schimbări de fond care au vizat conectarea la realităţile mediului de securitate, existent şi previzibil, precum şi încadrarea acţiunilor specifice în limitele stricte ale legii. Acesta a fost momentul în care Serviciul Român de Informaţii şi-a putut asuma direcţiile de acţiune, şi-a conceptualizat toate componentele activităţii de informaţii, şi-a elaborat setul de reglementări interne cu privire la procedurile şi tehnicile de lucru, a adaptat organizarea şi structura la cerinţele de cunoaştere, prevenire şi contracarare a ameninţărilor, a regândit politica de selecţie, recrutare şi pregătire a personalului şi şi-a fundamentat elementele concepţiei de relaţionare externă cu serviciile de informaţii străine. La scurt timp, Parlamentul României adoptă Hotărârea nr. 30/1993 prin care a fost înfiinţată, potrivit legii, Comisia Comună Permanentă a Camerei Deputaţilor şi Senatului pentru exercitarea controlului asupra activităţii Serviciului Român de Informaţii. Aceasta a apărut într-un moment extrem de important pentru creşterea credibilităţii S.R.I. în societatea românească, dar şi pentru adăugarea unui plus de legitimitate în mentalul personalului, în sensul că toate acţiunile sale sunt verificate şi acceptate, sub raportul încadrării în limitele legale, de către organul reprezentativ suprem al poporului român. 2. La începutul anilor 2000, în contextul globalizării tot mai accentuate a activităţilor economice, comerciale, financiare şi tehnologice şi mai ales informaţionale, al globalizării, în egală măsură, a unor ameninţări la securitatea naţională şi internaţională – terorism, crimă organizată 14 VITRALII - LUMINI ŞI UMBRE, an VII, nr. 26, martie – mai 2016 transfrontalieră, proliferare NBC, migraţie ilegală, agresiuni la adresa mediului, atacuri asupra infrastructurilor informatice, agresiuni informaţionale la adresa statelor – în Serviciul Român de Informaţii a apărut nevoia efectuării de analize şi evaluări asupra modului în care instituţia era pregătită să răspundă la asemenea provocări. Pe de altă parte, realizarea obiectivelor strategice ale României de aderare la NATO şi UE reclama o contribuţie majoră a SRI alături de celelalte instituţii ale sistemului securităţii naţionale. În acelaşi timp, la sfârşitul anului 1999, CSAT a prezentat în Parlament Strategia de Securitate Naţională a României, care a şi fost adoptată, devenind instrumentul de fundamentare şi orientare a acţiunilor, din întreg sistemul securităţii naţionale, desfăşurate în scopul protejării şi afirmării intereselor fundamentale ale României. Desigur, sarcini importante din acest document reveneau SRI, ceea ce presupunea evaluări ale capacităţii sale operaţionale pentru a stabili dacă le putea îndeplini în organizarea şi funcţionarea existentă. Rezultatul evaluărilor efectuate din perspectiva considerentelor arătate mai sus s-a concretizat în elementele de fundamentare a orientărilor activităţii SRI pe termen scurt şi mediu. Documentul rezultat, într-o formulă sintetizată, a fost făcut public în scopul receptării reacţiilor din partea principalelor autorităţi şi instituţii ale statului, precum şi a unor operatori media. În paralel s-a demarat procesul de adaptare a tuturor domeniilor de activitate la cerinţele elementelor de fundamentare a strategiei pe termen scurt şi mediu la finalul căruia s-a elaborat un nou Regulament de funcţionare a SRI, care a fost aprobat de CSAT în luna noiembrie a anului 2001. Regulamentul cuprinde dispoziţiile necesare consolidării structuralorganizatorice a SRI, îmbunătăţirii managementului activităţii de informaţii, regândirii politicii de recurse umane, diversificării legăturilor cu societatea civilă şi creării cadrului normativ al activităţii prin care să se realizeze securitatea informaţională a cetăţenilor, a societăţii şi a instituţiilor statului. Au fost operate modificări de substanţă în ceea ce priveşte managementul integrat al resurselor informaţionale, disponibile sau create de Serviciu, pentru cunoaşterea anticipată a ameninţărilor, dimensionarea VITRALII - LUMINI ŞI UMBRE, an VII, nr. 26, martie – mai 2016 15 principalelor structuri operaţionale, de planificare şi analiză a informaţiilor şi gruparea lor în blocuri funcţionale determinate de competenţele atribuite şi de logica fluxurilor informaţionale interne, interoperativitatea operaţiunilor de informaţii cu cele ale serviciilor din spaţiul euro-atlantic, profesionalizarea şi specializarea ofiţerilor operativi de informaţii şi a analiştilor de informaţii. Merită evidenţiat şi faptul că pentru prima oară în organizarea Serviciului a fost înfiinţată o structură care să asigure comunicarea cu entităţile societăţii civile şi promovarea culturii de securitate naţională. De asemenea, a fost elaborată şi pusă în aplicare Strategia de pregătire şi instruire a personalului, iar Academia Naţională de Informaţii a organizat, în anul 2002, prima serie a cursanţilor actualului Colegiu Naţional de Informaţii. 3. Cea mai profundă şi cuprinzătoare transformare conceptuală şi structural-organizatorică a SRI a avut loc imediat după ce a fost elaborată „Viziunea strategică 2007-2010”, care a fost aprobată de CSAT, în iunie 2007. Obiectivul central al documentului l-a reprezentat adaptarea SRI la dinamica, extrem de complicată, a mediului de securitate, ceea ce necesita transformarea şi flexibilizarea structurilor şi a procedurilor de lucru, astfel încât să se permită anticiparea, analizarea şi înţelegerea provocărilor şi a oportunităţilor strategice de securitate naţională, caracteristici esenţiale ale unui serviciu de informaţii modern. Pe de altă parte, aderarea României la UE la 1 ianuarie 2007 şi statutul de membru NATO, deja obţinut din anul 2004, presupuneau asumarea obiectivelor strategice de securitate ale celor două organizaţii şi, pe cale de consecinţă, integrarea activităţii SRI în sistemul aliat de prevenire şi gestionare a riscurilor şi ameninţărilor comune. Procesul de modernizare fundamentat pe „Viziunea strategică 2007 – 2010” s-a încheiat odată cu aprobarea de către CSAT, în luna martie 2008, a Regulamentului de funcţionare a SRI. Deşi, până la începutul anului 2009, aşa cum se cunoaşte, SRI finalizase în cea mai mare parte măsurile necesare atingerii obiectivelor stabilite anterior, la orizontul anilor 2010 s-au intensificat riscurile ce ţin de societatea informaţională, respectiv apariţia şi manifestarea unor ameninţări ale spaţiului cibernetic. 16 VITRALII - LUMINI ŞI UMBRE, an VII, nr. 26, martie – mai 2016 Era evident că, pentru o instituţie care îşi proiectează viitorul cu responsabilitatea cerută de atingerea unui înalt nivel de profesionalism, sosise momentul lansării unui nou proiect care să-l pregătească pentru a face faţă provocărilor generate de era informaţională. Ca urmare, se elaborează şi se pune în aplicare „Viziunea strategică 2010-2015 – SRI în era informaţională”. Prin acest document strategic, SRI şi-a propus două obiective majore. Pe de o parte să evalueze impactul noilor tehnologii informatice asupra optimizării procedurilor interne de lucru, în sensul consolidării performanţei operaţionale şi analitice ca urmare a utilizării noilor instrumente cibernetice şi, pe de altă parte, să-şi dezvolte capacităţile operaţionale de identificare şi gestionare a ameninţărilor din spaţiul cibernetic naţional. Chiar şi numai din această scurtă prezentare a evoluţiei SRI, câteva concluzii se degajă de la sine. La 26 de ani de la înfiinţarea sa, SRI se prezintă ca o instituţie modernă a statului român, esenţială pentru apărarea valorilor şi promovarea intereselor fundamentale ale României, cu un nivel de credibilitate ridicat în interiorul şi în exteriorul ţării, apreciată pentru capacitatea de a previziona şi evita surprinderile strategice la adresa securităţii naţionale. Este evident că pentru a ajunge aici a fost nevoie de eforturi susţinute, de depăşirea unor dificultăţi şi obstacole majore, de asumarea unor responsabilităţi crescute şi de angajarea de resurse umane şi materiale deloc de neglijat. Avem convingerea că, şi în continuare, SRI nu va neglija una dintre misiunile ce ţin de esenţa existenţei sale, şi anume, aceea de a cerceta permanent orizonturile de securitate naţională şi de a se pregăti, prin viziune, pentru identificarea riscurilor şi stabilirea ameninţărilor ce pot apare în viitorul apropiat sau mai îndepărtat. Gl. mr. (r) Dumitru Bădescu VITRALII - LUMINI ŞI UMBRE, an VII, nr. 26, martie – mai 2016 17 SRI – TRECUT, PREZENT ŞI VIITOR Suntem martorii unei lumi complexe, care parcurge etape contradictorii şi în spatele unor declaraţii belicoase ale marilor puteri se perfecţionează la nesfârşit spionajul în numele libertăţii şi progresului, în numele sacru al interesului naţional. Aceste servicii de spionaj de orice natură s-au materializat din cele mai vechi timpuri şi până în zielele noastre sau, cu alte cuvinte, în ciuda „tinereţii” de care se bucură noţiunea de spionaj, sustragerea de secrete şi informaţii cu ajutorul spionajului se pierde în negura timpului. Chiar şi în Cartea Cărţilor, în cele mai vechi texte biblice se pomeneşte de spionaj şi spioni. În Vechiul Testament, în Cartea „Numerii” se arată cum Dumnezeu i-a poruncit proroocului Moise: „trimite oameni care să iscodească Ţara Canaanului pentru a vedea ce popor locuieşte, tare sau slab, puţin sau mult şi cum este ţara în care locuieşte, mănoasă sau rea, cum este pământul, gras ori slab”. Iată, deci prima formă de spionaj din lume. În antichitate păcălirea adversarului de oameni ingenioşi şi profesionişti se poate vedea la Delfi, unde sub masca enigmaticei preotese Pitia se ascundea o spioană în slujba guvernanţilor de atunci. Vestitul Hanibal, temutul adversar al Romei, a ieşit de multe ori victorios prin trimiterea în tabăra adversă de spioni care culegeau informaţiile necesare victoriei. Tot în antichitate, japonezii, cu ajutorul spionilor, au sustras de la chinezi secretul fabricării mătăsii naturale, iar romanii, de la cartaginezi, secretul preparării purpurei. Ajungând în Evul Mediu, avem şi aici procedee de spionaj prin care a fost sustrasă din China tehnica fabricării porţelanului, iar după industrializarea Angliei şi Germaniei lupta dintre spioni pentru obţinerea unor oţeluri foarte dure necesare pentru fabricarea armelor. Ajungând în epoca modernă, vedem lupta dintre spionii celor două mari puteri: Franţa şi Germania pentru a vinde tunuri de calitate altor ţări şi aş aminti anul 1902 când cele două mari firme Krupp şi Schneider doresc să vândă tunuri Braziliei, câştigând firma Krupp. În primii ani ai Primului Război Mondial, dirijabilele germane Zeppelin răspândeau groază în trupele aliate, dar nu ştia nimeni că tehnica de ghidare a dirijabilelor a fost furată de spionii germani de la un om de ştiinţă român, care se numea Dumitru Popescu. Un alt exemplu de spionaj, dar de data aceasta 18 VITRALII - LUMINI ŞI UMBRE, an VII, nr. 26, martie – mai 2016 „haios”, a fost furtul tehnicii de preparare a whisky-ului din Scoţia de către studenţi japonezi, tineri spioni în slujba Imperiului Soarelui. După doi ani, whisky-ul se prepara în Japonia şi era vândut la jumătate de preţ. Şi aş putea continua cu foarte multe exemple. Intrând în epoca modernă, care transformă lumea de odinioară în altă lume în care totul se vinde şi se cumpără – lucruri, fiinţe, idei – serviciile secrete de spionaj au luat o dezvoltare foarte mare. Sunt deja celebre CIA pentru americani, KGB și GRU pentru sovietici, STASI pentru fostul RDG apoi FSB și SVR pentru ruşi, MOSSAD-ul pentru israelieni. Într-o lume a concurenţei şi a goanei după profit, corupţia prin mijlocirea banilor sau pregătirea de documente cu ajutorul cărora să se poată şantaja devin metode primordiale pentru serviciile secrete. Nu mai este nevoie acum de agenţi secreţi de tip James Bond sau spioni de genul Mata Hari. Ei rămân doar în filme: în realitate, spionii sunt nişte oameni cu o pregătire militară, paramilitară, psihologică şi tehnico-ştiinţifică remarcabilă, fiind capabili să înfrunte situaţiile cele mai periculoase cu sânge rece. Dar să revenim la ţara noastră. În România, societatea se dezintegrează rapid la nivelul valorilor şi al stilului de viaţă, impunându-se o bază de reconstrucţie absolut nouă, în care serviciile secrete trebuie să aibă un anumit rol. În pofida discursurilor romantice despre democraţie şi libertate, libertatea în lume, libertatea în România nu este totală. A vorbi despre libertatea absolută înseamnă a nega orice formă de comunitate sau societate, fie ea socialistă, capitalistă sau mixtă cum este în Hong Kong. Una dintre realităţile lumii contemporane care îl prezintă pe om ca pe o mică rotiţă angajată într-o imensă maşinărie numită societate, ne ameninţă tot mai mult libertatea şi ne transformă pe toţi în nişte birocraţi conştienţi sau nu de faptul că suntem dependenţi de o noţiune importantă a societăţii actuale care se numeşte informaţie. Massmedia – respectiv radio, televiziune, internet, telefonie mobilă – o împrăştie instantaneu şi cu o mare putere de convingere. Sunt sute de informaţii audio, video sau subliminale care pot să fie necodificate, dar majoritatea, cam 80%, sunt codificate de cei ce deţin puterea, puterea de orice natură. Pe măsură ce societatea se dezvoltă şi devine mai complexă, procentul de mesaje necodificate scade şi crește cel al mesajelor codificate, prelucrate subtil pentru a vă convinge că o faptă este adevărată, că acest lucru este cel mai bun, că acest om politic și nu altul ne reprezintă cel mai bine. Există oameni bine plătiţi care prelucrează VITRALII - LUMINI ŞI UMBRE, an VII, nr. 26, martie – mai 2016 19 orice informaţie în folosul celor ce îi plătesc. Aşa că putem spune cu certitudine că un om este cumpărat, că un politician este cumpărat, că o parte a massmediei este cumpărată, că o ţară este cumpărată. Din această avalanşă de informaţii, codificate sau nu, cei care conduc ţara trebuie să ştie adevărul şi numai adevărul. Şi aici intervin serviciile secrete. În turbulenţele următoarelor decenii, nici o societate nu va putea supravieţui fără ajutorul unor centre specializate în care informaţia să fie prelucrată pentru interesul naţional. În România şi în lume, în general, cantităţi uriaşe de informaţii trebuie să fie prelucrate şi să circule cu viteză tot mai mare de la serviciile secrete spre structurile oficiale ce conduc statul de drept, chiar dacă ar trebui să le vâre cu de-a sila pe gâtul celor care conduc, care câteodată sunt ori prea proşti ori prea corupţi pentru a vedea interesul ţării şi al poporului român. Din păcate, orizontul politic al politicianului român de astăzi nu depăşeşte de obicei alegerile următoare. Rolul serviciilor secrete şi în primul rând al SRI este determinant pentru viitorul ţării noastre. Istoria modernă a serviciilor secrete românești are ca punct de pornire anul 1865, când pentru prima dată, după model francez, se înfiinţează o unitate numită Secţia II care se ocupa cu analiza informaţiilor cu caracter militar. La data de 19 aprilie 1892 se înfiinţează Biroul Siguranţei Naţionale, o unitate specială în cadrul Ministerului de Interne. În martie 1917, părintele serviciilor civile de informaţii româneşti a fost Mihail Moruzov, care a creat pentru prima dată o structură de informaţii civilă pentru siguranţă generală şi a convins, la 1 mai 1925, Marele Stat Major să accepte înfiinţarea unui serviciu secret care să lucreze numai cu cetăţeni civili pentru culegerea, verificarea şi completarea informaţiilor care interesează armata. Mihail Moruzov a continuat încercările de a scoate serviciul secret din structura armatei şi de a-l plasa sub autoritatea palatului regal, acţiune care este concretizată în anul 1938. Din păcate, schimbările de regim politic au avut urmări tragice pentru șefii serviciilor de informații, Mihail Moruzov și Eugen Cristescu, succesorul său. În următoarea perioadă se evidenţiază spionajul politic, militar şi economic. Spionajul politic se dezvoltă datorită nevoii de cunoaştere în timp util a hotărârilor importante pe linie de stat ale unei ţări şi, la nevoie, pentru subminarea ei. Exemplul clasic este cel al preşedintelui Salvador Allende al Republicii Chile care este înlăturat şi apoi omorât de forţele generalului Augusto Pinochet, moartea lui fiind prezentată public drept sinucidere. 20 VITRALII - LUMINI ŞI UMBRE, an VII, nr. 26, martie – mai 2016 Spionajul militar este şi el actual şi obţine date în ceea ce priveşte unele arme sofisticate sau planuri militare de apărare a unei ţări. Spionajul ştiinţific, economic, comercial şi financiar se practică şi astăzi atât la nivelul serviciilor secrete cât şi la nivelul marilor companii. Urmează perioada comunistă a serviciilor secrete: la 30 august 1948, prin decretul nr. 221, s-a înfiinţat Direcţia Generală a Securităţii Poporului care, în 30 martie 1951, devine Direcţia Generală a Securităţii Statului. În perioada aceasta serviciile secrete au înlocuit ofiţeri bine calificaţi cu diletanţi având carnet de partid comunist, care au făcut într-adevăr poliţie politică. După moartea lui Gheorghiu-Dej şi preluarea puterii de către Nicolae Ceauşescu, din personalul Securităţii au fost îndepărtaţi mulţi ofiţeri impuşi de administraţia de la Moscova. Pe măsură ce trece timpul, mai ales în anii '980, obsesia lui Nicolae Ceauşescu de a plăti datoria externă a României a făcut ca el şi soţia sa să fie urâţi de popor. Nicolae Ceauşescu şi soţia sa ştiau foarte bine şi în detaliu de suferinţele prin care trecea poporul român. Structurile Securităţii statului au informat permanent conducerea României despre starea de spirit a populaţiei şi despre acțiunile „agenturilor” străine. Evenimentul foarte important care a zdruncinat Securitatea românească a fost fuga generalului Ioan Mihai Pacepa care, fiind în RFG, a cerut azil politic în SUA prin intermediul Ambasadei americane din Bonn. Sunt divulgate multe secrete ale Securităţii statului, inclusiv spioni români care sunt prinşi de autoritățile statelor în care erau prezenţi. Sigur că Nicolae Ceauşescu l-a condamnat la moarte în contumacie şi a oferit un premiu pentru asasinarea lui de către teroristul secolului, „Şacalul”, Carlos Ilici Ramirez. Şacalul nu l-a putut omorî pe Pacepa, dar a produs o explozie la sediul postului „Europa Liberă” din München. Pacepa a scris mai multe cărţi, printre care Orizonturi roşii, Moştenirea Kremlinului şi Cartea neagră a securităţii, care au fost difuzate în România şi în lume. Se pun două întrebări: cum a fost posibil ca Pacepa să fugă şi dacă el a fost o „cârtiţă” implantată de CIA sau KGB? Lăsăm istoria să răspundă la aceste întrebări! SRI a luat fiinţă la 26 martie 1990, prin Decretul nr. 181, a avut şi are un rol important la dezvoltarea României şi mai ales la descoperirea noilor ameninţări la adresa siguranţei naţionale a ţării noastre. Serviciul Român de Informații culege, verifică și valorifică informațiile necesare cunoașterii, prevenirii și contracarării acțiunilor care sunt de natură să lezeze siguranța națională a României și desfășoară activități vizând apărarea secretului de stat și prevenirea scurgerilor de informații care nu pot fi făcute VITRALII - LUMINI ŞI UMBRE, an VII, nr. 26, martie – mai 2016 21 publice din punct de vedere legal. De asemenea, la cererea Consiliului Suprem de Apărare a Țării, serviciul asigură protecția antiteroristă a demnitarilor români și străini, sau a altor persoane, atunci când acestea sunt vizate de amenințări cu acte de terorism și desfășoară activități pentru descoperirea și contracararea acțiunilor de confecționare, deținere sau folosire ilegală de mijloace de interceptare a comunicațiilor. Serviciul Român de Informații este o instituție fără competențe în desfășurarea activităților de urmărire penală, acesta neavând posibilitatea reținerii sau arestării preventive, unitățile sale nedispunând de spații proprii de arest. Informațiile din domeniul siguranței naționale pot fi comunicate, potrivit legii nr. 51/1991, următoarelor instituții:  președintelui României, președintelui Senatului, președintelui Camerei Deputaților și Comisiilor permanente pentru apărare, ordine publică și siguranță națională ale celor două camere ale Parlamentului României;  primului ministru, miniștrilor și șefilor de departamente din ministere (când informațiile au legătură cu domeniile de activitate pe care aceștia le coordonează);  prefecților, primarului general al Capitalei, precum și președinților consiliilor județene, respectiv al municipiului București (pentru probleme care sunt de competența acestora);  organelor de urmărire penală, când informațiile privesc săvârșirea unei infracțiuni. Ofiţerul SRI nu este un James Bond, ci este un om cultivat, cu o facultate sau două, cu multă dăruire şi care acţionează în interesul ţării sale. Această nouă imagine a SRI a fost construită cu mult efort, pas cu pas de foștii directori ai instituției. Provocările de asemenea proporţii au cerut atitudini cu totul noi şi mult mai raţionale faţă de schimbare. Democratizarea serviciilor secrete a fost şi ea un proces destul de lung, care a urmat acelaşi drum sinuos ca şi democratizarea ţării. În decursul timpului, SRI s-a transformat continuu și a devenit o instituție performantă dar, mai ales, cu un înalt simț patriotic. Indiferent de anotimpul social pe care-l traversează omenirea, serviciile secrete sunt în dispozitiv. Oamenii nu rămân indiferenţi faţă de „războaiele secrete” şi românii trebuie să aibă mare încredere în această instituţie care se 22 VITRALII - LUMINI ŞI UMBRE, an VII, nr. 26, martie – mai 2016 numeşte SRI, chemată să apere interesul naţional, să apere secretul de stat şi economia României, fiind convinşi că ofiţerii SRI nu au conştiinţa „scoasă la mezat” şi nu au uitat nici o clipă sângele eroilor neamului căzuţi pentru libertatea şi prosperitatea României. Dr. Mircea Frențiu, medic primar, șeful Secţiei Chirurgie, Spitalul orășenesc Blaj VITRALII - LUMINI ŞI UMBRE, an VII, nr. 26, martie – mai 2016 23 PATRIE ȘI PATRIOTISM - abordare sociologică 1. „PATRIA” (ȚARA) - COMOARA SFÂNTĂ A ROMÂNILOR În Europa începutului de mileniu III s-a petrecut, cu surle şi trâmbiţe, un proces etno-politic pervers, generat de forţele aşa-numitei „globalizări”: ruperea frontierelor statelor naţionale şi îmboldirea străinilor din afara Europei de a se aşeza în Europa unde vor şi când vor (după model american!). Astfel, aproape continuu, valuri de amărâţi din răsăritul Europei, apoi din întinderile Asiei şi Africii, au migrat și încă mai migrează, din varii motive, spre Occidentul Europei, văzut ca un Eldorado şi ca spaţiu de libertate socială. Însă visul de a trăi mai bine a început să coboare pe o pantă extrem de abruptă şi să producă consecinţe grave asupra oamenilor, comunităţilor, statelor, dar mai ales a naţiunilor din arealul european. În acest moment, statele europene, autodeclarate state cu democraţii consolidate, dau din colț în colț în încercarea de a repara decizii răuvoitoare sau luate în necunoștință de cauză cu puțin timp înainte. Aproape toate statele din Europa occidentală sunt confruntate cu problema sutelor de mii de „apatrizi”, cărora sunt obligate să le ofere o protecţie similară cu cea a refugiaţilor. „Apatrizii” nerecunoscuţi ca cetăţeni ai vreunei ţări, nu au acces la drepturi de bază pe care majoritatea oamenilor le consideră garantate. Ei nu pot munci, nu pot beneficia de sistemul de sănătate şi nu se pot căsători. Prin Europa occidentală s-a cuibărit deja percepţia potrivit căreia cel care n-are documente şi o cetăţenie este ca şi cum n-ar fi existat vreodată în această lume. Aceasta-i una dintre consecinţele transformării perverse a Europei din Europa patriilor în Europa euroregiunilor. * „Patria” (lat. Pater = tată) s-a născut odată cu naţiunile, dovadă că, în spaţiul de etnogeneză a naţiunilor, termenul a fost moştenit din limba latină, veche precum pământul Europei. Este arealul geo-fizic moştenit şi stăpânit ab initio de comunitatea (etno-organizarea) din care s-a dezvoltat naţiunea conştientă „de sine”, cu o identitate proprie, ca unitate socială generatoare de cultură şi civilizaţie. Pentru orice om, „patria” este o realitate sfântă, dată de 24 VITRALII - LUMINI ŞI UMBRE, an VII, nr. 26, martie – mai 2016 Pronie, amenajată social de generaţii în succesiunea lor şi apărată, la nevoie, chiar cu preţul vieţii. Încă din prima jumătate a secolului al XIX-lea, cărturarul român Dinicu Golescu folosea cuvântul „patrie” numai în legătură cu cel de „neam”, ambele afirmate şi întreţinute prin muncă. Naţiunile se află în legătură organică cu „patria”, din nevoia de întreţinere a armoniei sociale. „Patria” este spaţiul geografic gestionat de naţiuni în virtutea „dreptului ginţilor”, pe care comunitatea (etno-organizarea) conştientă de descendenţa dintr-un strămoş comun (pater), reconstituită prin succesiune de generaţii, îl delimitează mental, îl amenajează social, îl apără împotriva agresiunilor sociale şi generează valori sociale prin care conservă „conştiinţa de sine” a naţiunilor. „Patria” este spaţiul geo-fizic şi spaţiul libertăţii sociale în care oamenii, ca „fiinţe sociale”, lasă „urmele” activităţilor sociale, care se păstrează în memoria colectivă şi se integrează organic în istoria civilizaţiei universale. „Patria” reprezintă mediul social care conservă moştenirea genetică şi istorică alcătuită din modele de gândire, simţire şi acţiune socială. Aceasta conservă etno-spiritualitatea, cu valorile, credinţele, simbolurile, normele, obiceiurile, organizaţiile, instituţiile şi cultura, prin care naţiunile întreţin civilizaţia, ca „stare socială” a omenirii. Naţiunile îşi afirmă dreptul la existenţă în cadrul „patriei” numai prin muncă, activitatea socială generatoare de valori sociale. „Patria” conservă „credinţa naţiunii” şi „spaţiul sacral” prin locurile privilegiate, locurile sfinte şi ,,semnele” spaţiului care conservă, menţin şi afirmă, din „nevoia de divinitate”, raporturile spirituale (simbolice) cu divinitatea – instanţa spiritualizată supremă de apel în faţa agresiunilor sociale. Prin aceste procese sociale, „patria” imortalizează timpul sacru al fiecărei naţiuni, exprimat în ritualurile şi sărbătorile prin care oamenii îşi regenerează „spiritul”, îşi modelează „conştiinţa de sine” şi îşi conservă identitatea. „Patria” conservă etnosul – cu caracteristicile lui psihice şi culturale. Ea delimitează spaţial „poporul” (ca semn al suveranităţii), oferă cadrul şi mediul favorabil mobilităţii sociale şi asigură transmiterea în timp a tradiţiilor, credinţelor şi obiceiurilor culturale şi perpetuarea simbolurilor naţionale. „Patria” defineşte cel mai înalt grad de integrare socială, întrucât numai în momentul în care oamenii se integrează conştient în organizaţii cu funcţii explicite (productive, gestionare şi integratoare), ei constituie o naţiune. În cadrul „patriei” sunt asigurate resursele şi simbolurile necesare menţinerii organicităţii naţiunilor. VITRALII - LUMINI ŞI UMBRE, an VII, nr. 26, martie – mai 2016 25 „Patria” semnifică, în acelaşi timp, o conexiune de simboluri sociale conservate şi afirmate prin limba naţională (limba maternă), cel mai complex proces cognitiv al spiritualităţii oamenilor, ca „fiinţă socială”. Limba este expresia capacităţii oamenilor de a comunica cu semenii, iar fondul ei de cuvinte se încheagă organic în interiorul „patriei”, reprezentând condiţia fundamentală pentru socializarea oamenilor şi organizaţiilor. Ea are rol decisiv în exprimarea comportamentului specific al unui „popor”, prin care naţiunea îşi exprimă capacitatea de acţiune socială, precum şi în exprimarea modului de viaţă a unei naţiuni, ca organizare socială. Limba naţională contribuie la exprimarea tezaurului de valori prin care naţiunile se menţin şi se afirmă ca ,,stare de civilizaţie”. * Pentru românul nativ, „Patria” înseamnă „ţara” (lat. terra) – pământul generator de resurse necesare fiinţării naţiunilor, care-i asigură individualitatea în procesualitatea socială şi statornicia în timp. Prin raportarea la „ţară” (patrie), afirmă istoricul G.D. Iscru, „naţiunea a devenit sursa primară şi fundamentală a energiilor vitale şi salvatoare. Istoria le-a contopit destinele. Şi numai astfel, unite, după legile firii, ele se regăsesc în destinele oamenilor locului”. Astfel, „Țara Rumânească” începe cu locul natal, vatra maternă şi străbună, deci cu pământul statornic în destinul „nativului” care se revendică de la ele, le preţuieşte şi le iubeşte, le înnobilează şi le apără. Continuă cu imaginea pe care „nativul” şi-o creează despre zestrea geo-fizică a „patriei”, cu formele sale de relief, cu munţii, dealurile, câmpiile şi apele, care-l obligă permanent să se întoarcă spre geneză, prin părinţi, bunici, străbunici, stră-străbunici etc. „Ţara” devine întinderea de pământ măsurată cu privirea şi cu mintea „nativului”, ca fiinţă socială, unde îşi clădeşte propriul destin pe tot parcursul vieţii, pe fundamentul necesităţilor sociale. Ea primeşte semnificaţia de permanenţă numai dacă oamenii sunt capabili să o înfrumuseţeze, să o transforme în „mediu social construit”, să o apere împotriva construcţiilor politice mecanice – imperiile şi feudele – şi dacă au ajuns la conştiinţa că ei sunt „ai ţării” şi ţara este „a lor”. Această conştiinţă generatoare de destin este organic legată de aşezarea geografică a naţiunii române, de condiţiile climaterice şi posibilităţile ei economice, de producere, repartiţie şi schimb a resurselor informaţionale, energetice şi umane necesare fiinţării şi afirmării. „Ţara” generează instinctul de conservare a naţiunii române în faţa presiunilor şi năvălirilor unor populaţii străine de „neam”, în căutarea de resurse („pământ şi apă” - cum spunea poetul Mihai Eminescu) şi arealul unde naţiunea 26 VITRALII - LUMINI ŞI UMBRE, an VII, nr. 26, martie – mai 2016 „simte” şi afirmă datoria imperioasă de a-şi apăra fiinţa împotriva presiunilor distructive ale construcţiilor politice mecanice. „Ţara”, în sine, înseamnă „libertatea neamului”. Astfel, pământul pe care vieţuieşte naţiunea română este considerat, generic, „pământul patriei”. La vremea sa, „cărvunarul” moldovean Ioniţă Tăutul afirma că „pământul este patria”. El făcea distincţie clară între „naţie” şi indivizii care trăiau în „patrie”, dar care nu constituiau parte a „naţiei”. „Naţia” era identificată „cu toţi acei care au un interes pentru patrie”. În memoria socială a naţiunii române, au rămas profetice cuvintele lui Tudor Vladimirescu, care afirma că „patria se cheamă norodul, iar nu tagma jefuitorilor”. Alături de „patria pământească”, la care au râvnit mereu imperiile, naţiunea română îşi construieşte „patria sufletească” – o „patrie” a spiritului şi a culturii, pe care au încercat să o distrugă ideologiile antinaţionale. Prin acestea, „patria” devine mărturia istorică a asumării de către oameni a propriului destin, întrucât îi ajută să se adapteze la mediul geo-fizic, să gândească şi să acţioneze pe bază de raţiune şi asigură legăturile organice dintre oameni, necesare construirii ordinii sociale. Pentru naţiunea română este vitală capacitatea de a conserva şi apăra identitatea „patriei”, adică de a-şi conserva teritoriul de vieţuire şi afirmare, indispensabil reproducerii oamenilor şi organizaţiilor cu funcţii explicite, de a-şi apăra „patria” şi de a folosi liber pământul moştenit prin succesiune de generaţii. * În mentalul românilor nativi, „patria” – un cuvânt semnificând mediul lor existenţial – există, nealterat, din vremuri străvechi. De regulă, istoricii îl utilizează pentru a încadra în spaţiu fapte demne de luat în seamă, care au marcat destinul neamului românesc la trecerea acestuia prin furcile caudine ale timpului. „Patria” a fost moştenită de la înaintaşi, apărată şi păstrată cu mari sacrificii de contemporani şi transmisă la urmaşi întreagă sau ciopârţită de feude sau imperii. 2. PATRIOTISMUL SAU IUBIREA DE PATRIE Experienţa amară dobândită în lupta cu construcţiile politice mecanice (feude şi imperii) a determinat adesea naţiunile europene supuse şi dominate să apeleze la „rasă” pentru a-şi afirma „specificul național”, ca rezultat al „pecetei” istoriei şi culturii şi nu ca „fond biologic”. Unii ideologi au preluat în VITRALII - LUMINI ŞI UMBRE, an VII, nr. 26, martie – mai 2016 27 forme violente „fondul biologic”, pe suportul căruia au argumentat, în mod fals, că toate grupurile umane emergente din alt „etnic fondator” imigrate în spaţiul naţional constituie elemente de disoluţiune, sunt „antinaţionale” şi au declanşat acţiuni politice destinate aşa-numitei „purificări etnice”. Reprimarea acestora în anumite conjuncturi socio-politice a slăbit capacitatea de reproducere a naţiunilor şi a dus la confruntări sângeroase între state. Însă, aceste suferinţe create naţiunilor de către forţe antinaţionale – transnaționale sau supranaționale – n-au slăbit sentimentul de iubire de patrie (ţară), ci l-au întărit. * „Patriotismul” sau „iubirea de patrie” exprimă capacitatea de satisfacere a nevoii de sociabilitate a oamenilor, programaţi genetic pentru a fi toleranţi cu semenii de acelaşi sânge („selecţia de rudenie”). Acesta defineşte „starea de spirit” care întreţine veşnica legătură a oamenilor, ca „fiinţe sociale” cu „patria” (ţara) în care trăiesc, unde realizează, după cum se exprima istoricul român A.D. Xenopol, „producţii materiale şi spirituale”, şi pe care o amenajează ca „spaţiu social”. „Patriotismul” este rezultatul capacităţii oamenilor de a întreţine conexiunile organice dintre procesele de socializare generate de grupul sociouman nuclear – familia – precum şi de către organizaţiile cu finalităţi integratoare, în primul rând, şcoala şi biserica naţională şi expresia manifestării libertăţii sociale. Între naţiune şi libertate există o legătură organică. „Iubind libertatea, – spunea la vremea sa C. A. Rosetti – am înţeles că numai prin ea se poate dezvolta, întări şi prospera o naţiune. Iubind libertatea, a trebuit să iubesc omenirea şi, iubind omenirea, este natural să-mi iubesc familia, să iubesc naţiunea”. „Patriotismul” nu poate fi clădit pe suport ideologic, ci pe „spiritul” naţiunilor. La timpul său, Mihai Eminescu era convins că „naţionalitatea trebuie simţită cu inima şi nu vorbită numai cu gura. Ceea ce se simte şi respectă adânc, se pronunţă arareori. Hebreii cei vechi n-aveau voie să pronunţe numele Dumnezeului lor! Iubesc poporul românesc fără a iubi pe semidocţii şi superficialităţile sale”. El afirma că „Nu-i nevoie de manifestaţii de uliţă şi nici de fraze”, întrucât „naţia trebuie iubită aşa cum e, cum ne-a lăsat-o Dumnezeu”. „Patriotismul” nu dezvoltă tendinţe expansioniste şi nici atitudini de izolare a naţiunilor, aşa cum cred ideologii unei anumite formule socio-politice a construcţiei identităţii europene. Unii politicieni consideră tratatul de la 28 VITRALII - LUMINI ŞI UMBRE, an VII, nr. 26, martie – mai 2016 Maastricht ca vizând o „uniune de state-bunker”, creată pentru a distruge naţionalităţile şi popoarele care construiesc spaţiul european sau un „super-stat centralizat”, unde politica va fi decisă de către o birocraţie nealeasă sau autoimpusă, deci nereprezentând „puterea poporului” (democraţia). Adepţii „superstatului” european se arată miraţi de faptul că începutul procesului de „unificare europeană” a deschis cutia Pandorei pentru „naţionalisme”. Acestea apără „patria” de tendinţele globalizante ale ideologiilor antinaţionale care astăzi stigmatizează şi fragilizează statul naţional, numit de ideologi „stat-naţiune” şi considerat osatura ,,societăţii politice” actuale. „Patriotismul” exprimă capacitatea de satisfacere a nevoii de identitate şi de suveranitate asupra spaţiului de vieţuire, deci nu poate fi asimilat cu aşanumitul „naţionalism excesiv”, emanat de minţile ideologilor pentru a domina şi anexa teritoriul naţiunilor considerate „slabe” sau ,,incapabile” să se integreze în „noua ordine europeană” ori pentru a le fărâmiţa. În condiţiile presiunilor fără precedent şi a agresiunilor la adresa naţiunilor şi a statelor naţionale, create pentru a apăra naţiunile împotriva imperiilor, „patriotismul” poate fi penetrat de unele ideologii auto-proclamate „pro-naţionale”, generând un fals naţionalism. Sub stindardul acestuia, mişcările socio-politice vizând declarativ refacerea „patriei originare”, generează situaţii conflictuale cu consecinţe distructive în plan integrator. „Patriotismul” este asimilat astăzi de unii ideologi cu aşa-numitul „naţionalism excesiv” şi interpretat ca „atitudine anti-europeană”. El nu generează reacţii ostile faţă de ideea „Europei unite”, cu condiţia recunoaşterii de către arhitecţii ei, a identităţii naţiunilor. Astfel trebuie interpretate acţiunile socio-politice vizând rezolvarea problemei bascilor, corsicanilor, irlandezilor, italienilor, românilor. În unele state europene s-au constituit partide şi mişcări naţionale care militează pentru o Europă Unită „a patriilor federate”, deci pentru o formulă socio-politică „non-hegemonică”, însă care îi stigmatizează pe „eurocraţi” întrucât văd în ei pe reprezentanţii „oligarhiei internaţionale cosmopolite”. „Patriotismul” nu generează concurenţă pentru hegemonia statelor naţionale şi pentru accentuarea divergenţelor între naţiunile situate în acelaşi spaţiu de civilizaţie, ci procese sociale care susţin rolul culturii și educației, al specificului național și al spiritului naţiunilor organice în „reformarea” Europei și reconstruirea acesteia pe baze sociale. Pentru românii nativi, conștienți de propriul destin, Europa unită, ca „patrie comună”, este o „Europă VITRALII - LUMINI ŞI UMBRE, an VII, nr. 26, martie – mai 2016 29 juridică şi procedurală”, care facilitează emergenţa organizaţiilor şi instituţiilor gestionare pe suportul „dreptului ginţilor”, care exprimă identitatea naţiunilor, precum și dreptul acestora la existenţă, informare (cunoaștere) și protecție. * „Patriotismul” este veritabilul adversar al „comunitarismului” – traducerea franceză a „comunalismului” (după modelul „Comunei din Paris”) – folosit mai ales în vocabularul socio-politic anglo-saxon. Termenul „comunalism” este aplicabil grupurilor cultural-politice numite de ideologi „grupuri multiculturale” care nu reprezintă entităţi semnificative în statul naţional unitar român. De aceea, aşa-numiţii „europeişti” le folosesc pentru construcţia mecanică a Europei, mizând pe faptul că integrarea lor în statele naţionale este relativă, iar pe de altă parte, grupurile respective nu pot evolua spre o formă de „naţionalism etnic” şi nu sunt capabile să formuleze revendicări de independenţă. „Comunalismul” impus în orice formă este ataşat unei ideologii vecină cu „anarhia”, deci este o construcţie socio-politică cu pretenţii de modernitate, aflată în raporturi de subordonare faţă de tendinţele de reformare sau de transformare a statului naţional unitar român pe baze pur ideologice. Este paradoxal că, în timp ce „comunaliştii” agresează conştient fundamentele organice ale naţiunii, în primul rând religia, ei fac apel la naţiunea română pentru a-şi legitima aspiraţiile la independenţă, cu toate că acuză naţiunea română de incapacitatea de a fiinţa decât în „context individualist”. Adepţii comunitarismului europenist susţin că la români „patriotismul” este expresia exacerbării „specificului naţional”, adică a trăsăturilor de caracter sau profilului psihologic al naţiunii române, individualizate prin limbaj, artă, mituri şi obiceiuri. Într-adevăr, specificul naţional constituie un complex de determinante etno-spirituale, o sinteză a calităţii culturii şi o expresie a patrimoniului cultural, prin care se menţine capacitatea naţiunii române de a se raporta la „etnicul fondator” prin succesiune de generaţii. Ideologii confundă adesea „specificul naţional românesc” – premisa şi consecinţa patriotismului românesc – cu aşa-numitul „principiu naţional” care generează „doctrina” pe baza căreia statul naţional unitar român se manifestă în practica vieţii socio-politice. Aceștia nu ţin seama că numai naţiunea română este unitatea socială „care îşi ajunge sieşi”, fiind capabilă să-şi creeze o lume 30 VITRALII - LUMINI ŞI UMBRE, an VII, nr. 26, martie – mai 2016 proprie de valori, să-şi stabilească un scop în sine şi să-şi afle mijloacele de înfăptuire, adică forţa de organizare şi propăşire în propria sa alcătuire. „Specificul naţional” ca suport al „patriotismului” este identificat cu „firea neamului românesc”, fiind, într-adevăr, generatorul virtuţilor care menţin filonul matricilor etno-spirituale ancestrale pe care nicio forţă mecanică – de tipul feudelor sau imperiilor – nu le poate distruge. Prin specificul său, naţiunea română participă la toate experienţele culturale şi de civilizaţie ale omenirii, aducând în aceste experienţe aşa-numitul „coeficient etnic”. „Specificul naţional” este consecinţa capacităţii de afirmare a zestrei genetice proprii naţiunii române, constituind generatorul şi consecinţa „patriotismului”. Acesta nu e un „dat” care „se capătă cu vremea” sau un „dar” al ideologiilor sau construcţiilor politice mecanice, nu se împrumută şi nici „nu se pierde cu vremea”. „Specificul naţional” se regăseşte mai cu seamă în caracterul etnocultural al naţiunii române, fiind identificabil în limbă, în drept, în morală, în literatură, în tradiţii şi în artele frumoase. Însă nu toate ramurile culturii naţionale poartă semnele patriotismului şi specificului naţional. Istoria scrisă a românilor demonstrează că naţiunea română nu şi-a pierdut „specificul” nici chiar în condiţiile în care a fost agresată şi supusă prin violenţă timp îndelungat sau dominată de politicianism, pături superpuse şi demagogie. * De-a lungul mileniilor, de câte ori s-a născut o nouă națiune, undeva prin apropiere s-au ivit semnele construirii, de către forţe neclar definite, a unui imperiu care a râvnit la resursele existențiale ale acesteia. Construirea patriei şi amenajarea socială a spaţiului existenţial al acesteia au presupus şi impus eforturi care au depăşit închipuirile omeneşti, iar uneori au necesitat mari sacrificii. De aceea, oamenii conştienţi de rostul patriei au muncit necontenit şi au luptat cu forţele răului pentru protejarea şi apărarea ei, animaţi de dragostea de patrie. În ochii semenilor, aceştia au devenit patrioţi apoi, după trecerea în nefiinţă, simboluri şi repere de patriotism. Col. (r) dr. Aurel V. David VITRALII - LUMINI ŞI UMBRE, an VII, nr. 26, martie – mai 2016 31 LUNGUL DRUM SPRE UNIREA ROMÂNILOR ÎNTR-UN SINGUR STAT În urmă cu o mie de ani, când a început procesul formării statelor româneşti – proces încheiat la mijlocul secolului al XIV-lea – românii, la fel ca şi alte popoare europene, nu au avut un singur stat al lor, ci mai multe care, printr-un firesc proces de evoluţie, trebuiau să se unească într-o singură ţară, o țară a tuturor românilor. Acest proces a fost extrem de îndelungat, în el implicându-se și state vecine sau mai îndepărtate, evident, din motive diverse – în principal politico-militare, sau economice ascunse sub mască religioasă. Rând pe rând, Transilvania, Ţara Românească şi Moldova, dar şi Ungaria, Polonia, Austria, Rusia ori Franţa au încercat unirea românilor într-un stat al lor. Astfel, – pentru a exemplifica pe scurt –, pe la 1400 Mircea cel Bătrân, domnul Ţării Româneşti, stăpânea mai multe domenii în Transilvania, între care şi cetatea Bologa de lângă Cluj-Napoca. Documentele sunt neclare, dar oricum a fost vorba de o extindere a proprietăţii cetăţii în defavoarea unui nobil maghiar local, care s-a plâns regelui – pe atunci Sigismund de Luxemburg (care va ajunge şi împărat al Imperiului Romano-German). Acesta a cerut voievodului Transilvaniei să soluţioneze cauza, dar în aşa fel încât „să nu-l supere pe domnul Mircea”, căruia îi va acorda un privilegiu legat de românii din Transilvania: acela de a-şi păstra credinţa lor ortodoxă şi de a folosi limba română, chiar şi în cauze juridice. Pe de altă parte, acelaşi domn Mircea va stabili hotarul dintre Ţara Românească şi Moldova pe Siret şi la Dunăre, favorizându-l astfel pe ginerele său, Alexandru cel Bun, domnul Moldovei, ştiut fiind că până atunci, dar şi după aceea, Ţara Românească stăpânea sudul Basarabiei (Republica Moldova de astăzi) până la gurile Nistrului şi Marea Neagră, la Cetatea Albă (Maurocastro a genovezilor). Până la aceste reglementări, hotarul nordic al Ţării Româneşti se întindea la nord-est până la Trotuş, coborând apoi pe Siret către Dunăre şi Mare. Aşadar, se poate afirma că la 1400 Mircea cel Bătrân era de facto domnul tuturor românilor. Puţin mai înainte de urcarea pe tron a lui Alexandru cel Bun, Mircea cel Bătrân – într-un tratat încheiat cu Polonia – a inclus şi Moldova pe care o controla politic, fapt ce întăreşte afirmaţia noastră anterioară. Mai târziu, din cu totul alte motive, voievodul moldovean Ştefan cel Mare – cu toate că fusese vasalul regelui Ungariei şi apoi ajunsese vasalul 32 VITRALII - LUMINI ŞI UMBRE, an VII, nr. 26, martie – mai 2016 regelui Poloniei –, şi-a impus autoritatea asupra unei părţi însemnate a Transilvaniei şi Maramureşului. El stăpânea în Transilvania cetăţile Ciceu şi Cetatea de Baltă, iar Maramureşul era sub controlul său, dovada fiind construirea mănăstirii din Perii Maramureşului. Din această poziţie a încercat de mai multe ori să controleze politic Ţara Românească, intervenind în schimbarea domnilor de aici cu unii fideli politicii sale, care nu a fost – nici neapărat și nici permanent – antiotomană, așa după cum s-a afirmat deseori. Un alt voievod moldovean – Petru Rareş – a mers chiar mai departe, controlând în prima domnie aproape întreaga Transilvanie şi stabilind legături politico-militare strânse cu Ţara Românească, manifestându-se ca un adevărat domn al tuturor românilor, aşa cum făcuse mai demult Mircea cel Bătrân. A venit apoi rândul Transilvaniei – ajunsă între timp principat vasal Porţii – de a-şi manifesta intenţia creării unui „Regat al Daciei”, un termen specific Renaşterii, când apare şi se manifestă ideea naţională în diverse state europene. Principii Transilvaniei, recunoscuţi de principii munteni şi moldoveni drept „crai”, adică regi, au căutat prin diverse forme de alianţe includerea principatelor româneşti într-un stat unitar sub conducerea lor. Această politică va cunoaşte o nouă etapă în perioada 1593 – 1601, când pe tronul Ţării Româneşti ajunsese Mihai Viteazul. Este acum momentul în care nu doar principii Transilvaniei, dar şi Austria şi Polonia îşi manifestă dorinţele unirii românilor, evident sub conducerea lor. Mai mult chiar, creştinii ortodocşi din Balcani – grecii, bulgarii şi sârbii – urmăreau şi ei ca prin domnii români, în special cei ai Ţării Româneşti, să se ajungă la crearea unui stat ortodox la nord şi sud de Dunăre, cuprinzând în primul rând cele trei state româneşti, suficient de puternic încât să-i alunge pe turci din Europa şi să restabilească vechiul Imperiu Bizantin cu capitala la Constantinopol, desigur sub conducerea unor împăraţi greci, aşa cum fusese Imperiul Bizantin până la 1453. Aceste planuri ajunseseră la apogeul lor tocmai în momentul urcării pe tron a lui Mihai Viteazul. Acesta a oscilat mai întâi între catolici (Austria şi Polonia), apoi în favoarea ortodocşilor balcanici, dar atunci când a văzut că nici unii, nici alţii nu doreau să se implice decisiv, ci doar să profite de eforturile românilor a hotărât să pună în aplicare un plan propriu, numit şi „Planul dacic”, care însemna unirea celor trei state româneşti sub conducerea sa, fapt petrecut după cum se cunoaşte în perioada mai-iunie 1600. A fost pentru prima oară când statele româneşti s-au aflat sub o conducere unică, ele formând o singură entitate politică. VITRALII - LUMINI ŞI UMBRE, an VII, nr. 26, martie – mai 2016 33 De sfârşitul tragic al lui Mihai nu au fost străini austriecii, dar şi alţi factori care nu doreau crearea unui stat românesc puternic în Carpaţi şi la Dunăre, care ar fi oprit atât expansiunea otomană în Europa, cât şi expansiunea lor spre sud-estul Europei. De aceea, soluţia aleasă a constat în asasinarea lui Mihai Viteazul. După moartea acestuia, „Planul dacic” a fost reluat sub diverse forme de către Polonia, Austria, Rusia, dar mai ales de către principii Transilvaniei din prima jumătate a secolului al XVII-lea – i-am numit aici pe Gheorghe I şi al II-lea Rákóczy (1618-1660) – care au reuşit să-i influenţeze şi să-i controleze politic pe Matei Basarab şi Vasile Lupu. Evenimentele ulterioare au dus la eşuarea acestor planuri politice de unire a românilor, cauzele fiind diverse, cel mai adesea neînţelegerile dintre cele trei puteri creştine vecine românilor – Austria, Polonia şi Rusia – care doreau fiecare unirea românilor în folosul propriu spre nemulţumirea celorlalte. În acest context extrem de complex, când Imperiul Otoman deşi în ascensiune dădea semne de slăbiciune, s-a afirmat iarăşi un domn român – l-am numit pe Constantin Brâncoveanu –, ultimul principe care a încercat unirea tuturor românilor într-un singur stat, la sfârşitul Evului Mediu şi începutul epocii moderne, fără a ţine cont de interesele străine ori folosindu-se tocmai de ele, situaţie care i-a adus caracterizări contradictorii chiar din partea unor istorici români, nu doar străini, aceştia văzând în el fie un trădător, evident al intereselor străine ale Porţii, Rusiei sau Austriei, fie ultimul domn patriot care a urmărit binele tuturor românilor. În opinia noastră credem că acţiunile sale au vizat mai întâi apărarea intereselor „naţionale” româneşti, ceea ce a determinat fluctuaţiile politicii sale externe, politică abil dusă cu sprijinul unchilor săi – Mihai şi Constantin Cantacuzino –, dar care i-a atras şi mazilirea şi moartea de martir al lumii creştine ortodoxe. Politica lui Constantin Brâncoveanu a nemulţumit profund Austria şi Rusia, dar şi alte puteri europene care încep să se intereseze tot mai mult de situaţia principatelor române, mai ales după pacea de la Karlowitz (Karolvăţ) din 1699, care a consfinţit începutul decăderii Imperiului Otoman şi a deschis discuţiile şi planurile diplomatico-militare şi teritoriale privind împărţirea Imperiului Otoman, proiecte politico-diplomatice reunite în ceea ce s-a numit „Chestiunea Orientală”. La nici 20 de ani după Karlowitz, prin Pacea de la Passarowitz la care au participat Franţa, Anglia, Olanda şi Prusia, diplomaţia franceză a început să nutrească tot mai mult un plan propriu de creare a unui stat balcanic francofon, care să oprească expansiunea ruso-austriacă în Balcani şi la Gurile Dunării și să apere interesele franceze în regiune, mai ales la Constantinopol şi în Orientul 34 VITRALII - LUMINI ŞI UMBRE, an VII, nr. 26, martie – mai 2016 Apropiat. De acum înainte, diplomaţii francezi la Poartă vor trimite rapoarte şi proiecte politice tot mai explicite privind crearea unui stat francofon la Dunăre şi în Balcani, stat format din români, bulgari şi sârbi. Austria (până la 1806 s-a numit Imperiul Romano-German; acesta va sfârşi oficial abia în 1866, după victoria Prusiei asupra Austriei la Sadova) nu putea accepta un plan care i-ar fi pus în pericol propriile interese politicoteritoriale, aşa încât aproape întreg secolul al XVIII-lea s-a străduit să ocupe principatele româneşti dunărene – Ţara Românească şi Moldova –, dar şi în Balcani – Serbia şi Bulgaria. Exceptând Transilvania, pe care o controla din 1689, Austria va reuşi să ia în stăpânire Oltenia pentru 20 de ani (1718 – 1739), Serbia (pentru aceeaşi perioadă), Slovenia şi Croaţia. Prin Tratatul de la Belgrad (1739) va retroceda Oltenia şi Serbia, dar nu va renunţa la proiectele sale, menţinându-şi stăpânirea asupra Banatului, iar din 1775 înglobând partea de nord-vest a Moldovei până la Neamţ, cunoscută ulterior sub numele de Bucovina. Teritoriile româneşti şi slave ortodoxe ocupate de Austria între 1686-1775 au fost organizate ca un teritoriu aparte în cadrul Imperiului Austriac, evitându-se ca la conducerea acestor regiuni să fie români sau slavi, dacă ele erau în imediata vecinătate a slavilor sau a românilor şi căutându-se modificarea structurii demografice în favoarea Austriei. În paralel, Rusia face de asemenea eforturi – de la începutul secolului al XVIII-lea până la independenţa României (1877) – pentru crearea unui „Regat al Daciei” condus de către un principe rus şi care să înglobeze principatele române extracarpatice: Ţara Românească şi Moldova. (Facem aici precizarea că folosirea termenului de Valahia şi valahi nu înseamnă altceva decât termenul slavo-grecesc pentru Ţara Românească şi români, termen preluat din cu totul alte motive de către diplomaţiile apusene şi folosit aproape frecvent după 1989 chiar de către unii istorici şi politicieni români. Atragem atenţia că utilizarea lui fără rost şi fără a cunoaşte istoria are, pentru unele state, inclusiv vecine, scopul de a induce ideea că românii au venit din Balcani şi, ca atare, vlahii sau valahii nu ar avea drepturi la nord de Dunăre şi mai ales în Transilvania). Planul rusesc era pe punctul de a reuşi în perioada 1787-1792 şi numai moartea prematură şi intempestivă a prinţului Potemkin a împiedicat realizarea lui. Pe de altă parte, Rusia era interesată şi de soarta slavilor balcanici şi a grecilor, motiv pentru care ea se va autoproclama „protectoarea creştinilor din Balcani şi apărătoarea Ortodoxiei în Imperiul Otoman”, cu consecinţe politice resimţite şi astăzi. Nici în timpul lui Napoleon Bonaparte, Rusia nu a renunţat la planurile sale, iar în timpul războiului ruso- VITRALII - LUMINI ŞI UMBRE, an VII, nr. 26, martie – mai 2016 35 turc din 1806-1812, aflarea conţinutului scrisorilor lui Napoleon I către Poartă – de a nu încheia pace cu Rusia, el pregătindu-se de invazia Rusiei – a dus la încheierea Păcii de la Bucureşti (1812), pace prin care Rusia nu va ocupa decât Basarabia (teritoriul moldovean dintre Prut şi Nistru), deşi ceruse iniţial ocuparea ambelor principate româneşti. Un alt război ruso-turc, încheiat cu înfrângerea Porţii şi independenţa Greciei, a dus la ocuparea şi administrarea Principatelor Române ale Ţării Româneşti şi Moldovei de către Rusia (1828-1834), perioadă în care s-au adoptat o serie de reforme moderne în Principate, menite să-i apropie pe români de Rusia şi să uşureze procesul, fie de încorporare a acestora de către Rusia, fie de creare a unui stat românesc aliat perpetuu al Rusiei. Ocupaţia rusească a Principatelor şi alcătuirea Regulamentelor Organice – primele constituţii ale celor două Principate, în care se prevedea expres posibilitatea unirii acestora într-un viitor neprecizat – a sporit temerile Franţei cu privire la Principatele Dunărene şi proiectele ei de creare a statului francofon. Diplomaţii francezi la Poartă vin cu un proiect concret, pe la 1837-1838, prin care propun crearea unui stat numit Principatele Danubiene alcătuit din Moldova, Ţara Românească, Serbia şi Bulgaria. Acesta urma să oprească expansiunea Rusiei şi Austriei către Constantinopol şi să apere interesele Franţei în regiune. În tot acest timp, românii înşişi s-au arătat preocupaţi de soarta lor dar, ca şi străinii menţionaţi, ei nu s-au putut înţelege asupra drumului de urmat în vederea realizării Unirii. Deşi aproape 100 de ani – vorbim de epoca „fanariotă” – ei se învăţaseră cu ideea unirii, în practică – la fel ca şi astăzi – interesele de moment primau asupra interesului „naţional”, fiecare grupare a elitelor româneşti din epocă având o altă viziune. Acum se conturează câteva direcţii politice ale românilor: francmasonii sau „junimiştii” apropiaţi Franţei şi care doreau un stat francofon; „conservatorii rusofili” care vedeau unirea românilor cu ajutorul Rusiei; „conservatorii turcofili” care vedeau o posibilă unire din voinţa şi mila sultanului; „bonjuriştii europeni” care doreau şi ei unirea cu ajutorul altor state: Prusia, Anglia sau Austria. Dintre aceste curente politice româneşti, două au fost mai importante, fără a le neglija însă şi pe celelalte: francmasonii şi rusofilii. Profitând de „greşeala” politică a Rusiei, din 1812, de a ocupa Basarabia, francmasonii români francofoni au reuşit inducerea în rândul populaţiei a sentimentului antirusesc, care se manifestă la fel de puternic şi astăzi. Pavel Kiseleff – ultimul guvernator al Principatelor Române – a adoptat măsuri de modernizare, înfiinţând serviciul sanitar public, serviciul de carantină 36 VITRALII - LUMINI ŞI UMBRE, an VII, nr. 26, martie – mai 2016 etc., spitale, şcoli și organizând armata (primele regimente ale armatei române moderne au fost înfiinţate acum şi nu pe timpul lui Cuza, cum eronat se afirmă de către necunoscători sau de cei interesaţi în ascunderea adevărului istoric). Cu toate acestea, „bonjuriştii” deveniţi ulterior „paşoptişti” (adică participanţi la Revoluţia de la 1848 în Principate) au reuşit să inducă în mase ideea că Rusia este „cauza tuturor relelor românilor”, prin urmare faptele şi vorbele ei nu trebuiau crezute sau acceptate nici sub beneficiul îndoielii, autorii lor fiind nesinceri. În susţinerea afirmaţiilor lor, masonii români aduceau o serie de argumente plauzibile, folosind din plin greşelile politico-diplomatice şi militare ale Rusiei (o Rusie la conducerea căreia se aflau pe atunci numeroşi europeni între care se aflau şi masonii). Aşadar, cum punctul de vedere al masonilor români a avut câştig de cauză, unirea românilor urma să se facă numai şi numai cu sprijinul Franţei şi cu „bunăvoinţa Porţii”, la care s-ar fi adăugat o neutralitate binevoitoare din partea Angliei şi a Prusiei, aşa încât opoziţiile Rusiei şi Austriei nu ar mai fi contat. Cu toate acestea, Rusia nu a renunţat la planurile sale cu privire la Principate şi poziţia ei faţă de acestea în timpul şi după Revoluţia de la 1848, ceea ce nu a făcut decât să sporească sentimentele antiruseşti, nu atât ale populaţiei umile cât mai ales ale elitei francofone şi „occidentalizate”, controlată în totalitate de masoni. Datorită atitudinii diferite a Porţii faţă de Rusia şi Franţa – Rusia era inamica Porţii, în vreme ce Franţa era aliata acesteia – domnii „regulamentari” (numiţi aşa pentru că fuseseră numiţi în baza Regulamentelor organice) au oscilat între Franţa şi Rusia, opinia publică oscilând şi ea între cele două puteri. De aici o serie de dispute nu doar politice sau de salon, ci chiar stradale şi suficient de sonore încât să ţină trează atenţia Europei asupra Principatelor Române. Modelul nu era nou: el fusese utilizat cu succes în privinţa independenţei Greciei, mulţi romantici occidentali luptând pentru independenţa acesteia. În cazul românilor nu s-a ajuns atât de departe, simpatia Europei fiind doar declarativă, datorită opoziţiei Austriei şi a nepăsării Prusiei ori a jocului diplomatic subtil şi alambicat al Angliei, care era adepta politicii de echilibru în Orientul Europei; ea nu dorea nici o Rusie puternică, dar nici o Austrie şi cu atât mai mult o Franţă care să-i pericliteze interesele în regiune; voia doar o Turcie suficient de puternică sau de slabă încât să nu se poată opune decisiv Angliei şi Franţei, dar să poată rezista presiunilor Rusiei şi Austriei. În acest context şi cu asemenea ideologii s-a desfăşurat „lupta” pentru unirea Ţării Româneşti cu Moldova după Revoluţia de la 1848. VITRALII - LUMINI ŞI UMBRE, an VII, nr. 26, martie – mai 2016 37 Un prilej favorabil românilor şi în special masonilor unionişti l-a reprezentat Războiul Crimeii (1854-1856), urmat de o nouă ocupaţie rusă şi austriacă în Principate (1855-1858). Înfrângerea Rusiei, chiar dacă nu decisivă, a dus la Conferinţa de Pace de la Paris (1856-1858), în cadrul căreia a fost luată în discuţie şi soarta principatelor dunărene, la propunerea Franţei care nu renunța la proiectul său privind crearea statului francofon la Gurile Dunării (nu doar a Ţării Româneşti şi Moldovei, aşa cum s-a consemnat eronat şi interesat în unele istoriografii, inclusiv în cea română, ci şi a Serbiei şi Bulgariei). În acest context se va produce şi retrocedarea de către Rusia a judeţelor din sudul Basarabiei (Cahul, Bolgrad şi Ismail) către Moldova. Din 1856, românii au avut la Paris un aliat neaşteptat – pe contele Pavel Kiseleff, ambasadorul Rusiei în Franţa, nimeni altul decât administratorul Principatelor Române în perioada 1829-1834, acesta susţinând decisiv unirea românilor, chiar în pofida foştilor adepți ai proiectului dunărean: contele Alexandr Walewski şi Napoleon al III-lea. În cadrul discuţiilor de pace s-a hotărât punerea Principatelor Române sub garanţia colectivă a Marilor Puteri Europene, la cererea masonilor români, scoţându-le astfel de sub „protecţia” Rusiei. Mai mult, s-a hotărât consultarea românilor cu privire la viitorul lor prin intermediul Adunărilor Naţionale Extraordinare (Divanurile Ad-hoc). Alese în 1857 şi cu un mandat limitat, cele două instituţii trebuiau să se pronunţe cu privire la Unire, dar Franţa şi Anglia nu renunţaseră la ideea statului dunărean cunoscut sub numele de „Principautés Danubiennes” care, aşa cum am mai arătat trebuia să cuprindă nu doar Ţara Românească şi Moldova, ci şi Serbia şi Bulgaria. Ideea Principatelor Danubiene nu era însă pe placul majorităţii Marilor Puteri, cu excepţia Franţei şi a Sardiniei (viitorul regat al Italiei, care urmărea propria unificare), Anglia rămânând în expectativă, ca şi Prusia, în vreme ce Rusia, Austria şi Turcia se opuneau vehement proiectului francez. De aici s-a ajuns la ideea că Divanurile Ad-hoc vor fi doar consultative, urmând ca o conferinţă a Marilor Puteri să hotărască viitorul acestora. Aşa s-a şi întâmplat la 1858 când, în ce priveşte Principatele Române, s-a hotărât o semiunire a acestora, Franţa susţinând Unirea doar în contextul deja menţionat. Trebuiau aleşi doi domni, două adunări legiuitoare şi numai o Comisie Centrală la Focşani care să verifice legalitatea actelor şi să vegheze la unificarea legislaţiei şi a instituţiilor. Cum Europa era divizată şi nehotărâtă – pare să fie la fel şi astăzi în privinţa marilor probleme cu care se confruntă – rămânea ca românii înşişi să-şi hotărască soarta punând Marile Puteri în faţa „faptului împlinit”. În 1858 s-a trecut la alegerea Corpurilor elective în cele două Principate. În Moldova câştig 38 VITRALII - LUMINI ŞI UMBRE, an VII, nr. 26, martie – mai 2016 de cauză au avut unioniştii care au obţinut majoritatea mandatelor puse în joc (câte 64 pentru fiecare principat), dar în Ţara Românească au câştigat conservatorii, aşa încât situaţia era destul de complexă. Mai mult chiar, în Moldova candidaţii la tron erau numeroşi, ei provenind din familii domnitoare, chiar dacă erau masoni şi francofoni. În ajunul votului, unioniştii au avut o adunare secretă în care s-a hotărât ca toţi candidaţii să renunţe în favoarea unuia singur; s-a hotărât să rămână în cursă cel care ar fi avut în realitate cele mai puţine şanse de a fi ales: Alexandru Ioan Cuza, pe atunci Hatmanul oştirii, adică şeful suprem al armatei moldovene. În urma acestei înţelegeri, la 5/17 ianuarie 1859 a fost ales domn al Moldovei candidatul unionist Alexandru Ioan Cuza. După alegere, delegaţia moldoveană a plecat cu rezultatul votului la Poartă pentru a fi validată şi ratificată alegerea. În drum s-a oprit la Bucureşti, unde a ajuns pe 17/29 ianuarie. Aici s-a hotărât ca ea să aştepte rezultatul votului din Ţara Românească, urmând ca ambele delegaţii să plece împreună la Constantinopol. Şi în Ţara Românească, unde dominau conservatorii, existau mai mulţi candidaţi la domnie, însă niciunul nu avea asigurată majoritatea voturilor. Cu o zi înainte de alegeri, partizanii Unirii au cerut o şedinţă secretă în cadrul căreia s-a cerut ca toţi candidaţii munteni să renunţe în favoarea lui Alexandru Ioan Cuza, alesul Moldovei. Deşi conservatorii erau majoritari, datorită presiunii populaţiei adunate pe Dealul Mitropoliei – unde îşi avea sediul Adunarea Electivă – au hotărât să accepte propunerea unioniştilor şi la 24 ianuarie/5 februarie 1859 Alexandru Ioan Cuza a fost ales în unanimitate domn al Ţării Româneşti, realizându-se astfel Unirea peste capul şi voinţa Marilor Puteri ale Europei, fapt care a nemulţumit profund Franţa. Rezultatele votului au fost făcute cunoscute Comisiei Europene, la Constantinopol, dubla alegere fiind acceptată imediat de către Rusia (se spera ca Alexandru Ioan Cuza să se apropie astfel de Rusia). Austria, deşi iniţial s-a pronunţat împotrivă, a acceptat alegerea lui Cuza, dar cu unele rezerve; la fel au procedat Prusia şi Anglia, Sardinia având şi ea rezerve şi ţinând cont de părerile Franţei. Franţa şi Turcia s-au declarat iniţial împotriva Unirii, fiecare din cu totul alte motive. În final, după lungi discuţii şi după ce au fost ameninţate Principatele Române cu o intervenţie militară otomană oprită ulterior, s-a ajuns la o soluţie de compromis: recunoaşterea Unirii Principatelor Române doar pe timpul domniei lui Alexandru Ioan Cuza, urmând ca după aceea Convenţia Europeană să hotărască soarta Principatelor. Pavel Kiseleff a fost unul dintre susţinătorii înfocaţi ai Unirii necondiţionate, dar a trebuit să cedeze în cele din urmă, Rusia mulţumindu-se cu rezultatele obţinute. VITRALII - LUMINI ŞI UMBRE, an VII, nr. 26, martie – mai 2016 39 Franţa, prin Alexandr Walewski şi Napoleon al III-lea, nu şi-a ascuns profunda nemulţumire cu privire la gestul românilor şi numai aducerea principelui străin a dus la modificarea treptată a poziţiei Franţei şi ulterior a Angliei, dar reticenţele Marilor Puteri au rămas faţă de Principatele Române, ele manifestându-se cu prisosinţă cu prilejul Congresului de Pace de la Berlin (18771878 ) în cadrul căruia s-a hotărât recunoaşterea condiţionată a independenţei de stat a României, dar acest aspect constituie deja o altă problemă. Cert este că după mai multe secole de luptă şi în pofida opoziţiei statelor europene interesate în regiune, românii au găsit resursele necesare pentru a-şi hotărî singuri soarta, pronunţându-se pentru unirea într-un singur stat, chiar dacă acesta nu era pe deplin unitar, multe teritorii româneşti – aproape jumătate din aria locuită de români – rămânând în afara graniţelor noului stat apărut în 1859 pe harta Europei. A trebuit să treacă decenii de lupte politico-diplomatice şi militare, de frământări şi clarificări interne pentru ca statul român naţional şi unitar, aşa cum îl doriseră Mircea cel Bătrân şi Mihai Viteazul să se realizeze prin jertfe de sânge şi tot în pofida unora dintre Marile Puteri ale vremii. Acum, la 157 de ani de la „Mica Unire” – cum a rămas cunoscută în istorie – românii se află iarăşi la o răscruce de drumuri: au de ales între a rămâne un popor şi o naţiune ori a dispare în ceea ce se doreşte a fi o Europă Unită (Statele Unite ale Europei), aceasta dacă nu se vor disipa în masa islamică tot mai numeroasă care tinde să invadeze şi să transforme Europa într-un „Califat” cu alte norme şi alte valori de civilizaţie. Din aceste opţiuni trebuie să alegem fără întârziere una, generaţia tânără fiind aceea care va face această alegere, care nu îi priveşte pe cei vârstnici, ci mai ales generaţiile viitoare, dacă acestea vor mai exista sub denumirea de Români într-un stat numit România. Legat de Unirea de la 1859, trebuie să mai semnalăm şi un alt aspect interesant, din 1862, când capitala noului stat s-a stabilit la Bucureşti: moldovenii au acceptat acest lucru doar cu condiţia ca Mitropolitul ţării, ulterior Mitropolitul Primat iar mai târziu Patriarhul, să fie un ierarh moldovean. De atunci şi până astăzi, cu unele excepţii către sfârşitul secolului al XIX-lea şi după Marea Unire când a fost ales patriarh Miron Cristea, toţi viitorii mitropoliţi primaţi şi patriarhii României au fost mai întâi mitropoliţi în Moldova, ajungând după aceea la Bucureşti. Recentele tulburări din sânul Bisericii Ortodoxe Române prilejuite de moartea patriarhului Teoctist şi alegerea patriarhului Daniel Ciobotea (arhiepiscopul Clujului a dorit şi el să fie ales patriarh) demonstrează pe de o parte necunoaşterea sau încercarea de 40 VITRALII - LUMINI ŞI UMBRE, an VII, nr. 26, martie – mai 2016 eludare şi modificare a acestei înţelegeri iar pe de altă parte trăinicia ei, înţelegerea stând la temelia Unirii înseşi. În ce priveşte aniversarea zilei Unirii Principatelor – stabilită, după cum se cunoaşte, la 24 ianuarie – aproape în fiecare an a fost sărbătorită cu mare fast la Iaşi şi Bucureşti, dar şi la Focşani unde fusese sediul Comisiei Centrale. Alături de ziua regalităţii (aceeaşi cu ziua Independenţei României), ziua Unirii a devenit sărbătoare naţională, alcătuindu-se programe cultural-politice şi istorice precum şi alte manifestări. După 1989, sărbătoarea Micii Uniri a trecut în planul al doilea, ziua de 24 ianuarie nemaifiind proclamată sărbătoare oficială nelucrătoare, cedând locul zilei de 1 decembrie, data Marii Uniri. În ultimii ani s-a trecut la revigorarea acestei sărbători, iar din 2015 ziua de 24 ianuarie a devenit oficial sărbătoare naţională nelucrătoare. Este de semnalat aici un aspect, şi anume că în perioada 1945 – 1958, când trupele sovietice s-au aflat în România, ziua de 24 ianuarie a continuat să fie sărbătorită cu destul fast, probabil ca o prelungire a menţinerii proiectelor ruseşti cu privire la români şi la Balcani. În schimb ziua de 1 decembrie a trecut pe planul al doilea, ea devenind importantă din 1955 şi mai ales după 1962, când România s-a distanţat de Uniunea Sovietică, manifestând o oarecare independenţă faţă de aceasta. La fel ca şi astăzi, şi în trecut ziua de 24 ianuarie a oferit politicienilor prilejul de a-şi face cunoscute ideile, programele politice şi „meritele” în ce priveşte Unirea şi propăşirea românilor şi a statului român în general. În fine, nu putem încheia fără a preciza că din dorinţa de a rupe cu vechile proiecte ale Franţei privind Principatele Danubiene, din 1862 noul stat creat va purta numele de România, Principatele Unite ale Ţării Româneşti şi Moldovei încetând să mai existe ca titulatură oficială. Prof. univ. dr. Mihail M. Andreescu VITRALII - LUMINI ŞI UMBRE, an VII, nr. 26, martie – mai 2016 41 PLANURI ŞI SCENARII ACTUALE VIZÂND DEZMEMBRAREA ROMÂNIEI Urmare din nr. 25/2015 I. PREGĂTIREA ROMÂNIEI PENTRU IMPLOZIA GEOPOLITICĂ Pentru destrămarea României ca stat național, unitar, independent și indivizibil, forțe interesate din interior și exterior încearcă să se folosească de cele două modalități de organizare a statelor europene adesea evocate în noul context geopolitic, respectiv regionalizarea și federalizarea. a) Regionalizarea României Regionalizarea ar trebui să asigure sprijinirea eforturilor pe care România trebuie să le facă pentru depăşirea decalajului pe care îl are faţă de Europa, aducând serviciile publice şi deciziile mai aproape de cetăţeni (conform principiului european al subsidiarităţii) şi folosind mai eficient resursele existente: resurse locale, fonduri guvernamentale şi programe europene. Pericolul subminării caracterului de „stat naţional, unitar, independent şi indivizibil” devine evident dacă regionalizarea României, stabilită prin acordurile cu Uniunea Europeană, se realizează fără o atentă analiză a condițiilor istorice, economice, sociale și politice de evoluție a societății românești. Tema regionalizării a fost lansată de preşedintele României în anul 2011, odată cu ideea votului prin corespondenţă şi cea a comasării alegerilor. Presa, societatea civilă şi opoziţia au protestat, pentru că aceste schimbări ofereau avantaje electorale puterii politice. În şedinţa Camerei Deputaţilor din 15 iunie 2011, Mihăiţă Calimente a făcut o declaraţie politică având ca titlu „Dezmembrarea României”, în care a arătat că trecerea de la 41 de judeţe la opt, propusă de preşedintele României, deşi părea o idee reformistă, nu este în realitate nimic altceva decât divizarea României, primul pas care încurajează tendinţele secesioniste ale unora. Proiectul a fost contestat vehement de către academicianul Dinu C. Giurescu, care a afirmat că Uniunea Europeană vrea să destrame România printr-o politică de euro-regionalizare1. Între „partidele româneşti”, dornice să tragă spuza pe turta lor, şi „partidele etnice maghiare”, care nu vor să accepte modificări care să spargă aşa-numitul „Ţinut secuiesc”, a continuat o adevărată bătălie politică pe această 1 A se vedea în acest sens și articolul acad. Dinu C. Giurescu intitulat Despre coincidențe – regiunile de dezvoltare sau de destrămare, Vitralii – Lumini și umbre, nr. 4/septembrie 2010, pag. 69-76 42 VITRALII - LUMINI ŞI UMBRE, an VII, nr. 26, martie – mai 2016 temă.2 Ca punct de plecare în trasarea hotarelor regiunilor a fost creionată o hartă-premisă, în care regiunile au fost numite după punctele cardinale, urmând ca prin negocieri între partide, ele să fie denumite în funcţie de capacitatea liderilor de a-şi impune interesul şi voinţa. Însă, partidele politice aflate la putere şi cele din opoziţie s-au contrazis zgomotos, îndeosebi în privinţa modalităţilor de punere în aplicare a regionalizării, precum şi a aspectelor referitoare la şefii regiunilor, la desfiinţarea de comune sau la concentrarea instituţiilor regionale într-un singur judeţ sau în mai multe judeţe. b) Federalizarea României În jurul instituţiilor comunitare de la Bruxelles roiesc aşa-zişii „federalizatori ai Europei” care încearcă să-i convingă pe diriguitorii Europei comunitare că unele state naţionale trebuie mai întâi federalizate. Aceştia aleg statele naţionale cu probleme interne, precum şi regiunile cele mai vulnerabile şi mai problematice, gen Catalonia, Scoţia, Țara Bascilor, „Secuimea”, pentru a crea precedente care apoi să fie uşor de transformat din excepţii în reguli. Prevalându-se de aceste proiecte, unii lideri maghiari susţin autonomia aşa-zisului „Ţinut Secuiesc” şi desprinderea Ardealului de România.3 Extremiştii unguri, în frunte cu Laszlo Tőkes au pus, subtil, „federalizarea României” pe agenda de lucru a Partidului Popular European din Parlamentul European. Între „caii troieni” care doresc federalizarea României se află şi Partidul Popular Maghiar din Transilvania (PPMT). În martie 2013, acesta a lansat un proiect în care propune crearea a trei macroregiuni (regiunile istorice): Ţara Românească (Muntenia), Transilvania şi Moldova, cu 15 regiuni în interiorul acestora, ca motoare de dezvoltare economică. În cadrul celor trei macroregiuni urmează să fie unele mai mici, respectiv şase în Transilvania, cinci în Moldova şi patru în Muntenia.4 În privinţa Transilvaniei, aceştia aduc următoarele argumente: - în Transilvania, regionalismul este cel mai pronunţat; - sentimentul identitar este cel mai puternic în „Ţinutul Secuiesc”, unde majoritatea populaţiei susţine în mod dovedit crearea regiunii respective în graniţele istorice ale acesteia; - zona în cauză se caracterizează printr-o conştiinţă identitară, tradiţii şi voinţă comune care primează faţă de legăturile spaţio-structurale. Înainte de 1989, față de propaganda agresivă a cercurilor extremiste maghiare, autoritățile politico-statale românești cu competențe în domeniul propagandei au ezitat, din motive impuse de regimul politic, să ia poziție fermă, 2 http://www.ziarulevenimentul.ro/stiri/moldova/regionalizare--s701.html 3 http://www.ziarulevenimentul.ro/stiri/moldova/cum-vad-maghiarii-reorganizarea-tarii--90100.html 4 http://www.neppart.eu/proiect-de-regionalizare-a-romaniei.html VITRALII - LUMINI ŞI UMBRE, an VII, nr. 26, martie – mai 2016 43 ofensivă. Singura acțiune notabilă vizând apărarea Transilvaniei în fața acțiunilor iredentiste ungare a fost operațiunea „Fortuna”, organizată și desfășurată cu mare precauție de către Securitatea română. În cadrul acesteia, profesori universitari de renume și ziariști de prestigiu au făcut cunoscut cercurilor academice și românilor din străinătate adevărul istoric privind Transilvania și au reiterat apartenența acesteia la statul național unitar român. II. PLANURI ŞI SCENARII DE ESENŢĂ RUSO - UCRAINEANĂ Actualele planuri și scenarii vizând dezmembrarea României relevă o continuitate a comunității de interese sovieto- respectiv ruso-maghiare, care poate fi urmărită încă din 1940, când din trupul României au fost smulse prin înșelăciune și amenințare cu forța Basarabia, Bucovina, Ținutul Herței și Ardealul de Nord, de către Uniunea Sovietică, respectiv Ungaria horthystă. În Rusia, anumite cercuri cu nostalgii imperiale doresc dezmembrarea României, întrucât aceasta reprezintă, în opinia lor, o piedică în recuperarea integrală a teritoriilor pierdute prin dezmembrarea U.R.S.S. România doreşte reunificarea teritorială, prin alăturarea Moldovei de peste Prut şi are aliaţi puternici (U.E. şi N.A.T.O.), cu care Rusia nu doreşte o confruntare politicomilitară directă. Pentru cercurile respective, România este un cap de pod la dispoziţia S.U.A., fapt care deranjează profund Kremlinul, iar în Republica Moldova unionismul românesc împiedică integrarea acesteia în Uniunea Vamală propusă de Kremlin. De aceea, sub umbrela Kermlinului sunt și astăzi încurajate tacit pretenţiile teritoriale ale Ungariei vizavi de România. Prin încurajarea grupărilor extremiste din Ungaria pe teme naţionaliste, Rusia loveşte, în fapt, în interesele S.U.A. şi distrage atenţia României de la unirea cu Republica Moldova. În Ucraina, forţe naţionalist-extremiste, antiromâneşti, se tem de pretenţiile legitime ale statului român asupra nordului Bucovinei, Ţinutului Herţa, nordului şi sudului Basarabiei, precum şi Insulei Şerpilor. Pentru acestea, dispariţia României ar elimina o ameninţare la adresa Ucrainei – un stat cu frontiere artificiale, trasate în era sovietică. Românii din Ucraina nu se bucură de drepturile pe care le are minoritatea ucraineană din România. În prezent, natura relaţiilor româno-ucrainene este fidel exprimată de problema canalului Bâstroe, precum şi de procesul privind delimitarea platformei continentale. a) Proiectul „Moldova Mare” „Moldova Mare” este un proiect sovietic scos de la naftalină în contextul protestelor de la Pungeşti în legătură cu exploatarea gazelor de şist. Acesta este susţinut de „Patrioţii Moldovei” (scris în chirilice), care vor ca Moldova să fie întreagă, adică Republica Moldova să se unească cu Moldova 44 VITRALII - LUMINI ŞI UMBRE, an VII, nr. 26, martie – mai 2016 românească, până la Carpaţi.5 Unii basarabeni, „apărători ai credinţei”, „tradiţiei” etc., au format împreună cu Partidul Comuniştilor o alianţă care se opune unirii cu România şi promovează interesele Rusiei în Republica Moldova şi în România. Provocarea de la Pungeşti a fost o acţiune menită să creeze o nemulţumire locală, să o amplifice până la paroxism, iar pe baza acestei „lupte de eliberare împotriva opresorilor” să se creeze în România o identitate separatistă pentru moldoveni, dacă una cu pretenţii „etnice” nu este posibilă. Separatiştii cred că proiectul este „fezabil”, chiar dacă scopul final nu este atins şi nu se reuşeşte crearea unei entităţi regionale sau dezmembrarea României. Aceştia găsesc adepţi şi printre „moldovenii” trăitori în România, care au încercat să înfiinţeze „Comunitatea Moldovenilor din România” şi să recreeze un „popor moldovenesc” diferit de poporul român, care vorbeşte „limba moldovenească”. Scopul acestei acţiuni diversioniste este consolidarea aşa-zisei identităţi „moldoveneşti” în Republica Moldova, precum şi emiterea de pretenţii teritoriale faţă de România.6 În ascuns, „comunitatea” respectivă urmăreşte anexarea, cu sprijinul Rusiei, a teritoriilor româneşti la Republica Moldova. De altfel, fostul preşedinte, Vladimir Voronin, comunist, a declarat că „în România există 10 milioane de moldoveni discriminaţi”. În concepţia autorilor proiectului, acest lucru va fi prevenit „dacă României i se ia jumătatea de Moldovă şi se alipeşte celei de peste Prut, pentru a forma Republica Federală Moldova”, cu 10,5 milioane de locuitori, cu capitala la Chişinău. Aceasta urmează să fie compusă din 5 republici (Republica Moldova de Est, Republica Moldova de Vest, Republica Moldovenească Nistreană, Republica Găgăuzia, Republica Bucovina), precum şi o regiune autonomă (Regiunea autonomă Basarabia). Limbile oficiale urmează să fie moldovenească şi rusă. b) Scenariu privind dezmembrarea României lansat din Transnistria Un plan pentru dezmebrarea României urzeşte și mişcarea pro-imperială Edinstvo (cunoscută sub numele Interfront), care s-a opus de la început proclamării independenţei Republicii Moldova. Recent, un asemenea plan a fost reactivat de un anume Andrei Safonov, membru al acestei mişcări, fost deputat în Parlamentul Republicii Moldova între anii 1990-1994, în prezent preşedintele 5 http://inliniedreapta.net/implicarea-rusiei-in-protestele-de-la-pungesti-2-proiectul-moldovamare/ 6 https://cersipamantromanesc.wordpress.com/2014/07/04/un-proiect-statal-diversionist-careinclude-teritorii-din-estul-romaniei-republica-federala-moldova/ VITRALII - LUMINI ŞI UMBRE, an VII, nr. 26, martie – mai 2016 45 Asociaţiei analiştilor politici independenţi din Transnistria.7 Potrivit gândirii sale, România trebuie să dispară, pentru că este o ameninţare permanentă la adresa securităţii regionale.8 Principala vină a Românei este, potrivit gândirii acestuia, faptul că acordă o atenţie deosebită românilor din fostele regiuni sovietice: Republica Moldova, Basarabia de sud, Bucovina de nord. El acuză România că are un plan secret conform căruia neagă oficial orice fel de intenţii de acaparare de teritorii, însă promovează identitatea românească în aceste regiuni, pentru ca la momentul potrivit să le anexeze. Din cauza României, afirmă acesta, suferă Rusia, Ucraina, Serbia, Ungaria, Bulgaria şi Republica Moldova. De aceea, singura metodă de a scăpa de „pericolul românesc” este, după mintea lui, „încetarea existenţei statului român şi dispariţia sa de pe harta politică a lumii”. Planul dezmembrării României, publicat de portalul rus Novîi Reghion (preluat pe scurt de ziarul Adevărul) este simplu: refacerea Moldovei medievale (Moldova să se unească cu Republica Moldova), Transilvania să treacă la Ungaria (Ungaria preia „pământurile istorice”, respectiv Transilvania), Dobrogea să treacă la Bulgaria, Ucraina să-şi extindă teritoriile unde locuiesc ucraineni, Rusia să preia zonele în care locuiesc minorităţi ruse; Valahia (Ţara Românească) ar putea deveni monarhie, cu promisiunea să nu încerce să refacă România. Deci, este o reluare a unei strategii vechi de aproape 100 de ani, de pe vremea lui Lenin şi Troţki, când România fusese definită drept „ultimul imperiu din Europa” care trebuia dezmembrat. După părerea lui Andrei Safonov, pentru destrămarea României este nevoie de coordonarea eforturilor de luptă „contra expansionismului românesc”, „contra urmaşilor lui Ion Antonescu”, având în vedere că România are „o diplomaţie foarte profesionistă şi aliaţi puternici în persoana UE, SUA şi NATO”. Conform gândirii sale, dezmembrarea României ar fi un fel de lovitură preventivă, „ca şi cum ai ucide un hoţ care încearcă să te jefuiască”, concluzionând că România trebuie să dispară pentru că este „puiul urât al tratatului de la Paris din 1947”. c) O prezicere-scenariu privind dezmembrarea României Expertul rus Igor Şişkin, director adjunct al Institutului ţărilor CSI, a făcut o analiză a „aspectelor istorice care ţin de cnezatul moldovenesc”, constituirea statului român, relaţiile actuale dintre Republica Moldova şi 7 http://www.george-damian.ro/plan-pentru-dezmembrarea-romaniei-4150.html http://www.ziare.com/europa/moldova/fost-deputat-moldovean-romania-trebuiedezmembrata-pentru-a-restabili-linistea-in-regiune-1212089 8 46 VITRALII - LUMINI ŞI UMBRE, an VII, nr. 26, martie – mai 2016 România etc.9 Acesta nu exclude o eventuală dezmembrare a României ca urmare a unor acţiuni pe care le-ar întreprinde Republica Moldova. După cum relatează „Tribuna”, expertul aduce dovezi în sprijinul opiniei potrivit căreia România, precum şi unele forţe din Republica Moldova, nu au dreptul să invoce argumente istorice în favoarea faptului că actualul stat Republica Moldova este teritoriu românesc care trebuie alipit la România. Potrivit spuselor sale, „trimiterile la istorie pot avea efectul bumerangului pentru România” şi ca exemplu invocă o iniţiativă mai veche a Partidului „Patrioţii Moldovei”, care a propus „denunţarea tuturor semnăturilor depuse de conducătorii Moldovei în timpul creării statului cu denumirea România”. Acesta crede că după ce va fi iniţiat procesul de denunţare a acordurilor, „poporul moldovenesc va începe procesul de dezmembrare a statului cu denumirea România” pe motiv că a încălcat înţelegerile consfinţite prin acord şi nu a îndreptăţit speranţele şi aşteptările poporului Moldovei Mari, iar ca urmare vor fi cerute înapoi toate teritoriile istorice ale statului moldovenesc, care se află acum în componenţa României. Totodată, el afirmă că, „dacă şi Rusia va trece din apărare în ofensivă şi va începe să promoveze o politică istorică, apărându-şi interesele şi interesul poporului prieten moldovenesc, România va trebui să-şi amintească de calităţile bumerangului”. d) Ameninţarea României cu distrugerea Dinspre răsărit sunt lansate cu obstinaţie şi perseverenţă tezele unei doctrine a „românismului agresiv”, care trebuie distrus. Iată câteva exemple:10 - Precum se cunoaşte, România se pronunţă împotriva reglementării conflictului moldo-transnistrean prin formarea unei federaţii sau confederaţii. Astfel, lasă Republica Moldovenească Nistreană fără bază juridică pentru a se opune unei noi încercări de refacere a României Mari în graniţele din 19411944. Comentând acest aspect, la 7 octombrie 2010, Agenţia de ştiri „Regnum” (Rusia) a transmis: „Dacă nu vom opri expansionismul românesc pe Prut, pe Nistru va fi deja prea târziu să o mai facem... Duşmanul trebuie bătut pe teritoriul lui. Iar România, la nivelul politicii ei de stat, este un duşman neîndoielnic pentru Republica Moldova şi Republica Moldovenească Nistreană. De aceea, este necesar un bloc antiromânesc, a cărui politică să aibă ca obiectiv final distrugerea statului român şi încetarea existenţei sale în graniţele 9 http://tribuna.md/2012/06/28/un-expert-rus-prezice-dezmembrarea-romaniei/ http://www.certitudinea.ro/articole/europa-nostra/view/mizele-secrete-ale-regionalizariiromaniei-dizlocarea-transilvaniei-doctrina-romanismului-agresiv-promovat-de-politica-rusomaghiara 10 VITRALII - LUMINI ŞI UMBRE, an VII, nr. 26, martie – mai 2016 47 actuale... Bucureştiul nu ar trebui să arunce cu pietre în vecini, având propria casă de sticlă fragilă”. - În anul 2011, UDMR, incitat de Laszlo Tőkes, a încercat să deschidă la Parlamentul European o reprezentanţă a „Ţinutului Secuiesc”, fapt contestat vehement de România. Acţiunea a fost astfel comentată pentru Agenţia „Regnum” (Rusia), în 31 mai 2011, de către politologul şi istoricul transnistrean Nikolai Babilungă: „…Mi se pare că acest fapt demonstrează, încă o dată, cât de slabă şi cât de instabilă este unitatea internă din unele state precum România. Clasa politică din această ţară nu ar trebui să se mai gândească, înainte de toate, la extinderea teritoriului spre est, pe baza Republicii Moldova, şi cu atât mai mult a autoproclamatei republici transnistrene şi Ucrainei. Ar trebui să se ocupe, cu adevărat, de consolidarea stabilităţii în propria ţară, poate chiar prin intermediul federalizării şi extinderii drepturilor şi împuternicirilor acelor teritorii, pe care România le-a invadat la începutul secolului XX...”. - Atacuri vehemente la adresa României au fost lansate de forţele antiromâneşti şi antiunioniste din Republica Moldova. De pildă, în 11 septembrie 2012, vicepreşedintele Partidului „Patrioţii Moldovei”, Alexandr Dobrea, a declarat (în publicaţia „YAM.MD”): „Partidul 'Patrioţii Moldovei' a elaborat un plan de contracarare a acţiunilor unioniştilor care pledează pentru lichidarea suveranităţii Republicii Moldova. Astfel, vor fi create echipe de voluntari pentru apărarea patrimoniului istoric al Republicii Moldova, va fi organizat un congres internaţional istoric şi un congres naţional al forţelor promoldoveneşti. De asemenea, Partidul 'Patrioţii Moldovei' intenţionează să iniţieze un proces, la un tribunal internaţional, de condamnare a României pentru distrugerea statalităţii moldoveneşti şi genocid împotriva poporului Republicii Moldova”. e) Enclava separatistă „Republica Populară a Basarabiei“ Experţi internaţionali au atras atenţia asupra intenţiilor Kremlinului de a crea o nouă regiune de instabilitate în sudul regiunii Odesa şi al Republicii Moldova, cu denumirea de „Republica Populară Basarabia”, ori „Republica Bugeac”. Aceasta va destabiliza Ucraina şi Republica Moldova şi va ameninţa România, întrucât vizează gurile Dunării.11 Proiectul ar urma să fie realizat cu sprijinul unor politicieni de la Chişinău. Cu ceva timp în urmă, la Odesa a avut loc congresul de constituire a aşazisei „Rade Populare a Basarabiei”. Printre invitaţi au fost prezenţi fostul deputat 11 https://us-mg5.mail.yahoo.com/neo/launch?.rand=4i6thqouebjqu#3623371011 48 VITRALII - LUMINI ŞI UMBRE, an VII, nr. 26, martie – mai 2016 comunist Grigori Petrenko, liderul mişcării „Patrioţii Moldovei”, Mihail Garbuz, precum şi şeful organizaţiei de tineret a partidului ultra-naţionalist bulgar „Ataka“. Un mesaj de salut a fost adresat organizatorilor şi de Mihail Formuzal, fost başkan al regiunii autonome găgăuze din sudul Republicii Moldova. Potrivit iniţiatorilor, „Rada” a fost înfiinţată ca organ reprezentativ, cu scopul apărării intereselor comunităţilor etnice din Basarabia. Este vorba, în speţă, de cele nouă raioane – Arciz, Bolgrad, Cetatea Albă, Chilia, Ismail, Reni, Sărata, Tarutin şi Tatarbunar – din sudul Basarabiei, care se află astăzi în componenţa Ucrainei. În calitate de delegaţi, la congres au fost reprezentate cele mai importante comunităţi etnice din regiune: bulgară, găgăuză, rusă, ucraineană, romă, moldovenească şi poloneză. Participanţii au susţinut că urmăresc crearea unei entităţi cu statut special în sudul Ucrainei. Deputaţii aşa-zisei „Rade Populare a Basarabiei” îşi mai rezervă „dreptul la autodeterminare” în cazul aderării Ucrainei la NATO. În cazul realizării acestui scenariu, se presupune destabilizarea situaţiei în Găgăuzia, în raioanele Taraclia şi Basarabeasca din Republica Moldova, precum şi în Transnistria, care ar opri parcursul european al Republicii Moldova. De asemenea, se presupune că Ucraina va fi lipsită de porturile Dunării, iar în regiune se vor stabili baze militare ruse pentru a deschide ulterior un al doilea front împotriva Ucrainei. * Apreciez că în momentul de față sunt imperativ necesare acțiuni ofensive privind apărarea României, aflată sub presiunea concertată, dezorganizantă și distructivă a cailor troieni din interior, a unor grupări politico-statale extremist-iredentiste din exterior, precum și a așanumitei globalizări, într-o Europă comunitară aflată în mare dificultate. În calitate de cetățean român și membru al societății civile, consider că se impune, cu prioritate, documentarea fără cusur a acțiunilor antinaționale, prezentarea acestora opiniei publice românești din țară și din diaspora, precum și reluarea, cu mult curaj, patriotism și spirit de răspundere, a ofensivei informaționale a autorităților competente ale statului român. NOTĂ: Incidentul cu caracter terorist, petrecut în așa-zisa „Secuime” la 1 Decembrie 2015 a primit, în mod deloc surprinzător, susținere propagandistică din partea unor grupări extremist-iredentiste maghiare din România, dar și din partea unor europarlamentari maghiari. Col. (r) dr. Aurel V. David VITRALII - LUMINI ŞI UMBRE, an VII, nr. 26, martie – mai 2016 49 AVRAM IANCU OMORÂT A TREIA OARĂ, LA SIBIU La moartea Eroului, în septembrie 1872, poetul Ion Gorun (pseudonim literar, un ilustru intelectual din familia Hodoş din Apuseni), scria că Avram Iancu a murit de două ori: prima dată l-a ucis falsitatea şi perfidia aliatului Habsburg şi abia mai târziu, după două decenii, l-a secerat şi coasa vremii. Dar iată că Avram Iancu, marele sfânt naţional al românilor din Transilvania, este ucis pentru a treia oară. Din noiembrie 2013, el zace mort, acoperit cu un linţoliu alb, în holul Bibliotecii Astra din Sibiu. Este adevărat, e bustul lui, turnat în bronz (înălţime 1,40 m), bust pe care noi, membrii Societăţii cultural-patriotice „Avram Iancu”, filiala Sibiu, am vrut să-l instalăm pe Aleea Personalităţilor din Parcul Astra, spre a le reaminti sibienilor de cei care au avut o contribuţie inegalabilă în mişcarea naţională a românilor ardeleni pentru libertate şi unire. Hotărârea am luat-o în 3 martie 2011, cu premoniţie parcă, întrucât nici două săptămâni mai târziu noi, românii, vedeam oripilaţi la TV cum un sinistru şovin secui, Csibi Barna, măcinat de ură, spânzura în centrul municipiului Miercurea-Ciuc efigia lui Avram Iancu şi încerca să dea o lecţie de „istorie” referitoare la oribilul său gest. Din păcate, nu pot să nu fac o paralelă între gestul acestui şovin fanatic şi „producţia” unui român vândut, culmea, cadru didactic la Facultatea de Istorie a Universităţii din Bucureşti, Marius Diaconescu, care în revista „Historia” a „oracolului din Găgeşti”, Ion Cristoiu, numărul 113/2011, deschidea „dosarul” făcut lui Avram Iancu în acel număr cu un articol, având titlul stupefiant Avram Iancu şi (contra)revoluţia românească din Transilvania în 1848-1849. Blasfemia este cuprinsă în titlu. Autorul afirmă că şi românii au ucis, au dat foc, au violat, de parcă ei ar fi invadat Ungaria pentru a o anexa Transilvaniei şi nu invers, iar prefectul general Avram Iancu este văzut ca o personalitate contradictorie, pe care până acum nu am cunoscut-o decât printr-o imagine încremenită în clişee şi din articole propagandistice de gazetă, precum şi că acest fiu de iobag ar fi fost moderat în privinţa libertăţii ţărănimii române ardelene. Eu unul, pe acest autor l-aş fi dat afară din învăţământ. Nu există o localitate în cuprinsul rotundului pământ românesc care să fi jucat rosturi atât de însemnate în istoria devenirii noastre naţionale, până la 1918, ca Sibiul şi oamenii săi. În Panteonul din Parcul Astra sunt busturile unor 50 VITRALII - LUMINI ŞI UMBRE, an VII, nr. 26, martie – mai 2016 mari creatori de istorie naţională, de la George Bariţiu şi Andrei Şaguna, până la Gheorghe Lazăr şi Octavian Goga. Sunt sibieni sau personalităţi legate prin activitatea lor de Sibiu. Toţi ar fi fost însă mai mici fără Avram Iancu, fără fapta şi sacrificiul lui. În Cluj-Napoca, unde Iancu a urmat cursul superior de drept şi nu se prevedea cine va deveni, tronează statuia Eroului, iar în Târgu Mureş, unde-şi făcea practica de cancelist (avocat), la Tabla regească şi unde l-a prins începutul Revoluţiei, fără să fi devenit încă marele tribun, străjuieşte pe Aleea Trandafirilor excepţionala sa statuie ecvestră (profanată de maghiari în timpul masacrelor din 1990). Avram Iancu a fost însă mult mai legat de Sibiu. Sibiul îi datorează mult. La Sibiu venea în 1848-1849 în plină revoluţie, ca membru al Comitetului Permanent Român de 25 (guvernul revoluţionar românesc). Faima sa de garant al naţiunii aflată în plină afirmare a fost pecetluită de prestaţia lui excepţională la Adunarea Naţională din luna mai de la Blaj, unde tânărul tribun conducea deja vreo 10.000 de moţi organizaţi şi disciplinaţi milităreşte şi unde s-a arătat neînduplecat în pretinderea drepturilor naţionale şi sociale ale naţiunii române. În toamna târzie a anului 1848, după ce armata profesionistă ungară a năvălit în Transilvania dinspre vest, iar secuii năvăleau în Câmpia Transilvaniei nimicind tot ce era românesc în calea lor, Avram Iancu a devenit prefectul general, conducătorul rezistenţei armate a românilor şi venea în această calitate la Sibiu pentru a da informaţii Comitetului despre mersul luptelor din Munţii Apuseni. După arestarea în târg la Hălmagiu au urmat umilinţele îndurate în cetatea de la Alba Iulia unde, fiind din nou arestat, un obscur funcţionăraş austriac, Hoehn pe nume, l-a legat de scaun, l-a pălmuit şi l-a scuipat. I s-a înscenat şi un proces la Sibiu, dar a fost rapid achitat pentru a nu irita poporul. Aceste umilinţe, dar mai ales nerecunoştinţa aliatului Habsburg, împăratul Franz Iosif I, căruia Avram Iancu cu lăncierii lui şi ai prefecţilor săi i-au salvat stăpânirea în provinciile răsăritene ale imperiului, l-au descumpănit. În Sibiu, în 1852, în casa prietenului său Ilie Măcelariu (care va deveni primul preşedinte al Partidului Naţional Român din Transilvania), a dat primele semne că sufletul său, larg cât toate încăperile cerului, s-a frânt. De atunci și până în 1872, o umbră îndurerată va rătăci pe cărările Munţilor Apuseni, fără a-şi putea găsi alinare. Apropo, casa lui Ilie Măcelariu din Sibiu, care ar fi trebuit să fie monument istoric, a fost demolată, pe locul ei fiind un fel de centru comercial. Dar să revin la odiseea prin care trece de aproape cinci ani bustul lui Avram Iancu. În 2011 am lansat concursul şi apelul pentru realizarea bustului. VITRALII - LUMINI ŞI UMBRE, an VII, nr. 26, martie – mai 2016 51 Concursul a fost câştigat de renumitul sculptor Radu Aftenie, care din 1995 este cetăţean de onoare al municipiului Cluj-Napoca pentru statuile realizate în acel oraş, după cum are piese inclusiv în colecţia marelui poet chilian, Pablo Neruda, laureat al Premiului Nobel pentru Literatură. Am urmat procedura necesară pentru a obţine din partea Primăriei municipiului Sibiu Certificatul de urbanism şi acceptul amplasării bustului în Parcul Astra. Primăria şi Consiliul municipal nici nu ne-au ajutat, nici nu ne-au încurcat prea mult. În orice caz, a trebuit să depunem o grămadă de acte, mergând pentru fiecare în parte din nou la primărie fiindcă mai trebuia câte un act, ceea ce desigur a durat mult. Am depus un aviz dat de Direcţia Judeţeană pentru Cultură şi Patrimoniu Naţional, un altul de Serviciul Patrimoniu al Primăriei Sibiu, altul dat de Direcţia Tehnică a Primăriei, un studiu geotehnic, un aviz al Agenţiei pentru Protecţia Mediului, unul de Oficiul de Cadastru Sibiu, aprobări ale E-ON Gaz, SC Apă Canal SA., Electrica SA, RCS-RDS. Cred că dacă ceream aprobarea pentru construirea unui mall, aprobarea dura mult mai puţin, în cazul acela învârtindu-se bani grei. Consider că primăria trebuia să se implice direct, fiind vorba de instalarea bustului lui Avram Iancu la Sibiu. Este adevărat că, în final, ne-a dat acceptul de amplasare şi, la propunerea noastră, va lua în custodie permanentă bustul pentru protecţie. Menţionez că în aceeaşi vreme sau ceva mai de timpuriu, când făceam alergături pentru întocmirea dosarului, Consiliul local dădea numele de Sandor Petöfi unui parc din oraş, ceea ce, cred eu, se petrece într-o şedinţă de o durată oarecare, dar să dai numele de Petöfi unui parc din Sibiu mi se pare o impietate. Petöfi a fost prezent în Sibiu la sfârşitul lui martie, începutul lui aprilie 1849, ca adjunct sau aghiotant al generalului Bem, conducătorul armatei ungare, cel care a cucerit Sibiul, a distrus, a ars, a omorât, membrii Comitetului Permanent (Şaguna, Bariţiu ş.a.) trebuind să fugă spre a nu fi ucişi. Arhiva Comitetului a fost ridicată şi distrusă sau dusă la Budapesta, astfel încât Revoluţia Română din Transilvania de la 1848-1849 nu va putea fi reconstituită în toate dimensiunile şi importanţa ei. Petöfi a fost la Sibiu ca terorist şi criminal, nu ca mare poet naţional maghiar. Am obţinut și avizul nevolnicului director al Direcţiei de Patrimoniu, un oarecare Răzvan Pop, care, din păcate, a urmat Facultatea de Istorie şi căruia i-am fost profesor. Acesta nu numai că nu s-a implicat în sprijinirea proiectului nostru, ci l-a tergiversat, având un comportament arogant şi faţă de preşedintele filialei Societăţii Avram Iancu, profesor univ. Pamfil Matei, fostul său decan din studenţie. În fine, dosarul complet a ajuns la Ministerul Culturii din 52 VITRALII - LUMINI ŞI UMBRE, an VII, nr. 26, martie – mai 2016 România. Doamna secretar de stat şi apoi ministru al Culturii şi viceprimministru, Hegedus Csilla, ni l-a respins de două ori în cursul anului 2014, pe motiv că „nu are expresie artistică”. Dosarul fiind la minister, la 16.02. 2015 ne-am adresat şi fostului ministru al Culturii, Ioan Vulpescu. Nu am primit nici un răspuns până acum. Doamna Hegedus nu a răspuns nici solicitării de sprijin a preşedintelui Consiliului Judeţean Sibiu, domnul Ioan Cindrea, singurul care ne-a ajutat, inclusiv material. Ca atare, nu avem avizul final al Ministerului Culturii şi nu putem instala bustul. Anexez fotografia bustului1 şi pot afirma că este unul dintre cele mai bine realizate artistic. Cine nu crede să vină să vadă. Avem mai puţin de trei ani până la aniversarea centenarului Marii Uniri. Sibiul, datorită rolului său inegalabil în procesul emancipării noastre naţionale de până la 1918, a fost ales drept sediu al Consiliului Dirigent al Transilvaniei. Cum ne pregătim noi, sibienii, să întâmpinăm acest eveniment epocal? Bustul marelui precursor al Unirii, Avram Iancu, zace într-un colţ de peste doi ani de zile. Din zona Sibiului sunt Ioan Inocenţiu Micu Clain, prefaţa istoriei moderne a românilor, nepotul său, ilustrul savant al Şcolii Ardelene Samuil Micu, unul dintre autorii marelui memoriu politic Supplex Libellus Valachorum din 1791, călăuză a mişcării naţionale româneşti vreme de un secol; în Sibiu a locuit dr. Ioan Raţiu, preşedinte al Partidului Naţional Român şi conducătorul Mişcării Memorandiste, din 1892-1894, puntea de legătură dintre Revoluţia de la 1848 şi Unirea din 1918. Sibiul a fost şi sediul Partidului Naţional Român. Oare aceşti corifei ai naţiunii române nu ar trebui să fie imortalizaţi în Parcul Astra, Sibiul devenind astfel cel mai important Panteon al românilor din Transilvania? Conf. univ. dr. Mihai Racoviţan Societatea cultural-patriotică „Avram Iancu”, Sibiu Nota redacției: Dl. conf. univ. dr. Mihai Racovițan este și autorul unor basoreliefuri în lemn, reprezentându-i pe unii dintre corifeii care au pregătit şi înfăptuit Marea Unire. Ne face plăcere să ilustrăm acest număr al revistei cu lucrările sale de artă. 1 N.r. Lucrarea este reprodusă pe coperta 3 a acestui număr al revistei. VITRALII - LUMINI ŞI UMBRE, an VII, nr. 26, martie – mai 2016 53 ISTORIA ÎI SCRIE NEMURIREA la 192 de ani de la naşterea Craiului Munţilor, Avram Iancu Cobora Iancu-n Apuseni, Potecile-s de stele luminate S-ajungă Craiul la Câmpeni Unde-l aşteptau oştirile-narmate. Visat-a Craiul frăţia s-o aşeze Între toţi fiii întregului Ardeal Şi doar Dreptatea, ea să guverneze Pentru toţi ea să fie supremul ideal. Acolo sunt prefecţii şi tribunii Strategi în apărare şi atac… Să privească chipul sidefat al lunii Atât avea dreptul bietul ţăran sărac. Şi naţia română recunoscută fie, Egală în toate cele cu cei ce vieţuiesc În Transilvania, pe duruta noastră glie, Pământ sfințit cu sânge românesc Plătea românul şi razele de soare În ţara lui era considerat străin. Resimt și-acum străbunii şi îi doare Viaţa lor de trudă şi de chin. Sub gerul dorurilor grele Peste Ardeal şi-a coborât privirea, Pe mormântul lui fulgeră stele Istoria îi scrie nemurirea. Gheorghe Trifu 54 VITRALII - LUMINI ŞI UMBRE, an VII, nr. 26, martie – mai 2016 TÂRGU MUREŞ – MARTIE 1990: PRELIMINARII România este patria noastră şi a tuturor românilor. E România celor de demult şi-a celor de mai apoi E patria celor dispăruţi şi a celor ce va să vie. Barbu Ştefănescu Delavrancea Pentru că, în demersul meu de „recapitulare a istoriei”, nişte abordări mai recente (cu precădere cele din Istorie adnotată) m-au făcut ţinta unor (nu puţine) interpelări, mă văd nevoit să procedez la o punere la punct a chestiunii. Aş putea începe cu articolul din New York Times (28 martie 1989) intitulat – sugestiv – „Yalta II”, sau cu volumul „La cele mai înalte nivele” de Michael Beschloss şi Strobe Talbot (Editura Elit, 1995), dar prefer să mă rezum la cuvintele lui Gorbaciov: „Felicit conducerea provizorie a României pentru performanţa de a fi reuşit să preîntâmpine războiul civil şi dezmembrarea ţării!” (Dintr-un interviu acordat TVR, în decembrie 1994, consemnat de către Felicia Meleşcanu) şi, vorba unui vechi slogan publicitar, să reţin trei cuvinte: conducere, război civil, dezmembrare. Deci, putem deduce că pericolul războiului civil şi al dezmembrării ţării (precedând viitorul „model iugoslav”!) a planat asupra României pe parcursul întregii perioade cât aceasta a fost guvernată de o conducere provizorie, şi nu doar în decembrie ’89. Iar dacă punem cap la cap principalele evenimente care au marcat, în acest sens, primele cinci luni ale anului 1990, vom constata că cele de mai sus au o perfectă acoperire istorică: scenariul (război civil + dezmembrare), eşuat iniţial, a continuat să opereze dar, fireşte, folosind alte căi şi mijloace, adaptate la noul context, la noile condiţii. Astfel, n-a fost lună care să nu fie marcată de o încercare de forţă, cu viză destabilizatoare sau chiar susceptibilă de a induce un război civil. Să ne amintim: - 12 ianuarie, cu acţiunea „moarte pentru moarte”!; - 28 ianuarie: şefii partidelor istorice (mai puţin Radu Câmpeanu), sub presiunea străzii, somează ultimativ conducerea provizorie să predea puterea; - 18 februarie: atacarea şi devastarea sediului guvernului provizoriu, în cursul unei manifestaţii stradale a partidelor istorice; - 19-20 martie: evenimentele de la Târgu Mureş; VITRALII - LUMINI ŞI UMBRE, an VII, nr. 26, martie – mai 2016 55 - „Piaţa Universităţii” – nu atât prin fenomenul în sine, cât prin persistenţa lui şi după alegerile din 20 mai, ceea ce a dus la evacuarea forţată a pieţei şi, ca un posibil răspuns, la cele petrecute în 13 iunie; - 13 iunie 1990: atacarea şi incendierea unor sedii ale instituţiilor de stat. Aici se impun nişte precizări. De ani de zile se vorbeşte despre mineriada din 13-15 iunie 1990. Fals: mineriada respectivă a fost în 1415 iunie. În 13 iunie, când s-au produs atacurile şi incendierile amintite, în Bucureşti nu se afla nici un miner! Şi încă ceva: în aceeaşi zi de 13 iunie 1990 a fost incendiat şi sediul Poliţiei din Miercurea Ciuc, ocazie cu care s-au strigat lozinci antiromâneşti (ca să mă exprim eufemistic). - Desigur, contribuţia protagoniştilor de mai sus (mai puţin cei din secuime) a fost parazitată de nişte forţe profesioniste, coborâte în arenă pe aceeaşi filieră cu „teroriştii” din Decembrie ’89. Cine crede că la ora aceea densitatea „acoperiţilor”, în toate structurile, partidele, organismele şi organele era mai mică decât astăzi este un naiv! Că aceştia puteau să aibă şi intermediari, oameni de legătură sau chiar „iniţiaţi”, nu e treaba mea să stabilesc! Atât despre componenta politică a unui dorit război civil, după ce în decembrie 1989 scenariul Armată versus Securitate a eşuat. Ce mai rămânea de încercat? Să ne amintim de „modelul timişorean”, de „momentul Timişoara” (şi „problema, măturată sub covor, a ungurilor ardeleni” – apud Tökés Lászlo), respectiv „marea ocazie ratată în 1990” – adică modelul „Ardeal versus Vechiul Regat” – revoluţia de tip „central-european” (cu viză secesionistă). Care revoluţie, înainte de a se fi transformat într-o „revoluţie paşnică” şi după ce a fost deturnată de către „modelul răsăritean” (bucureştean), a mai cunoscut o exacerbare notabilă, dar, din păcate pentru protagoniştii ei, nu suficient de amplă şi de convingătoare pentru a determina scontata şi mult râvnita intervenţie străină. Să ne reamintim, în acest sens, declaraţia juristei „austroungare” – Eva Maria Bárki – pe care am mai reprodus-o nu o dată şi s-o completăm cu un ultim paragraf: „Dacă după (deci după! – n.m.) evenimentele de la Târgu Mureş maghiarii din Ardeal ar fi cerut autonomia, ei ar fi putut-o obţine, Europa ar fi obligat România să vină la masa tratativelor, aşa cum o face acum cu sârbii, în legătură cu Kosovo”. Să trecem peste toate deosebirile, deloc neglijabile, dintre Kosovo şi Ardeal, să lăsăm de-o parte şi ceea ce a urmat după „masa tratativelor” şi să reţinem, deocamdată, doar atât: „pogromul antimaghiar” era strict necesar pentru a convinge Europa să intervină în ajutorul „pogromizaţilor”! 56 VITRALII - LUMINI ŞI UMBRE, an VII, nr. 26, martie – mai 2016 Fireşte, Europa n-a intervenit şi „marea şansă a fost irosită”, pentru că ungurii ardeleni s-au dovedit a nu avea vâna albanezilor şi, pe de altă parte, noi, românii, am vădit mai multă circumspecţie şi înţelepciune decât sârbii, nemaivorbind de toleranţă. Ca atare, „pogromul” (vom reveni) s-a dezumflat mult prea devreme, neaducând, în ciuda mediatizării insistente şi răstălmăcite, roadele scontate. De altfel, în ultima sa scrisoare (deschisă) către „căuzaşi”, doamna Bárki precizează: „Singura deosebire dintre albanezii din Kosovo şi ungurii din Ardeal este faptul că aceştia din urmă nu ştiu să-şi ceară drepturile cu arma în mână!” Asta este (a fost) situaţia. Înainte însă de a intra în amănunte va trebui să abordăm preliminariile, va trebui să trecem în revistă tot ceea ce s-a întâmplat în Ardeal, cu precădere în secuime, în intervalul scurs de la revoluţia timişoreană şi până la declanşarea evenimentelor din martie de la Târgu Mureş. Fără a expune aceste preliminarii nu vom putea judeca obiectiv care a fost reacţia românească, atâta cât a fost ea, la o diversiune abjectă, la o provocare menită să permită rejucarea cărţii pierdute în decembrie ’89, de această dată mergând pe varianta etnică, pe varianta conflictului interetnic major şi ireconciliabil, determinat – cum altfel? – de „şovinismul şi agresivitatea sălbatică a românilor”. Cât priveşte coordonatele tactice, s-a practicat tot o dublă diversiune: conflictul, ca atare, trebuia să pară ca fiind declanşat de către români, iar mediatizarea lui urma să-i prezinte ca victime, indiferent de realitatea din teren, pe minoritarii maghiari. (Vezi, în acest sens, cazul emblematic al lui Mihăilă Cofariu!). Cum s-a procedat? Pentru a răspunde la această întrebare va trebui să începem nu numai cu preliminariile propriu zise (după cum am mai afirmat-o), ci, într-o anumită măsură, şi cu preliminariile preliminariilor. Să pornim de la „şovinismul şi sălbăticia” românilor. Am putea invoca întreaga noastră istorie pentru a ilustra falsitatea problemei. Şovinismul nostru, dacă şi cât a fost acesta, a fost exclusiv de reacţie. Cât priveşte sălbăticia, cei ce ne acuză nu-şi văd bârna din propriul ochi. Este suficient să punem în balanţă faptele ce au marcat, de pildă, „eliberarea” Ardealului de Nord de către trupele maghiare, în 1940, şi eliberarea acestuia de către cele româneşti, în 1944, pentru a ilustra, cu dovezi cutremurătoare, de partea cui se află, ca dat primar, amintita sălbăticie. De altfel, am putea raporta şi şovinismul şi agresivitatea celor două părţi la o situaţie definitorie, oferită de ipostaza de hibrid, de corcitură, şi aici ne-am permite să reproducem declaraţia cuiva care a beneficiat, şi în anii de VITRALII - LUMINI ŞI UMBRE, an VII, nr. 26, martie – mai 2016 57 ocupaţie maghiară, de respectiva ipostază: „N-am fost niciodată scuipat sau bătut de români pentru că mama mea era unguroaică, în schimb am fost scuipat şi bătut de către unguri pentru că tatăl meu era român!” (Naţiunea – nr. 38/1991). Oare ce s-ar mai putea adăuga? Să mergem, totuşi, mai departe, pentru că deosebirea dintre agresivitate şi sălbăticie nu este doar de nuanţă şi să ne folosim tot de o mărturie a autorului din care am mai citat: „Principala ameninţare care urma după bine-cunoscutul «büdös oláh» (valah împuţit) era, de regulă, «kiszedem a szemedet!» (îţi scot ochii!)”. Ceea ce, trebuie să recunoaştem, probează o „oareşcare” sălbăticie, mai cu seamă atunci când ameninţarea este şi pusă în practică. (N-a fost cazul, la relatarea în speţă, victima respectivă fiind, la acea vreme, elev de şcoală primară, la fel ca şi agresorii). Aşa cum s-a întâmplat, de pildă, în secuime, în primele zile ale revoluţiei. Ba, am putea chiar spune că revoluţia din decembrie ’89 a început, pe „pământ secuiesc”, cu scoaterea câtorva perechi de ochi. (Vom reveni) De unde această afinitate oftalmică, cu viză enucleatorie, la cei ce ne acuză pe noi de sălbăticie şi bestialitate? Se pare că fenomenul are rădăcini adânci în istorie, ce se pierd, undeva, în (pre)istoria zonei Ural-Altai. Cert este că pe vremea primului rege catolic al Ungariei (Ştefan I) – sanctificat la scurt timp după moarte – afinitatea cu pricina nu numai că era încă la ordinea zilei şi se finaliza în cadru oficial, dar era socotită atât de firească încât nu putea constitui nici măcar o piedică în calea beatificării cuiva. Pentru că iată ce putem citi în prestigiosul lexicon maghiar Révai Nagy Lexikona (vol. X, pag. 676, ediţia 1914): „Ştefan cel Sfânt, murindu-i unicul fiu legitim, urma să-şi lase tronul, conform uzanţelor, celei mai apropiate rude pe linie bărbătească – vărul său Vászoly. Dar el l-a preferat şi impus pe fiul surorii sale – Orseolo Péter, iar urmaşului legitim şi susţinătorilor acestuia a pus să li se scoată ochii”. Scurt şi cuprinzător! Şi perfect edificator! Fireşte, nu vrem să acredităm ideea că în o mie de ani nu s-ar fi schimbat nimic, doar atât că, undeva, în codul genetic respectiv, există un fragment de ADN care, în condiţii speciale, se reactivează de la o zi la alta. Şi exemple ar fi nenumărate în veacul care a încheiat mileniul de curând depăşit. Nu ne-am propus să vorbim, nici măcar în replică, despre subiectul cu pricina, numai că pentru a înţelege preliminariile evenimentelor de la Târgu Mureş (sau chiar unele scene ale acestora) respectivul subiect era de neevitat. Un lucru este sigur: dacă în instrumentarea, dirijarea şi explozia acestor evenimente a fost vorba, pe lângă calcul rece şi cinic, şi de şovinism şi 58 VITRALII - LUMINI ŞI UMBRE, an VII, nr. 26, martie – mai 2016 sălbăticie, acestea s-au manifestat de regulă în tabăra maghiară, pe un fond quasi-genetic, [...] în care dacă nu se transmite neapărat boala, se transmite, cu siguranţă, predispoziţia de a o face. Cât priveşte partea română, repetăm, nu poate intra în discuţie decât un comportament de reacţie şi nicidecum unul funciar, intoleranţa – de orice natură – şi agresivitatea fiind departe de a-i caracteriza, structural, pe români. De altfel, întreaga desfăşurare a evenimentelor, de la Zetea şi Dealu şi până la căsăpirea lui Cofariu, vine să confirme realitatea celor de mai sus. * Desigur, cititorii vor fi aşteptând, cu justificat interes, promisul (şi, aparent, îndelung amânatul) „film” al evenimentelor post-decembriste menite a instrumenta „marea şansă” irosită în 1990. Ne cerem scuze, dar fiind vorba de o „peliculă de filmotecă”, simpla ei prezentare, simpla derulare a secvenţelor, mai ales la o distanţă de peste 26 de ani, nu ni se pare suficientă şi nici îndeajuns de concludentă. Cu atât mai mult cu cât, pe de o parte, o serie întreagă de „clişee” s-au fixat deja în mentalul colectiv ca rezultat al unei manipulări abil conduse şi, pe de altă parte, multe secvenţe, ba chiar însuşi temeiul sau finalitatea întregii acţiuni au fost, pe parcurs, reinterpretate, fireşte, tot distorsionat şi tendenţios. Drept care, ceea ce s-a spus şi s-a scris pe marginea acestor evenimente, de-a lungul anilor, ni se pare, de multe ori, la fel sau chiar mai important decât însăşi faptele cu pricina. Ca atare, cu riscul de a ne repeta, vom persevera în a prezenta tot ceea ce considerăm a fi concludent şi edificator în (şi în legătură cu) respectiva exegeză. Pentru o imagine de ansamblu vom recapitula câteva repere: - în 1988, politologul Molnár Gusztáv este expulzat din România pentru activitatea sa subversivă din cercul „Limes” (al cărui fondator era), activitate ce pregătea un grup de intelectuali maghiari pentru „sfidările perioadei post-comuniste”!; - în 16 iunie 1989, la Budapesta, are loc o consfătuire ce vizează viitorul statut al Ardealului, la care partea maghiară este reprezentată de către MDF (Magyar Demokrata Forum – viitoarea câştigătoare a alegerilor din 1990), iar cea pretins română (să-i zicem „românofonă”) de către Stelian Bălănescu (din partea Cercului Român din RFG), Mihnea Berindei (vicepreşedinte al Ligii pentru Apărarea Drepturilor Omului în România – LDHR), Ariadna Combes (fiica disidentei Doina Cornea), Mihai Korne (director al revistei Lupta), Ion Vianu (reprezentând LDHR din Elveţia), Dinu Zamfirescu (reprezentantul VITRALII - LUMINI ŞI UMBRE, an VII, nr. 26, martie – mai 2016 59 „Clubului Liberal” de la Paris, condus de Radu Câmpeanu), consfătuire care, prin „Declaraţia de la Budapesta”, îşi exprimă acordul asupra faptului că „Ardealul este o zonă de complementaritate, ceea ce impune autonomizarea acestuia”. [Textul Declaraţiei a fost transmis, în limba română, de către BBC şi Europa Liberă în seara zilei de 16 iunie 1989, iar în 19 iunie a fost publicat în principalele ziare maghiare. De menţionat că Molnár Gusztáv este unul dintre semnatarii „Declaraţiei” şi, după informaţiile pe care le deţinem, iniţiatorul consfătuirii (fapt confirmat, personal, de către acesta, cu ocazia unei dezbateri Molnár, Cistelecan, versus Riza, Millea, ce a avut loc la „Radio România Actualităţi” în anul 2003.) Cât priveşte pe semnatarii „românofoni”, cu tot disconfortul trebuie să mai adaug la lista „celor şase” încă câteva nume de „întârziaţi”: Neagu Djuvara, Paul Goma, Vladimir Tismăneanu, Doru Braia… (au mai fost şi alţii – dar mi-e ruşine mie să-i nominalizez). Într-un singur caz nu pot să tac, pentru că a fost vorba şi de un comunicat de presă apărut în nişte ziare occidentale şi difuzat şi către România prin BBC, Europa Liberă şi Vocea Americii: „Declaraţia” a fost dusă (de către Ariadna Combes, Ion Vianu şi Dinu Zamfirescu), în 4 iulie ’89, la Versoix, unde regele Mihai şi-a însuşit-o şi a semnat-o. Sper, din tot sufletul, că n-a ştiut ce semnează!]; - acelaşi Molnár Gusztáv este autorul „Declaraţiei de la Cluj” („Important este că eu sunt iniţiatorul şi autorul Declaraţiei de la Cluj…” – Romániai Magyar Szo din 28 iulie 1999), în care, la zece ani de la precedenta, se cere tot autonomia Ardealului; - la simpozionul timişorean „Anno Mirabilis” – ediţia 1999 – acelaşi Molnár Gusztáv susţine că, în decembrie ’89, „modelul timişorean” (central european) a fost deturnat de cel „răsăritean”, motiv pentru care Ardealul îşi continuă revoluţia sub o formă paşnică, pentru a dobândi o „identitate proprie” (RMSz nr. 3285/30 decembrie 1999: Revoluţia paşnică a Banatului şi Ardealului); - la primul Congres Naţional al UDMR (iunie 1990), Szöcs Géza (omul numărul doi al partidului, la acea vreme) declara: „Târgu Mureşul (evenimentele din martie 1990 – n.n.) nu este o înfrângere, ci o victorie, nu este un sfârşit, ci un început”; - în 14 octombrie 1990, Sütö András, aflat la Viena, în biserica evanghelică de pe strada Linden, îşi începe discursul cu cuvintele: „Mă adresez d-voastră între două pogromuri, pentru că la Târgu Mureş se prefigurează deja 60 VITRALII - LUMINI ŞI UMBRE, an VII, nr. 26, martie – mai 2016 şi cel de al doilea” (Discurs publicat în revista „A hét” – nr. 44/1 noiembrie 1990, sub titlul „A kék bálna”); - acelaşi Sütö András, cu patru ani mai târziu (19 martie 1994), declară, la Duna TV, următoarele: …Puterea provizorie a instrumentat pogromul antimaghiar din 20 martie 1990. După care, făcându-ne răspunzători pe noi de cele întâmplate, a folosit evenimentele tragice de la Târgu Mureş ca pretext pentru înfiinţarea SRI” (de parcă era nevoie de un pretext pentru aşa ceva, de parcă servicii naţionale de informaţii ar exista doar în ţări comuniste sau neocomuniste!); - Kocsis István, în numărul din iunie 1999 al revistei Nyugati Magyarság, afirmă următoarele: „Psihoza maghiară a Trianonului trebuie înfrântă de noi, maghiarii. O putem înfrânge cu ajutorul Sfintei Coroane. (…) Cei mai buni exponenţi ai politicii maghiare de după Trianon au încercat să-şi elibereze naţiunea de psihoza Trianonului, prin reinstaurarea continuităţii de drept. (…) Continuitatea de drept, întreruptă în 1944, putea fi restabilită, cu deplin succes, în 1990”; - şi, în fine, cele două declaraţii ale Evei Maria Bárki – pe care le-am reprodus deja. Lăsând faptele la o parte, simpla punere cap la cap a celor citate ne dau cheia întregii desfăşurări: „sfidările post-comuniste” se refereau la ocazia de a da o „nouă identitate” Ardealului, profitând de revoluţia („central-europeană”) de la Timişoara (în a cărei proclamaţie iniţială figura autonomia regională); „modelul occidental fiind deturnat de către cel „răsăritean”, se trece la varianta etnică, regizându-se un „pogrom antimaghiar” menit a determina o intervenţie occidentală de tipul celei aplicate mai târziu în Iugoslavia, cu perspectiva de a trece Ardealul sub protectoratul „Sfintei Coroane” (habsburgice – bănuim); eşuând şi această tentativă, se revine la „modelul regional”, la „revoluţia paşnică” a Ardealului („şovinismul” şi „sălbăticia” românilor fiind înlocuite cu „balcanismul” şi „hipercentralismul” Bucureştilor şi cu „parazitarea” Ardealului de către Vechiul Regat), „revoluţie” menită a recupera, prin realizarea unei majorităţi regionale transetnice capabile să impună autodeterminarea, „marea şansă” irosită în 1990. * Desigur, pe parcursul anilor, modelul regional şi cel etnic ba au alternat, ba au coexistat sau chiar s-au intricat, în funcţie de conjuncturi şi de oportunităţi. Iată o mostră în acest sens. În dubla calitate de consilier municipal VITRALII - LUMINI ŞI UMBRE, an VII, nr. 26, martie – mai 2016 61 şi, totodată, translator, am participat, într-un oraş din Ungaria cu care eram în relaţii de „înfrăţire”, la sărbătorirea/comemorarea împlinirii unui număr rotund de ani de la declanşarea revoluţiei maghiare din 1956. Ocazie cu care, beneficiind şi de atu-ul calităţii de tălmaci (ceea ce presupune, fireşte, şi „pagube colaterale” – pentru tabăra opusă, evident), am putut reţine nişte elemente, de provenienţă oficială sau nu, deosebit de interesante şi instructive. Normal, acestea erau numeroase şi diverse, dar, pentru a rămâne la subiectul în discuţie mă voi rezuma doar la „Sfânta Coroană” a d-lui Kocsis şi la „modelul regional” al d-lui Molnár. Cine era invitatul de onoare la respectiva sărbătoare? Nimeni altul, decât Georg von Habsburg, fiul (de bătrâneţe) al lui Otto von Habsburg, un tânăr ce nu părea să fi depăşit vârsta de 30 de ani. Acest Habsburg György – aşa cum figura înscris în programul oficial – era un „nagykövet” (ceea ce, tradus mot-á-mot, înseamnă mare ambasador) al Ungariei, probabil un ambasador itinerant (ca şi Mihai de Hohenzollern în perioada „premadridiană”), sau „at large”, în genul lui Adrian Costea, şi a fost curtat de către primarul urbei timp de aproape un an pentru a accepta respectiva participare. De altfel, cât de importantă şi preţioasă a fost participarea şi, mai ales, persoana cu pricina rezultă şi din faptul că MTV – postul naţional maghiar de televiziune – a transmis, în aceeaşi zi, la jurnalul de seară, pe programul I, un reportaj care surprindea exact alocuţiunea rostită de Georg von Habsburg la inaugurarea monumentului închinat evenimentelor din 1956, dezvelit în urbea respectivă de către augustul personaj. Mai trebuie să precizăm că localitatea cu pricina are vreo 20.000 de locuitori, iar în telejurnalul respectiv s-au transmis, în rest, doar secvenţe festive din Budapesta! De unde această adulaţie, dacă nu de la speranţele investite în „Sfânta Coroană”, invocată şi de către d-l Kocsis? Sau, în replică, de ce vorbeşte curent Georg von Habsburg limba maghiară? Vor spune unii că şi noi avem monarhiştii noştri sau mă vor trimite la analogia pe care tocmai am făcut-o mai sus. Dar aici este vorba de dinastia Habsburgilor, de „kaiserlich und königlich”, de „principiul supranaţional”, de umbrela chezaro-crăiască şi nu de altceva! De altfel, pentru a împrăştia orice dubii, mai adaug că la nedumerirea mea mi s-a răspuns că ei, ungurii, îl consideră pe Habsburg György, nici mai mult – nici mai puţin, decât regentul Ungariei!!! Cât priveşte regionalismul, m-a frapat insistenţa cu care, nu în discuţiile oficiale, ci în cele particulare – la un pahar de vorbă, cum ar veni – ni se relata despre o discriminare, patronată de la Budapesta, care s-ar face între Ungaria de 62 VITRALII - LUMINI ŞI UMBRE, an VII, nr. 26, martie – mai 2016 dincolo de Dunăre (aşa numitul „Dunántul”) şi cea de dincoace, în favoarea celei dintâi. M-a frapat şi m-a nedumerit, întrucât cunosc relativ bine Ungaria şi în afara faptului că partea apuseană a fost avantajată, încă din anii ’80, în ceea ce priveşte relaţiile şi tranzacţiile cu Occidentul (din motive pur geografice), nam observat diferenţe notabile şi, pe de altă parte, faţă de în urmă cu cinci ani (când am mai vizitat oraşul în discuţie), s-au făcut investiţii notabile, iar roadele acestora puteau fi remarcate la tot pasul. Neavând altă explicaţie, trebuie (a trebuit) să presupun, oricât ar părea de neverosimil unora, că revolta respectivilor împotriva Capitalei care redistribuia în mod părtinitor bugetul, favorizând partea de apus (unde e situată şi Budapesta) în detrimentul celei de răsărit şi pledoaria implicită pentru „devoluţie” nu reprezentau altceva decât o acţiune de persuasiune, care să vină în întâmpinarea presupusului nostru regionalism şi să ne stimuleze şi motiveze în plus în (presupusa) noastră luptă de emancipare de sub tutela-căpuşe a Bucureştilor şi Vechiului Regat. (Vezi Sabin Gherman: M-am săturat de România!”) Iarăşi, vor spune unii că am manifestări obsesivo-fobice. Doamne, bine-ar fi să fie aşa. Bine-ar fi ca amintitul cult pentru numitul György să fie un moft elitist, bine-ar fi ca „transilvanismul” să fie o gogoriţă de speriat copiii, bine-ar fi… Din păcate, lucrurile nu stau aşa, iar atunci când scepticii se vor fi lămurit, teamă mi-e că va fi prea târziu. * Aminteam mai sus că Revoluţia din decembrie '89 a debutat, în secuime, cu câteva intervenţii „chirurgicale” cu viză oftalmică, omiţând să precizăm că acestea au fost asociate şi cu alte manopere „rituale”, cum ar fi, de pildă, diverse „asezonări” ale „trofeelor” cu incluziuni endobucale sau plasate în alte cavităţi naturale (evidate în prealabil). Fireşte, contextul de abordare era cel al sălbăticiei şi venea în replică la nişte acuze ce ne vizau pe noi, românii. Am dezvoltat, cu acea ocazie, subiectul, pentru a-i dezvălui apartenenţa reală şi rădăcinile istorice. Am vrea să mai adăugăm doar atât că respectiva „afinitate oftalmică” poate fi remarcată, în secuime, chiar şi în cimitire (în cele româneşti, evident). Astfel, în cimitirul din Odorheiu Secuiesc nu există cruce de român care să nu fi fost profanată în acest sens (ne referim, bineînţeles, la monumentele funerare pe care urmaşii au avut nefericita inspiraţie de a imortaliza imaginea decedatului). VITRALII - LUMINI ŞI UMBRE, an VII, nr. 26, martie – mai 2016 63 A sosit, însă, momentul să plasăm amintita „afinitate”, materializată de această dată în lumea viilor, în cadrul evenimenţial cu pricina. Cităm din Raportul Comisiei Parlamentului României despre „Fenomenul HarghitaCovasna” (Ed. Scripta, Bucureşti, 1991, capitolul II): „În zilele Revoluţiei din decembrie 1989 şi după aceea, în judeţele Harghita şi Covasna, cu populaţie majoritar secuiască şi maghiară, au avut loc o serie de evenimente care au generat stări conflictuale, atmosferă de nesiguranţă pentru populaţia românească din această zonă. Trebuie subliniat faptul că în această parte a ţării reacţia organelor care apărau vechiul sistem politic – Miliţia şi Securitatea – a fost totalmente pasivă, până la ora actuală nedescoperindu-se nici măcar un caz în care să se folosească armele de foc împotriva populaţiei. (…) De fapt, organele de miliţie şi securitate au primit ordine clare în sensul de a nu folosi armamentul din dotare împotriva populaţiei. Acesta a fost închis în locuri special amenajate sau predat unităţilor militare pentru a fi în siguranţă”. Deci, în secuime n-a fost nici urmă de represiune şi, de altfel, nici manifestări revoluţionare propriu-zise care să o poată motiva. Ca atare, cele întâmplate atunci şi acolo (după fuga dictatorului!), chipurile în numele revoluţiei, nu au nicio justificare obiectivă în contextul dat. Să revenim însă la sursa din care am citat: „Acţiunile s-au declanşat în urma apelurilor unor persoane neidentificate care, prin staţii de amplificare, în centrele urbane au îndemnat populaţia la săvârşirea unor acte de vandalism. Fără să aibă nicio acoperire revoluţionară. De exemplu, în Miercurea Ciuc, la puţin timp după adunarea populaţiei în piaţă, de la o staţie de amplificare s-au făcut apeluri repetate în sensul de a merge în masă la sediul Securităţii. Ceea ce a urmat, nu a mai avut nicio legătură cu evenimentele revoluţionare. În după-amiaza zilei de 23 decembrie au fost distruse 35 de posturi de miliţie din raza judeţului Harghita şi 3 în judeţul Covasna. Participanţii la aceste evenimente (…) au devastat tot ce le-a ieşit în cale: staţii de radio, televizoare, telefoane, vestimentaţie, arhive, fişete cu diverse obiecte. În multe cazuri, după aceea, clădirilor li s-a dat foc (…). La Odorhei, Gheorgheni, Miercurea Ciuc, Ciumani, Zetea, Căpâlniţa, Secuieni, Brădeşti etc., urmele acestor acţiuni s-au păstrat luni de zile. În cele două judeţe, datorită actelor menţionate, s-au produs pagube de peste zece milioane de lei, autorii rămânând nepedepsiţi. Din păcate, acţiunile devastatoare nu s-au oprit aici, participanţii începând să se răfuiască cu 64 VITRALII - LUMINI ŞI UMBRE, an VII, nr. 26, martie – mai 2016 cadrele de miliţie şi securitate, în marea lor majoritate români. Astfel, în judeţele Harghita şi Covasna au fost omorâte şapte persoane. (…) Crimele au fost comise în mod bestial, fiind însoţite de tot felul de injurii la adresa românilor. Astfel, maiorul Agache Aurel din Târgu Secuiesc a fost linşat efectiv de cei adunaţi, după aceea cadavrul fiind scuipat şi lovit în continuare de cei ce treceau prin zonă, în orbite i s-au pus o monedă şi emblema de la caschetă, iar în gură un şobolan. În final, s-a încercat să i se dea foc. (…) În ziua de 22 decembrie 1989, în comuna Dealu, un grup de indivizi (…) sosiţi din oraşul Sf. Gheorghe (Sepsiszentgyörgy – n.m.) au atacat postul de miliţie, l-au omorât pe plutonierul Cheuchişan Liviu Teofil în mod bestial, încercând să-l jupoaie (…) şi să dea foc cadavrului. Această acţiune a avut loc în prezenţa soţiei şi a celor doi copii. La această acţiune a asistat aproape toată populaţia din comună, dar nimeni nu a intervenit să-l apere pe cel agresat. (…) Aceste evenimente nu au nimic comun cu Revoluţia din decembrie, constituind fapte penale grave, pedepsite în orice stat de drept. Iată cum sunt prezentate, în depoziţiile din faţa Comisiei parlamentare, câteva din aceste asasinate (…). Doamna Elena Agache, soţia maiorului Agache Aurel, este de naţionalitate secuiască, deci apartenenţa etnică nu a putut influenţa depoziţia. Dânsa menţionează: «Soţul meu, Agache Aurel, a fost poliţist, maior, a fost omorât la Târgu Secuiesc, într-un mod barbar şi când spun acest cuvânt, barbar, gândesc că este un cuvânt prea blând, prea frumos pentru nişte oameni care nu se pot numi oameni, după ce l-au ucis pe soţul meu, au trecut şi la maltratarea corpului său neînsufleţit…». Despre ce s-a întâmplat la Miliţia din Tg. Secuiesc, foarte clară este şi depoziţia maiorului Eremia Gheorghe: «Acolo a început un adevărat măcel şi în special contra cadrelor româneşti, (…) doi subofiţeri de naţionalitate maghiară, când au ieşit în faţa Miliţiei, au pronunţat cuvintele: - Eu sunt maghiar! (în limba maghiară) şi nu au fost bătuţi. Însă celelalte cadre au fost bătute în ultimul hal. Treaba a culminat cu omorârea bestială a maiorului Agache Aurel, tatăl a cinci copii. Nu i-au permis familiei timp de două zile ca să fie ridicat corpul de acolo. I-au pus un şobolan în gură, a stat dezbrăcat acolo două zile…». Despre faptele petrecute în timpul asaltului împotriva Miliţiei din Odorheiu Secuiesc, se relatează, între altele: «Când a ieşit din sediu colonelul Coman, din mulţime s-a strigat: - Uite-l pe şefu'! Şi atunci cineva i-a dat în cap cu o rangă de fier (…), i-a spart capul şi a căzut jos. În momentul acesta a fost VITRALII - LUMINI ŞI UMBRE, an VII, nr. 26, martie – mai 2016 65 călcat în picioare (…)nu cu pumnii au dat, ci cu picioarele (…) au vrut să-l agaţe, deci să-l înfigă în gardul spitalului, care era cu ţepi, şi nu au reuşit. Şi l-au aruncat în curtea spitalului. (…) Era practic mort. A avut totul rupt în el. La gât era tăiat. După ce am auzit pe cei care comentau întâmplarea, o femeie i-a tăiat gâtul.» (…) În afară de aceste cazuri grave, 104 ofiţeri şi subofiţeri de miliţie şi securitate au fost maltrataţi suferind traumatisme corporale, comoţii cerebrale, fracturi multiple. (…) Din sediile posturilor de miliţie distruse au fost sustrase 468 arme şi 17.832 cartuşe…”. Iată, aşadar, filmul evenimentelor „revoluţionare” din secuime, mai precis primele secvenţe ale acestuia. Am exagerat oare atunci când am vorbit de sălbăticie? Sau, mai degrabă, ar fi trebuit să vorbim despre bestialitate? Cât priveşte rostul şi finalitatea crimelor abominabile relatate – pentru că, oricât ar părea de monstruos, acestea au existat – înainte de a ne pronunţa, să mai reproducem un pasaj din acelaşi Raport: „Peste câteva luni, în iunie 1990, folosindu-se de atmosfera creată în Bucureşti cu evenimentele din 13 iunie 1990, o mulţime adunată în faţa sediului central al Poliţiei din Miercurea Ciuc va distruge o parte din clădire, atacând-o cu sticle incendiare, pietre, cărbuni, (…) Cu această ocazie s-au strigat mai multe lozinci, din care enumerăm: «Acum trebuie să luptăm pentru ce ne-am propus», «Iliescu nu uita, Ardealul nu-i ţara ta», «Români împuţiţi, plecaţi din Miercurea Ciuc», «Afară cu românii de aici», «Să radem această instituţie românească de pe faţa pământului». Încep să se limpezească lucrurile? Fireşte, cei ce nu cunosc îndeajuns problema se vor gândi doar la epurare etnică şi enclavizare. Desigur, a existat (şi mai există) şi acest aspect. Dar acesta este doar planul minimal. Cel maximal prevedea declanşarea „pogromului antimaghiar” (ratat, parţial, în martie la Târgu Mureş), în speţă „endemizarea” acestuia (Vezi discursul lui Sűtő Andras, ţinut „între două pogromuri”). Zeno Millea 66 VITRALII - LUMINI ŞI UMBRE, an VII, nr. 26, martie – mai 2016 O ETAPĂ ÎN RĂZBOAIELE POLITICE ȘI DE IMAGINE DUSE ÎMPOTRIVA ROMÂNIEI: TÂRGU-MUREȘ, MARTIE 1990 Dacă informațiile apărute în mass-media electronice ungare sunt corecte, înseamnă că cercul s-a închis: prim-ministrul ungar Viktor Orbán a declarat că până în 2018, la sfârșitul mandatului său de președinte al Consiliului de Miniștri, dorește ca autonomia Transilvaniei să fie un fapt împlinit. Orbán a mai transmis mesaje formațiilor politice ale maghiarimii din România prin care cere realizarea unui sondaj de opinie riguros în urma căruia să fie desemnate la alegerile locale din iunie 2016 persoanele cele mai bine apreciate. Scopul este ca în localitățile importante, cum ar fi și Târgu-Mureș, posturile de primari să fie câștigate de etnici maghiari. Ne întoarcem, astfel, cu 25 de ani în urmă, chiar dacă contextul este diferit: România este în NATO și Uniunea Europeană, iar Ungaria, în ciuda aceleiași apartenențe politice și de sistem economic comune, joacă cartea politică a Rusiei. Să ne reamintim, (pentru că, așa cum s-a mai spus, cine nu-și reamintește istoria riscă să o retrăiască) ce se întâmpla acum un sfert de secol. Într-o carte de referință - „1989 Dintr-o iarnă în alta... România în resorturile secrete ale istoriei”, ediţia a II-a, Ed. Proema, Baia Mare, 2009, pag. 45-49 - Aurel I. Rogojan enumeră 11 note ale Departamentului Securității Statului (DSS) transmise în perioada noiembrie – decembrie 1989 conducerii politice a țării. Am selectat, în ordine cronologică, cinci dintre ele: MApN - Telegrama 01577 1/09.11.1989 primită de la Atașatura militară de la Budapesta: „Ungaria acţionează în scopul destabilizării situaţiei politice interne din România, cu prioritate în Transilvania... Simultan cu provocarea unor demonstraţii, (...) Ungaria are intenţia să provoace incidente la graniţă... care să degenereze într-un conflict militar... Acest scenariu se va realiza cu ştirea URSS şi cu sprijinul Austriei...”. DSS nr. 00286/11.11.1989 – „După reuniunea la nivel înalt a NATO, care a avut loc la Bruxelles, Guvernul Olandei are în vedere ca, în relaţiile cu România, să promoveze toate formele active de stimulare a propagandei negative şi de susţinere a acţiunilor protestare. (…)” DSS nr. 00262/22.11.1989 - Reuniunea de la Paris convocată din iniţiativa preşedintelui Franţei, François Mitterrand: „În contextul poziţiilor comune şi a acţiunilor concertate ale SUA şi URSS, cu privire la România se VITRALII - LUMINI ŞI UMBRE, an VII, nr. 26, martie – mai 2016 67 preconizează (...) crearea unei tensiuni interne destabilizatoare prin folosirea unei stări de nemulţumire şi incitări în mediul minorităţii maghiare.” DSS nr. 00288/12.12.1989 - Declaraţia preşedintelui Franţei la încheierea reuniunii la nivel înalt de la Strasbourg: „Problema unor provincii... nu trebuie să se omită existenţa divergenţelor între Ungaria şi România în chestiunea Transilvaniei... sau problema Basarabiei... Franţa şi URSS trebuie să-şi reia rolul de a asigura echilibrul în Europa...”. DSS nr. 0610/12.12.1989 – „În mediile emigraţiei maghiare din Occident, dar şi în cercurile guvernamentale de la Budapesta se vehiculează ideea reanalizării în forurile internaţionale a statutului actual al Transilvaniei, după ce etnicii unguri din România vor acţiona pentru autonomie şi întemeierea unui nou stat independent, suveran şi neutru - Ardealul - sau pentru înglobarea Transilvaniei într-o federaţie...”. Trebuie remarcat că după cel de-al II-lea război mondial și Pacea de la Paris, din 1946, instaurarea guvernului comunist a lui Mátyás Rákosi în Ungaria a pus surdină pentru un deceniu manifestărilor revizioniste. Ele vor reizbucni în cursul revoluției ungare din 1956, care, dincolo de faptul de a fi încercat restaurarea suveranităţii naţionale a Ungariei, sechestrată într-un sistem politic străin şi neviabil, a prilejuit și manifestări naționaliste, antisemite și revizioniste cu privire la Transilvania. Fără a mai vorbi de atrocitățile comise de unele elemente de extremă dreaptă care au depășit chiar și granițele exceselor inerente unei revoluții… Zdrobirea sub tancurile sovietice a revoluției ungare a provocat emigrarea unui mare număr de unguri care s-au adăugat puternicei diaspore din Statele Unite și din țările occidentale, unde au înființat numeroase asociații care, indiferent de scop, își propuneau să desfășoare și activități naționalistiredentiste. Până în 1989, numărul lor a ajuns la peste 300. Aceste organizații care au încercat și reușit să obțină sprijin pe plan internațional pentru „cauza ungară” – integrarea Transilvaniei în Ungaria prin revizuirea frontierelor sau măcar autonomia Transilvaniei – au fost recunoscute, începând cu 1980, de guvernele de la Budapesta, în condițiile în care „socialismul gulașului” al lui Kádár s-a dovedit falimentar1. Activitatea lobby-ul maghiar în SUA; acțiunea liderilor extremismului național maghiar; rolul serviciilor de informații ale Republicii Populare Ungare în strategiile național-iredentiste și revizioniste; crearea Biroului de Presă pentru Transilvania, în fapt o rețea conspirativă care acționa sub pretextul culegerii de informații despre procesul de deznaționalizare a maghiarilor din 1 Gl. bg. (r) Vasile Mălureanu, Vitralii – Lumini și umbre nr. 25, decembrie 2015, pp. 125-130 68 VITRALII - LUMINI ŞI UMBRE, an VII, nr. 26, martie – mai 2016 România de către regimul Ceaușescu; practicarea de către membrii ambasadei ungare de la București și consulatului de la Cluj-Napoca a unor activități de îndrumare a unor activități clandestine ale organizațiilor minorității maghiare din România sunt prezentate și documentate pe larg din surse de primă mână în paginile articolului citat în nota de subsol nr. 1. Simptomatică în sensul celor expuse mai sus este cea mai amplă manifestație antiromânească desfășurată, la 27 iunie 1988 la Budapesta, cu acordul conducerii ungare de partid și de stat. La ea au fost mobilizați 200.000 de cetățeni unguri care au protestat în Hösök tere - Piața Eroilor -, în imediata apropiere a ambasadei României. Dincolo de protestele la adresa regimului Ceaușescu, s-a manifestat pentru independența Transilvaniei, recurgându-se la toată recuzita propagandistică revizionistă. În acest sens, a fost folosită și acțiunea „Villages roumains” – Salvați satele românești – având ca pretext inițiativa de sistematizare a satelor preconizată de Ceaușescu. La un moment dat, s-a anunțat dramatic că în chiar acele momente, buldozerele au pornit spre comuna Corund (vestită localitate de olari din judeţul Harghita), prima de pe lista comunelor cu populaţie majoritar maghiară din Transilvania care va fi dărâmată. Ceea ce era evident o minciună, sistematizarea satelor din România limitându-se exclusiv la câteva din sudul țării2. În organizarea demonstrației de la 27 iunie 1988 a fost implicat și grupul de tineri condus de Viktor Orbán care, ulterior, va forma Partidul Tinerilor Liber Democrați - Fidesz. Cea mai virulentă acțiune politică a fost însă instrumentarea așa-numitei Declarații de la Budapesta cu ocazia organizării reînhumării, la 16 iunie 1989, a lui Imre Nagy şi a altor victime ale revoluției ungare din 1956. La manifestările comemorative, au luat parte mai mulți intelectuali unguri și români trăind în diasporă care au formulat un Apel internaţional referitor la Transilvania. În acesta se arăta că: „Transilvania a fost şi este un spaţiu de complementaritate şi trebuie să devină un model de pluralism cultural şi religios. (…) Dreptul la o reprezentare politică autonomă şi la autonomie culturală a fiecărei naţiuni (sic!) trebuie garantat. (…)” Prin Declarația de la Budapesta, strategia guvernamentală ungară de revendicare a Transilvaniei intra în etapa formulării unor pretenţii afişate la nivel internaţional, Ungaria 2 Semnificativ este faptul că, ulterior, francezii, care au inițiat acţiunea „Salvaţi satele româneşti”, au admis că ea a avut aspecte diversionist-manipulatorii. La 15 februarie 1990, prestigiosul Le Monde nota fără echivoc: „În ceea ce priveşte «Villages roumains», strigătul de alarmă era exagerat în raport cu realitatea.” VITRALII - LUMINI ŞI UMBRE, an VII, nr. 26, martie – mai 2016 69 nemaiavând nici un fel de reţinere faţă de eventuale acuze de amestec în treburile interne ale României3. La mai puțin de o lună de la semnarea Declarației de la Budapesta, la 8 iulie 1989, a avut loc la Bucureşti întâlnirea la nivel înalt a statelor membre ale Tratatului de la Varşovia. Cu această ocazie, într-o întrevedere bilaterală româno-maghiară intermediată de Mihail Gorbaciov, conducerea ungară, reprezentată de Rezsö Nyers, Miklos Németh şi Gyula Horn, a pretins că Transilvania nu aparţine de fapt României şi, expresis verbis, a ameninţat că va internaţionaliza problema maghiarilor din România. În august 1989, agenţi ai Departamentului Securităţii Statului infiltraţi în cantonamente din Ungaria, au raportat primele date în legătură cu pregătirea unor formaţiuni de gherilă urbană ale căror misiuni erau să acţioneze în România. Organizaţia „România Liberă" şi Uniunea Mondială a Românilor Liberi au fost paravanul sub care AVO, serviciul secret ungar, a organizat formaţiuni paramilitare pe care le-au instruit pentru „acţiuni viitoare de gherilă urbană în România” într-o fostă cazarmă din Bicske, localitate aflată la 40 km de Budapesta. Instructorii erau îndeosebi maghiari originari din România, dar aceştia acţionau doar ca intermediari ai unor servicii speciale4. Toate acestea devin preliminarii la ceea ce urma să se întâmple la Târgu Mureş în martie 1990, dar nu numai aici, ci și la Satu Mare. Ne amintim – oare cum am putea uita? – ce s-a întâmplat în acel sângeros și nebulos decembrie 1989. Cei mai mulți dintre noi au resimțit data de 22 decembrie ca pe un fel de oră astrală a României. Foarte puțini s-au gândit că ceea ce s-a dovedit apoi a fi „diversiunea teroriștii”, pusă în operă la București, Sibiu, Brașov, Cluj-Napoca, Cugir, Otopeni (inclusiv prin intermediul unor personaje exaltate, gen Teodor Brateș, care se manifestau iresponsabil în studioul 4 al Televiziunii Române Libere) exprima intenția de a instrumenta un conflict armat între trupele MApN și cele ale Securității. La fel, nu a existat percepția că atrocitățile comise împotriva lucrătorilor din Securitate și Miliție la Odorheiu Secuiesc, Târgu-Secuiesc, Cristuru Secuiesc, Dealu, Zetea și alte peste 50 de localități din județele Harghita și Covasna, imediat după 22 decembrie, ar putea declanșa un conflict interetnic. În mod evident, combinarea celor două componente putea amorsa un veritabil război civil… Rămâne de referință interviul dat Televiziunii Române Libere în primăvara anului 1991 de preşedintele Mihail Gorbaciov 5. În primele fraze ale 3 Corvin Lupu, România 1989 De la revolta populară la lovitura de stat, Sibiu, Techno Media 2010, p. 38. 4 Gheorghe Rațiu, Raze de lumină pe cărări întunecate, ed. PACO, București, 1996, pp. 125127, 142.. 5 Interviul a fost realizat de Felicia Meleșcanu care, pe baza acestuia, a elaborat documentarul "Sindromul maltez", difuzat de TVR în decembrie 1994. 70 VITRALII - LUMINI ŞI UMBRE, an VII, nr. 26, martie – mai 2016 interviului, Gorbaciov a transmis felicitări poporului român şi conducerii sale pentru performanţa de a fi evitat două mari pericole, în anii 1989-1990: războiul civil şi destrămarea României. Intenția de a dezmembra România poate fi prezumată și pe fondul înţelegerilor dintre Statelor Unite, U.R.S.S., Germania Federală și Franța din anii 1988-1989 privind schimbarea configuraţiei central şi est-europene, prin încălcarea suveranităţii unor state şi chiar divizarea lor6, precum și al activității unor servicii de spionaj, inclusiv cele ale Ungariei și Iugoslaviei. În decembrie 1989, scenariul a eșuat, dar a continuat să opereze folosind alte căi și mijloace: la 12 ianuarie 1990, a avut loc acțiunea „moarte pentru moarte” condusă de Dumitru Mazilu; la 28 ianuarie, liderii partidelor istorice au somat ultimativ puterea provizorie să predea puterea; la 18 februarie, în cursul unei manifestații stradale, a fost atacat și devastat sediul guvernului provizoriu; la 15 martie, cu ocazia sărbătoririi zilei maghiarilor de pretutindeni, mii de persoane de cetățenie ungară trec granița și vin să manifesteze la Satu Mare. Doar prezența de spirit a autorităților și reținerea locuitorilor români ai municipiului au împiedicat ca situația să nu degenereze. La 19-20 martie, după o lună de tensiuni interetnice, au avut loc evenimentele dramatice de la Târgu-Mureș, soldate cu morți și răniți. Astăzi se conturează tot mai mult faptul că ceea ce s-a întâmplat a avut ca scop reînființarea unei regiuni autonome pe criterii etnice ca prim pas spre autonomizarea Transilvaniei în ideea unei eventuale ruperi a ei de România. Etapele acestei acțiuni au început cu înființarea partidului etnic UDMR, anunțată la 28 ianuarie 1990, după înscrierea la Tribunalul Cluj Napoca. Într-o discuție cu scriitorul Hajdu Gyözö am aflat că ședința de înființarea a UDMR a avut loc la data de 20 decembrie 1989 în casa din București a lui Domokos Géza și că Ion Iliescu știa de acest lucru. Tensiunile interetnice din Târgu-Mureș au fost amorsate de acțiunile pseudo disidentului Károly Király7. La data de 26 decembrie 1989 elaborează – împreună cu alții – la Târgu-Mureş un document prin care solicită autonomia maghiarilor din Transilvania, drepturi colective etc. La 27 decembrie îi înmânează la București lui Ion Iliescu documentul în limba maghiară, iar 6 Ceea ce s-a și întâmplat apoi în cazul Iugoslaviei și Cehoslovaciei. Fost între 1968 – 1972 prim-secretar PCR Covasna, membru al CC al PCR și membru supleant al CPEx, Károly Király își pierde funcțiile în urma unui scandal sexual. Marginalizat, este contactat de serviciile ungare care reușesc să îi creeze o aură de oponent al regimului Ceaușescu. În această calitate, Király încearcă să mondializeze problema Transilvaniei. În 1981 adresează un memoriu atât Organizației Națiunilor Unite, cât și Conferinței de Pace și Securitate în Europa de la Paris, în care se cerea înființarea Republicii Socialiste Transilvania în cadrul comunității statelor socialiste! 7 VITRALII - LUMINI ŞI UMBRE, an VII, nr. 26, martie – mai 2016 71 acesta, care dorea/spera controlul asupra comunității maghiare prin Király, îl numeşte pe acesta la 9 ianuarie 1990 prim-vicepreşedintele al CFSN, omul numărul doi în puterea provizorie! În această calitate, Károly Király desfiinţează CFSN Târgu-Mureş (care era constituit în consens la paritate între români și maghiari) şi construieşte un nou CFSN format în majoritate de 57% din maghiari. Mulți dintre ei aveau reputaţie iredentistă sau revizionistă. Împreună cu aceștia, Király va începe o serie de acțiuni, de la înființarea unor sindicate pe criterii etnice, la provocarea crizei separării școlilor, scindarea pe criterii etnice a Universității de Medicină și Farmacie (UMF) și profanarea monumentelor românești, totul culminând cu violentele ciocniri din 20 martie 1990. Ceea ce trebuie subliniat este că, în mod evident, a existat o pasivitate, ca să nu spunem un dezinteres al autorităților de la Bucureşti faţă de ce se întâmpla în Ardeal. Este contextul în care apare o structură de autoapărare a românilor din Transilvania, Vatra Românească, în al cărui document de constituire există această frază: „Constatând dezinteresul şi lipsa de atenţie pe care Bucureştiul o arată faţă de... (ş.a.m.d.), am hotărât să ne organizăm”.8 Conjunctura care a dus la incidentele din 19-20 martie poate fi structurată astfel: 1. Ion Iliescu numeşte alături de el un iredentist la conducerea ţării; 2. Acesta rupe punţile de legătură şi de înţelegere între români şi maghiari în Transilvania; schimbă compoziția organelor de conducere în care românii devin minoritari. 3. Încep acțiuni de destabilizare: criza școlilor, sindicate înființate pe criterii etnice, contestarea directorilor români, profanarea statuilor lui Avram Iancu și Bălcescu (exemplu clar de „gândire magică primitivă”), încercarea de scindare a Universității de Medicină și Farmacie. Au loc acțiuni psihologice de intimidare a românilor: marșul cu lumânări de la 10 februarie condus de András Sütö – 100.000 de persoane, 60.000 aduse din Harghita și Covasna, crește afluența de ziariști internaționali din presa audio-vizuală, care vorbesc limba maghiară9 etc. Toate presupun un „centru de gândire” profesionist. 4. Puterea de la Bucureşti se dezinteresează de problematica Ardealului. 8 Virgil Măgureanu în dialog cu Alex Mihai Stoenescu: De la regimul comunist la regimul Iliescu, ed. Rao, 2008, pp. 166-172 9 Foarte interesant, studenții maghiari care făceau grevă pe treptele UMF erau intervievați, fotografiați și filmați de reporteri olandezi care vorbeau ungurește. Azi, explicația e simplă: aceștia erau foarte probabil urmașii revoluționarilor unguri care se refugiaseră în Olanda în 1956; filiera de acțiune era politico-religioasă (calvină), Ungaria fiind singura țară din Europa centrală în care calvinismul, forma radicală a protestantismului, a prins rădăcini semnificative, ca și unitarianismul. 72 VITRALII - LUMINI ŞI UMBRE, an VII, nr. 26, martie – mai 2016 5. Românii care se simt abandonați înființează Vatra Românească ca organizație de autoapărare. 6. Autoritățile locale dezinformează Bucureștiul, maghiarii deliberat, românii din slugărnicie. 7. Radicalizarea maghiarilor și în paralel a românilor. Manifestațiile, mitingurile se potențează reciproc după ce criza separării școlilor ajunge la apogeu. 8. Situaţia se deteriorează pe fondul unei deficiențe informative foarte grave din partea autorităților locale, mergând până la dezinformare. Vezi mai jos cazul gen. (r) Ioan Scrieciu. Nu am structurat și o cronologie a evenimentelor, dar ea poate fi găsită în excelenta carte a lui Ioan Judea, Tîrgu-Mureș, cumpăna lui martie, ed. Tipomur, 1991. Un jurnal personal pe acest subiect, 20 martie 1990 - Imagini blânde de la Târgu-Mureș, este accesibil pe internet la mai multe adrese printre care și http://roncea.ro/2010/03/20/exclusivitate-roncea-ro-20-martie-1990jurnalul-unui-martor-ocular-corespondentul-tvr-dorin-suciu-a-filmat-totul/ Jurnalul nu relatează decât pe scurt câteva întâmplări care, după peste un sfert de veac de la dramaticele evenimente capătă semnificații deosebite. Cea dintâi este episodul peliculei filmate de mine în 20 martie cuprinzând principalele secvențe ale dramei care se consumase în după-amiaza zilei. După vizionarea la masa de montaj de către Teodor Brateș (cel care a orchestrat în primele zile ale Revoluției din decembrie 1989 diversiunea „teroriștii Securității”) a decis ca reportajul să nu se difuzeze. Filmul există şi astăzi, în arhiva Ministerului Apărării Naționale. A ajuns acolo cu prilejul comemorării unui an de la evenimente, după ce a fost difuzat la emisiunea militară a TVR din inițiativa col. Valeriu Pricină. Am constatat cu acea ocazie că din reportaj lipsesc câteva secvențe importante. Una dintre ele este cea în care este rupt cordonul de polițiști care despărțea masivul grup de demonstranți maghiari de grupul mult mai mic de demonstranți români. Operațiunea este executată prin îmbrâncirea violentă a acestora din urmă de un detașament masiv de indivizi solizi, înarmați cu bâte scurte și care nu erau, evident, țărani veniți de pe valea Gurghiului. Rămâne o enigmă cine erau aceștia (personal cred că făceau parte din cei specializați în gherilă urbană în cazarma din Bicske) ca și motivul dispariției acelei secvențe. Pot doar să bănuiesc… Alt episod este cel petrecut în dimineața zilei de 20 martie în biroul preşedintelui CPUN Mureş, gen. (r) Ion Scrieciu, în prezența lui Augustin Buzura, venit pentru a face un raport despre situaţia de la Tg. Mureş, Ion Vulcan, corespondentul judeţean al Radio România şi Simonfi Katalin, colega de la redacţia maghiară a TVR. În timp ce discutam despre incidentele din seara VITRALII - LUMINI ŞI UMBRE, an VII, nr. 26, martie – mai 2016 73 precedentă, în care fusese molestat scriitorul András Sütö, a sunat pe „firul scurt” Ion Iliescu, care s-a arătat foarte îngrijorat şi s-a interesat de starea acestuia. Preşedintele a întrebat dacă este cazul să vină la Târgu-Mureş. Trebuia să primească o delegaţie a Societății Timișoara, dar s-a arătat gata să anuleze întâlnirea şi să vină pentru a dezamorsa tensiunile. A fost asigurat de gen. Scrieciu că, deşi gravă, situaţia poate fi ţinută sub control. Ceea ce s-a întâmplat apoi dovedeşte că istoria este rezultanta greşelilor care puteau fi evitate… Al treilea episod pe care trebuie să-l detaliez acum este discuția pe care am avut-o cu gl. (r) Scrieciu referitor la faptul că Károly Király, care la sfârșitul lunii februarie plecase la Budapesta pentru a se trata de leucemie, de fapt nu este bolnav, ci agent al serviciilor secrete ungare și că se folosește de un pretext pentru a coordona „direct de la sursă”, prin curieri, manevrarea situației de la Târgu-Mureș. Cum nu a fost dispus să-mi dea amănunte, nu am luat în considerare informația. Relativ recent, am aflat că informația era reală și că îi fusese furnizată de serviciile de informații ale armatei, sursa fiind col. Ioan T., atașatul militar la Budapesta. Anul trecut, la începutul lunii noiembrie am aflat nu numai că Károly Király, cel bolnav de leucemie, trăiește bine-mersi în țara vecină, ci și că împlinind 85 de ani a fost decorat cu cea mai înaltă distincție de János Ader, președintele Ungariei, pentru merite deosebite… Istoricul american Larry Watts crede că, în paralel, Károly Király a activat și ca agent sovietic10. Primul care a atins chestiunea implicării unor servicii de informaţii străine în declanşarea la Târgu-Mureş a dramei de la 20 martie, în scopul provocării unui conflict interetnic major, chiar al unui război civil, care să pună în discuţie pe plan internaţional statutul politic şi statal al Transilvaniei a fost, în 2006, Virgil Măgureanu, primul şef al Serviciului Român de Informaţii. De atunci, au apărut informații, analize și cărți ale unor reputați specialiști și istorici11 care sunt de părere că ce s-a întâmplat în 20 martie 1990 la Târgu10 Irina Airinei, „Anamnesis”, ed. MarLink, București 2011, p. 348, interviu cu Larry Watts: „Este plauzibil ca Karoly Kiraly să fi fost agent sovietic. A fost, nu o dată, în URSS. A fost și la studii acolo. Şi, mai mult decât atât, când Gorbaciov a venit aici în ’87 şi Karoly Kiraly era consemnat la domiciliu, Gorbaciov a trimis o maşină de la Ambasada sovietică la TârguMureş, l-a luat la receptia la care a fost şi Ceauşescu şi, în timpul acestei receptii, a stat de vorbă cu Kiraly vreo zece minute. Şi după asta Kiraly a fost dus cu o maşină sovietică din nou la Târgu-Mureş. Nu mai este nici o îndoială, el a fost omul sovieticilor. Ar fi foarte folositoare o abordare istorică şi nu polemică despre ce s-a întâmplat în martie 1990.” 11 I-aș enumera doar pe câțiva, în ordine cu totul întâmplătoare: Alex Mihai Stoenescu, Gheorghe Rațiu, Filip Teodorescu, Aurel I. Rogojan, Traian Poncea, Radu Portocală, Cristian Troncotă, Vasile Mălureanu, Radu Tinu, Corvin Lupu, Constantin Sava, Mihai Racovițan, Teodor Filip, Zeno Millea și, nu în ultimul rând, Larry Watts. 74 VITRALII - LUMINI ŞI UMBRE, an VII, nr. 26, martie – mai 2016 Mureș, a avut un evident vector antistatal, susținut de profesioniști ai intoxicării, manipulării și diversiunii care au acționat atât din interiorul cât și din afara țării. Până a ajunge la concluzii sigure, ar fi de cercetat un alt aspect, cel al folosirii „evenimentelor de la Târgu-Mureş” pentru lansarea ideii că acolo a avut loc un pogrom (!) împotriva minorității maghiare. Cele întâmplate atunci, în care vinile românilor şi maghiarilor sunt împărţite, au fost copios şi fără ruşine folosite de către unii pentru a acredita ideea că România este sfâşiată de un conflict interetnic fără leac, că românii sunt nişte naţionalişti şovini incurabili și că minoritatea maghiară este persecutată mai rău decât pe vremea lui Ceauşescu. Nu au lipsit nici diversiunile şi nici cele mai grosolane manipulări ale opiniei publice internaţionale. Astfel, Mihăilă Cofar, victimă a dezlănţuirii instinctelor, a fost prezentat de televiziunea Chanel Four din Marea Britanie drept… student maghiar bătut bestial pentru că solicita înfiinţarea unei universităţi maghiare! Argumentul era că nefericitul purta un pulover verde! Ulterior, Peter Swain, regizorul filmului Bad Neighbours (Vecini răi), a recunoscut că a „distorsionat realitatea” și că a fost comandat și plătit de un producător originar din Ungaria, Paul Neuberg. Minciuna stupidă, cea a „pogromului organizat” (este greu de închipuit cum poate „pogromiza” un grup de 2000 de români un altul de 7 ori mai numeros!) a fost reluată în mod sistematic, la fiecare comemorare a evenimentelor din 20 martie 1990, de unele ziare de limbă maghiară şi de acei politicieni care pretind că reprezintă minoritatea maghiară. S-au făcut şi alte speculaţii, pe alte paliere, privind evenimentele de la 20 martie 1990. De exemplu, Előd Kincses, personaj controversat al acelei perioade, refugiat o perioadă la Budapesta, susţine că la Târgu-Mureş ar fi avut loc o diversiune cu mai multe scopuri: înainte de toate legitimizarea înființării SRI (?) şi stoparea investiţiilor străine spre Ardeal. La rândul său, György Frunda va relua şi el enormitatea că ceea ce s-a întâmplat la Târgu Mureş ar fi opera Securităţii care „era conştientă că pierde teren şi că influenţa ei se diminuează tot mai mult” (?!). Sursa acestor elucubrații este prelegerea ținută de Gabriel Andreescu la sediul fundației Bernády în martie 2005 și publicată ulterior în ziarul Ziua. Se ştie că la acea dată Securitatea era desfiinţată. În ceea ce priveşte speculaţia că evenimentele din martie ’90 au fost orchestrate de Securitate, se poate presupune că un serviciu de informaţii, care în decembrie 1989 şi-a încuiat armele în fişete ca să nu poată fi acuzat că a reprimat revoluţia, nu era atât de stupid încât să pună la cale o ciocnire interetnică cu consecinţe VITRALII - LUMINI ŞI UMBRE, an VII, nr. 26, martie – mai 2016 75 imprevizibile pentru viitorul României doar pentru a demonstra că România are nevoie de un serviciu de informaţii! Într-un raport prezentat în februarie 2003 de istoricul Larry L. Watts pentru Centrul de la Geneva pentru Controlul Democratic asupra Forţelor Armate (DCAF) se arătă că: „Posibilitatea izbucnirii unui conflict etnic mai larg care ar fi putut duce la dezintegrarea naţională a fost mai degrabă puternic resimţită decât înţeleasă complet la Bucureşti, în mod deosebit dată fiind degenerarea paralelă a relațiilor sârbo-croate in Republica Federativă Socialistă Iugoslavia, care nu dusese încă la dezmembrarea țării. Incidentul de la Târgu Mureș, care a etichetat România drept un butoi de pulbere în prima jumătate a anilor '90, a subliniat necesitatea urgentă a unui serviciu de securitate internă care să avertizeze din timp și să permită întocmirea unor planuri pentru situații neprevăzute. (s.n.)” Revenind, este interesant de arătat cum a fost lansat războiul de imagine împotriva României la puţin timp după evenimentele din 20 martie 1990. Prima mişcare a fost cea efectuată de Gyula Horn, pe acea vreme ministrul de Externe al Ungariei. Comunist cu vechi state de serviciu - printre altele s-a dovedit că el a făcut parte din trupele care au reprimat Revoluţia Ungară din 1956 -, Horn se bucura de un imens prestigiu şi simpatie pe plan internaţional, fiind cel care deschisese graniţa spre Austria pentru toţi turiştii est-germani care se găseau în Ungaria în august 1989. Mânat şi de raţiuni electorale, Gyula Horn a lansat, cu două săptămâni înainte de alegerile generale care urmau să aibă loc în Ungaria la 9 aprilie 1990, diversiunea conform căreia la Târgu-Mureş ar fi avut loc un pogrom împotriva populaţiei maghiare. O acuzaţie ridicolă şi odioasă care a fost făcută la o reuniune ținută la Lisabona, între 22-24 martie pe tema relațiilor Consiliului Europei cu țările din Europa Centrală și de Est. Dincolo de dobândirea de capital politic, dezinformarea urmărea despuierea României de simpatia de care nici nu apucase să se bucure bine după decembrie 1989. Această enormitate a fost preluată de episcopul reformat László Tőkés care, la puţin timp după dezinformarea lui Gyula Horn, a enunţat-o la un congres ecumenic calvin care a avut loc la Geneva. Odată amorsată, pe la începutul anului 1991, diversiunea a fost transformată în intoxicare de Géza Entz, ministrul al Oficiului Maghiarilor de peste Graniţe, care a transformat „pogromul” în „bomba etnică cu explozie întârziată” care e pe cale să se declanşeze în România. „Cutia de rezonanţă” – termen specific folosit în manualele serviciilor de informaţii – pentru transformarea dezinformării în intoxicare a devenit acelaşi episcop Tőkés. Aflat în Statele Unite, în primăvara anului 1992, acesta a lansat, într-un articol apărut 76 VITRALII - LUMINI ŞI UMBRE, an VII, nr. 26, martie – mai 2016 în cotidianul The Washington Times, enormitatea că în România are loc o purificare etnică, la fel ca şi în Bosnia–Herţegovina, doar că „mijloacele folosite sunt mai subtile”! După aceea, folosind filiera bisericii calvine (reformate), dezinformarea a fost propagată de Tőkés în Olanda12… Prin susținerea acestui război de imagine s-a încercat inducerea concluziei că la 20 martie 1990 s-ar fi dorit „servirea unei lecţii maghiarimii care lupta pentru drepturi etnice (?) şi pentru autodeterminare”. La ce poate duce „lupta pentru autodeterminare” a unei minorităţi, supusă unui proces deliberat de isterizare de către cei care se erijează în liderii ei, dar şi naţionalismul prostesc al liderilor populaţiei majoritare, s-a dovedit peste nu mult timp și încă foarte aproape de România: în Kosovo pe vremea când Serbia era condusă de Miloșevici... Practicând o triplă ofensivă, politică, diplomatică şi de imagine în media internaţionale, şi orchestrând minorităţile maghiare din ţările vecine Ungariei, guvernele naţionaliste de dreapta ale lui József Antall (1990 – 1994) şi Viktor Orbán (1998 – 2002; 2010 – până în prezent) au făcut din forţarea obţinerii de autonomii pe baze etnice în țările limitrofe un exerciţiu curent. Astfel, ulterior eșuării tentativei din martie 1990 de autonomizare a Transilvaniei, au fost puse la cale alte acţiuni de înfiinţare în mijlocul țării noastre a unui teritoriu autonom pe criterii etnice, care să refacă defuncta Regiune Autonomă Maghiară de tristă amintire stalinistă, sub titulatura de „ținutul secuiesc”. Și nu oricum, ci făcând din el, nici mai mult, nici mai puțin decât „țara-mamă din interior”! Dar acesta este un alt episod din războiul politic și de imagine purtat împotriva României... Dorin Suciu 12 Este vorba de același tip de acțiune politico-religioasă care în zilele noastre blochează aderarea României la spațiul Schengen. Despre originile ei, vezi nota de subsol nr. 8.. VITRALII - LUMINI ŞI UMBRE, an VII, nr. 26, martie – mai 2016 77 Autorul acestui articol, domnul general maior (r) Victor Negulescu s-a născut la 16 mai 1934. A absolvit în anul 1955 Școala militară de Ofițeri din Sfântu Gheorghe și apoi Universitatea Națională de Apărare și mai multe cursuri postacademice sau de specialitate. În cariera militară a evoluat de la funcția de comandant de subunitate până la cea de locțiitor al șefului Statului Major al Forțelor Terestre. Vreme de 11 ani, din 1979 până în 1990, a îndeplinit funcția de atașat militar, aeronautic și naval în Italia. Rechemat în țară, a primit dificila sarcină de a înființa și conduce Direcția Contrainformații și Securitate Militară, instituție nou creată, în locul Direcției de Contrainformații Militare. Domnul general (r) Victor Negulescu este autorul a 14 cărți în care a împărtășit experiența sa din viața de atașat militar, dar în mod deosebit dragostea sa față de Țară, datoria ce ne revine tuturor de a apăra Patria, îndeosebi în condițiile critice impuse, la un moment sau altul, de conjunctura internațională. Dintre aceste cărți, menționăm: „Spionaj și contraspionaj, între ezoteric și diafan”, „Singur cu destinul”, „România în jocul de interese al marilor puteri”, „Din durerile României”. Cu permisiunea autorului, reproducem în revista noastră, începând cu acest număr, câteva capitole din volumul său „România în luptele pentru istorie, teritoriu și neam”, apărut în 2015 la editura Bibliotheca. COMBATEREA ACȚIUNILOR REVIZIONIST-SEPARATISTE, MISIUNE LEGALĂ ȘI PATRIOTICĂ A SERVICIILOR NOASTRE SECRETE În baza mandatului atribuit de lege și a normelor interne, serviciile noastre secrete au încercat să țină sub control acțiunile separatiste și revizioniste reluate pe scară largă în România după evenimentele din decembrie 1989. Am în vedere numai acele acte și fapte care se constituiau în amenințări la adresa siguranței naționale, a independenței și integrității teritoriale a țării. Mai exact, activitatea de cunoaștere, prevenire și contracarare a unor astfel de fenomene se desfășoară potrivit prevederilor Legii 51 din 1991, din care vom cita un sigur paragraf: „inițierea, organizarea, săvârșirea sau sprijinirea în orice mod a acţiunilor revizioniste şi separatiste care pot pune în pericol integritatea teritorială a României, precum şi incitarea la fapte ce 78 VITRALII - LUMINI ŞI UMBRE, an VII, nr. 26, martie – mai 2016 periclitează ordinea statului de drept, constituie ameninţări la adresa siguranţei naţionale”. Astfel înarmaţi cu suportul legal al misiunii lor, departe de idei preconcepute şi cu atât mai mult de poziţii extremiste, serviciile de siguranţă româneşti, după o perioadă cam lungă de incertitudine, trec cu hotărâre la treabă. Ele organizează şi desfăşoară multiple acţiuni specifice care să le permită ţinerea sub control şi zădărnicirea tuturor actelor şi faptelor antistatale, indiferent din partea cui vin acestea. Din păcate, la fel ca şi în alte etape istorice, acţiunile revizionistseparatiste, deschise sau oculte, continuau să fie opera unor elemente extremiste ale grupului etnic maghiar. Liderii minorităţii maghiare de la noi, puternic încurajaţi şi sprijiniţi material şi financiar de Budapesta, dar profitând şi de situaţia internă a ţării, caracterizată de dispute şi neînţelegeri politice, de nepăsarea sau chiar laşitatea celor ce deţin sau aspiră la putere, treptat şi sistematic îşi definesc şi radicalizează obiectivele neorevizioniste. Pentru reuşita scopurilor antiromâneşti, adesea ei recurg la forme mascate şi subtile de acţiune, deşi toate urmăresc acelaşi obiectiv strategic: spargerea unităţii şi integrităţii teritoriale a României, prin desprinderea din trupul ţării a Transilvaniei. (Reţin atenţia cititorului, că atunci când se vorbeşte de alipirea unor vechi teritorii româneşti la Ungaria, exponenţii de azi ai neorevizionismului maghiar includ întreaga provincie transilvană, sau mai corect „Ardealul istoric", aşa cum era el delimitat pe vremea „dualismului austro-ungar”). Ungaria, conştientă că recurgerea la o confruntare militară directă cu România nu-i poate fi în nici un caz favorabilă, alege ca întotdeauna singura alternativă pe care o consideră credibilă, adică subminarea, prin acţiuni diversioniste a statului şi izolarea ţării, care să ducă apoi la reeditarea unor intervenţii de tipul Diktatului de la Viena sau al celor petrecute în Iugoslavia. În această luptă făţişă sau acoperită, un rol deosebit şi l-au asumat serviciile de spionaj maghiare, practic ele nefiind străine de nicio acţiune subversivă, separatist-autonomistă, din perioada postrevoluţionară. Planurile diabolice privind viitorul Transilvaniei, elaborate în detaliu de Budapesta şi apoi completate, însuşite şi aplicate cu credinţă de conducerea minorităţii maghiare de la noi cuprind, în esenţă, trei obiective distincte şi anume: - incitarea minorităţii ungare, prin acţiuni masive de susţinere a statutului de autonomie etnică; - obţinerea sprijinului unor puteri occidentale pentru înfăptuirea autonomiei şi apoi a independenţei Transilvaniei, după modelul Croaţiei şi Sloveniei; - încorporarea Transilvaniei la Ungaria prin anularea Tratatului de la Trianon şi a Tratatului de pace de la Paris. VITRALII - LUMINI ŞI UMBRE, an VII, nr. 26, martie – mai 2016 79 Pentru fiecare etapă în parte sunt fixate direcţii tactice, începând cu înfeudarea şi aservirea economică a Transilvaniei. Astfel, paralel cu crearea unor structuri suprastatale controlate de Budapesta şi subordonate intereselor acesteia, politica neorevizionistă a Ungariei se bazează pe implicarea elementului maghiar din România. Pentru sprijinirea şi concretizarea acestei idei, autorităţile ungare iau măsuri de pregătire la Budapesta a unor cetăţeni români de etnie maghiară, destinaţi să ocupe posturi de conducere în noile structuri autonome. O direcţie importantă a neorevizionismului maghiar constă în eliminarea românilor din funcţiile de decizie, din sfera economică şi a administraţiei locale. Procesul de epurare etnică, manifestat cu virulenţă în anul 1990, a continuat sistematic apoi în toate sectoarele de activitate, inclusiv în domenii vitale ale apărării şi siguranţei naţionale. Dintr-un studiu informativ, întocmit de organele abilitate, la sfârşitul anului 1994 şi apoi în cursul lui 1998, rezulta că liderii extremismului maghiar de la noi reuşiseră să încadreze cu personal selecţionat din rândul etniei lor, după epurarea celui românesc, o serie de posturi cheie din structurile de telecomunicaţii şi alte obiective strategice din judeţele Covasna, Harghita, Mureş, Bihor, Satu Mare ş.a. Acţiuni de acest fel, desfăşurate prin încălcarea brutală a legilor statului şi cu îngăduinţa laşă a autorităţilor de la Bucureşti, au lovit grav în mulţi specialişti români, obligaţi să-şi părăsească locurile de muncă sau să migreze în alte zone ale ţării. Crearea unor structuri suprastatale complementare, în diverse domenii ale vieţii economice, politice, culturale, religioase şi administrative, care să se poată substitui, la ordin, celor oficiale, prin eludarea şi încălcarea prevederilor Constituţiei României, ca şi epurările etnice masive s-au făcut concomitent cu luarea altor măsuri care vizau, în principal, tot obţinerea autonomiei Transilvaniei. Achiziţionarea de terenuri aflate în zone de importanţă strategică şi preluarea prin cedare a întregului patrimoniu deţinut de etnia maghiară din Ardeal, după Diktatul de la Viena, constituie alte două direcţii de acţiune ale neorevizionismului ungar. De menţionat că măsurile de achiziţionare de terenuri şi cele de recuperare a unor bunuri reclamate (case, conace, vile, monumente istorice şi arhitectonice, parcuri, cimitire etc), pe lângă aspectul lor pur economic, prin crearea şi apoi dovedirea supremaţiei şi drepturilor etnicilor maghiari, vizează scopuri politice, căci într-un viitor nu prea îndepărtat, toate bogăţiile obţinute prin plăţi onorifice sau gratuit urmează să reprezinte argumente de recunoaştere a continuităţii naţiunii maghiare pe teritoriul Transilvaniei, dovezi palpabile ale pretenţiilor de obţinere a autonomiei etnice a întregii regiuni. 80 VITRALII - LUMINI ŞI UMBRE, an VII, nr. 26, martie – mai 2016 A nu se neglija apoi faptul că multe dintre terenurile şi obiectivele vizate au relevanţă pe linia siguranţei naţionale, ca urmare a dispunerii lor în apropierea sau chiar în interiorul unor zone strategice cum sunt: drumuri naţionale, trecători şi pasuri montane, aerodromuri şi depozite militare, poligoane sau câmpuri de instrucţie etc. Cât priveşte consolidarea economică şi ridicarea standardelor de viaţă ale etnicilor maghiari, planurile Budapestei şi chiar ale unor lideri extremişti de la noi urmăresc un obiectiv deosebit de subtil: convingerea populaţiei majoritare româneşti din Transilvania că numai Ungaria îi poate asigura prosperitatea şi un viitor fără griji. Celor arătate mai sus li se pot adăuga şi proiectele neorevizioniste, concepute şi demarate tot de Ungaria, privind crearea Euroregiunii Carpatice şi a Euroregiunii Dunăre-Mureş-Tisa.1 Ambele acţiuni nu au fost altceva decât încercări acoperite de reactualizare a unor planuri mai vechi, din perioada interbelică, prin intermediul cărora se urmărea refacerea, sub aspect economic, a Ungariei Mari. Oricât de bine ar fi ele justificate şi mascate, nu trebuie pierdute din vedere scopurile reale ale acestora şi care, cel puţin în faza lor iniţială, pentru România nu au însemnat altceva decât atentate directe la interesele fundamentale ale statului, de ştirbire a suveranităţii şi a independenţei naţionale. Întreaga politică neorevizionistă a Ungariei cu privire la Transilvania a fost şi este susţinută prin vaste operaţiuni secrete, multe dintre acestea constituindu-se în amestecuri brutale în treburile interne ale statului român. Ca şi în celelalte domenii de interes ale Budapestei, pentru pregătirea şi desfăşurarea unor acţiuni informative oculte, serviciile secrete ungare au folosit cu prioritate populaţia de etnie maghiară. Reţeaua de informaţii externe a Ungariei a gravitat în jurul ambasadei acestei ţări la Bucureşti transformată, pe timpul Revoluţiei şi în perioada imediat postdecembristă, într-un adevărat centru subversiv de propagandă şi diversiune antiromânească. Gl. mr. (r) Victor Negulescu 1 Euroregiunea Carpatică a fost constituită la 14 martie 1993, la Debrecen, prin includerea în „spaţiul tradiţional” râvnit de Ungaria a nord-vestului României, sud-vestului Ucrainei, sudului Slovaciei şi sud-vestul Poloniei. Pentru acoperirea planului revizionist, în regiunea menţionată a fost inclusă şi partea de sud-est a Ungariei. Euroregiunea Dunăre-Mureş-Tisa a fost formată la Szeged, în a treia decadă a lunii noiembrie 1997, la proiect aderând, din partea României, patru judeţe din sud-vestul ţării (Arad, Timişoara, Hunedoara şi Caraş-Severin). VITRALII - LUMINI ŞI UMBRE, an VII, nr. 26, martie – mai 2016 81 O NOAPTE FURTUNOASĂ ŞI NU NUMAI… Strategia interesului simbiotic sovieto-american de la Malta cu privire la România urmărea aparent un singur obiectiv: acela de înlăturare a lui Nicolae Ceauşescu, încăpăţânat opozant al politicii celor două mari puteri. De fapt, scopurile disimulate erau diferite. În timp ce Uniunea Sovietică viza aducerea la conducerea ţării a oamenilor săi şi reformarea comunismului într-unul cu faţă umană prin „perestroika” şi „glasnosti”, SUA erau „mânate în luptă” pentru căderea societăţii comuniste. Nu numai în România! Până la urmă, preşedinteleactor (cel care i-a pregătit succesorului său întâlnirea „istorică” de pe vasul „Maxim Gorki” din golful maltez) s-a dovedit mai iscusit decât preşedintele cu stea în frunte la propriu şi la figurat. Totodată, prin destabilizarea creată de marea învălmăşeală din decembrie 1989, se formaseră condiţiile de dezmembrare a ţării şi de satisfacere a pretenţiilor revizioniste, de tot felul, favorizate de „emanaţii revoluţiei”! Aceştia au deschis frontierele pentru ca prietenii noştri din Est să continue pătrunderea nestingherită cu „Lăzile” lor în „formaţii încolonate” – asemenea străbunelor tancuri de odinioară – şi cei din Vest cu diverse atelaje care mai de care mai moderne, sub deviza „fără frontiere” la figurat, pentru că la propriu aveau accesul asigurat. Această măsură iresponsabilă a facilitat completarea efectivelor, pentru că baza „asaltului” fusese asigurată prin masiva afluenţă de turişti, ziarişti (rămaşi în stand by de la Congresul al XIV-lea al P.C.R.) şi de mercenari organizaţi în formaţiuni paramilitare instruite în tabăra de la Bicske aflată la puţină distanţă de Budapesta spre vest, pe autostrada M1. Abordând această tematică, recent, l-am invitat pe colonelul T., fost ofiţer în unitatea specială de contraspionaj 0110, să reseteze Tunelul Timpului şi să purtăm un dialog de aduceri aminte. Distinsul interlocutor şi-a început istorisirea: - Obsesiva idee iredentistă a cercurilor revizioniste maghiare a fost exacerbată de 1 decembrie 1918. Când au simţit că pierd partida, forțele armate ale republicii Ungare a Sovietelor au atacat România. Campania armatei române din anii 1918-1919 s-a încheiat cu înlăturarea regimului comunist instituit de Bela Kun și a fost materializată simbolic prin atârnarea opincii românești pe trufașa clădire de pe malul Dunării a Parlamentului ungar. După semnarea, la 4 iunie 1920, a Tratatului de la Trianon, vârful de lance în 82 VITRALII - LUMINI ŞI UMBRE, an VII, nr. 26, martie – mai 2016 susținerea pretenţiilor anexioniste l-au constituit demersurile cu jalba la toate cancelariile marilor puteri. Aceste pretenții au fost satisfăcute vremelnic la 30 august 1940, prin Diktatul de la Viena, dar au eşuat în 1989. Diabolica propagandă antiromânească motivată, în principal, de teza, evident falsă, „a primului venit în condiţiile vidului de populaţie în Transilvania” la sfârşitul primului mileniu al erei noastre, a fost accentuată în perioada imediat premergătoare neuitatului an 1989. Evenimentele ce se prefigurau şi se pregăteau „global” au constituit o stimulare a preocupărilor propagandistice pentru declanşarea frontului de luptă din România. Tot timpul au fost perfecţionate şi diversificate metodele şi mijloacele introducerii în ţară a tone de maculatură antiromânească, anihilată în mare parte prin acţiuni preventive specifice. De teama controlului secret al corespondenţei cu Ungaria, au distribuit manifeste duşmănoase din Cehoslovacia (Slovacia de acum). Îmi amintesc despre o serie de scrisori prezentate de diferiţi destinatari, aparţinând, în principal, clerului catolic, că aveau ştampila oraşului Kosice, din apropierea graniţei de nord maghiare. Se înţelege că asemenea acţiuni de difuzare trebuiau contracarate de fiecare dată, de aceea, iată o întâmplare, deloc întâmplătoare, din această îndelungată confruntare. Era o noapte furtunoasă la propriu, care a devenit la fel de furtunoasă şi la figurat. Existau situaţii când evenimente considerate deosebite – ca de exemplu vizitele unor şefi de state – reclamau măsuri preventive de contracarare, în zona de responsabilitate, a oricăror activităţi duşmănoase. În asemenea situaţii, cunoscându-se că acţiunile de culegere de informaţii se intensifică, se impunea sporirea vigilenţei şi luarea măsurilor necesare pentru anihilarea acestora, formându-se o grupă operativă condusă de un ofiţer la comandă, peste ofiţerul de serviciu şi ajutorul acestuia. Întâmplarea a făcut ca în acea noapte să fiu eu ofiţer la comandă. Trecuse cu puţin de miezul nopţii. Furtuna iscată afară zgâlţâia ferestrele de ziceai că vor fi scoase din tocuri. Grupa operativă se afla în repaus, în stare de aşteptare, odihnindu-se pe paturi pliante, pentru că a doua zi ofiţerii, neavând liber, trebuiau să fie apţi de muncă. Având acelaşi regim, de foc continuu, mă retrăsesem pe un fotoliu în cabinetul comandantului, încercând să-mi ofer un minimum de odihnă, aţipind iepureşte, astfel încât să aud telefonul scurt aflat în legătură directă cu conducerea ministerului. La celelalte telefoane din anticameră rămăsese ofiţerul de serviciu. Cum spuneam, încercam să închid ochii, când a sunt telefonul T.O. La celălalt capăt al firului era un ofiţer de la compartimentul nostru din Giurgiu. Fusese VITRALII - LUMINI ŞI UMBRE, an VII, nr. 26, martie – mai 2016 83 chemat la vamă să clarifice situaţia unei dubiţe cu numere de Budapesta, cu sigiliu şi plăcuţă C.D. Observând-o în rândul de maşini ce se apropiau de punctul de control, ofiţerului grănicer i s-a părut puţin bizară folosirea unei rute ocolitoare, cu evitarea punctelor de graniţă de la Borş şi Nădlac şi a dat alarma. I-am precizat ofiţerului că autovehiculului în cauză va trebui să i se dea drumul fără control vamal, cu toate suspiciunile pe care le ridica, deoarece avea însemnele CD, care probabil vor fi confirmate şi prin actele aflate la bord. Urma să stabilim la Bucureşti ce se ascunde în enigmatica dubiţă! I-am indicat să ia măsuri, în colaborare cu oficialii de la punctul de trecere a frontierei, să întârzie ajungerea dubiţei la controlul vamal prin tergiversarea măsurilor de vamă a maşinilor din faţă. - Cu alte cuvinte – am intervenit în discuţie – să tragă de timp, pentru a vă da răgazul să vă informaţi despre situaţia acelui transport. - Ai intuit bine şi, pentru că acum nu mai sunt sub presiunea stresului de atunci, răspund printr-o glumă: cine ştie, cunoaşte! Stresul era stârnit de faptul că, dacă o astfel de situaţie (uşoară la prima vedere, dar nu prea simplă dată fiind calea ocolitoare a transportului, însemnele CD, precum şi precedentele jocuri operative, ca să nu le zic capcane de care erau capabili tovarăşii noştri din pusta maghiară) dirijată de la centru, adică de la punctul de comandă unde mă aflam, primea aprecierea „nu te-ai orentat” a celui care ne conducea – insul autocaracterizat în decembrie 1989, ca fiind un dobitoc – aş fi suportat consecinţe din cele mai severe. - Cu siguranţă, v-ar fi reproşat că n-aţi sunat comandantul. - Întocmai, dar nu l-am sunat pentru că mi se acordase încrederea să fiu la comandă şi era normal să-mi asum responsabilitatea în orice condiţii. Abia am apucat să închei convorbirea cu PCTF Giurgiu, că am fost anunţat că Dekány András, cadru al serviciilor de informaţii maghiare ce acţiona sub acoperirea diplomatică de ataşat cultural, a sosit intempestiv la ambasadă. Am verificat informaţia şi la serviciul tehnic şi mi s-a confirmat că „diplomatul” a plecat deja la Giurgiu. Situaţia se clarifica. Mi-am sunat colegul de la Giurgiu care mi-a raportat că mai dureză până să-i vină dubiţei rândul la control. L-am liniştit, anunţându-l că vechea noastră cunoştinţă comună, Dekány András, va sosi să-şi ia prada în primire. E clar, a răsuflat uşurat colegul. Nu mai era niciun dubiu că maşina ascunde marfă 84 VITRALII - LUMINI ŞI UMBRE, an VII, nr. 26, martie – mai 2016 „culturală” antiromânească. Tânărul ofiţer mi-a raportat că, verificând numerele de circulaţie la Borş şi Nădlac, dubiţa nu apărea în evidenţele lor, semn că îşi luaseră ceva măsuri de precauţie. Deplasarea „diplomatului” în cauză n-a luat mult timp şi giurgiuveanul mi-a comunicat că respectivul a sosit tocmai atunci când autorităţile de frontieră îi dădeau plecarea microbuzului, fapt ce i-a uşurat misiunea diplomatului, care venise probabil de teamă să nu se facă vreun abuz la vamă şi să fie prinşi cu mâţa-n sac. Aşa a trecut noaptea furtunoasă, dar neam ferit ca nenea Iancu să fie prezent în acţiunile viitoare şi să intrevină cu celebrul lanţ al slăbiciunilor în saga ce a urmat acestui transport din noapte! După cum anticipasem, maşina era plină de înscrisuri antiromânești, cu inserţii şovine şi revizioniste. Motivul măsurilor de evitare a punctelor de frontieră Nădlac şi Borş îl constituia teama că ar fi putut fi descoperite şi confiscate cele câteva sute de exemplare din „Istoria Transilvaniei”, apărută la Budapesta sub egida Academiei Maghiare, în îngrijirea lui Béla Köpeczi, ministrul Culturii, susţinută financiar de guvern şi de emigraţia maghiară. O lucrare înţesată cu teze şi teorii pseudo-ştiinţifice, fără putinţa de a fi susţinute documentar. Dar, vorba aceea: mulţi văd, puţini „cunoaşte” sau „o minciună repetată tinde să devină adevăr!”. Piesa propagandistică de bază era, în acel transport, exact „Istoria Transilvaniei”. Difuzarea setului de materiale s-a realizat cu mai multă grijă pentru reuşită, faţă de alte dăţi. Majoritatea exemplarelor au fost distribuite personal unor oameni de încredere, legături operative ale cadrelor şi agenţilor cu acoperire diplomatică de la Ambasadă şi de la Agenţia Comercială, în deplasări directe în judeţe cu populaţie compactă de etnie maghiară. Dar, pentru că se adusese „marfă multă” – reviste, ziare, broşuri – au trebuit să folosească şi metoda clasică, aceea a invitării la ambasadă a unor intelectuali locali (scriitori, profesori, directori de case de cultură, responsabili de cămine culturale ş.a), pentru a le înţesa portbagajele cu maculatură, iar celor mai influenţi în reşedinţele de activitate, strecurându-le şi câteva exemplare din „Istoria Transilvaniei”. După ce persoanele angrenate în acţiune şi maşinile lor erau identificate local, datele erau comunicate la Bucureşti şi se luau măsuri de supraveghere şi de stabilire a locurilor de parcare. Unii nu aveau nicio reţinere să intre în curtea ambasadei, unde li se făcea aprovizionarea direct, alţii parcau în apropiere şi aduceau încărcătura în valize mai mici şi mai mari ori în sacoşe încăpătoare! Prin măsuri uşor de intuit, înainte cu 10-15 kilometri de oraşele de VITRALII - LUMINI ŞI UMBRE, an VII, nr. 26, martie – mai 2016 85 înmatriculare a autovehiculelor, se instituia, legendat, un filtru de circulaţie, iar şoferii primelor trei-patru maşini din faţa maşinii-depozit, ca şi cei ai următoarelor două-trei (de acoperire) erau rugaţi să deschidă portbagajele. Materialele erau confiscate, iar făptuitorul primea o sancţiune uşoară, de regulă, era „prelucrat” la organele locale de partid! (să nu se supere vecinii noştri, tovarăşii maghiari!) Șeful rezidenturii informative maghiare din România pe atunci, Rudas Ernö, având imunitate diplomatică conferită de funcţia de prim vice-consul la Cluj-Napoca, şi-a luat obligaţia de a face cadou „Istoria” otrăvită a Transilvaniei vârfurilor întelectualităţii maghiare din zonă. Ca o pată de culoare, dar şi pentru a sublinia profesionismul spionului, să consemnăm că întâlnirile cu Sütö András, atât cea pentru remiterea cărţii cât şi cea în cadrul căreia au fost analizate comentariile şi ecourile lecturii în cercul de prieteni ai scriitorului, s-a făcut pe malul Mureşului, la o partidă de pescuit, departe de lumea dezlănţuită! Ca urmare a documentării activităţii duşmănoase, dure şi făţiş antiromâneşti desfăşurate de oficina de spionaj de la Cluj-Napoca, cu greu a fost convins Nicolae Ceauşescu să renunţe la păguboasa sintagmă: „să nu se supere tovarăşii maghiari” şi să aprobe desfiinţarea Consulatului Maghiar din oraşul de pe Someş! Sintagma este păguboasă, pentru că în cazul prezentării unor informări cu privire la faptele de trădare ale unor agenţi – ca de exemplu, cele ale generalului Nicolae Militaru – expresia „să nu se supere tovarăşii sovietici” a determinat doar aplicarea unor sancţiuni uşoare, iar consecinţele s-au văzut în decembrie 1989! Post-Scriptum După 1990, cel ce plecase ca „persona non grata”, Rudas Ernö, a fost numit ambasador al Ungariei la Bucureşti! Această impertinenţă se voia o poliţă plătită contraspionajului românesc, precum şi o măsură de forţă, de intensificare pe faţă a acţiunilor informative antiromâneşti. După câţiva ani în care a penetrat informativ în cele mai înalte instituţii ale statului român şi şi-a consolidat legăturile operative, „ambasadorul” a fost retras de la post, revenind ca prosper om de afaceri. În această postură, au devenit de notorietate legăturile de afaceri cu un fost prim ministru al României, sub mandatul căruia s-au realizat cele mai multe şi mai importante retrocedări imobiliare şi nu numai, către „tovarăşii 86 VITRALII - LUMINI ŞI UMBRE, an VII, nr. 26, martie – mai 2016 maghiari”. Oare, a încercat vreuna dintre „mărimile” statului să stabilească dacă aceste retrocedări, precum și renunţarea cu uşurinţă şi în mod inexplicabil, sub mandatul aceluiaşi prim ministru, la averea Gojdu, lăsată poporului român „cu limbă de moarte” – testament, în termeni juridici –, are vreo legătură oficială ori ocultă cu afacerile celor doi foşti demnitari? Marian Teodorescu VITRALII - LUMINI ŞI UMBRE, an VII, nr. 26, martie – mai 2016 87 ANALIZA ŞI SINTEZA INFORMAŢIILOR ÎN DIRECŢIA DE CONTRASPIONAJ: 1960-1990 Orice serviciu de informații care se respectă își dezvoltă capacitatea analitică. Aceasta presupune selectarea personalului cu aptitudini și calități adecvate acestui gen de activitate, dar și crearea unor structuri organizaționale, proceduri de implementare și metode științifice de analiză și procesare a datelor și informațiilor. Este un proces dificil dar, bine coordonat, el conduce la creșterea exponențială a calității activității de intelligence pe toate componentele sale. Esențializând, prin analiză, datele și informațiile primare se transformă în documente de informare cu valoare operativă, tactică și strategică, destinate beneficiarilor legali. Un astfel de proces evolutiv s-a petrecut și în Serviciul Român de Informații, care astăzi are un Departament de analiză extrem de performant, recunoscut ca atare atât de beneficiarii legali, cât și de structurile analitice din serviciile aliate din cadrul NATO și UE. Ca și în alte domenii ale activității specifice, și în cel al analizei informațiilor ce țin de securitatea națională au existat embrioni în etapele anterioare. În articolul pe care-l prezentăm semnat de unul din foștii șefi ai structurii de analiză din Direcția de Contraspionaj, sunt evocate momente din activitatea autorului și cea a colectivului pe care l-a coordonat, într-o pledoarie pentru această nobilă specialitate a activității de intelligence. În perioada 1960-1990, colectivul de analiză și sinteză din Contraspionaj era format din 8-10 ofiţeri cu experienţă în munca informativoperativă directă şi capacităţi de selecţie şi reţinere cu uşurinţă a esenţialului din mulţimea de informaţii. Am lucrat şi am condus acest serviciu timp de 10 ani (între 19691973 şi 1980-1984). Fiecare ofiţer din acest serviciu avea în responsabilitate valorificarea informațiilor provenite de la 1-2 servicii operative ale Direcției şi 3-4 servicii judeţene de contraspionaj. Erau date şi informaţii curente, despre obiective aflate în baza de lucru, care erau studiate şi analizate cu scopul de a se stabili dacă pot face obiectul informării conducerii unităţii centrale ori a altor factori de conducere. 88 VITRALII - LUMINI ŞI UMBRE, an VII, nr. 26, martie – mai 2016 Sarcinile serviciului constau în: 1. Analizarea şi sintetizarea datelor de interes care puteau fi înaintate eșaloanelor superioare, respectiv: şeful Direcţiei, şeful Departamentului Securităţii Statului, ministrul de Interne, alţi miniştri, precum şi/sau conducerea supremă a statului. În baza datelor analizate și sintetizate erau redactate documente de informare înregistrate în categoriile „strict secret” ori „strict secret de importanţă deosebită”. Aceste documente de informare erau: - Buletine informative: zilnice, cu date curente, disparate, din mai multe linii de muncă, obiective sau cazuri în lucru, care se înaintau conducerii unităţii (unele ajungând şi la conducerea Departamentului Securităţii Statului). - Note-raport, cuprinzând cazuri concrete de spionaj-trădare, realizate la propunerea şi cu concursul şefilor de servicii informativ-operative ori la ordinul conducerii Direcției pentru obţinerea de aprobări ce-i depăşeau competenţa (de genul percheziţiilor secrete ori combinaţiilor informativoperative în vederea introducerii de surse sau mijloace tehnice de interceptare a comunicațiilor pe lângă obiectivele ce prezentau un grad ridicat de vulnerabilitate în relaţiile României cu alte state). - Note de informare, cu date despre anumite aspecte politice sau economice ori alte probleme de interes pentru orientarea părţii române în contactele cu reprezentanţii altor ţări, cu propuneri de a fi trimise şefului statului şi/sau miniştrilor responsabili. Având un grad înalt de confidențialitate şi urgenţă, erau scrise, de obicei, de mână (aveam în colectiv 1-2 ofiţeri cu o caligrafie impecabilă) şi clasificate „strict secret de importanţă deosebită”, atât datorită conţinutului, cât şi mijloacelor şi metodelor folosite pentru obţinerea datelor aflate la baza acestora. - Rapoarte privind activitatea de spionaj a unor diplomaţi ori a altor reprezentanţi străini în România (în situaţii de criză în relaţii bilaterale), la cererea şefului statului sau din proprie iniţiativă, pentru obţinerea aprobării în vederea expulzării ori retragerii de la post. În marea majoritate a cazurilor de acest gen, după primul impuls dur, şeful se calma şi ordona „continuarea măsurilor de control şi dezinformare”. 2. Întocmirea rapoartelor de bilanţ anuale, la nivelul unităţii centrale şi serviciilor teritoriale de contraspionaj. Sarcină aparent uşoară, dar foarte dificilă în redactare pentru că rezultatele pozitive obţinute în perioada de referinţă trebuiau „condensate” în 3-4 pagini – cu exemple concrete prezentate conspirat VITRALII - LUMINI ŞI UMBRE, an VII, nr. 26, martie – mai 2016 89 – iar aspectele negative trebuiau detaliate pe servicii şi cazuri evidente (cu foarte multă cenuşă pe cap) din care să reiasă că ne cunoșteam lipsurile şi că în perioada următoare vom acţiona pentru înlăturarea lor, sens în care era prezentat şi un plan de măsuri. 3. Participarea în colectivele ce se constituiau în vederea redactării raportului de bilanţ anual la nivelul Departamentului Securităţii Statului, la a cărui prezentare venea, constant, generalul Ion Coman, însărcinat cu problemele militare în CC al PCR. Eu am avut un loc „asigurat” în aceste colective timp de 20 de ani, indiferent că am lucrat la „sinteză” sau „operativ”. 4. Participarea în colectivele unităţii centrale care desfăşurau activităţi de inspecţie, control şi îndrumare în teritoriu, pe profil de contraspionaj, precum şi la redactarea rapoartelor privind cele constatate. 5. Prin anul 1971, în urma efectuării unui curs de calculatoare am avut iniţiativa introducerii în sistem automat a datelor operative pe profil, eu fiind şi cel care a stabilit indicatorii necesari şi structurat modelul de fişe cu datele ce trebuia a fi reţinute. Propunerea a fost aprobată de conducerile Direcţiei a III-a şi a Departamentului Securităţii Statului. Ca urmare, ofiţerii din serviciul de analiză şi sinteză, conform sectoarelor operative pe care le aveau în răspundere, aveau obligaţia de a insera orice date de interes în legătură cu suspiciuni ori activităţi concrete de spionaj-trădare pe fişe care erau trimise la Centrul de Informatică şi Documentare (CID) în vederea prelucrării lor în sistemele automate de calcul. Această iniţiativă a avut un aport important în impulsionarea activităţii informativ-operative în centrală şi teritoriu, întrucât se putea cunoaşte în orice moment volumul şi calitatea datelor şi activităţilor fiecărui ofiţer operativ într-o anumită perioadă; aspect ce se reţinea şi în notările şi calificativele acordate anual subordonaţilor de către şefii ierarhici. În acest context, amintesc preocuparea şefilor profesionali, dar şi a ofiţerilor operativi pentru diversificarea metodelor şi mijloacelor de obţinere a informaţiilor pe profil în vederea lărgirii bazei de lucru, care să reflecte cât mai apropiat de realitate situaţia operativă în domeniu. Cunoscând faptul că serviciile de spionaj acţionează, în special, pe teritoriul propriu, asupra străinilor aflaţi la post (diplomaţi şi alţi reprezentanţi) pe perioade îndelungate sau celor care se deplasează în mod repetat în exterior pe perioade mai scurte, din care recrutează persoane pretabile să trădeze interesele ţărilor de origine, serviciul de analiză şi sinteză a contribuit la elaborarea unor instrumente de 90 VITRALII - LUMINI ŞI UMBRE, an VII, nr. 26, martie – mai 2016 lucru care au condus la centralizarea datelor privind activități în exterior ale unor cetăţeni români. Acestea, coroborate cu informaţii privind comportamentul avut după revenirea în ţară, permiteau structurii de contraspionaj să-și concentreze preocupările pentru clarificarea eventualelor suspiciuni de trădare. * În urma evenimentelor din Cehoslovacia, la ordinul comandantului suprem, au fost luate măsuri menite să se lărgească posibilităţile de obţinere a informaţiilor pe profil de contraspionaj, cât şi pentru crearea unor condiţii de protecţie şi acţiune ale ofițerilor în condiţii deosebite, inclusiv în situaţia invadării teritoriului ţării de către forţe străine. Una dintre măsuri a fost înfiinţarea unor centre total acoperite – numite Rezidențe – fiecare cuprinzând 3-4 judeţe, încadrate cu ofiţeri detaşaţi din alte zone, pentru a nu fi cunoscuţi, dar şi cu persoane bine plasate în structurile civile, recrutate anterior sau pe parcurs, care au primit grade de ofiţeri. Ca urmare a informaţiilor primite de la sursele care erau „plasate” sau se deplasau în străinătate, aflate în legătura ofiţerilor de contraspionaj din centrală, judeţe şi rezidenţe, erau elaborate Buletine Informative distincte, care cuprindeau uneori și unele aspecte negative ale activităţii reprezentanţilor români aflaţi în exterior. Copii ale acestor buletine erau trimise la conducerea Centrului de Informații Externe (CIE), reprezentată pe atunci de generalii Nicolae Doicaru şi Mihai Pacepa. Deoarece cei doi generali nu erau deloc încântaţi de asemenea informaţii, l-au influenţat pe şeful statului (prin „tovarăşa”) să ordone, în luna mai 1973: - trecerea în rezervă a generalului Neagu Cosma (i s-a încredinţat funcţia de director al Automobil Clubului Român) şi înlocuirea lui cu un cadru CIE (generalul Gheorghe Moga); - desfiinţarea Rezidențelor; - predarea către unităţile CIE a reţelei informative a contraspionajului plasată în străinătate (după analiza fiecărui caz în parte). Această menţiune a dat posibilitatea salvării unor surse de încredere pe care unii ofiţeri le-au prezentat a fi „neimportante” şi „nesigure”. Personal am salvat două asemenea persoane ale căror dosare nu le-am predat. * VITRALII - LUMINI ŞI UMBRE, an VII, nr. 26, martie – mai 2016 91 Activitatea şi mai ales răspunderea unui ofiţer de informaţii este permanentă, ea nu ţine seamă de un program normal de lucru, de zile de odihnă sau concediu! La sediu trebuia să se ştie unde poţi fi găsit la orice oră din zi ori noapte! Pe parcursul celor 10 ani de activitate în Serviciul de analiză şi sinteză eram obligat să mă prezint zilnic (uneori de 2-3 ori/zi – în funcţie de volumul de informaţii) la şeful contraspionajului pentru a-i înmâna documentele de informare şi a susţine conţinutul acestora în caz de neclaritate sau obiecţii, ori pentru a primi alte ordine. Cred că niciunui om normal nu-i place să fie tot timpul în atenţia sau în faţa şefului! La început eram stresat (simţeam fiori în stomac) când intram în cabinetul generalului, dar, pe parcurs, m-am obişnuit ca „fierarul cu focul”. Spre norocul meu, am avut parte de doi comandanţi excepţionali, profesionişti deosebiţi, cu un comportament sever dar uman, drepţi şi înţelegători faţă de subordonaţi. Generalii Neagu Cosma (între 1962-1973) şi Aristotel Stamatoiu (între 1974-1984), mi-au apreciat munca, atât la sinteză, cât şi în operativ, ascultându-mi cu răbdare şi înţelegere argumentele pe care le aduceam – uneori contrare părerii lor – despre o situaţie sau alta. De multe ori acceptau că eu aveam dreptate! Nu pot să uit atitudinea părintească a generalului Cosma care, în 1970, m-a chemat şi m-a sfătuit cum să rezolv o situaţie de criză familială, şi nici pe cea a generalului Stamatoiu când, în decembrie 1977, fiind de acord cu transferul la Cluj cerut de mine din motive personale, a spus într-o şedinţă de sfârşit de an: „Du-te, Ioane, dar reţine că vei veni înapoi!”. Şi m-a readus în centrală în 1980, din nou ca şef de analiză şi sinteză, iar în 1984, m-a numit şef al unui serviciu operativ, funcție pe care am avut-o până în ianuarie 1990. Le-am fost recunoscător şi atunci, le sunt şi acum, după 30-40 de ani. * Eu am avut o evoluţie ascendentă continuă, atât în grad, cât şi în funcţie, primind calificative de foarte bine, prime în bani, decoraţii în medalii şi ordine! Dar, din punctul meu de vedere, cea mai importantă apreciere a venit în 1971, din partea generalului Neagu Cosma. Venise în ţară, pentru schimb de informaţii şi experienţă, o delegaţie a Securităţii din China. Au cerut o întâlnire particulară pe linie de contraspionaj. 92 VITRALII - LUMINI ŞI UMBRE, an VII, nr. 26, martie – mai 2016 Într-o dimineaţă mă cheamă generalul! Mă prezint şi încerc să spun formula de raport. El: „Lasă-mă cu protocolul! Peste o oră trebuie să fim la Băneasa (o vilă „acoperită”) să ne întâlnim cu delegaţia chineză. Vii cu mine!”. Am ajuns la Băneasa. Translator – un chinez cu studii în România. Chinezi: 7-8 persoane. Români: generalul Cosma, eu şi o „secretară” care „uitase” limba chineză la birou! Se prezintă delegaţia chineză: x, y, z, generali, colonei, şefi etc. Generalul Cosma: Pe mine mă ştiţi! Domnul din dreapta este şeful compartimentului de contraspionaj care se ocupă de analiza şi sinteza informaţiilor. Şeful delegaţiei chineze: Dar câţi ani are şi ce grad? Generalul Neagu Cosma: Circa 30 de ani, este locotenent major, dar este cel mai bun în domeniu! Atunci s-a întâmplat ceva incredibil pentru mine! Şeful delegaţiei s-a ridicat de pe scaun, şi-a împreunat mâinile şi s-a aplecat în semn de respect. Nu cred că mulţi au avut parte de o asemenea onoare! Nu aveam decât 31 de ani. Clipele de atunci au avut o influenţă determinantă în următorii 18 ani de activitate! Col. (r) Ion Şovu VITRALII - LUMINI ŞI UMBRE, an VII, nr. 26, martie – mai 2016 93 OPOZIŢIA OAMENILOR DE CULTURĂ FAŢĂ DE REGIMUL CEAUŞESCU 4. OPOZIŢIA ÎN CELELALTE ŢĂRI COMUNISTE DIN EUROPA DE EST: URSS, POLONIA În numerele anterioare ale revistei noastre am analizat circumstanţele interne şi externe, precum şi acţiunile vizând România, pentru a configura cadrul general în care s-a manifestat opoziţia oamenilor de cultură faţă de regimul Ceauşescu. În scopul relevării unor repere comparative, voi aborda - cât se poate de concis - aspecte privind opoziţia manifestată în ţările comuniste din Europa de Est şi opoziţia altor categorii socio-profesionale din ţara noastră. Am decis să prezint câteva repere privind amplitudinea şi diversitatea formelor de manifestare a opoziţiei în celelalte ţări comuniste din zonă pornind de la faptul că, aproape în unanimitate, analiştii consideră că – prin comparaţie – opoziţia împotriva regimului comunist din România a fost mult redusă. - Concret, Comisia prezidenţială pentru Analiza Dictaturii Comuniste consemnează în Raportul final că „În cazul României, numărul celor care au îndrăznit să critice public sau să conteste regimul, folosindu-se de noul context internaţional, a fost mult mai mic. Mai mult, spre deosebire de celelalte ţări nu s-a coagulat nicio mişcare colectivă care să poată activa continuu, ci au existat, cu precădere, disidenţi solitari..”. 1 - Dr. Ana-Maria Cătănuş, un istoric preocupat de tema disidenţei, consideră că ”Raportată la manifestările similare din celelalte state din blocul sovietic, disidenţa românească a fost una firavă.”2 - Dr. Liviu Ţăranu, un istoric care, de asemenea, a studiat această problematică, opinează că „În comparaţie cu Polonia şi Ungaria, disidenţa din România a fost deosebit de firavă”3. - În lucrări ale unor autori occidentali, opoziţia românilor faţă de regimul Ceauşescu a fost descrisă ca o sumă de acţiuni sporadice şi localizate, 1 Comisia Prezidenţială pentru Analiza Dictaturii Comuniste din România, Raport Final, Ed. Humanitas, 2007, pp. 719-720. 2 Ana-Maria Cătănuş, Vocaţia libertăţii. Forme de disidenţă în România anilor 1970-1980, Institutul Naţional pentru Studiul Totalitarismului, 2014, p. 12. 3 Liviu Ţăranu, sub egida IRRD-CNSAS, Securitatea şi intelectualii în România anilor '80, Ed. Cetatea de Scaun, 2013, p. 14. 94 VITRALII - LUMINI ŞI UMBRE, an VII, nr. 26, martie – mai 2016 lipsite de coeziune şi fără impact asupra restului societăţii4. Katherina Verdery, profesor din S.U.A., specialist în problemele Europei de Est: „În România nu au apărut nicio facţiune tehnocratică reformistă, ca aceea atât de influentă în Ungaria, niciun grup de intelectuali gata să-şi subordoneze preocupările majorităţii ca acela din Polonia, nicio mişcare activă pentru drepturile omului asemeni Cartei 77 din Cehoslovacia şi nu a existat nici măcar o mişcare compatibiliă cu cea din Uniunea Sovietică a anilor 1970 cu întinsa ei reţea de publicaţii clandestine”.5 Înainte de a consemna concret aspecte privind opoziţia în celelalte ţări comuniste est-europene, câteva consideraţii de ordin general. Contestarea regimurilor comuniste s-a manifestat prin rezistenţă – refuzul de a se alinia la orientările programatice – sau prin luptă deschisă împotriva acestora, variantă adoptată de opozanţi, categorie în care erau incluşi şi disidenţii. Disidenţa a reprezentat un tip de opoziţie şi a constat în acţiuni menite să atragă atenţia asupra abuzurilor puterii comuniste, să impună respectarea de facto a drepturilor umane fundamentale şi civile, dar şi să creeze spaţii de informaţii şi educaţie alternative la cele oficiale. Caracterizată printr-o componentă intelectuală pronunţată, disidenţa a fost, din perspectiva discursului şi atitudinii publice, segmentul cel mai elaborat al opoziţiei din statele comuniste6. Disidenţa este definită ca un act de opoziţie în interiorul sistemului comunist în vederea transformării acestuia, folosind orice pârghie juridică posibilă pentru a obţine slăbirea de către partidul-stat a controlului asupra cetăţenilor.7 Disidenţa faţă de regimurile comuniste din blocul sovietic reprezintă un fenomen cu caracteristici şi dinamici proprii, asociat sfârşitului anilor ’970 şi al anilor ’980. Mai precis, este un fenomen a cărui apariţie a fost posibilă numai datorită unor schimbări fundamentale pe plan internaţional, iniţiate prin semnarea Actului Final de la Helsinki în 1975, care s-au suprapus peste un proces paralel de transformări interne ale regimurilor comuniste. Spre deosebire de formele de protest anterioare, disidenţa post-Helsinki diferă pentru că a evitat, în mod deliberat, să atace deschis vreunul din elementele care ţin de esenţa regimurilor comuniste. Beneficiind de experienţa Revoluţiei ungare şi a „Primăverii de la Praga”, care testaseră limitele de toleranţă admise de sovietici, disidenţii nu au 4 Raport Final, p. 720. Katherina Verdery, Compromis şi rezistenţă. Cultura română sub Ceauşescu, Ed. Humanitas, 1991, pp. 309- 310. 6 Ana-Maria Cătănuş, Op. cit., p. 28. 7 Liviu Ţăranu, Op. cit., p. 14. 5 VITRALII - LUMINI ŞI UMBRE, an VII, nr. 26, martie – mai 2016 95 contestat nici alianţa cu Uniunea Sovietică... Miza iniţială a acelor mişcări nu a fost căderea regimurilor comuniste, ci schimbarea treptată în cadrul sistemului, iniţiată „de jos”.8 Pentru realizarea obiectivelor propuse, prin strategii specifice şi diferite de la stat la stat, disidenţii au încercat să smulgă o parte din spaţiul public de sub controlul partidului-stat. În acest scop, au apelat la o gamă variată de modalităţi, de la crearea unor curente de gândire alternativă, incluzând forme culturale underground, la apariţia unor instituţii de învăţământ, de informare, dar şi de dezbatere paralele, până la includerea disidenţei în mişcări de masă de tipul Solidarităţii poloneze. Pentru asumarea unui comportament autonom în societate, au apelat la mijloace de diseminare a informaţiilor de tip samizdat, la seminarii neoficiale ş.a., făcându-şi publice astfel strategiile şi modalităţile de acţiune. Dezvoltarea acestor modalităţi de acţiune, formele pe care le-au îmbrăcat şi amploarea lor au fost determinate de o serie de factori (atitudinea mai permisivă sau mai restrictivă a regimurilor, gradul de implicare a intelectualilor în asumarea unor poziţii critice publice, dar şi în construirea unor alternative la societatea existentă).9 Disidenţii şi opozanţii se aflau în afara sistemului de toleranţă din comunism. Primii se exprimau din poziţia de cetăţean, singuri; ceilalţi se manifestau prin grupuri.10 În ce priveşte analiza concretă pe ţări, consider necesar să fac câteva precizări: - Nu voi insista asupra cauzelor care au dus la apariţia şi potenţarea actelor de opoziţie/disidenţă decât în măsura în care au o anumită specificitate. În rest, ele sunt în general comune şi îndeobşte cunoscute: racilele sistemului şi impulsurile externe în contextul Războiului Rece şi al strădaniilor URSS de a salva comunismul prin reformare şi umanizare. Mă voi rezuma – din raţiuni de spaţiu – la prezentarea cronologică a acţiunilor/manifestărilor şi a unor informaţii contextuale. - Voi consemna date succinte despre reacţia autorităţilor, deoarece sunt diferenţe de la ţară la ţară şi de la o etapă la alta. - Nu voi face referiri la situaţia opoziţiei din Iugoslavia şi Albania, deoarece în perioada analizată nu mai făceau parte din „lagărul socialist”, prima exclusă în 1948 şi a doua la începutul anilor '960. 8 Raport Final, p. .719. Ana-Maria Cătănuş, Op. cit., p. 54. 10 Gabriel Andreescu, Existenţa prin cultură, colaboraţionism şi rezistenţă intelectuală sub regimul comunist, Ed. Polirom, 2015, p. 80. 9 96 VITRALII - LUMINI ŞI UMBRE, an VII, nr. 26, martie – mai 2016 UNIUNEA SOVIETICĂ Disidenţa sovietică a început să se contureze la sfârşitul anilor '950 şi a cunoscut perioada de maximă intensitate între 1965-1982, oferind ţărilor din Europa de Est un model intelectual, teoretic, dar şi unul practic, de acţiune. - La începutul anilor ‘960, spaţiul de lângă Monumentul poetului Vladimir Maiakovski din Piaţa Maiakovski – Moscova a devenit o „tribună” pentru exprimarea unor lucrări sau puncte de vedere nonconformiste. Printre cei care participau în fiecare sâmbătă şi duminică, de la 8 seara până la 1 noaptea, se numărau Vladimir Bukovski – pe atunci student –, scriitorii Vladimir Osipov, Alexandr Ginzburg şi Iuri Galanskov. După ce la întâlnirea din 14 aprilie 1961, participanţii au enumerat victimele lui Stalin, autorităţile au trecut la represalii, Vladimir Bukovski – sufletul întâlnirilor – a fost exmatriculat din facultate şi, ulterior, internat într-un spital de psihiatrie, Iuri Galanskov la fel, Vladimir Osipov, Eduard Kuzneţov şi Ilya Bokstein – condamnaţi pentru agitaţie şi propagandă antisovietică.11 - În aceeaşi perioadă, au apărut primele publicaţii samizdat: „Sintaxis” – editor Alexandr Ginzburg, din care au apărut 3 numere, „Bumerang” – editor Vladimir Osipov şi „Phoenix 61” – editor Iuri Galanskov. Alexandr Ginzburg a fost arestat şi condamnat la doi ani de închisoare în lagăr.12 - La 15 decembrie 1965, de Ziua Constituţiei URSS, în Piaţa Puşkin din Moscova a avut loc o demonstraţie de solidarizare cu soarta scriitorilor Andrei Siniavski şi Iuli Daniel, care fuseseră arestaţi pentru publicarea de lucrări în străinătate sub pseudonim. Manifestarea, care marca debutul oficial al mişcării pentru drepturile omului, a fost organizată de matematicianul Alexandr Esenin Volpin, fiul poetului Serghei Esenin, ajutat printre alţii de Vladimir Bukovski şi Iuri Galanskov. Bukovski a fost arestat cu trei zile înainte şi internat într-un spital psihiatric. Autorităţile au dispersat mulţimea adunată, care flutura banderole pe care se putea citi „Transparenţă în procesul Siniavski-Daniel”, „Respectaţi Constituţia” şi „Eliberarea persoanelor reţinute în spitalele de psihiatrie, mai ales a lui Vladimir Bukovski”.13 - Alexandr Ginzburg a adunat în timpul procesului Siniavski-Daniel – condamnaţi la 7, respectiv 5 ani de lagăr – mai multe documente (articole de presă, petiţii, transcripturi ale şedinţelor de judecată), pe care le-a inclus în ceea ce s-a numit Cartea Albă a procesului Siniavski şi Daniel. Din cele 5 exemplare dactilografiate, Ginzburg a trimis copii la KGB şi în Occident, restul circulând 11 Ana-Maria Cătănuş, Op. cit., p. 37. Ibidem, p. 38. 13 Ibidem, p. 39. 12 VITRALII - LUMINI ŞI UMBRE, an VII, nr. 26, martie – mai 2016 97 în samizdat. Pentru acest lucru, Ginzburg a fost arestat. Cu 4 zile înainte au fost arestaţi şi A. Dobrovolski şi Vera Lașkova, pentru publicarea în samizdat a revistei „Phoenix 66”. - În spiritul deja consacrat, câteva zile mai târziu, la 21 ianuarie 1967, mai mulţi tineri, în frunte cu Vladimir Bukovski, Vladimir Delauney şi Evgheni Kuşev au manifestat în Piaţa Puşkin, cerând eliberarea celor trei. Au fost condamnaţi cu toţii.14 - O consecinţă a procesului Ginzburg-Galanskov a fost şi lansarea celei mai longevive publicaţii apărute în samizdat în URSS (1968-1983), „Cronica Evenimentelor Curente”, care a reprezentat un instrument central al luptei disidenţilor. Reprodusă la maşina de scris, în câteva exemplare, „Cronica” a publicat, rând pe rând, materiale referitoare la abuzurile organelor statului, represiunea psihiatrică, situaţia din lagăre, lupta diferitelor minorităţi etnice, a grupurilor naţionale sau religioase. „Cronica” era distribuită din om în om, modalitate în care ajungeau la redacţie şi materialele de publicat. În 1972, autorităţile au trecut la neutralizarea, prin arestarea celor mai activi din redacţie: Piotr Yakir şi Victor Krasin. În 1973, la New-York, la iniţiativa Hronika Press, a început tipărirea versiunii în limba engleză a „Cronicii”, sub numele „A Chronicle of Human Rights in USSR”. „Cronica Evenimentelor Curente” şi-a reluat apariţia în ianuarie 1974, conferinţa de presă având loc în apartamentul academicianului Andrei Saharov. Serghei Kovaliov, din nucleul de redacţie, a fost arestat şi condamnat la 7 ani de lagăr şi 13 ani de exil intern.15 - În mai 1968, Andrei Saharov a publicat în samizdat memorandumul intitulat „Consideraţii asupra progresului coexistenţei şi libertăţii intelectuale”, acţiune care îi conferea reputatului fizician o poziţie de prim rang a disidenóţei sovietice. Tot în 1968, Anatoli Marcenko a lansat lucrarea „Mărturia mea”, în circuit samizdat şi apoi publicată în Occident, care aducea în atenţia intelectualilor disidenţi prima mărturie a vieţii din lagărele post-Stalin.16 La sfârșitul anilor ’960, scriitorul Alexandr Soljenițîn a trims și publicat clandestin în Occident cartea „Gulag”, în care realiza o frescă a universului concentraționar sovietic, a cărei editare i se refuzase în țară. Pentru curajul său, a primit Premiul Nobel pentru Literatură în 1970. Trei ani mai târziu a fost arestat și, apoi, expulzat în Germania, împreună cu soția și cei trei copii. 14 Ibidem, p. .41. Ibidem, p. 42-44. 16 Ibidem, p. 44. 15 98 VITRALII - LUMINI ŞI UMBRE, an VII, nr. 26, martie – mai 2016 - La 25 august 1968, 7 persoane – 6 intelectuali şi o studentă – au intrat din direcţii diferite în Piaţa Roşie şi au afişat sloganuri împotriva intervenţiei Trupelor Tratatului de la Varşovia în Cehoslovacia, produsă cu doar 4 zile înainte. Cinci dintre protestatari au fost condamnaţi la pedepse privative de libertate.17 - În 1969 a fost creat grupul de iniţiativă pentru apărarea drepturilor omului, primul de acest gen. Ulterior, s-a ataşat acestuia un grup format din 15 persoane, care lansase un apel către Comisia O.N.U. pentru drepturile omului, prin care atrăgea atenţia asupra abuzurilor organismelor statului, internărilor psihiatrice din raţiuni politice ş.a., solicitând, totodată, organismelor internaţionale să intervină.18 - La 4 noiembrie 1970, fizicianul Valeri Cealidze a înfiinţat, împreună cu Andrei Saharov şi Andrei Tverdohlebov, „Comitetul pentru Drepturile Omului” din Moscova, care oferea consultanţă guvernului în probleme referitoare la drepturile omului şi asistenţă creativă persoanelor angrenate în cercetarea aspectelor teoretice în domeniu.19 Ca o apreciere a acțiunilor academicianului și în scop de stimulare, dar și de apărare, în 1973 i s-a decernat acestuia Premiul Nobel pentru Pace. - La 12 mai 1976, Iuri Orlov a pus bazele „Grupului social pentru sprijinirea aplicării acordurilor de la Helsinki în URSS”, într-o formulă prescurtată „Grupul Helsinki”, care îşi propunea să acorde sprijin pentru respectarea prevederilor Acordului de la Helsinki, cu precădere libertatea de gândire, de conştiinţă, de religie şi convingere, obiectivul său principal fiind acela de a sesiza opinia publică şi pe şefii guvernelor semnatare ale Actului final despre încălcarea acestora. Abuzurile documentate au fost publicate sub forma unor studii, în cei 6 ani şi jumătate de existenţă „Grupul Helsinki” tipărind circa 185 astfel de documente. Atenţionat, în mai multe rânduri, de autorităţi cu privire la caracterul ilegal şi neconstituţional al organizaţiei, Iuri Orlov a fost arestat la începutul lui 1977, un an mai târziu fiind condamnat la 7 ani de lagăr şi 5 ani de exil intern. Represiunea a atins şi alţi membri ai grupului. În strânsă legătură cu „Grupul Helsinki”, au apărut mai multe organizaţii dedicate unor cauze specifice, aşa cum au fost „Comisia pentru studierea utilizării psihiatriei în scopuri politice” (1977), „Comitetul creştin pentru apărarea drepturilor credincioşilor” (1976), „Grupul pentru apărarea drepturilor handicapaţilor” (1978). 17 Ibidem, p. 46. Ibidem, pp. 46-47. 19 Ibidem, p. 47. 18 VITRALII - LUMINI ŞI UMBRE, an VII, nr. 26, martie – mai 2016 99 - Cei mai mulţi disidenţi supuşi represiunii politice au fost internaţi în spitale psihiatrice de mai multe ori. Între ei s-au numărat Vladimir Bukovski, Natalia Gorbanevskaia, Victor Fainberg, Iuri Galanskov, Ivan Iakimovici, V.I. Borisov şi V. Kuzneţov. În 1971, Vladimir Bukovski a trimis în Occident dosarul conţinând expertizele psihiatrice pentru 6 persoane, solicitând specialiştilor străini un punct de vedere privind temeinicia acestora. „Comisia de studiu a utilizării psihiatriei în scopuri politice” a editat un Buletin de informare, conţinând lista cu nume ale persoanelor internate forţat în instituţii psihiatrice. Până la arestarea liderului său în 1978, Comisia a emis mai mult de 100 de declaraţii şi apeluri. Cu ocazia Congresului al VI-lea de psihiatrie de la Honolulu (august 1977), Comisia a cerut participanţilor să condamne psihiatria în scopuri politice, lucru care s-a şi întâmplat.20 - Începutul deceniului al nouălea a stat sub semnul represiunii. În septembrie 1982, „Grupul Helsinki” de la Moscova şi-a suspendat activitatea, iar din 1983 „Cronica Evenimentelor Curente” a încetat să mai apară. Dintre activiştii pentru drepturile omului, cei mai cunoscuţi erau fie în exil, fie în lagăre. Cel mai răsunător eveniment l-a constituit exilarea lui Andrei Saharov la Gorki, la începutul lui ianuarie 1980.21 - În perioada post-Brejnev, lucrurile au început să se schimbe. Intelectuali, savanţi, economişti, experţi, sociologi s-au întâlnit pentru a examina problemele ţării. Exemplul cel mai cunoscut este cel al întâlnirii de la Novosibiirsk, din 1983, unde s-au formulat idei neconvenţionale, fără ca autorităţile să intervină.22 A urmat epoca Gorbaciov, cu perestroika şi glasnosti, care îi mulţumeau în bună măsură pe reformatori. Fără schimbările din URSS din aceşti ani, este dificil de imaginat dacă s-ar fi produs şirul de revoluţii din Europa de Est.23 POLONIA Pilonul principal al opoziţiei în Polonia l-au constituit muncitorii, sprijiniţi de intelectuali şi Biserica Catolică, mai ales după alegerea ca papă, la 16 octombrie 1978, a cardinalului Karol Wojtyla, arhiepiscopul Cracoviei, sub numele de Ioan Paul al II-lea. 20 Ibidem, pp. 49-50. Ibidem, pp. 51-52. 22 Stelian Tănase, Istoria căderii regimurilor comuniste – Miracolul revoluţiei, Ed. Humanitas, 2009, p. 125. 23 Ibidem, p. 105. 21 100 VITRALII - LUMINI ŞI UMBRE, an VII, nr. 26, martie – mai 2016 Nemulţumirile populaţiei s-au accentuat pe măsură ce se accentua criza economică. Încercările guvernului de a face faţă dificultăţilor prin „curbe de sacrificiu” s-au lovit constant de reacţia muncitorilor care declarau grevă pentru blocarea acestora. Beneficiind de sprijinul şi consultanţa intelectualităţii, muncitorii au trecut şi la revendicări şi obiective politice. - Pe 14 decembrie 1970, muncitorii de la Şantierele navale din Gdańsk au declanşat grevă şi au cerut să se renunţe la creşterea preţurilor la produsele alimentare, măsură adoptată de guvern, şi la schimbarea normei de lucru. Întrucât autorităţile au refuzat, muncitorii au ieşit în stradă, manifestarea transformându-se în luptă cu Armata şi Miliţia. Protestul a cuprins, treptat, şi întreprinderi din Trójmiasto şi de pe Litoralul Mării Baltice. Pe 16 decembrie, forţele de ordine au deschis focul împotriva muncitorilor de la Gdańsk, iar pe 17 decembrie împotriva celor de la Gdynia, fiind ucise 45 de persoane, iar altele 1.165 rănite24. După alţi autori, bilanţul ar fi fost de 36 de morţi şi 1.200 de răniţi25. Sediile de partid din Gdanšk şi Szczecin au fost incendiate. Primul secretar al PMUP, Wladyslaw Gomulka, a demisionat. - Pe 5 decembrie 1975, opoziţia democrată poloneză a trimis o scrisoare Seimului prin care protesta împotriva amendamentelor propuse la Constituţia ţării, respectiv monopolul politic al PMUP şi dependenţa de URSS şi cerea: 1) libertatea conştiinţei şi a practicilor religioase; 2) libertatea muncii; 3) libertatea creării de sindicate independente; 4) dreptul la grevă, la învăţătură; 5) libertatea cuvântului şi a accesului la informaţii. Pe 10 februarie 1976, sub presiune, Seimul a adoptat amendamentele opoziţiei democrate.26 - La 25 iunie 1976, muncitorii de la Uzinele din Radom, Plock şi alte oraşe au intrat în grevă, deoarece cu o zi înainte guvernul a anunţat creşterea preţurilor la produsele alimentare. Au fost reţinute 2.500 de persoane în toată Polonia. - Într-o astfel de atmosferă, la 23 septembrie 1976, a fost înfiinţat „Comitetul de Apărare a Muncitorilor” (KOR) şi, apoi, la 25 martie 1976, „Mişcarea de Apărare a Drepturilor Omului şi ale Cetăţeanului” (ROPCIO). Iniţiativa înfiinţării KOR a aparţinut unui număr de 14 intelectuali, între care personalităţi de seamă ale culturii poloneze, precum Jacek Kusoń şi Adam Michnik. Acest comitet a constituit nucleul intelectual care a stat la baza creării 24 Constantin Corneanu, Victorie însângerată – Decembrie 1989, Ed. Cetatea de Scaun, 2014, pp. 394-395. 25 Stelian Tănase, Op. cit., p. 56. 26 Constantin Corneanu, , Op. cit., p. 395. VITRALII - LUMINI ŞI UMBRE, an VII, nr. 26, martie – mai 2016 101 mişcării Solidaritatea, intelectuali marcanţi urmând să devină consilieri ai primului sindicat liber. Crearea KOR a stimulat şi apariţia samizdatului polonez. Edificatoare pentru producţia de samizdat a fost editura independentă “NOWA” , legată de KOR care la sfârşitul anilor '970 publica mai mult de 100 de lucrări, distribuite printr-o reţea specială de curieri. Tot în această perioadă au apărut iniţiative de constituire a unor spaţii paralele de educaţie, cum ar fi seminariile şi universităţile volante. În 1976 a început să activeze prima universitate clandestină la Varşovia, în diverse apartamente, schimbate permanent pentru a nu fi descoperită. De asemenea, după crearea KOR, au fost constituite alte comitete destinate apărării drepturilor unor categorii sociale speciale: comitete de solidaritate studenţească, de apărare a ţăranilor, a credincioşilor, grupuri pentru cercetare independente.27 - La 23 februarie 1978, au apărut Sindicatele Libere (WZZ) şi ziarul clandestin intitulat „Muncitorul litoralului”.28 - În 1978-1979, economia era în declin pronunţat, iar datoria externă ajunsese la 25 miliarde de dolari. În acest context, la 1 iulie 1980, la Varşovia, Lublin şi în alte oraşe au izbucnit greve, ca urmare a faptului că guvernul a anunţat creşterea preţurilor. La Gdańsk, conducerea şantierelor navale a concediat o muncitoare. La 14 august, cei 17.000 de muncitori au declanşat grevă, solicitând reangajarea acesteia şi un plus de salariu. De data aceasta protestul s-a desfăşurat în incinta şantierului, prin ocuparea atelierelor. Muncitorii au cerut să negocieze cu conducerea. Figura electricianului Lech Walesa s-a impus rapid, fiind recunoscut de grevişti ca lider legitim al protestului. Greva s-a extins şi în celelalte oraşe de la Marea Baltică – Gdynia şi Szczecin. Guvernul a tăiat legăturile cu restul ţării, Gdańsk-ul fiind izolat. Greviştii au cerut să vină reprezentanţi ai guvernului pentru negocieri. S-a formulat un program de revendicări în 16 puncte. Au sosit la şantier delegaţii de la fabricile din oraş şi s-a format Comitetul de grevă (MKS), care a hotărât ca greva să continue până la acceptarea tuturor revendicărilor. S-a conturat ca principală revendicare obţinerea permisiunii de a forma sindicate libere, independente de controlul partidului.29 Tratativele cu reprezentantul guvernului au eşuat. 27 Ana-Maria Cătănuş, Op. cit., pp. 60-62. Constantin Corneanu, Op. cit., p. 396. 29 Stelian Tănase, Op. cit., pp. 57-58. 28 102 VITRALII - LUMINI ŞI UMBRE, an VII, nr. 26, martie – mai 2016 Între timp, greva s-a extins în toate fabricile din Gdańsk. 500 de delegaţii din oraşele baltice au venit pentru a se ralia la MKS. S-a constituit un prezidiu de 15 persoane care să negocieze în numele tuturor greviştilor din regiune. Un grup de intelectuali binecunoscuţi au lansat un apel în sprijinul greviştilor. Guvernul a trimis la negocieri un viceprim-ministru, care a respins, pe rând, toate revendicările. În fapt, trăgea de timp, aşteptând soluţia de la Varşovia. Grevele s-au extins în ţară, programul greviştilor de la Gdańsk fiind susţinut pretutindeni. După 12 zile de grevă, negocierile s-au finalizat cu încheierea şi semnarea unui acord, cunoscut sub numele de Acordurile de la Gdańsk, document care prevede libertatea cuvântului şi legalizarea sindicatelor libere. În aceste condiţii, la 10 octombrie 1980 a fost înregistrată oficial Solidaritatea. Imediat, s-au format comitete Solidaritatea în toată Polonia, care aderau la cele 21 de puncte convenite la Gdańsk. Rolurile s-au schimbat: Solidaritatea cerea, autorităţile cedau. Când nu cedau, se apela la grevă. În rândul conducătorilor Solidaritatea s-au conturat două tendinţe: moderaţii, dispuşi la negocieri, şi radicalii, care doreau politizarea mişcării şi înfruntarea cu PMUP pentru cucerirea puterii.30 - La începutul anului 1981, în timp ce în Polonia se desfăşurau manevre ale Trupelor Tratatului de la Varşovia, autorităţile au atacat o reuniune a unor militanţi care cereau recunoaşterea „Solidarităţii rurale”, care a avut loc la Bydgoszkz. La 31 martie 1981 urma să fie declanşată greva generală dacă autorităţile nu luau măsurile cerute de Solidaritatea, de pedepsire a responsabililor incidentelor de la Bydgoszkz. După satisfacerea acestor cereri şi înregistrarea „Solidarităţii rurale”, greva a fost contramandată de Lech Walesa, decizie care a provocat cea mai mare criză la vârful mişcării. Walesa şi cei implicaţi în decizie au fost acuzaţi de trădare. Walesa şi-a oferit demisia, dar i-a fost respinsă. Analiştii se întreabă şi acum dacă în luarea deciziei lui Lech Walesa au prevalat manevrele Armatei Roşii sau alţi factori.31 - În septembrie 1981, a avut loc un congres al Solidarităţii, care a marcat o radicalizare şi lărgirea preocupărilor şi obiectivelor sale dincolo de limitele unui sindicat. În replică, PMUP a impus adoptarea unei linii mai dure în raporturile cu Solidaritatea. La 2 decembrie 1981, autorităţile au folosit forţa, prima dată după 30 31 Ibidem, pp. 62-65 şi Constantin Corneanu, . Op. cit., p. 397. Stelian Tănase, Op. cit., pp. 72-74. VITRALII - LUMINI ŞI UMBRE, an VII, nr. 26, martie – mai 2016 103 august 1980, pentru a opri o grevă a studenţilor şcolii de ofiţeri de pompieri din Varşovia. Solidaritatea a ripostat. Seimul pregătea o lege care acorda puteri excepţionale generalului Wojciech Jaruzelski, care devenise şef al partidului, guvernului şi ministru al Apărării. Solidaritatea preconiza declanşarea unei greve de 24 de ore dacă era votată această lege. În zilele de 11-12 decembrie, Consiliul Solidarităţii s-a întrunit şi a cerut organizarea unui referendum pentru a întreba populaţia dacă este sau nu de acord cu metodele de guvernare. La miezul nopţii, majoritatea liderilor sindicatului au fost arestaţi. În toată Polonia s-a declanşat un val de arestări. Dimineaţa, generalul Jaruzelski a anunţat la radio declanşarea “stării de război”, acuzând Solidaritatea pentru această decizie. A fost suspendată activitatea mai multor organizaţii, începând cu Solidaritatea, reuniunile publice şi spectacolele au fost interzise, între orele 22 şi 6 dimineaţa – interdicţie de circulaţie, aeroporturile închise, intrarea străinilor în ţară blocată.32 Totodată, s-a introdus cenzura coletelor poştale, a fost suspendată editarea ziarelor şi revistelor. Au fost arestaţi, în primele zile, circa 5.000 de activişti ai Solidarităţii, iar până la sfârşitul anului 1982 un număr de 9.736 persoane. Lech Walesa a fost închis. Greva de la mina Wujek din Katowice, declanşată la 16 decembrie 1981 în semn de protest faţă de starea de război, a fost înăbuşită în sânge, 9 mineri decedând.33 - Când URSS părea gata să intervină în Polonia (în 1981 – n.a.), papa Ioan Paul al II-lea a trimis un mesaj Kremlinului, ameninţând că, dacă invazia are loc, va conduce personal rezistenţa împotriva Armatei Roşii34. - Câţiva dintre liderii Solidarităţii au reuşit să scape de arestări. În jurul lor, sindicatul s-a reorganizat în cladestinitate, fiind creat un comitet de coordonare. Concomitent, s-a activat societatea paralelă, formată din edituri, teatre, grupuri civice şi politice, religioase şi ecologiste, publicaţii clandestine. Numai „Tygodnik Mazowsze”, publicat de un grup al Solidarităţii, tipărea săptămânal între 60.000 şi 80.000 de exemplare, Editura clandestină „Nowa” tipărea editori interzişi, ca Soljeniţîn, Orwel, Milosz, Saharov, în milioane de exemplare.35 - În perioada 1982-1989, Lech Walesa s-a implicat în procesul de cucerire a puterii prin mijloace paşnice, prin negocieri cu guvernul, prin impunerea punctelor de vedere ale Solidarităţii, care a beneficiat de un puternic sprijin extern. Negocierile cu guvernul au devenit mai eficiente după ce un val de greve a cuprins Polonia în august 1988, ca răspuns la reformele limitate pe care 32 Ibidem, pp. 78-79. Constantin Corneanu, . Op. cit., p. 398. 34 Stelian Tănase, Op. cit., p. 99. 35 Ibidem,p. 114. 33 104 VITRALII - LUMINI ŞI UMBRE, an VII, nr. 26, martie – mai 2016 le propunea Jaruzelski, manifestări de protest oprite greu de Lech Walesa. Contactele între conducerea Solidarităţii şi reprezentanţii puterii au început în toamna anului 1988.36 La 18 decembrie 1988, sub patronajul lui Lech Walesa, s-a înfiinţat „Comitetul civic”, care reunea lideri ai Solidarităţii, activişti ai grupurilor din Rezistenţă, intelectuali. Cei 119 aveau drept scop să identifice experţi pentru negocierile cu regimul şi să pregătească alegerile. Negocierile au fost dificile şi s-au finalizat printr-un acord semnat la 5 aprilie 1989, în baza căruia autorităţile acceptau să legalizeze Solidaritatea şi organizarea de alegeri libere pentru Parlament la 4 iunie 1989. În preajma alegerilor, apare „Gazeta Wyborcza” (Gazeta electorală), primul ziar al Opoziţiei, condus de Adam Michnik, cu un tiraj de 500.000 de exemplare. În ciuda tuturor aşteptărilor, victoria în alegerile parlamentare aparţine Opoziţiei, cu Solidaritatea în prim-plan. După mai multe negocieri, la 1 august 1989, Parlamentul a votat un guvern cu un premier necomunist, Tadeusz Mazowiecki, dominat de Solidaritatea. La 10 decembrie 1990, Lech Walesa avea să ajungă preşedintele Poloniei cu 75% din voturi. * După câţiva ani au apărut în Polonia mai multe cărţi care au demascat faptul că Lech Walesa a fost agent al Securităţii poloneze, fiind recrutat în 1970, când a fost reţinut de autorităţi o scurtă perioadă (Michal Gorcki – „Asasinii printre noi”, Antoni Macierewicz – „Operaţiunea Polonia”, Jaroslaw Kaczynski – „Lovitura de stânga din iunie”, Slawomir Cenckiewicz şi Piotr Gontarczyk, istorici, cercetători ai Institutului Memoriei Naţionale – „Serviciul Securităţii de Stat şi Lech Walesa”). Date privind colaborarea cu Securitatea poloneză şi chiar cu KGB au fost stabilite şi despre alţi lideri importanţi ai „Solidarităţii” (ex. Bronislav Geremek).37 În numărul viitor: Cehoslovacia, Ungaria, R.D. Germană, Bulgaria Gl. bg. (r) Vasile Mălureanu 36 Ibidem, p. 119 şi Constantin Corneanu,Op. cit., pp. 398-399. „Impostorul Lech Walesa ne-a păcălit pe toţi” – material postat pe Justiţiarul.ro la 21 ianuarie 2015. 37 VITRALII - LUMINI ŞI UMBRE, an VII, nr. 26, martie – mai 2016 105 CUM AM „COMPROMIS MINISTERUL” În luna martie 1983 am fost desemnat să asigur pe linie de contrainformaţii economice şi Întreprinderea Hidromecanica Braşov. Aceasta avea două unităţi: Hidromecanica 1 (H1), înfiinţată la începutul secolului XX, cu sediul în centrul oraşului (azi loc de parcare auto) şi Hidromecanica 2 (H2), unitate modernă realizată în anii 1970 (în prezent închisă), pe platforma industrială Tractorul-Rulmentul (acum mall). Uzina producea ansamble şi subansamble, în mare parte unicate, atât pentru sectorul civil (Centrala Nucleară de la Cernavodă), cât şi pentru industria de apărare. Aici îşi desfăşurau activitatea 4.500 de angajaţi, marea majoritate specialişti de înaltă clasă. În cadrul activităţii de cunoaştere a obiectivului, o atenţie deosebită am acordat stabilirii punctelor cu un grad ridicat de vulnerabilitate. La H2 am stabilit că, la Secţia Turnătorie, cele două cuptoare de 6,3 tone pentru elaborarea fontei prezentau un grad înalt de periculozitate. Am constatat că sistemul de avertizare sonoră şi optică nu funcţiona normal. În cazul în care căptuşeala (cămaşa) cuptorului (oalei pentru turnare) formată din cărămidă refractară era străpunsă de metalul topit, exista pericolul ca acesta să perforeze conducta (spira) din cupru prin care circula apa ce asigura răcirea cuptorului. Datorită temperaturii foarte mari a metalului topit, apa se descompunea în hidrogen şi oxigen, ceea ce putea genera o explozie care s-ar fi soldat cu pierderi de vieţi omeneşti şi mari pagube materiale, Pentru semnalarea situaţiilor de avarie, cuptoarele erau prevăzute cu o plasă metalică ce îmbrăca oala pentru turnare, montată între cămaşa acestora şi conducta de răcire. În caz de avarie, această plasă declanşa sistemul de alarmă. Verificarea funcţionării alarmei se efectua prin introducerea unei tije metalice în interiorul cuptorului şi atingerea pereţilor acestuia, moment când sistemul de avertizare declanşa atât alarma sonoră, cât şi pe cea optică. Personal am testat eficienţa sistemului de avertizare şi în multe cazuri am constatat că acesta nu funcţionează. Drept urmare, am avut o discuţie cu şeful secţiei, ing. dr. Vladimir Covacevici, care a afirmat că sistemul nu era eficient mai ales în cazul perforării cămăşii la partea inferioară (fund) a oalei, întrucât aici acesta nu 106 VITRALII - LUMINI ŞI UMBRE, an VII, nr. 26, martie – mai 2016 putea da semnal de avarie (personal nu m-a convins). A specificat că suedezii folosesc un model mai eficient, cu montarea unei antene la partea inferioară a oalei de turnare. În urma acestor constatări, am înaintat un raport la Direcţia a II-a – contrainformaţii în domeniul economic. La circa o săptămână de la înaintarea raportului, era o zi de joi (zi lungă), în jurul orei 2015, a venit şeful de serviciu în birou şi m-a invitat la telefonul guvernamental „pentru că cei de la Direcţie vor să te felicite”. La telefon, un colonel din Direcţie, m-a luat direct: - Aţi compromis ministerul prin cele raportate cu privire la starea de pericol existentă la secţia turnătorie de la Întreprinderea Hidromecanica Braşov. Conducerea Ministerului Industriei Construcţiilor de Maşini, în urma informării efectuate de Securitate a trimis un specialist la Braşov să verifice cele semnalate. Acesta a constatat că „nu se confirmă nimic din cele relatate”. Eu am precizat că informaţia este reală şi că pot demonstra acest lucru. Vineri dimineaţă m-am deplasat la secţia turnătorie de la H2, unde am avut o nouă discuţie cu şeful secţiei, ing. dr. Vladimir Covacevici, pe tema verificărilor efectuate de reprezentantul ministerului cu privire la sistemul de avertizare a avariilor, de la cuptoarele de 6,3 tone pentru elaborarea fontei. În cadrul discuţiei, şeful secţiei a relatat că din minister a venit să verifice semnalarea un anume inginer Ionescu. Acesta i-a sugerat, „ca să iasă bine atât întreprinderea, cât şi ministerul”, să redacteze un document din care să rezulte că informarea efectuată de către organele Ministerului de Interne nu se confirmă şi că totul este în regulă. În această situaţie, i-am luat şefului de secţie o notă explicativă privind înţelegerea cu reprezentantul ministerului de resort, pe care am trimis-o la Direcţia a II-a. După trei zile, de la Direcţie au comunicat că cei din conducerea Ministerului Industriei Construcţiilor de Maşini i-au desfăcut contractul de muncă inginerului Ionescu şi s-au luat măsuri pentru înlăturarea pericolului de avarie. Col. (r) Valeriu Dogaru VITRALII - LUMINI ŞI UMBRE, an VII, nr. 26, martie – mai 2016 107 O LEGENDĂ INFORMATIVĂ … Ofiţerul de serviciu pe unitate m-a anunţat telefonic că la Întreprinderea de Medicamente din Bucureşti s-a produs explozia unei cisterne C.F.R., aflată pe linia de garaj, în timpul operaţiunilor de descărcare a amoniacului. Salariaţii întreprinderii şi-au părăsit locurile de muncă din cauza formării unui nor toxic de amoniac. Ajuns la poarta întreprinderii, l-am întâlnit pe maiorul Murariu Mircea, ofiţerul de obiectiv, documentându-se asupra cauzelor care au generat evenimentul. Pe alee am zărit o doamnă în halat, căzută pe asfalt, cu firicele de sânge pe nas şi gură; decedase. La câţiva metri distanţă, un bărbat, de asemenea, decedat. Cu cât ne apropiam de locul exploziei, concentraţia amoniacului devenea tot mai mare. Cartuşele filtrante ale măştilor nefiind adecvate pentru amoniac, am fost obligaţi să ne întoarcem la poarta întreprinderii. Aici a ajuns şi colonelul Georgescu Emilian, adjunct al şefului Direcţiei de Contrainformaţii Economice. I s-au raportat informaţiile pe care le deţineam şi s-a hotărât să difuzăm o informaţie falsă, respectiv că vagonul cisternă ar fi fost încărcat la un alt combinat chimic decât cel real. Scopul a fost prevenirea distrugerii unor documente oficiale sau modificarea conţinutului acestora, ceea ce ar fi îngreunat cercetările. Informaţia a fost difuzată în Ministerul Chimiei şi a circulat cu repeziciune în toate unităţile acestui minister. Ajunsă la Combinatul chimic Borzeşti, cei care ştiau că sunt în culpă au exclamat uşuraţi: „bine că nu a fost cazanul pe care am uitat să-l descărcăm”. Informaţia de mai sus a fost punctul de la care au plecat ofiţerii însărcinaţi cu clarificarea cauzelor exploziei. Prima verificare s-a efectuat în staţia C.F.R. unde se cântăreau vagoanele încărcate în Combinatul chimic Borzeşti înainte de a pleca spre diferite unităţi economice. În registrul de cântar din această locaţie se consemnase că în vagon s-au încărcat 29,7 tone amoniac, cu 4,7 tone peste capacitatea maximă admisă, de 25 tone. Restul spaţiului din vagon trebuia să fie o pernă de aer care, fiind elastică, putea şi trebuia să preia creşterea volumului lichidului ca urmare a creşterii temperaturii din interiorul vagonului cisternă. 108 VITRALII - LUMINI ŞI UMBRE, an VII, nr. 26, martie – mai 2016 Vagonul a fost încărcat incorect, pentru că nu au funcţionat debitmetrele care trebuiau să măsoare cantitatea de amoniac încărcată. În plus, în ziua încărcării avea loc un meci de fotbal al echipei naţionale cu o echipă din nordul Europei. Salariaţii care erau în schimbul de zi se grăbeau să ajungă acasă în faţa unui televizor, iar cei de serviciu erau şi ei preocupaţi de acest eveniment. În aceste împrejurări, echipa care a intrat de serviciu nu a respectat consemnul din registrul de cântar. În loc să retrimită vagonul în depozit pentru descărcare, acesta a fost atașat unei garnituri de vagoane cu destinaţia Întreprinderea de Medicamente Bucureşti. Din momentul încărcării până la descărcare au trecut circa 20 de zile. Comisia tehnică, constituită special pentru acest caz, a concluzionat că în acest timp, în interiorul vagonului temperatura amoniacului a crescut cu 3,80° Celsius, producând o presiune de 80 atm. până în momentul descărcării. În această perioadă, în interiorul vagonului cisternă presiunea s-a repartizat uniform, fiind o presiune statică. În momentul descărcării, presiunea statică s-a transformat în presiune dinamică pe pereţii laterali, iar în partea de sus s-a format o depresie relativă care a condus la fisurarea cisternei pe o lungime de circa doi metri. Explozia a produs panică în rândul salariaţilor. Deşi toate secţiile de producţie erau dotate cu măşti de gaze, unii angajaţi, panicaţi, au luat-o la fugă către poarta întreprinderii fără a le folosi. Efortul făcut prin fugă a accentuat cantitatea de amoniac inhalată. În câteva zile, au decedat 29 de persoane. Aş dori să remarc respectarea instructajului de către o doamnă calificată la locul de muncă: a blocat uşa de ieşire din secţie, a deschis lada în care se păstrau măştile de gaze, le-a împărţit celorlalte operatoare, 24 la număr, iar pentru ea a mai rămas doar cartuşul filtrului fără capsulă. L-a fixat la gură şi s-a ţinut de nas. Aşa a salvat viaţa colegelor din secţie. Menţionez că toate utilajele din secţie au funcţionat, în continuare, fără operatori. Directorul întreprinderii a luat această hotărâre pornind de la faptul că procesul de producţie era integrat şi oprirea unei secţii putea conduce la alte evenimente (explozii, incendii) în alte secţii. Întrucât s-a stabilit că acest eveniment – având în vedere latura subiectivă a infracţiunii – nu era de competenţa organelor de securitate, au fost continuate verificările de către organele de miliţie şi procuratură. Colonel (r) Grigore Niţă VITRALII - LUMINI ŞI UMBRE, an VII, nr. 26, martie – mai 2016 109 ACŢIUNEA „SUVEICA” Pregătirea deznodământului din decembrie 1989 în România a început cu ceva ani înainte, marile puteri interesate în schimbarea regimului ceauşist punându-se de acord asupra rolului pe care urma să-l joace fiecare pentru realizarea scopului final. Uniunea Sovietică avea de multă vreme „pioni” bine situaţi atât în conducerea politică a ţării, cât şi în structurile militare. Evident că aceştia erau cunoscuţi şi supravegheaţi informativ-operarativ de Direcția de Contrainformații Militare care era obligată legal să informeze ierarhic despre activitatea personajelor în cauză. În revista noastră au mai fost publicate materiale interesante cu privire la activitatea celor supravegheaţi în dosarele „Corbii 1” şi „Corbii 2”. Redăm în continuare unele aspecte operative din lucrarea acestor cazuri. Un principal exponent al acţiunii „Corbii I” a fost „Milică”. Acesta, cu o funcţie importantă în România, prin activitatea sa constituia o „suveică” între un serviciu de spionaj străin şi un grup de nemulţumiţi, care ocupaseră sau ocupau funcţii importante într-un sistem hotărâtor pentru statul român. „Milică”, un foarte cunoscut vizitator al consulatului URSS, era căsătorit cu o femeie de origine străină, agentă a unui serviciu de informaţii sovietic. Cum era de aşteptat, acesta a fost permanent în atenţia structurii de contrainformaţii militare, dar şi a serviciului de filaj. Datorită activităţii bogate ce o desfăşura a fost lucrat în „filaj de studiu”. Într-o zi din luna octombrie a anului 1988, finalizând mai repede o acţiune în care eram angrenați, am hotărât ca, în loc să revenim la sediu, să trecem să vedem ce mai face „Milică”. Ne-am ocupat fiecare locul în dispozitivul de preluare a obiectivului de la domiciliu, conform organizării prestabilite în cadrul filajului de studiu, zona fiind destul de sensibilă şi neprielnică datorită existenței unor sedii de reprezentanţe diplomatice. Nu ne-am instalat bine, că un coleg şi o colegă ce mergeau liniştiţi, „ca doi îndrăgostiţi”, pe sub castanii de pe marginea trotuarului, ne-au comunicat prin staţie că „Milică” a ieşit şi se deplasează pe jos în zona supravegheată. În această situaţie, am retras imediat maşinile din zonă şi am început urmărirea pe jos, cunoscând obiceiul lui de a se opri de fiecare dată când se pregătea să dea colţul pe altă stradă, uitându-se înapoi. 110 VITRALII - LUMINI ŞI UMBRE, an VII, nr. 26, martie – mai 2016 După 10 minute, cei ce eram în dispozitiv am fost atenţionaţi că a apărut şi soţia lui „Milică”, „Mia”, care se deplasa cu atenţie, ajungând la 50 de metri în spatele lui „Milică”, făcându-i contrafilaj ca la carte. Amândoi s-au deplasat în acest mod pe străzile din zonă şi, ajungând la un părculeţ, au intrat. „Milică” a ocupat un loc pe o bancă unde a rămas 5-7 minute. În acest timp „Mia” a cumpărat o revistă de la chioşcul din apropiere, apoi s-a dus în staţia de autobuz. A lăsat să treacă mai multe maşini de pe diverse linii, privirea fiindu-i aţintită asupra lui „Milică”. Acesta s-a ridicat de pe bancă şi, tacticos, s-a deplasat şi el în staţia ITB. La venirea unui autobuz au urcat în ultimul moment, purtând o discuţie aprinsă, lăsând impresia că nu se înţeleg ce maşină trebuiau să ia. „Mia” s-a oprit „supărată” pe platforma din spate, privind la maşinile ce veneau în urma lor. „Milică” s-a aşezat „nepăsător” pe un scaun, cu spatele în direcţia de deplasare. Am luat măsura ca un filor să se urce în autobuz pe traseu. După ce au coborât, s-au despărţit. „Mia” a mers până în faţa Spitalului CFR 2, iar „Milică” a traversat pe trotuarul de lângă expoziţie şi s-a oprit, lăsând impresia că aşteaptă pe cineva. A început să se plimbe în sus şi în jos până în jurul orei 1155 când, lângă el, s-a oprit un individ de circa 50 de ani, statură mijlocie, păr grizonat şaten, îmbrăcat în blugi, geacă tercot gri, încălţat cu adidaşi. S-au salutat, „Milică” părând mulţumit că respectivul a venit la întâlnire. Din gesturi şi mimica feţei se observa respectul pe care i-l purta acestuia. „Milică” şi noul venit au mers pe jos pe Bulevardul Expoziţiei în direcţia Piața Chibrit, discutând aprins şi oprindu-se de mai multe ori. S-a luat măsura documentării întâlnirii pe timpul deplasării celor doi. Dându-ne seama că individul este o persoană importantă, au fost sunaţi ofiţerul de la unitatea informativă care îl avea în atenție pe „Milică”, precum și şeful meu direct. Ni s-a ordonat să avem mare grijă, iar dacă se despart să ne concentrăm atenţia asupra legăturii şi să-l abandonăm pe „Milică”. În acest timp „Mia” se deplasa pe trotuarul de vis-à-vis şi pe revista ce o avea în mână s-a observat că nota numere de maşini ce treceau pe bulevard, fiind atentă la tot ceea ce se întâmplă în jur. Bărbaţii au rămas împreună circa o oră. S-au deplasat pe Bulevardul Expoziţiei până în faţa Liceului „Carpaţi” şi înapoi, până în dreptul Institutului de Cercetări Agricole. Aici s-au despărţit. „Milică” a intrat în curtea Institutului care comunică cu Facultatea de Agronomie, iar legătura, numită de noi „Matei”, a continuat grăbit în direcţia Pieţei Scânteii. Ofiţerul de la unitatea informativă ne-a cerut să-i ducem urgent o poză a individului împreună cu „Milică”. VITRALII - LUMINI ŞI UMBRE, an VII, nr. 26, martie – mai 2016 111 Mi-am dat seama că este un moment operativ foarte important şi am raportat şefului dacă poate să-mi trimită ajutoare, deoarece una din maşini plecase să developeze şi să obţină o fotografie a legăturii. „Milică” a fost suspendat din filaj, la fel şi „Mia”, aşa cum ni se ceruse, concentrându-ne asupra lui „Matei”. Am observat că acesta este deosebit de agitat şi a început să se autoverifice grosolan prin mijloace neprofesioniste. Având de data aceasta un efectiv mai mare de filori, ne-am permis să-l supraveghem mai strict. A urcat în tramvaiul 41, cu care a călătorit până la staţia „Bd. 1 Mai”, a coborât şi s-a deplasat în staţia de autobuz Turda. După o scurtă aşteptare s-a urcat în autobuzul 300 cu care a călătorit până la Piaţa Romană unde a coborât şi, pe jos, s-a deplasat puţin spre bulevardul Magheru, intrând pentru câteva clipe în două magazine din care nu a cumpărat nimic, fiind însă tot timpul atent la persoanele din jur. A coborât în staţia de metrou unde a luat trenul până la Piaţa Aviatorilor, a intrat într-un restaurant cu autoservire din spatele magazinului alimentar de unde şi-a luat o cafea. A rămas în picioare în faţa unei mese şi a savurat cafeaua timp de aproape 10 minute, fiind în continuare atent la persoanele din jur. În timp ce „Matei” era ocupat cu cafeaua, am primit ordinul de a suspenda imediat acţiunea. Fotografia ajunsese la ofiţerul operativ care şi-a dat seama cine este. Persoană foarte importantă în peisajul politic românesc al acelei vremi. Din pură curiozitate profesională, am luat hotărârea de a continua supravegherea, să vedem ce mai face. După ce a terminat cafeaua, a ieşit şi a staţionat 5 minute în faţa magazinului alimentar din Calea Dorobanţilor. Părea gânditor şi privea în gol. Apoi a luat-o agale spre domiciliu unde a ajuns la ora 1520. La analiza lucrării, am rugat să fie prezent şi lucrătorul de la organul informativ, care a fost impresionat de filajul și de calitatea fotografiilor executate. Am mai arătat în alte cazuri că aveam în dotare o dubiţă al cărei interior era dotat cu tot ce era necesar pentru deghizare şi machiaj. Acestea se datorau lui nea „Mânuţă”, un maestru în arta machiajului, iar dubiţa o numeam între noi „caleaşca lui nea Păduraru”. În cazul respectiv, documentarea a fost executată pe Bd. Expoziţiei de un „poştaş” care în tolba din dotare avea un aparat foto cu teleobiectiv. Există o vorbă creştinească, „Despre morţi numai de bine”. Dar pentru cei mai tineri sau pentru cei care nu cunosc, „Milică” este cel care a ordonat uciderea mişelească a colonelului Gheorghe Trosca şi a colegilor lui în faţa sediului M.Ap.N., în noaptea de 23 decembrie 1989. 112 VITRALII - LUMINI ŞI UMBRE, an VII, nr. 26, martie – mai 2016 Şi ar mai fi ceva de arătat. Nu ştiu prin ce împrejurare a ajuns în mâinile lui dosarul „Corbii”. Pe toţi cei implicaţi, într-o zi, i-a chemat la el în birou. Erau 6 bărbaţi şi o femeie – reprezentanta filajului. Cum i-a văzut, „Milică”, cu mâinile la spate şi pe un ton agresiv, s-a dus în faţa fiecăruia şi gesticulând striga: „Să vă împuşc, să nu vă împuşc?”, iar când a ajuns în faţa femeii s-a oprit, a privit-o câteva clipe şi a ţipat: „Afară, afară cu voi, până nu vă împuşc. Să fie daţi afară din armată”. La a XV-a aniversare a evenimentelor din decembrie 1989, Conu „Tache”, alias Silviu Brucan, pe un post TV, a făcut următoarea afirmaţie cu un rânjet sarcastic: „Milică” a avut dreptate când a procedat aşa cu grupul lui Trosca, pentru că aceştia voiau să-l împuşte pe el şi pe câţiva membri ai CFSN. Gl. bg. (r) Vasile Coifescu VITRALII - LUMINI ŞI UMBRE, an VII, nr. 26, martie – mai 2016 113 DUPLICITARUL Pe pământ englez a fost creat un cuvânt cât se poate de explicit pentru „duplicitar”: turncoat. Unii dintre lingviştii care i-au căutat obârşia sunt de părere că aceasta se află în Evul Mediu, cu neîntreruptele sale conflicte dintre clanurile feudale. Soldaţii angajaţi într-o tabără îmbrăcau, pentru a se recunoaşte în învălmăşeala şi dezordinea luptelor corp la corp, tunici de o anumită culoare. Oponenţii lor purtau, evident, haine de o cu totul altă culoare. Cum însă oportunişti existau încă de pe atunci, unii dintre vajnicii luptători îşi croiau vestoane cu două feţe, astfel încât, în cazul când tabăra proprie era ameninţată cu înfrângerea, ei îşi întorceau repede haina pe dos, intrând în rândul învingătorilor. Turncoat. Dar nici pe pământul nostru oamenii nu s-au lăsat mai prejos. Pentru a-l desemna pe duplicitar în limba română există sintagma „Taler cu două feţe”. De unde vine ea? Este posibil să se fi încetăţenit pe două căi. Una ar fi aceea a unui banal joc. Este bine ştiut că una dintre monedele care au circulat în ţările române purta numele de taler. Că jocul de rişcă este la fel de vechi ca şi banul însuşi este iarăşi îndeobşte acceptat. La acest joc, partea monedei pe care este imprimat „capul” (chipul, faţa) este câştigătoare, iar partea cu „pajura” (stema) este perdantă. Exact la fel ca şi noi („cap sau pajură”), englezii numeau jocul „Heads and tails”. Nu o singură dată au apărut jucători cu monede falsificate. Pilind partea cu pajura, ei subţiau două monede care erau apoi lipite una cu cealaltă, rezultând ceea ce în argoul specific se numea „ban cu două luaturi”. Era moneda cu două chipuri şi nicio pajură, talerul cu două feţe, câştigătorul niciodată cinstit. O altă posibilă explicaţie porneşte de la celălalt sens al cuvântului, acela de talger, tavă, vas din care se poate mânca. Expresia „Taler cu două feţe” stă la baza frumoasei istorisiri „Talerul cu două feţe” din volumul „Fabule şi istorioare” al lui Anton Pann. Despre omul care este duplicitar, care este „turncoat”, care este „taler cu două feţe” se pot spune multe. Reţinem însă un singur aspect: Ceea ce este regretabil este faptul că de îndată ce a schimbat tabăra şi s-a alăturat învingătorilor, duplicitarul se aruncă asupra foştilor săi camarazi 114 VITRALII - LUMINI ŞI UMBRE, an VII, nr. 26, martie – mai 2016 (sau colegi ori tovarăşi, după caz) cu o încrâncenare aparte. Aceasta este „pasiunea neofitului”, comenta cineva cu delicateţe un asemenea comportament. Altcineva, mai exigent, spunea: „Pune-i acestui primitiv o bâtă în mână şi ai să vezi cum iese din peşteră şi loveşte cu sete în dreapta şi-n stânga. Vrea parcă să facă uitată culoarea pe care o avea peştera din care a ieşit”. Destinul Duplicitarului este incert. De foarte multe ori el reuşeşte. Astfel, comunistul devotat, ale cărui rădăcini coboară în familia unor „revoluţionari de profesie” agită o campanie de demascare a comunismului, scrie cărţi, susţine conferinţe, vituperând chiar împotriva părinţilor săi, deschide fundaţii sau întemeiază institute de studii, se caţără în fruntea unor aşezăminte culturale ori chiar ministere. Un fost ofiţer de Securitate strigă „moarte securiştlor!”, iar un altul atârnă etichete jignitoare de gâtul foştilor săi colegi. Secretara unei organizaţii P.C.R. sau lectorul C.C. care se plimba de la o instituţie la alta, dezvăluind unor mase de blazaţi „învăţăminte” din documente de partid insuficient înţelese, hotărând să se afirme pe tărâmul propagandei, au preluat seriale de televiziune, rubrici de ziar sau ziare cu totul. Scriitori care beneficiaseră de toate avantajele oferite protipendadei din primul eşalon s-au repezit la jugulara propriilor colegi, încercând să îi desfiinţeze, în speranţa că stingând luminile strălucitoare ale acestora vor reuşi să sclipească şi ei cât de cât. Iar şirul exemplelor ar putea continua. În foarte multe situaţii, Duplicitarul iese învingător. Îl ajută să răzbată pe cărările vieţii, ce sunt „aspre şi înguste” versatilitatea, experienţa, tupeul şi, de ce să nu o afirmăm deschis, o anumită doză de inteligenţă nativă. Este drept, nu o singură dată, atunci când rememorezi filmul ascensiunii sale se poate distinge un anumit fel de sprijin primit de la străini sau de la mandatarii autohtoni ai acestora. Momentele când Duplicitarul se bucură de succesul malversaţiilor sale reprezintă un final ideal, cu happy-end. * La cele de mai sus se poate replica cu o argumentaţie perfect valabilă: lumea este într-o permanentă transformare şi odată cu ea trebuie să ne schimbăm şi noi. Acest lucru este perfect adevărat. În fond, adaptabilitatea este o trăsătură comună tuturor fiinţelor. Cine nu se adaptează, piere. Aceasta este o regulă aspră, dar reală, a vieţii. Fixismul, înţepenirea în dogme, imobilismul pot fi periculoase pentru individ, pentru societate. O pledoarie în favoarea acestora ar fi absurdă. VITRALII - LUMINI ŞI UMBRE, an VII, nr. 26, martie – mai 2016 115 Cu toate acestea, să nu uităm că principii ferme, credinţe nestrămutate au existat întotdeauna de-a lungul istoriei umanităţii, iar cei care le-au apărat sunt sfinţii, sunt modelele noastre de viaţă. Priviţi şirul lung al martirilor creştini care s-au jertfit, apărându-şi credinţa. Priviţi şirul lung al eroilor noştri – militari şi civili – care au pavat cu osemintele lor calea albă a devenirii noastre, apărând ţara împotriva agresiunilor venite de aiurea. Păstrarea credinţei, a iubirii de ţară, apărarea principiilor sănătoase de viaţă în societate sunt şi trebuie să rămână pilonii pe care să ne întemeiem existenţa. Renegându-şi credinţa, legămintele de loialitate, atacându-şi şi consângenii şi plasându-se în solda celor veniţi de aiurea, Duplicitarul merită din plin oprobriul tuturor. * Dacă am evocat mai sus finalul ideal, când Duplicitarul îşi atinge ţelurile, nu trebuie să omitem posibilitatea ca el să fie respins chiar de aceia a căror bunăvoinţă a căutat să o câştige. Dat pe uşă afară, neacceptat de la bun început sau pe parcurs, el nu se poate întoarce la foştii colegi pe care i-a blamat. Schelălăind, el îşi continuă existenţa întunecată înecându-se în propriul venin. Aşadar, adaptabilitatea este o necesitate pentru supravieţuire. Deschiderea către nou este, incontestabil, o cerinţă a progresului. Dar, aşa după cum spuneau anticii „Est modus in rebus”. Este o măsură în toate. Nu tot ce este nou este, neapărat, şi binefăcător. Şi, dincolo de aceasta, cel care, întorcându-şi haina pe dos, vituperează împotriva principiilor susţinute până mai ieri, cel care blamează comunitatea în care s-a aflat până nu demult şi îi atacă pe cei cu care a împărţit o pâine nu poate fi altfel decât demn de dispreţ. Paul Carpen 116 VITRALII - LUMINI ŞI UMBRE, an VII, nr. 26, martie – mai 2016 ÎN SOMNUL RAŢIUNII SE NASC MONŞTRII NEFERICIRILOR NOASTRE Prin anul 1985, o delegaţie guvernamentală din România a efectuat o vizită în China. În discuţiile purtate, şeful delegaţiei a afirmat că poporul chinez este un popor de „temut”, iar translatoarea a tradus că poporul chinez este un popor „mut”. Conducătorul delegaţiei chineze, vizibil deranjat, a răspuns cu duritate în glas că „poporul chinez nu este nici mut, nici surd”. Pornind de la acest comentariu, în temeiul datelor obţinute în modesta mea activitate profesională, pot susţine cu deplină convingere că Securitatea română era un serviciu de informaţii „de temut” în exteriorul ţării. În acest context se impune a sublinia însă că serviciile de informaţii româneşti nu au fost nicio clipă „surde”, dar au fost momente când, fie datorită situaţiei operative, fie din pricina ordinelor primite, membrii acestora a trebuit să fie „muţi” (tăcerea nu înseamnă întotdeauna recunoaştere). Pentru a înţelege prezentul şi a pune întrebări despre viitor, cu discernământ şi înţelepciune, fără ură sau dorinţă de răzbunare şi speranţă, se impune restaurarea unui adevăr fundamental: un serviciu de informaţii constituie o siguranţă minusculă, precum siguranţele pe care le avem fiecare acasă, la toate instalaţiile electrice, tehnice etc., care previne, semnalează sau chiar elimină dezastrul sau distrugerea. Lăsând la aprecierea dumneavoastră adevărul conţinut de rândurile următoare, nu putem să nu amintim ceea ce susţinea Marguerite Yourcenar în „Memoriile lui Hadrian” (1951): „Dar tocmai fiindcă mă aştept prea puţin din partea condiţiei umane, perioadele de fericire ale omului, progresul său parţial, eforturile lui de a o lua de la capăt şi a continua, toate ne par lucruri grozave, care aproape compensează masa monstruoasă de nenorociri şi înfrângeri, de indiferenţă şi greşeală. Dezastre şi prăbuşiri vor mai fi; dezordinea va triumfa, dar şi ordinea, fie şi numai din când în când”. Revenind la „surzenia” sau „muţenia” unui serviciu de informaţii, voi încerca punerea în discuţie a unor idei, nu şi abordarea lor exhaustivă. În activitatea unui serviciu de informaţii au fost situaţii, atât înainte de 1990, cât şi după, în care datele furnizate nu au fost luate în seamă, când au fost prezentate incomplet (din rațiuni de securitate), sau chiar când nu au fost transmise (pentru că efectul ar fi fost nul sau chiar mai rău). VITRALII - LUMINI ŞI UMBRE, an VII, nr. 26, martie – mai 2016 117 La nivelul anului 1974, s-a prezentat conducerii ţării un material privind unele riscuri ale afacerii BAC, care presupunea construcţia în România a unor avioane depăşite moral dar, în ciuda raportului, datorită plimbării cu trăsura a preşedintelui ţării la Londra, contractul s-a încheiat. Tot în acea perioadă, o informaţie care nu a fost nici scrisă, nici transmisă, a fost că soţia preşedintelui primea cadouri, bijuterii şi blănuri la fiecare întoarcere din străinătate a unui membru al conducerii Securității. Omul a fost menţinut în funcţie timp de patru ani, în ultima perioadă chiar interzicându-se, prin ordin scris, culegerea de informaţii despre el. Aceasta i-a permis, cu prilejul unei deplasări pentru tratative comerciale, să nu mai revină în România. Erau momente în care, din pricina contextului, mă întrebam: „Cui să spui? Cine are curajul să asculte? Cine să înţeleagă şi cum să răspundă?” După 1990, Serviciul Român de Informaţii a depus eforturi pentru apărarea siguranţei naţionale în condiţii deosebite, în dese rânduri desfăşurându-și activitatea asemănător situaţiilor de culegere a informaţiilor de pe teritoriul ocupat vremelnic de inamic. Uneori vorbele lui Ion Caramitru, „Mircea, fă-te că lucrezi”, deveniseră nu numai o necesitate, ci şi o realitate care aducea mulţumire pentru sine şi mulţumire pentru cei îndrituiţi să valorifice munca depusă de fiecare ofițer. În susţinerea acestui fapt, consider că pot face referire la unele informări la autorităţile în drept, prin care aş vrea să subliniez feedback-ul informaţional. În privinţa materialului privind economia subterană a României întocmit în baza informaţiilor financiar-economice din anul 1992, inclusiv pe bază de tabele cu situaţia financiară a societăţilor comerciale existente, din analiza contabilă a acestora rezulta că 47% dintre acestea făceau evaziune fiscală. Şeful meu în materie la acel moment m-a atenţionat să refac calculele, considerând procentul nu o greşeală, ci o exagerare. După recalculare, procentul a fost de 42%, iar în materialul final, cred, s-a menţionat procentul de 40% economie subterană. Precizez că în acel material a fost prezentată şi propunerea cu soluţia legislativă, pentru eliminarea pe viitor a unor astfel de situaţii. Un alt exemplu din acea perioadă la care voi face trimitere este propunerea de interzicere a jocurilor de întrajutorare de tip Caritas. În acele cazuri am fost puşi în situaţia de a evita, în parte, să menţionăm cine sunt beneficiarii ilegali, după propriile reguli, ale acestor operaţiuni financiare frauduloase, care aplicau scheme asemănătoare cu unele fraude pe scară largă ce avuseseră loc în ţări din Europa Occidentală între 1936-1938. Materialul s-a 118 VITRALII - LUMINI ŞI UMBRE, an VII, nr. 26, martie – mai 2016 întors cu rezoluţia: „Lucrătorul îngrădeşte iniţiativa particulară”. La acel moment noi ne-am amuzat, remarcând că rezoluţia era mai bună decât cele de genul „Lucrătorul are concepţii criptosecuriste” sau „Lucrătorul dă dovadă de gândire criptocomunistă”. În realitate, materialele înaintate autorităţilor în drept indicau pericolele reale la siguranţa economiei naţionale. În anul 1993, studiam programe economice pentru România provenite de la instituţii financiare internaţionale, având sute de pagini; analizându-le temeinic, menţionam pe unele pagini „dezastru”, „distrugere”, „crimă economică”, concluzii de care unii membri ai colectivului în care îmi desfăşuram activitatea păreau surprinși. Menţionez acum aceste aspecte, având în vedere lansarea la Ministerul Afacerilor Externe român a cărţii lui John Perkins, „Confesiunile unui asasin economic”, unde sunt consemnate încă din primele pagini, aspecte similare celor citite de noi în anii '90: „Mercenarii sau asasinii economici sunt profesionişti (...) care direcţionează banii de la Banca Mondială, de la U.S.A.I.D, precum şi de la alte organizaţii de întrajutorare străine în seifurile corporaţiilor gigant (...) care controlează resursele naturale ale planetei. Mijloacele de care uzează în acest scop variază de la rapoarte financiare frauduloase, alegeri trucate, mită, şantaj, sex, ajungându-se până la crimă (...) căpătând noi şi terifiante dimensiuni în această perioadă de globalizare”. Constatând „insuccesele” mele în materie de informare a autorităţilor, la propunerea şefului unităţii mi-am concentrat eforturile asupra unor teme de cercetare. Prima a fost intitulată „Implicaţiile trecerii de la societatea postindustrială la societatea informaţională asupra siguranţei naţionale”. În această temă atingeam problema utilizării şi efectele „bombei informaţionale”, după evenimentele din decembrie 1989, în viaţa politică, socială şi economică din România. Semnalând unele pericole la siguranţa naţională şi unele mijloace şi metode folosite, intenţionam să determin luarea unor măsuri de contracarare a acestui nou mijloc de acțiune. Apreciam în această lucrare că efectele „bombei informaţionale” pe termen mediu şi lung sunt mult mai mari decât efectele bombelor de la Hiroshima şi Nagasaki, având posibilitatea de a determina inclusiv omul de bună credinţă să susţină, împotriva evidenţei, că albul este negru şi negrul este alb, iar răul este bine şi binele este rău. Rătăcirea era perfect organizată, iar rezultatele au depăşit cu mult aşteptările dirijorilor. Războiul informaţional este o metodă de spălare a VITRALII - LUMINI ŞI UMBRE, an VII, nr. 26, martie – mai 2016 119 creierului sau de manipulare pentru izolarea individului din lumea reală într-un cadru în care nu i se lasă acces decât la informaţia care se doreşte a fi indusă. A doua temă de cercetare, „Subminarea economiei naţionale a ţărilor în curs de dezvoltare” avea ca obiect rolul băncii centrale într-o ţară suverană cu economie performantă. Menţionam că moneda şi sistemul financiar-bancar întro economie sănătoasă sunt similare sângelui şi sistemului circulator dintr-un organism viu. De asemenea, aveam în vedere că plămânul unei economii este comerţul exterior. Românul face întotdeauna haz de necaz, iar răspunsul medicilor cu privire la afectarea sistemului circulator şi sistemului respirator trebuie secretizat cel puţin cincizeci de ani. De asemenea, menţionam că se impune evitarea ca oamenii care imprimă direcţia şi decid viitorul ţării să fie lipsiţi de principii, valori, idei şi cu evidente devieri de comportament. În tratatul său de psihopatologie socială, doctorul Florin Tudose a diagnosticat unii oameni aflaţi în poziţii de decizie după mişcarea de schimbare socială din 1989. Atât în această temă, cât şi în informările făcute s-a subliniat că „destructurarea instituţională şi legislativă creează şi consolidează corupţia”. Lupta de astăzi împotriva corupţilor este asemănătoare acţiunii pompierilor care sting un număr de o mie de incendii în loc să identifice cauza acestora şi să o elimine. Rezultatul final este identic cu cel obținut de Sisif. În anul 1990, socrul meu, la vârsta de aproximativ 75 de ani, s-a înscris în PNŢ-CD, deoarece tatăl său a murit la canal, fiind considerat „chiabur”, întrucât fusese ales consilier local în comuna în care locuia. După doi ani, în 1992, de sărbătorile Crăciunului, mi-a spus, la fel de dur în reacţie ca un chinez, că istoria se repetă, că trăim o situaţie similară cu aceea din 1945 când clasa politică a fost invadată de persoane lipsite de valori morale, de bună credinţă şi de dorinţa de a depune eforturi pentru bunăstarea naţională. L-am contrazis, deşi el gândea că România se prăbușea. Dan Puric, în cartea sa „Suflet românesc” menţiona: „Poţi negocia teritorii, poţi vinde o ţară, dar nu sufletul unui popor. În schimb, pe acesta din urmă îl poţi otrăvi”. Înţelegând greşelile trecute, vom fi oare în stare să exploatăm aşa cum trebuie ocaziile pe care ni le va oferi viitorul? Lt. col. (r) Ion Şandru 120 VITRALII - LUMINI ŞI UMBRE, an VII, nr. 26, martie – mai 2016 O PĂRERE … Întrucât citesc pe nerăsuflate fiecare număr al revistei „Vitralii – Lumini şi umbre”, evident că nu mi-a scăpat articolul interesant al colonelului (r) Gheorghe Diaconu din nr. 23, intitulat „Geograful”, care relatează o acţiune contracarată în anii '980 de contraspionajul economic de pe raza judeţului Neamţ. Dar la fel de adevărat e că nu mă prea dau în vânt după presa locală, din varii motive, mai ales că, din păcate, uneori aceasta a cedat unor presiuni, alergând după senzaţional, publicând destule alegaţii şi articole nereale sau chiar tendenţioase la adresa foștilor ofițeri de securitate, fireşte, în spiritul libertății de expresie din democraţia noastră originală. Într-o bună zi, de după „Schimbarea la faţă” (semn bun?), mă trage de mânecă domnul colonel (r) Aurel Mihalcea, preşedintele ACMRR-SRI Neamţ, şi mă întreabă cumva misterios: „D-le, ai citit Realitatea din 6 august?”. Bănuiţi răspunsul! „Vezi că ziarul e pe masa de lucru de la sediul Sucursalei”. Şi, într-un moment de relaxare, merg la sediu, deschid ziarul şi văd pe o pagină întreagă un articol intitulat „Spionii”, oarecum pompos, dar şi interpretabil (cu tendinţe pro şi contra, după gust). Mi-am zis că iar „au pus-o” pe noi, băieţii. Aveam să mă înşel şi m-am bucurat că mi s-a întâmplat aşa. Sub semnătura d-lui redactor Mihai Sava, de la ziarul local „Realitatea”, era un articol scris decent, imparţial, fără comentarii otrăvitoare, dar şi fără elogii, care relua episodul relatat de colonel (r) Gheorghe Diaconu în revista noastră, în maniera publicistică strict informală şi cu conotaţii şi trimiteri directe la economia judeţului Neamţ, din punctul de vedere al contraspionajului economic. Scrie autorul: „Tentativa de spionaj a fost dezvăluită în ultimul număr (nr.23, concret) al revistei «Vitralii – Lumini şi umbre», publicaţie a veteranilor S.R.I.”. Dincolo de surpriza plăcută, articolul m-a impresionat şi prin potenţiala sensibilizare a puterii locale, dar şi centrale, în scopul reluării activităţilor de exploatare a zăcămintelor de uraniu din zona Grințieș-Neamţ, obiectiv strategic de importanţă naţională. Însă, după cum se afirma în ziar, „marea problemă în redeschiderea minei este, în continuare, lipsa banilor, dar şi faptul că terenul aparţine domeniului Sturdza. Deşi în proiect este specificat faptul că acesta trebuie susţinut financiar de Compania Naţională a Uraniului, reprezentanţii companiei afirmă că aceasta nu poate să suporte o astfel de cheltuială. În acest context, o comisie interministerială lucrează la o notă de fundamentare care să justifice nevoia exploatării acestei resurse şi care să clarifice lucrurile în privinţa finanţării, notă ce va fi transmisă Comisiei Europene. Se încearcă, aşadar, VITRALII - LUMINI ŞI UMBRE, an VII, nr. 26, martie – mai 2016 121 identificarea unor posibile surse de finanţare, dar se are în vedere şi atragerea de investitori care să aibă acelaşi obiect de activitate – extracţia de uraniu”. Mai mult, ceea ce mulţi con-judeţeni nu au cunoscut, în articol s-a făcut şi un scurt istoric al explorării şi exploatării zăcămintelor de uraniu din zonă, ceea ce induce, în subsidiar, şi interesul atât al ofiţerilor de informaţii, înainte şi după 1990, pentru protejarea acestor bogăţii, cât şi al serviciilor secrete străine de a le cunoaşte, evident la modul „dezinteresat”. Citez din nou: „Uraniul ce ar putea fi extras din subteranul localităţilor Grințieș şi Tulgheș (Harghita) rămâne singura sursă autohtonă de alimentare a reactoarelor de la Cernavodă. În zona Grințieș, cercetarea geologică a început în 1963. După o scurtă perioadă de prospecţiune, s-a trecut la exploatarea perimetrului şi conturarea zăcământului. În trimestrul I al anului 1998 exploatarea a fost oprită din cauza lipsei de finanţare. De asemenea, în perioada 1998-1999 s-a negociat cu Agenţia Naţională pentru Resurse Minerale acordarea licenţei de exploatare pentru partea nordică a zăcământului. În aceeaşi perioadă a fost elaborat un studiu de fezabilitate pentru deschiderea părţii nordice a zăcământului, în vederea exploatării”. Relevantă în acest context mi se pare şi reacţia primarului comunei Grințieș şi revin la articol: „posibilitatea redeschiderii minei de uraniu îl încânta pe primarul Vasile Alexandroaia: Ar fi o investiţie benefică pentru comunitatea noastră, de fapt pentru toată Valea Muntelui, în ceea ce priveşte locurile de muncă. Sunt asaltat de cereri din toate comunele limitrofe. Se preconizează că se vor crea aproape 1.200 locuri de muncă”. Am scris aceste rânduri sub impulsul unui amestec de mândrie profesională, patriotism local şi chiar al conştiinţei apartenenţei mele la o breaslă numită, pe bună dreptate, de Intelligence. Şi poate şi dintr-un incorigibil optimism că implicarea revistei noastre, a mass-media locale, a tuturor celor de bună-credinţă se va simţi şi în judeţul meu, inclusiv prin acest demers redacţional, pentru refacerea economiei locale. Colonel (r) Dumitru Zanfir 122 VITRALII - LUMINI ŞI UMBRE, an VII, nr. 26, martie – mai 2016 O VORBĂ PROASTĂ, PREA DES REPETATĂ: „ROMÂNII AU TRĂDAT UȘOR…” OARE? Într-un text publicat recent (pe 6 octombrie 2015) pe blogul nostru – www.ioncoja.ro, intitulat Vă spun și o noutate…, aflăm că într-o discuție purtată la Moscova de către un oficial român, Silviu Brucan, cu redactorul șef al ziarului „Izvestia”, oficialul rus i-a declarat interlocutorului său român următoarele: „Sunteţi nestatornici, domnule profesor. Din câte cunosc, de-a lungul istoriei, în marile conflagraţii europene şi mondiale, conducătorii români nu au fost loiali până la capăt cu cei cu care s-au aliat. Au trădat uşor şi tot atât de uşor şi-au părăsit aliatul, trecând cu bagaje cu tot în tabăra adversă. Subliniez, este vorba de conducătorii români, nu de poporul român, pe care îl respect (…). Oscilaţia dumneavoastră în relaţiile cu aliaţii şi cu vecinii ne-a determinat să fim „prudenţi” cu politicienii români. Şi nu numai noi”. Silviu Brucan nu a avut replică la această acuzație deosebit de gravă. N-aș pune tăcerea lui Brucan pe seama faptului că nefiind „român” nu s-a simțit jignit sau vizat! Cu ani în urmă, un ministru de Externe român, neîntrebat de nimeni, s-a trezit într-un cadru relativ oficial să-i acuze pe românii săi cam în aceiași termeni. Acel ministru era nimeni altul decât penibilul Adrian Severin… Ca ministru și om politic, mai impostor decât „profesorul” Brucan… De data asta treaba este mult mai serioasă. Expertul rus nu pare să vorbească cu patimă și nici nu pare a fi necunoscător. Ce cunoaște el de fapt nu sunt faptele, ci opinia, larg răspândită în multe medii internaționale, cum că „românii trădează ușor”! Am întâlnit această vorbă și la alți vecini de-ai noștri, prea mulți ca să-i mai citez ca atare. Oare așa stau lucrurile? Oare românii, „în marile conflagrații europene și mondiale, nu au fost loiali până la capăt cu cei cu care s-au aliat? Au trădat ușor și tot așa de ușor și-au părăsit aliatul, trecând cu bagaje cu tot în tabăra adversă”? Hai să verificăm! Evident, această vorbă are sau pare că are o acoperire suficientă în evenimentele petrecute la 23 august 1944. Lăsăm pentru încheierea acestor rânduri examinarea celor întâmplate atunci și ne întrebăm care vor fi VITRALII - LUMINI ŞI UMBRE, an VII, nr. 26, martie – mai 2016 123 fiind celelalte „conflagrații europene și mondiale” la care se putea gândi specialistul sovieto-rus. Dacă vom considera, pe drept cuvânt, că războiul ruso-turc de la 1877 a fost o conflagrație europeană, atunci povestea cu trădarea se confirmă, dar cu roluri schimbate: România este trădată de aliatul ei, nimeni altul decât imperiul rus! Nu intru în detaliile cunoscute, dar este probabil un caz rarisim felul în care am pierdut noi atunci sudul Basarabiei, deși eram co-beligeranți învingători!… Dar se pare că decât să fii învingător alături de Rusia, mai bine lipsă! Următoarea conflagrație europeană ar putea fi considerate cele două războaie balcanice, care au antrenat toate țările din regiune. Are cineva ceva de reproșat românilor pentru cele petrecute atunci?!… După știința mea, numai românii ar avea ce să-și reproșeze: nu au profitat de conjunctura favorabilă pentru a-i ajuta pe frații lor din sudul Dunării în două privințe: (1) să-i apere pe viitor de politica de deznaționalizare practicată pătimaș împotriva românilor de statele din sudul Dunării și (2) să-i ajute pe frații aromâni să capete un statut politic, la care aveau dreptul prin vechime, autohtonie și contribuție economică. Un stat aromânesc în sudul Dunării, în jurul Pindului, era posibil și era și îndrituit! Dacă nu s-a înfăptuit acel stat sau măcar ținut autonom, acesta este un motiv pentru ca oficialii statelor sud-dunărene să pună surdină oricărui reproș la adresa României. Nota bene: Dreptul la un statut propriu, aromânii nu și l-au pierdut definitiv! Așadar a fost trădare: guvernanții de la București i-au trădat pe românii din sudul Dunării! O trădare care nu-l confirmă însă pe rus! Ar urma Primul Război Mondial. Din care România a ieșit nesperat de bine, peste toate așteptările. Deși la intrarea noastră în război am fost în situația dureroasă de a alege între Transilvania și Basarabia, amânând ziua Unirii cu unul dintre cele două ținuturi românești, la sfârșitul războiului ne-am văzut cu Țara întregită și spre Est, și spre Nord-Vest, într-o formulă neimaginată de niciun politician înainte de 1916. A fost un miracol, un miracol dumnezeiesc! A fost un noroc „porcesc”, zic unii neprieteni, ca, prin izbucnirea „Marii Revoluții din Octombrie”, lucrurile să evolueze în direcții total neprevăzute. Dar poate va fi fost și o răsplată dumnezeiască pentru soldatul român, singurul de pe frontul de Est care a luptat cu inima și sufletul dăruite unui ideal autentic, cel național. Mulți au văzut atunci așa lucrurile: Dumnezeu nu ne-a lăsat! Dumnezeu ne-a răsplătit pentru jerfele de atunci și de odinioară, fără egal în această parte a lumii!… Și așa a fost! 124 VITRALII - LUMINI ŞI UMBRE, an VII, nr. 26, martie – mai 2016 Au trădat românii pe cineva în acele momente? Faptul că românii s-au dezis de înțelegerea dintre Carol I și Puterile Centrale, înțelegere secretă, care nu avea și nici nu putea să aibă acordul românilor, nu se cheamă trădare. Regele Carol I a ținut-o pe a lui, adică a fost loial cuvântului dat, dar legile Țării nu-i permiteau să decidă singur. Și au decis în Consiliul de coroană persoane care nu-și puseseră nicio semnătură pe înțelegerea de la 1883. Mai degrabă atunci putem spune că a fost un gest de trădare din partea regelui Carol I, dar nu față de niște aliați, ci față de supușii săi… Eu unul însă nu aș folosi cuvântul trădare! Despre aliații pe care i-am avut în Primul Război Mondial se poate spune, pe drept cuvînt, că ei ne-au trădat! Rusia ne-a lăsat nu numai fără sprijinul militar promis, dar ne-a lăsat și fără Tezaur… Ceilalți aliați n-au fost nici ei corecți, nu și-au respectat angajamentele și promisiunile nici pe front, în timpul confruntării militare, nici ulterior, când diplomația a decis geografia politică nouă a Europei. Măcar că prin campania militară a României împotriva bolșevismului maghiar România binemerita recunoștința întregii Europe!… Prin înțelegerile cu Franța și Anglia, hotarul de Vest trebuia să fie pe Tisa, Banatul întreg era un Banat românesc și se cuvenea să fie cuprins ca atare în România de după 1918! România Mare, e drept, dar nu atât de mare cât s-ar fi cuvenit. Și asta din pricina aliaților noștri, care ne-au cam trădat la Versailles! Ei, nu noi! Oricum, indiferent cum privim lucrurile și indiferent cât ar fi ele de discutabile, nicicum nu se poate vorbi de trădare din partea României. Acest cuvânt, dacă ținem să-l folosim, nu poate avea România decât ca obiect al acțiunii de trădare. Subiectul verbului a trăda fiind mai degrabă Rusia tovarășului de la „Izvestia”! Dacă mă nimeream de față i-aș fi amintit rusnacului un detaliu pe care istoricii sovietici și ruși, dar și alții, l-ar vrea uitat, dispărut din conștiința publică: noi, românii, avem o legătură specială cu soarta țarului Nicolae, soartă pe care, înțelegem din același text, o deplânge insistent redactorul șef, regretând asasinarea familiei țariste imperiale. A fost un asasinat rușinos, dezgustător. E bine de știut că țarul se bucura de protecția unei gărzi imperiale, care nu l-a părăsit în primele zile ale „revoluției”. Ci abia în următoarele… Garda era alcătuită din militari selecționați din tot imperiul. Erau printre ei și mulți români basarabeni!… Ei, bine, eu i-aș fi amintit lui Ivan că românii au fost singurii din garda imperială VITRALII - LUMINI ŞI UMBRE, an VII, nr. 26, martie – mai 2016 125 care i-au rămas loiali țarului până în ultima clipă. Ceilalți militari, de alte etnii din Rusia multi-etnică, s-au lăsat prinși în iureșul deșucheat al revoluției plătite cu bani nemțești, cu banii inamicului, și au trădat, au părăsit palatul în care era ținut arestat țarul. Românii nu s-au clintit din preajma celui pe care au jurat să-l apere. Din păcate nu li s-a permis să-l însoțească pe țar atunci când acesta, cu toată familia, a fost scos din palat și urcat în tren, spre a fi scos din Petrograd… Soarta a făcut ca de asasinarea țarului să se ocupe, cu elan revoluționar, o bandă de dezertori din armata austriacă, o echipă de voluntari unguri, printre care s-a aflat și Imre Nagy, cel căruia vecinii noștri i-au ridicat statuie la Budapesta, după 1990… Merita, firește! Deci nici la această conflagrație nu avem motive să-i stigmatizăm pe români cu pecetea de trădător! Urmează al Doilea Măcel Mondial… A început în septembrie 1939, când Germania și Rusia au dat buzna în Polonia. Noi nu eram aliați nici cu Germania, nici cu Rusia, așa că nu am trădat pe nimeni dacă am intervenit în ajutorul Poloniei. Căci așa trebuie considerată decizia României de a-i permite Poloniei să tranziteze prin România nu numai tezaurul național, dar și cea mai bună parte a elitei militare. S-a produs astfel, propriu zis, o intervenție a României în desfășurarea războiului, un act de co-beligeranță cu înfrânta Polonie. Avem noi românii un talent aparte de a ne băga în sprijinul celui căzut la pământ!… Ceilalți, marile puteri, nu au făcut nimic pentru Polonia. Aveau tratate de alianță cu Polonia, tratate care nu au mai avut nicio valoare la încheierea războiului. Deși aflată în tabăra învingătoare, Anglia nu a mai fost deranjată de ocuparea Poloniei de către URSS. Și-a lăsat aliatul la cheremul eternului dușman – Rusia! A trădat Anglia?… Nu știu cum s-ar putea numi! E cazul să insistăm pe acest aspect prea ușor trecut cu vederea: intervenția României în desfășurarea primelor zile din cel de-Al Doilea Război Mondial. Nu cumva, lipsindu-i pe germani de tezaurul Poloniei, forța Germaniei a fost diminuată? Nu cumva, prin permisiunea acordată polonezilor, inclusiv armatei poloneze, de a tranzita România, prin faptul că n-am închis granița cu Polonia, ci am deschis-o larg, România a contribuit la sporirea forței militare a Aliaților? Căci, se știe, polonezii au fost extrem de activi ca militari în rândurile armatelor aliate! 126 VITRALII - LUMINI ŞI UMBRE, an VII, nr. 26, martie – mai 2016 Iar dacă am intervenit încă din primele zile ale războiului împotriva intereselor germane, asta nu înseamnă co-beligeranță cu Polonia, cu Anglia și celelalte forțe militare anti-naziste?!… Dacă-mi aduc bine aminte, nu aveam nicio alianță, nicio înțelegere militară cu Polonia! Așa cum aveau alte state! Și atunci de ce am intervenit în sprijinul Poloniei?… Simplu: pentru că dintotdeauna România și românii au avut o înțelegere cu Dumnezeu! O înțelegere pentru ceea ce se cheamă sentimentul onoarei, al cavalerismului, al demnității! Dacă România și-ar fi închis granița cu Polonia, lăsându-i pe polonezi pradă sălbăticiei nazistobolșevice, toți românii s-ar fi simțit rușinați de lașitatea guvernului. Ar fi simțit că guvernul ne trădează pe noi, pe români, că nu pune niciun preț pe valorile dragi tuturor românilor, că se dezice de tradiția românească cea mai profundă! Nimeni în acele zile nu a protestat împotriva guvernului care luase această decizie în deplin acord cu omenia românească, vestită și activă la ceas de cumpănă pentru Celălalt!… I-am primit pe refugiații din Polonia cu toată omenia și compasiune! În acest spirit tatăl meu, Zaharia Coja, i-a oferit casă și slujbă bună lui Cazimir, ofițer polonez… E jenant să constatăm că istoricii noștri nu s-au priceput să comenteze în termeni potriviți ce s-a întâmplat în septembrie 1939! Mai ales că termenii în care se puteau comenta acele evenimente sunt termeni de elogiu, de laudă adusă spiritului românesc, capacității românești de a pune anumite valori morale mai presus de interesele propriu zise! Căci, o asemenea intervenție în desfășurarea războiului, în favoarea Poloniei, ne punea automat în adversitate cu cotropitorii Poloniei!… E oare o întâmplare că la scurtă vreme am avut de suferit și noi din partea acelorași cotropitori, Germania și Rusia? Amputările teritoriale din vara lui 1940 să nu aibă nicio legătură cu faptul că în septembrie 1939 le-am încurcat socotelile celor doi monștri ai istoriei mondiale? Notă: Într-o discuție pe acest subiect, fiind total de acord cu cele de mai sus, domnul T., fost ministru de Externe, a mai adăugat un eveniment tragic pe care l-a provocat răzbunarea lui Hitler pentru intervenția României în desfășurarea invaziei, stricând planurile naziste care mizau pe Tezaurul polonez și pe militarii polonezi ce urmau să fie făcuți prizonieri, adică mână de lucru super-calificată și ieftină: primul ministru al României, cel care a încuviințat deschiderea granițelor, a pierit tot în septembrie 1939 într-un asasinat ai cărui autori nu au știut niciodată că fuseseră manipulați din ordinul lui Hitler… VITRALII - LUMINI ŞI UMBRE, an VII, nr. 26, martie – mai 2016 127 Domnul T. avea de unde să cunoască culisele asasinatelor politice din România. Firește, deocamdată este o ipoteză, pentru mine. Repet: domnul T. nu vedea povestea de mai sus ca pe o ipoteză, ci era ferm convins că îmi oferă o informație certă!… Dacă nu mă înșel aveam și noi niște aliați în 1940. A schițat vreunul dintre ei un gest de solidaritate morală măcar, cu suferința noastră atât de nemeritată? Nu cumva am fost puțin, puțin de tot, foarte trădați?… În niciun caz nu am trădat noi, românii, vreun aliat în vara anului 1940. Ne-au trădat aliații însă, și nici până azi nu le-am bătut obrazul! Din nou, cel mult va fi fost o „trădare” a românilor de către propriii guvernanți, dar acesta este alt subiect! Iar discuțiile pe acest subiect vor avea de înfruntat alte stereotipii mentale!… Îi asigur însă pe cititori că nu poate fi vorba de trădarea Bucureștiului față de românii din Basarabia sau Transilvania în vara lui 1940. Exemplul Finlandei, care este mereu invocat, trebuie citit până la capăt: sacrificiul finlandez a fost inutil. Au făcut jocul germanilor, dar cu ce preț? La sfârșitul conflictului, Finlanda a pierdut mai mult decât le ceruse Stalin să cedeze prin ultimatumul său. Și pierdut a rămas!… Rămânem așadar la subiectul nostru: care sunt aliații pe care românii i-au trădat, cum susțin o mulțime de Severini și Brucani etc. Pun la „etc.” și pe ambasadorul care l-a însoțit pe secătura de Brucan la întâlnirea cu Ivan cel obraznic! A tăcut și acel ambasador! Nu de diplomat ce e, ci de ignorant și fără șira spinării ce este!… Recunoștința Poloniei pentru intervenția la sacrificiu a României a fost de-a lungul anilor nulă! Inexistentă! N-am cunoștință de vreun gest semnificativ al Poloniei, al unor lideri ai opiniei publice poloneze, al intelighenției poloneze sau măcar al Crucii Roșii din Polonia, prin care să ajungă până la noi un gând de mulțumire, o urare de bine în amintirea acelui septembrie 1939 când România, guvern și popor deopotrivă, au dat întregii Europe o lecție de curaj, de demnitate, de solidaritate umană, de OMENIE! Cuvânt pe care ne chinuim de sute de ani să-l facem traductibil și-n alte limbi și nu reușim! Rămâne biata noastră omenie fără pereche în celelalte limbi ale pământului, nevoiașele! În anul 2014 au fost aniversați și comemorați 75 de ani de la declanșarea celui de-Al Doilea Război Mondial. Răzbel pustiitor pe care l-a declanșat comportamentul tembel al guvernului polonez, al autorităților, care s-au jucat cu focul, fără să-și dea seama de consecințe! Mi-nchipui că în inconștiența lor devenită celebră, polonezii sunt azi mândri pentru cât au fost de imbecili în 128 VITRALII - LUMINI ŞI UMBRE, an VII, nr. 26, martie – mai 2016 1939, făcând jocul perfid al Angliei și al sionismului. Încă o dată, a câta oară?, n-au avut nici urmă de simț și instinct istoric. Asta în 1939!… În 2014, cum spuneam, au invitat lume de pe lume ca să memoreze împreună cât au fost de grozavi în 1939, septembrie, cum au spulberat ei, urmașii lui Sobiețchi, cu vestita cavalerie leșească, diviziile de tancuri germane! Pasă-mi-te, polonezii erau informați de spionajul englez că tancurile germane sunt de mucava, de carton, butaforie cu care să înșele fotografiile făcute din avion câmpurilor de tancuri Panzer… La festivitățile comemorative din 2014 organizatorii au invitat toate statele cu o contribuție semnificativă la desfășurarea lui WW2. Printre statele invitate, organizatorii leși – mare grijă să nu scriu lași!, au considerat că nu are ce căuta România!… Da, domnule, România nu a fost invitată!… Cum să califici un asemenea gest?! Căci nu este al unei persoane, ci este al unor instituții, cu specialiști și consilieri! La care se adaugă consultanța internațională! Au fost cu toții de acord, polonezi și establishment internațional, că România nu are ce căuta la această prăznuire ultra-selectă! A marilor învingători și învinși din WW2! În ce tabără să participe România?! Nu m-aș mira să aflu că România nu a fost invitată pentru că „în marile conflagrații europene și mondiale, românii nu au fost loiali până la capăt cu cei cu care s-au aliat. Au trădat ușor și tot așa de ușor și-au părăsit aliatul, trecând cu bagaje cu tot în tabăra adversă”. Ajungem astfel cu căutarea noastră la „trădarea de la 23 august 1944”, pentru care, zice toată lumea, Germania nu ne va ierta niciodată!… Nici nu mă mir... Înainte de 23 august 1944 a fost însă Cotul Donului, unde românii au murit cu sutele de mii din cauză de Germania! Trădarea care a dus la tragedia de la Stalingrad s-a produs de la cel mai înalt nivel nazist. Și a fost o trădare germană care a afectat în chip tragic toate armatele din Axă! Hitler, fie ca trădător, fie ca strateg de doi bani, precum și alți germani care au sabotat sau trădat, au pricinuit moartea a sute de mii de români! Mai mult decât riposta Armatei Roșii! Hitler a refuzat retragerea pe timpul iernii de pe aliniamentele de la Stalingrad, care nu puteau fi apărate din cauza aprovizionării deficitare! Nu a vrut să audă părerile generalilor aflați pe front!… La fel cum generalii nemți, plini de sine și de mândria de a avea un Führer fără pereche, nu țineau VITRALII - LUMINI ŞI UMBRE, an VII, nr. 26, martie – mai 2016 129 seama de avertismentele ofițerilor români, care aveau alte informații despre ce se întâmpla în spatele frontului rusesc!… Cine pe cine a trădat la Stalingrad, când s-a hotărât soarta războiului? Românii, cărora nu li s-a dat armamentul promis? Nici echipamentul, nici muniția? Să mai amintesc și de scenele dezgustătoare petrecute când a început retragerea? Când germanii îi împiedicau pe militarii ne-germani să urce în camionul salvator sau în avion?! Cum să se numească acele ordine de care ascultau trupeții germani, altfel decât trădare a aliatului? Dintr-o recentă carte a d-lui Vasile Șoimaru despre ce a fost la Cotul Donului, aflăm că poziția românească era cea mai avansată și ajunsese la 9 kilometri de vestita cale ferată care lega Rusia de Iran și prin care SUA făceau aprovizionarea continuă a Armatei Roșii! În zadar au cerut românii artilerie care să bată 9 km, cu care să distrugă acea sursă vitală pentru ruși! Pentru rezistența rusească de la Stalingrad! Li s-au trimis tunuri care băteau 7 kilometri… Le-a fost clar atunci ofițerilor români că armata germană este sabotată și trădată de înalți ofițeri germani!… Acea trădare însemna însă și o trădare a camarazilor de arme români, italieni, unguri etc! Însemna o trădare germană cu zeci de mii de victime printre români!… Prin actul de la 23 august a fost trădat numai și numai poporul român! Se cunosc prea bine argumentele celor care consideră că despre așa ceva, despre trădare, a fost vorba la 23 august 1944! Dar față de aliații noștri germani nu a fost nicio trădare?… România s-a angajat în război, a acceptat sacrificiile pe care le presupune războiul, în speranța că va elibera Basarabia! A fost aliatul Germaniei cel mai de nădejde, cel mai eficient din Europa! În august 1944 devenise însă clar că războiul era pierdut, că Basarabia, deocamdată, nu poate fi readusă la trunchiul național. Însăși continuarea războiului devenise în mod evident o strategie sinucigașă chiar și pentru germani, de neînțeles pentru oameni normali! Dacă germanii erau dispuși să lase soarta lor în mâna unui individ iresponsabil, asta era treaba lor! Noi nu puteam accepta sinuciderea din loialitate față de Hitler! Ce ne lega de Hitler? Tratatul său cu Stalin, din august 1939? Ne lega diktatul nazist de la Viena, din august 1940?!… Merita Hitler să nu fie „trădat”? Popoarele nu pot avea angajamente de loialitate decât față de propria lor supraviețuire și propășire! 130 VITRALII - LUMINI ŞI UMBRE, an VII, nr. 26, martie – mai 2016 Germania, când a capitulat, și-a consultat aliații?… Nici vorbă! Ci a făcut gestul care mai putea salva ceva cu gândul la supraviețuire! * Câteva cuvinte despre ideea că, prin ieșirea României din război, războiul s-a scurtat cu șase luni de zile!… Circulă presupoziția că în aceste șase luni, Germania ar fi reușit să pună la punct teribila armă cu care Hitler a amenințat în mai multe rânduri că este pe cale s-o fabrice. Fizicienii germani, în frunte cu Werner Karl Heisenberg, care au lucrat la acest proiect, au dezvăluit după 1945 că germanii erau departe de reușită. Le mai trebuiau câțiva ani buni ca să ajungă la rezultatul urmărit! În schimb, proiectul american Manhattan, de fabricare a bombei atomice, era la 23 august 1944 mult mai aproape de succes. Mai avea nevoie de câteva luni, mai puțin de un an!… Dacă nu se producea „trădarea” de la 23 august 1944, capitularea Germaniei, zic specialiștii, nu se mai producea la 9 mai 1945, ci la 9 noiembrie 1945!… Asta ce ar fi însemnat? Printre altele asta ar fi însemnat că bombele atomice de la Hiroshima și Nagasaki, din august 1945, ar fi fost detonate asupra Germaniei, probabil la Dresda și Nürnberg! În mai 1945, aceste bombe nu erau gata. Se lucrase ani de zile la fabricarea acestor bombe, și toată lumea angajată în acest proiect știa că acele bombe vor fi aruncate asupra Germaniei! Ăsta era planul după care se lucra! Planul psihopatului Theodore Kaufmann – Germany must perish! Personal, ca unul care sunt tot mai convins că Hitler a trădat Germania de la bun început, mă întreb dacă nu cumva Hitler a prelungit cât s-a putut războiul ca să apuce fizicienii americani să fabrice jucăriile acelea atomice!… Se știe că printre fizicienii americani care au fabricat bomba atomică se aflau și mulți savanți evrei, veniți din Europa cei mai mulți, care nutreau față de naziști sentimentele firești, „logice”. Îi mobiliza și îi motiva speranța că acele bombe atomice vor fi detonate pe cerul Germaniei. După unele informații credibile, când s-a încheiat armistițiul, cu câteva săptămâni înainte ca bombele să fie gata, fizicienii evrei nu și-au ascuns profunda dezamăgire! Transformarea Germaniei într-un deșert... era ratată!… Ca atare, s-a produs un fel de chiul al fizicienilor evrei, care n-au mai participat propriu-zis la ultimele faze ale proiectului Manhattan. Nu-i interesase acest proiect decât în măsura în care putea să se încununeze prin aneantizarea Germaniei. VITRALII - LUMINI ŞI UMBRE, an VII, nr. 26, martie – mai 2016 131 Așadar, care sunt aliații pe care românii i-au trădat?!… Nu-i văd nicăieri! Vorba asta nerușinată au scornit-o frații noștri de la Budapesta, după WW2. Cum că românii i-au trădat pe nemți, în vreme ce ungurii, neam de cavaleri, i-au rămas loiali lui Hitler până la capăt!… Cam asta ar fi, pe scurt, diferența între sufletul de valah și cel de maghiar!… Așa se explică de ce Transilvania a fost dată de Stalin românilor după război! Ca răsplată că românii l-au trădat pe Hitler, pe nemți!… Mereu au pierdut maghiarii prin cavalerism și corectitudine! Iar românii, care nu și-au respectat niciodată cuvântul, au avut numai de câștigat!… Așa să fie?! Adevărul este că în martie 1944, Horthy a aflat că Stalin luase hotărârea să rezolve problema Transilvaniei după război, dând-o întreagă fie românilor, fie ungurilor, în funcție de cine va întoarce primul armele împotriva Germaniei. Walter Roman, aflat în acei ani de război la Moscova, în slujba propagandei de război sovietice, povestește în amintirile sale că a aflat de la Litvinov că Stalin a luat această decizie!… Din păcate, Walter Roman nu a transmis această informație la București! Ci informația a ajuns la Budapesta. Via Walter Roman?… Mă întreb deci dacă nu cumva Walter Roman, vorbitor nativ de limba maghiară, a transmis această informație la Budapesta!… Cert este că amiralul Horthy, cu totul intempestiv, într-un acord deplin cu ceilalți membri ai guvernului, a decis în martie 1944 ieșirea Ungariei din război! A făcut un comunicat oficial în acest sens, preluat de presă, de toată Europa!… Adică în martie 1944, guvernanții maghiari au încercat să facă ei, înaintea românilor, un 23 august! L-au și făcut, dar nu i-a ținut cureaua. I-a cumințit Hitler mintenaș, în câteva ore, trimițând două avioane la Budapesta, din care au descins, prin parașutare, 64 de militari germani, mari și lați. Atât au fost deajuns ca să pună capăt insurecției ungare. Mai mare râsul!… Nici vorbă de loialitate maghiară față de aliații germani! I-au trădat fără să clipească, dar nu e destul să vrei, mai trebuie să și poți! Iar Budapesta a avut întotdeauna probleme cu pututul… Totdeauna a vrut mai mult decât au putut!… Cei 64 de militari germani au dezarmat garda maghiară care păzea Parlamentul și l-au arestat pe amiral, au desființat guvernul și autoritatea horthystă, punând la conducerea Ungariei partidul pro-nazist al lui Salassy. Un guvern care s-a străduit să fie mai nazist decât naziștii!… Și a reușit cu brio, pe 132 VITRALII - LUMINI ŞI UMBRE, an VII, nr. 26, martie – mai 2016 spinarea evreimii din Ungaria, când s-a comis în Ungaria și de către maghiari „cea mai abjectă crimă din istoria umanității” (apud Churchill). Au făcut din ura față de tot ce este românesc componenta de bază a identității lor spirituale!… Au umplut lumea cu calomniile lor împotriva românilor! Nu s-ar putea spune că nu au avut oarece succes!… Dovadă și prostia spusă de ditamai expertul în politică internațională. Faptul că-i rus nu-l scuză! * Și totuși, dacă mă gândesc bine, a fost un moment istoric de mare cumpănă internațională, când România și-a trădat aliații: în august 1968, când Ceaușescu, în cel mai pur stil românesc, „și-a părăsit aliații din Tratatul de la Varșovia și a trecut cu bagaje cu tot în tabăra adversă”, în tabăra justiției și a respectului față de drepturile popoarelor! La asta s-o fi referit rusnacul de la „Izvestia”? Ion Coja VITRALII - LUMINI ŞI UMBRE, an VII, nr. 26, martie – mai 2016 133 VITRALII – LUMINI ȘI UMBRE: O REVISTĂ PENTRU ISTORIE M-am născut, am crescut și am fost educat în timpul comunismului. Deși nu am avut probleme cu Securitatea, nici eu, nici familia mea, am avut o anumită „imagine” despre Securitate. La această „imagine” au contribuit mai mulți factori, cei mai importanți fiind zvonistica și posturile de radio străine. După Decembrie 1989, am început să reevaluez perioada comunistă, cu laturile ei negative și pozitive. Dacă imediat după „revoluție” eram pornit împotriva comunismului și, implicit, împotriva Securității, cu timpul am început să-mi reconsider vederile. Probabil că acest fapt s-a întâmplat nu numai cu mine, ci și cu alți intelectuali. După „revoluție” au apărut numeroase documente despre perioada comunistă, încât am putut să discern, într-o mare măsură, binele de rău. Toată lumea a fost de acord că, în ultima parte, comunismul din România a fost un național-comunism. Cercurile străine interesate, împreună cu trădătorii de țară, au condamnat mai ales latura națională a comunismului românesc. Eu consider această trăsătură un fapt pozitiv. Securitatea și-a adus din plin contribuția la întărirea acestei trăsături. Multe se pot spune despre Securitate, dar nu se poate nega patriotismul acesteia. Patriot nu se naște nimeni. Patriotismul este consecința unei intense educații în familie, școală și societate. Astăzi, după 25 de ani, sunt îngrozit de lipsa de patriotism a tinerilor, care în absența unei educații patriotice sunt complet debusolați și reacționează total atipic în situații normale. Nu mai există cinste, onoare, respect față de cuvântul dat. Acolo unde familia nu poate, nu vrea sau nu știe să facă educație unui tânăr, școala ar trebui să preia această problemă. Din păcate, nu se mai face educație patriotică în școală. Ziarele, revistele, radio-ul, televiziunile în marea lor majoritate au abandonat aproape cu totul această problemă. Poate nu întâmplător, întrucât patronii acestora sunt, în multe situații, străini. Nici măcar posturile naționale de radio și televiziune nu acordă atenție educației patriotice. Din fericire, mai există oameni în țară care cred în valorile și tradițiile românești. 134 VITRALII - LUMINI ŞI UMBRE, an VII, nr. 26, martie – mai 2016 Cu mare plăcere am descoperit o revistă editată de Asociația Cadrelor Militare în Rezervă din Serviciul Român de Informații. Când ai o revistă condusă un colectiv de redacție format din profesioniști ai informațiilor și consultanți științifici o echipă prestigioasă de istorici, există premisa să ai în față o revistă serioasă, profesionistă, care nu-și permite să falsifice adevărul. Deși credeam că am citit aproape tot despre perioada comunismului și „revoluție”, citind această revistă, încă de la primul număr, am aflat fapte noi pe care publicul larg nu avea de unde să le știe. Mi-au fost confirmate aproape toate ipotezele legate de „revoluția română”, modul cum a fost confiscată aceasta, modul cum trădătorii au fost vopsiți în eroi, iar adevărații eroi au fost demonizați ca trădători. De asemenea, din mărturiile ofițerilor care au trăit pe viu evenimentele, am reușit să-mi fac o imagine a „revoluției”, nu numai din București, ci și de pe întreg teritoriul țării. Remarcabil este faptul că toate aceste mărturii pot fi verificate cu documentele militare din acea perioadă. Mi-am întregit informațiile trunchiate furnizate de mass-media în legătură cu constituirea și scopul CNSAS, instrument de manipulare folosit împotriva unei părți a populației românești. Am aflat cu această ocazie modul cum s-a făcut desecretizarea și deschiderea pentru public a arhivelor Securității. Acest proces a prezentat caracteristici diferite de la țară la țară. Din păcate, în țara noastră desecretizarea a fost incompletă, iar unele secrete au fost și sunt încă folosite, cu cinism, în lupta politică. Legislația română a incriminat numai Securitatea, nu și celelalte organizații bazate pe ideologia comunistă. Legislația din fostele țări comuniste a vizat un aspect mult mai amplu, respectiv toate organizațiile bazate pe ideologia comunistă și chiar nazistă. Acest fapt nu este normal, pentru că regimul comunist nu s-a bazat numai pe Securitate, ci și pe membrii PCR, UTC, organizațiile muncitorești, organizațiile de femei, structuri din Armată, Miliție, Paza Frontierei, Justiția Militară, Oficiul Central de Control al Presei și Publicațiilor, Departamentul Cultelor etc. Urmărind numerele revistei am putut vedea modul în care a fost sădită ura între diferitele categorii de populație în scopul dezbinării și manipulării acesteia. Un capitol special, a fost pentru mine punctul de vedere al revistei și deci al ofițerilor de informații privind evenimentele de la Tg. Mureș din martie 1990. Manipularea grosolană, dar reușită, pe plan internațional, a serviciilor de informații ungare i-a transformat pe agresori în victime și pe victime în călăi. VITRALII - LUMINI ŞI UMBRE, an VII, nr. 26, martie – mai 2016 135 Revista a abordat nu numai evenimente relativ recente, contemporane, dar și probleme de istorie, ca Revoluția de la 1848, istoria serviciilor de informații și contrainformații românești începând de la Alexandru Ioan Cuza, Primul și Al Doilea Război Mondial. Mi-a plăcut foarte mult lecția de patriotism pe care sârbul Miodrag Stanoevici, profesor de istorie din Voivodina, ne-a dat-o în decembrie 2012, privind revizionsmul maghiar în România. Argumentele aduse de acesta au fost magistrale și au dovedit că este un bun cunoscător al istoriei României și al relațiilor româno-ungare. Profesorul sârb aduce în prim plan nevoia de educație patriotică a românilor, care nu ar trebui să mai tolereze excesele revizionismului maghiar. Educația patriotică și simțul civic lipsesc în acest moment poporului român. Revista Vitralii – Lumini și umbre încearcă și reușește să facă educație patriotică, mai ales tinerilor, așa cum propunea încă din primul număr al revistei Col. (r) Filip Teodorescu, în articolul „La început de drum”. Felicit întreg colectivul revistei, care printr-o muncă uriașă a reușit să impună o revistă extrem de serioasă, profesionistă, o revistă pentru istorie. Dr. Ion Albu medic primar ortoped, doctor în științe medicale, Focșani 136 VITRALII - LUMINI ŞI UMBRE, an VII, nr. 26, martie – mai 2016 În sprijinul culturii de securitate MANIPULAREA Manipularea este un termen „la modă” tot mai des folosit în ultima vreme în mai toate mediile, cu diverse ocazii, în presa scrisă, la radio şi mai ales la televiziune. Dar, pentru a putea dezvolta acest subiect, să vedem mai întâi ce este „manipularea”. Manipularea este un termen preluat din domeniul lucrativ. Potrivit DEX, verbul a manipula provine din limba franceză – manipuler – care în traducere înseamnă A MÂNUI, A MANEVRA, iar persoana – manipulatorul – este cea care mânuieşte, manevrează, conduce o maşină, un utilaj, un agregat etc., în vederea realizării unor scopuri precise. Sociologii, ziariştii şi mai ales politicienii au preluat acest termen şi-l folosesc frecvent. Numai că sensul din domeniul lucrativ din care a fost preluat, a fost deturnat în social-politic, astfel încât manipulatorul nu mai are ca obiect al muncii un… utilaj, o maşină, o instalaţie etc. pe care s-o manevreze, s-o manipuleze. De data aceasta, obiectul muncii manipulatorului este omul, un grup de oameni, o organizaţie, o publicaţie, un post de radio, de TV care acţionează asupra altui om, asupra altui grup de oameni etc. pentru a-i influenţa în sensul dorit de manipulator. Nu de puţine ori citim în presă sau auzim la radio, la TV că un grup de oameni a ieşit în stradă la îndemnul şi din voinţa altora, nu din proprie iniţiativă. Mijloacele şi metodele prin care se realizează manipularea oamenilor sunt diverse, iar în zilele noastre progresul tehnic a pus la îndemâna manipulatorilor o gamă variată de posibilităţi. Cine sunt manipulatorii? Cel mai adesea sunt politicieni care, pentru a-şi realiza scopul, apelează la tot felul de mijloace şi metode: prin viu grai, prin telefon, prin internet, prin presa scrisă, prin radio, TV ş.a. Se apelează şi la mijloacele de exprimare artistică, se scriu şi se joacă piese de teatru, se fac filme, se scriu cărţi de istorie de către unii „cercetători” care prin datele pe care le publică – de regulă trunchiat, selecţionate conform interesului propriu sau al celor ce le-au comandat – încearcă să ascundă adevărul şi să inducă în rândul opiniei publice cu totul altceva. Aceste acţiuni sunt foarte periculoase şi dăunătoare pentru societate, deoarece persoanele interesate – manipulatorii – VITRALII - LUMINI ŞI UMBRE, an VII, nr. 26, martie – mai 2016 137 prezintă o anumită situaţie ca fiind rezultat al cercetării ştiinţifice, istorice, şi rămân scrise pentru generaţiile prezente şi viitoare, dar care în fond ascund adevăruri foarte importante. În acelaşi timp plasează în societate “adevărurile” lor, de cele mai multe ori foarte nocive, care pot dăinui în conştiinţa oamenilor ani de zile, până când altcineva scoate la iveală adevărul. Profesorul Ion Coja, om de cultură cu un deosebit simţ al observaţiei, a scris o carte foarte interesantă pe tema manipulării, pornind de la analiza altei cărţi prin care autorul acesteia încearcă să manipuleze opinia publică şi organele de anchetă. Cartea se intitulează „Marele manipulator – asasinarea lui Culianu, Ceauşescu şi Iorga”. Din cele trei asasinate tratate în carte mă refer, pe scurt, numai la cazul Culianu. Prof. Ion Coja demască foarte convingător manipularea ce s-a încercat în legătură cu presupuşii autori ai asasinatului. Despre ce este vorba? Profesorul Ion Coja face o analiză riguroasă a cărţii „Eros, magie şi asasinarea profesorului Culianu” scrisă de Ted Anton, cetăţean american, grec de origine, care a primit o bursă plătită de Zbigniew Brzezinsky, în scopul cercetării împrejurărilor în care a fost asasinat profesorul Ioan Petru Culianu, om de cultură român, în data de 21 mai 1991, de ziua mamei sale. Am ales acest exemplu deoarece Ted Anton în „cercetările” sale ajunge la concluzia că asasinatul a fost opera Securităţii. Încercare de manipulare grosolană, pe care prof. Ion Coja o demontează cu argumente irefutabile. Nu le reiau pentru că ar fi inutil. Cei interesaţi să afle amănunte le pot găsi în cartea prof. Ion Coja, care exclude cu desăvârşire implicarea Securităţii. Nu ca Ted Anton, care nici nu l-a cunoscut pe Culianu şi nici nu are habar despre Securitatea română, desfiinţată în decembrie 1989. Serviciile de informaţii româneşti nou-înfiinţate nu sunt citate de Ted Anton ca posibil implicate, dar lasă să se înţeleagă că ar fi putut fi prin vechii ofiţeri de securitate preluaţi de SRI sau SIE. Ca să dea mai multă greutate aberaţiilor sale, Ted Anton apelează la un confrate în ale manipulării, Andrei Oişteanu, care îi face o prefaţă elogioasă, la pagina 8 afirmând: „Ted Anton acreditează ideea unui asasinat politic, produs fie de membri ai mişcării (neo) legionare, fie ai serviciilor secrete româneşti, fie, în fine, prin colaborarea celor două organizaţii”. Am ales acest exemplu dintre cele trei pe care le tratează prof. Ion Coja în cartea sa „Marele manipulator”, deoarece eu, ca om care am lucrat peste 30 de ani atât în Securitate, cât şi în SRI nu cunosc ca serviciile acestea de informaţii să fi comis vreo faptă de acest gen. 138 VITRALII - LUMINI ŞI UMBRE, an VII, nr. 26, martie – mai 2016 Însă cine citeşte cartea lui Ted Anton poate cădea sub influenţa ei, deoarece aberaţiile sunt prezentate ca rezultat al „cercetării”, al unor investigaţii complexe, aşa cum o parte din presa din America le-a numit: „mai ceva decât cele ale FBI-ului”. Ioan Petru Culianu i-a fost student d-lui prof. Ion Coja. Din această postură l-a cunoscut foarte bine şi în cadrul întâlnirilor pe care le-a avut cu Ted Anton i-a relatat acestuia o serie de date foarte importante despre Culianu dar, în mod suspect, în cartea sa, „Eros, magie şi asasinarea profesorului Culianu”, respectivul nu a binevoit să facă nicio referire la acestea. De ce? Contraveneau cumva planului cărţii care trebuia să îndrepte atenţia către alţi autori decât cei adevăraţi? Se pare că acesta-i motivul. Manipulatorii nu ies în faţă. Ei pun pe alţii să acţioneze. Apelează la tot felul de tertipuri şi de mijloace, iar cei care, de regulă, ies în faţă şi acţionează o fac inconştient sau cu conştiinţa împăcată că fac o treabă bună. Excepţie fac cei plătiţi. - Cel mai important mijloc prin care se face în prezent manipularea oamenilor este presa. Presa scrisă, radioul şi mai ales televiziunea. Spaţiul rezervat acestui subiect nu-mi permite să vin cu exemple de manipulare din cele mai vechi timpuri, prin care s-au declanşat revolte, răscoale, revoluţii, războaie şi alte nenorociri, aşa că mă voi limita la câteva exemple recente din care rezultă manipulări grosolane, cu urmări dezastruoase pentru grupurile manipulate care, fără să-şi dea seama, au acţionat şi au făcut voia manipulatorului. Un exemplu edificator este cel din decembrie 1989 când, prin posturile de radio şi televiziune, s-au lansat tot felul de zvonuri cu scopul de a agita populaţia împotriva Securităţii: otrăvirea apei, împuşcarea populaţiei nevinovate de către lunetiştii Securităţii, măcelul de la Timişoara cu cei 64.000 de morţi, lozinca „securişti-terorişti” şi multe alte asemenea aberaţii. S-a stabilit ulterior că, de fapt, manipulatorul era undeva în spate, de unde trimitea bileţelele cu acele „informaţii”, iar televiziunea şi radioul publice erau mijloacele prin care se făcea manipularea. Scopul acestor manipulatori s-a realizat pe moment, fiind puse pe seama Securităţii toate relele societăţii. De ce? În ce scop? În primul rând să deturneze atenţia publică de la adevăraţii responsabili pentru uciderea şi rănirea a mii de oameni nevinovaţi şi distrugerile provocate în centrul capitalei. S-a dorit ca România să-şi desfiinţeze sistemul informativ – Securitatea, ţara să rămână fără acest scut de apărare, să devină „un sat fără câini” pentru ca cei interesaţi să poată trece nestingheriţi la prădarea economiei şi să pună România în stare de dependenţă. VITRALII - LUMINI ŞI UMBRE, an VII, nr. 26, martie – mai 2016 139 După câteva luni, când noua conducere a ţării şi-a dat seama de ceea ce s-a petrecut, ce înseamnă ca ţara să rămână fără acest sistem de imunitate (sistemul de informaţii), s-a hotărât înfiinţarea Serviciului Român de Informaţii. Acest serviciu, nou-înfiinţat, a trebuit să poarte stigmatul pus de manipulatori câţiva ani până când a reuşit să poată acţiona eficient. În această etapă de început, manipularea şi-a atins scopul. Prăduitorii au trecut în grabă la jefuirea avutului ţării, realizat în zeci de ani cu truda şi uneori chiar cu jertfa a milioane de români, iar ţara a ajuns în stare de dependenţă economică şi politică. Manipularea a continuat şi a fost atât de perfidă şi de eficientă încât populaţia a fost convinsă iniţial că industria românească este „un morman de fiare vechi”, că este bine să vindem fabricile şi uzinele pe un leu, flota pe nimic – şi să mai plătim şi daune. Când oamenii s-au văzut fără locuri de muncă şi fără niciun rost în ţara lor, şi-au dat seama de dezastru, dar nu au mai putut face nimic. Cei tineri şi în putere au luat drumul bejeniei, căutând un loc sub soare prin alte ţări, fiind pe cale să uite de patrie şi patriotism. Zilele trecute s-au publicat în presă date statistice din care rezultă clar că populaţia României a scăzut continuu după decembrie 1989 şi a ajuns în 2014 la mai puţin de 20 de milioane de locuitori, iar dacă se menţine acest trend vom ajunge în 2050 la circa 16 milioane de locuitori. Dezastru. În decembrie 1989, România avea 23 milioane de locuitori. O cale eficientă de manipulare – legală –, pe care o practică în prezent partidele politice, este propaganda. Nimeni nu poate să susţină cu argumente convingătoare că propaganda partidelor nu este tot o manipulare, din moment ce în campaniile electorale alegătorii sunt momiți cu tot felul de promisiuni, iar candidații afirmă principii care par de bun simţ şi apoi, după un timp, susţin contrariul. În cei 26 de ani de democraţie s-a pus de mai multe ori problema schimbării. Au convins populaţia că schimbarea va aduce bunăstarea, că după ce vor veni ei la putere vor face o altă politică, mai eficientă, mai bună pentru noi etc. Populaţia s-a lăsat convinsă şi a votat schimbarea. Dar, după ce au ajuns la putere, noii conducători au lansat un alt slogan, „continuitatea”. Că… pentru a-şi putea realiza măreţele obiective, ei au nevoie de mai multe legislaturi, că au nevoie de mai mult timp pentru a produce schimbarea dorită. Manipularea populaţiei are urmări catastrofale atunci când manipulatorii reuşesc să scindeze populaţia în grupuri rivale care se violentează în stradă. Norocul nostru este că populaţia românească, prin firea ei, nu este violentă şi incitările au fost stopate. Doar în două cazuri adversităţile provocate de cei ce 140 VITRALII - LUMINI ŞI UMBRE, an VII, nr. 26, martie – mai 2016 au pus la cale aceste acţiuni nu s-au putut preveni la timp şi s-au soldat cu morţi şi răniţi. Este vorba de cele din martie 1990 de la Tg. Mureş şi mineriadele. Aceasta şi din cauza distrugerii sistemului de imunitate al ţării – serviciile de informaţii, conducerea ţării de atunci fiind luată prin surprindere. Şi în aceste situaţii manipularea a acţionat şi s-au deturnat adevărurile, astfel încât agresorii au fost prezentaţi ca victime. Să ne amintim cum românul Cofariu, maltratat de maghiari, a fost prezentat în presa internaţională ca fiind maghiar maltratat de „brutele de români”. Manipulatori, de regulă, sunt oameni sau cercuri interesate care dispun de mulţi bani. Acţiunile de manipulare de cele mai multe ori sunt plătite cu sume uriaşe. Prin forţa lor financiară reuşesc să-şi plaseze oameni în funcţii de conducere în stat, de unde acţionează direct în sensul ordonat de cei care îi plătesc. Atunci când nu reuşesc, se adresează unor confraţi în ale manipulării din presă, cărora le plasează „informaţii” utile manipulării. Manipulatorii se plâng că serviciile de informaţii le cam dejoacă manevrele şi au început să acţioneze împotriva lor. Nu trebuie să ne mirăm că, în ultimul timp, se desfăşoară o campanie anti-SRI printr-o anume parte a presei. Acuză SRI că şi-a infiltrat ofiţeri acoperiţi în structurile statului şi că prin aceştia organele de informaţii conduc ţara. Nu vor reuşi însă să asmută din nou opinia publică asupra structurilor de informaţii şi ofiţerilor săi. Opinia publică îşi dă seama de rolul şi locul serviciilor de informaţii în structura sistemului statal. Că ele acţionează în interesul cetăţenilor acestei ţări şi nu se lasă păcălite cu una, cu două. Iar noi, ofiţerii de informaţii în rezervă, prin revista noastră „Vitralii – Lumini şi umbre”, prin posibilităţile şi în limita puterilor pe care le mai avem, contribuim la formarea culturii de securitate a populaţiei, care nu trebuie să se lase manipulată de cei cu interese contrare naţiei române. Gl. bg. (r) Ion Stoica P.S. În numerele următoare ale revistei voi prezenta exemple concrete de manipulare din zilele noastre, prin care se încearcă discreditarea actualelor structuri de informaţii ale României. VITRALII - LUMINI ŞI UMBRE, an VII, nr. 26, martie – mai 2016 141 Colțul mizantropului CARE-I TREABA CU STATUL ISLAMIC (ISIS)? Sărbătorile de iarnă le-am petrecut în Franța unde toată lumea era în febra cumpărăturilor, se râdea, se glumea, muzicanții ambulanți împânziseră marile bulevarde luminate feeric. Parisul nu se dezmințea și totuși undeva se simțea o anumită încordare, o presiune generată de teama că în orice clipă un fanatic al autointitulatului „Stat Islamic” ar putea să apară și să înceapă să tragă cu Kalașnikov-ul în stânga și-n dreapta sau un sinucigaș încins cu calupuri de dinamită să intre în mulțimea care forfotea în marile magazine și să provoace un carnagiu. În seara slujbelor de Crăciun, toate bisericile erau păzite de luptători anti-tero care îi percheziționau, cu oarecare blândețe, la intrare pe toți credincioșii care nu înțelegeau să renunțe sub nici un motiv la tradițiile lor creștinești. Adevărații francezi sfidau teroarea. Nu mi-am dat seama dacă numărul turiștilor era mai mic ca în alte dăți, dar oricum, mulți sau puțini, mi-am măgulit orgoliul de mizantrop că am fost printre ei, părtaș la această sfidare. În activitatea mea profesională m-am confruntat cu încercări de comitere a unor acte teroriste. Atunci era vorba de palestinieni care acționau predilect împotriva evreilor și a cetățenilor israelieni în sens de răzbunare. Cu „Statul Islamic” esența este alta, el avertizează în mod sângeros că poate acționa ca la Paris, în orice parte a Europei, împotriva oricărui stat care va încerca să atace „statul” lor, ceea ce este deja cu totul altceva. Trebuie să-i credem, căci frontul islamic, care este implantat bine acum în Europa, mai ales în partea occidentală, are un mare potențial uman și probabil și material ca să acționeze prompt. Oricât de blazat aș fi, nu am putut rezista tentației de a profita de abundența de materiale ce se găseau în librăriile franceze privind „Statul Islamic”, pentru a mă documenta asupra acestui fenomen care induce o puternică angoasă asupra întregii Europe, Rusiei și SUA. Am speranța că nu greșesc dacă voi împărtăși, cât se poate de scurt, cititorului revistei noastre, doar câteva aspecte, unele poate mai puțin cunoscute, despre laboratorul unde a fost conceput acest „stat”: Așa cum probabil se știe deja, credincioșii musulmani nu formează un tot unitar, deși toți se închină lui Allah și cinstesc Coranul. Ei sunt împărțiți în 142 VITRALII - LUMINI ŞI UMBRE, an VII, nr. 26, martie – mai 2016 două ramuri, suniții și șiiții, între ei existând o dușmănie ireconciliabilă. Suniții sunt convinși că profetul Mohamed ar fi recomandat ca după moartea sa cultul să fie condus de un calif ales prin consens, iar șiiții au convingerea că profetul a desemnat drept succesor la conducerea cultului pe Ali, ginerele său, care la scurt timp de la moartea lui Mohamed a fost ucis într-o luptă, iar guvernarea cultului a fost preluată de cei doi fii, Hassan și Hussein. În majoritatea statelor musulmane bine consolidate, rivalitatea dintre cele două ramuri ale Islamului a fost ținută sub control, dar în Irak, după ocupația americană, când organizarea statală s-a deteriorat, între cele două grupuri ura care mocnea s-a declanșat cu furie devenind una din cele mai sângeroase lupte confesionale. Profitând de situația haotică din Irak, organizația Al-Qaida a acționat pentru a se infiltra în această zonă, iar un personaj venit din Iordania, Abu Musa al-Zarqawi, încearcă și pe moment reușește să câștige aprecierea lui Bin-Laden care îi încredințează operațiunile din Irak. Acest aventurier începe să asmută cu mai multă ferocitate pe suniți împotriva șiiților, acțiune neagreată de Al-Qaida, iar iordanianul cade în dizgrație și Bin-Laden renunță să mai colaboreze cu jihadjiștii acestuia. Rămas singur ca șef al jihadului irakian, Zarqawi se declară „Leul jihadului” și începe o campanie și mai dură de instigare a suniților împotriva șiiților, dar și împotriva ocupantului american. Printre altele, își rezervă groaznicul gest de a-l decapita cu mâna lui pe antreprenorul american Nicholas Berg. La data de 7 iunie 2006, sângerosul Zarqawi este ucis în timpul unui raid aerian american. De această situație profită Al-Qaida, a cărei „direcție centrală” decide să fondeze „Statul Islamic Irakian”, iar la conducerea acestui „stat” este numit un egiptean, d-Abu Hamza al-Muhajer. A fost o greșeală strategică, insurgenții irakieni refuzând o asemenea organizare condusă de un străin. Ca să „dreagă busuiocul”, Al-Qaida decretează înființarea unui „Califat” în fruntea căruia este amplasat de această dată un irakian, Abu Omar al-Baghdadi. Jihadiștii irakieni se declară din nou nemulțumiți, povestea cu Califatul li se pare artificială, iar al-Baghdadi era un ilustru necunoscut a cărui existență era chiar pusă la îndoială. Nu peste mult timp, numeroși insurgenți irakieni, majoritatea suniți, se încadrează în milițiile Sahwa („renașterea”) care nu agreau implicarea Al-Qaida în violențele anti-americane din Irak. Milițiile Sahwa au fost finanțate și înarmate de SUA, reușind să contracareze situația ca Al-Qaida să dețină o poziție dominantă în Irak. Prestația milițiilor Sahwa era benefică pentru lupta împotriva extremiștilor, dar primul ministru irakian Al-Maliki, care era șiit, sub VITRALII - LUMINI ŞI UMBRE, an VII, nr. 26, martie – mai 2016 143 presiunea coreligionarilor săi, decide desființarea milițiilor sunite care aveau un efectiv de aproape 100.000 oameni. Ca și cum aceasta nu ar fi fost suficient, primul ministru începe un puternic val de persecuții împotriva suniților. Acum să facem un stop cadru și să vedem ce s-a petrecut în Siria lui Bashar al-Assad, unde odată cu invazia americană în Irak s-au refugiat mulți oameni politici irakieni. Unii dintre aceștia i-au sugerat lui Assad ideea că regimul din Irak ar putea fuziona foarte bine cu cel din Siria, că ambele părți sunt membre ale partidului Baas, iar la conducere să fie instalat Bashar alAssad. Era un vis de glorie și mărire plăcut lui Assad, care nu vedea ce nori negri se ridicau la orizontul politic din partea opoziției. Mai sigur pe el ca niciodată, în 2011 Assad vrea să reducă opoziția politică la tăcere, dar nu reușește prin mijloace așa-zis democratice și scoate armata la înaintare. A fost scânteia care a declanșat explozia, aducându-i pe baricade pe opozanții regimului, între noi fiind vorba destul de bine înarmați, mai puțin cu celebrul Kalașnikov și mai mult cu celebra pușcă de asalt americană M16 . Prin această afirmație aluzivă vreau să subliniez doar că acolo de fapt se confruntă cele două mari puteri: SUA – care nu-l agreează deloc pe nesuferitul de Assad care le-a permis rușilor să-și facă în Siria bază militară, Congresul american aprobând suma de 500 milioane dolari pentru ajutorarea opozanților lui Assad – și Rusia care trebuie să-și apere dragul prieten aflat la ananghie. Ce a urmat și ce se consumă în continuare se știe foarte bine. Milioane de oameni au luat drumul pribegiei, ca să nu mai punem la socoteală pe cei uciși al căror număr nu se poate stabili, dar ne putem închipui că sunt de ordinul zecilor de mii. Dar asta nu este totul. Assad a mai comis o mare greșeală, bazându-se pe politicienii irakieni din anturajul său și a permis jihadiștilor islamiști să se instaleze în nordul Siriei, convins fiind că-l vor ajuta să-i învingă pe răsculații sirieni. Pentru asemenea situații, românul are o vorbă: „și-a băgat pe dracul în casă”. Cam asta a făcut teribilul Assad, iar acum aproape jumătate din țară se află pe mâna „Statului Islamic”. Așa cum am arătat mai înainte, Abu Bakr al-Baghdadi era instalat în fruntea „Statului Islamic Irakian” deja din 2010 de către Al-Qaida, iar el s-a dovedit a fi totuși un tip destul de întreprinzător. Analizând situația din Siria, el trimite acolo pe unul din locotenenții săi, Abu Mohamed al-Golani, cu misiunea de a crea pe plan local un braț al fantomaticului său stat islamic și astfel apare gruparea Jabhat al-Nusra, care pe parcursul anului 2012 urcă pas cu pas spre 144 VITRALII - LUMINI ŞI UMBRE, an VII, nr. 26, martie – mai 2016 conducerea acțiunilor jihadiste din teritoriul Siriei, astfel încât al-Baghdadi, viitorul „calif”, poate anunța în luna aprilie 2013 că „Statul Islamic Irakian” a fuzionat cu gruparea, acum devenită organizație, Jabhat al-Nusra și a luat ființă „Statul Islamic al Irakului și al Levantului” (prin Levant se înțelege Orientul Apropiat). Acesta este momentul când putem vorbi că Statul Islamic capătă o oarecare consistență și, prin urmare, trebuie băgat în seamă. În continuare, harnicul locotenent al lui Baghdadi, nemulțumit de unele măsuri luate de șeful său și de demersurile bombastice ale acestuia, poate și de faptul că nu a fost avansat în funcție cum spera, a luat legătura cu Al-Qaida, chiar cu Ayman al-Zawahiri, numit în locul lui Bin Laden după uciderea acestuia. Locotenentul îi cere ca Al-Qaida să-l trezească la realitate pe Baghdadi care-i omul lor. Încercările lui Zawahiri de a-l aduce pe calea „cea dreaptă” pe Baghdadi dau greș. Drept urmare, Zawahiri îl dezavuează și dă o declarație publică în care, printre altele, arată: „Statul Islamic al Irakului și Levantului nu este un braț al Al-Qaida și nu există nici o legătură cu acesta”. Dacă mă întrebați pe mine, sunt convins că Abu Bakr al-Baghdadi a rămas omul Al-Qaida, iar acele așa-zise încercări de împăcare și anunțarea publică a „divorțului” sunt praf în ochii opiniei publice mondiale. În realitate, Al-Qaida conduce din umbră toate acțiunile Statului Islamic devenit un paravan pentru firma uzată Al-Qaida. Văzând că Statul Islamic a căpătat ceva stabilitate inclusiv financiară, zeci de mii de luptători din fosta miliție irakiană desființată de premierul Maliki, dar mai ales cadre militare, ofițeri superiori cu experiență din fosta armată a lui Saddam Hussein, deblocați de guvernul irakian, iau drumul Siriei spre zonele controlate de noul „stat” și sunt imediat încorporați în rândul luptătorilor jihadiști. Începe o perioadă de instruire și disciplinare a acestor combatanți de către ofițerii noi sosiți și, drept urmare, un atac al jihadiștilor asupra importantului oraș Mossul din nordul Irakului este încununat de succes și cuceresc orașul. Cu această ocazie „Statul Islamic” intră în posesia unei impresionante cantități de arme, tancuri, piese de artilerie și muniție de proveniență americană. De fapt, în scepticismul meu mizantropic, aș zice că aici a fost un aranjament al serviciului lor secret AMNI (ce înseamnă aceste inițiale nu am reușit să stabilesc dar nici nu are relevanță, important este că „Statul Islamic”, ca oricare stat care se respectă, și-a creat și un asemenea organism de informații se pare destul de performant). Numai așa se poate explica cum trupele armatei regulate irakiene, care se aflau în Mossul la nivelul unor divizii, VITRALII - LUMINI ŞI UMBRE, an VII, nr. 26, martie – mai 2016 145 nu au opus aproape nici o rezistență, abandonând în retragere întreaga dotare cu care îi blagoslovise armata americană. Bine înarmați și destul de bine instruiți, jihadiștii islamici reușesc în scurt timp să mai cucerească câteva localități din nordul Siriei și al Irakului. Singura rezistență notabilă pe care o întâmpină este din partea combatanților kurzi slab înarmați, dar foarte buni luptători, curajoși și dârji, hotărâți să-și apere teritoriul situat în nordul Irakului la granița cu Turcia, cu speranța declarată recent de a pune bazele Statului Kurd Independent. În fond de ce nu ar profita și ei de debandada care domnește în zonă și să înființeze mult visatul lor stat kurd? Proiectul respectiv va da în mod sigur multă bătaie de cap turcilor și va ridica la cote nebănuite încordarea în regiune, dar aceasta este altă problemă. Din evaluările specialiștilor rezultă că „Statul Islamic” este destul de bogat, unii spun că bugetul anual ar fi de un miliard de dolari, iar alții susțin că-i vorba de peste două de miliarde dolari. Banii la buget provin în primul rând din surse oculte de finanțare externă, cele mai suspectate fiind Arabia Saudită și Qatar-ul. Ce pare foarte bizar este faptul că Arabia Saudită finanțează „Statul Islamic”, deși s-a aflat că unul dintre obiectivele acestuia este preluarea controlului asupra centrelor spirituale musulmane Mecca și Medina, ambele situate în Arabia Saudită, iar recent din surse de încredere s-a aflat că „Statul islamic” uneltește compromiterea familiei regale saudite pentru înlăturarea ei de la putere și includerea Arabiei Saudite în „Califatul” lui al-Baghdadi. Eu nu mai înțeleg nimic! Adică îi subvenționez pe cei care vor să mă desființeze? Probabil Arabia Saudită simte pericolul și vrea să-i îmbuneze pe jihadiști cu aceste generoase finanțări, este singura explicație plauzibilă. O altă sursă de finanțare este exportul clandestin de petrol, se pare că se extrag 100.000 barili pe zi deși multe instalații au fost bombardate. Prețul de vânzare este sub cel al pieței, prin urmare are mare căutare, principalul importator este Turcia, care apoi o revinde chiar și Israelului. De altfel, acesta a fost și motivul pentru care turcii au doborât avionul de supraveghere rusesc care le încurca socotelile la frontiera pe unde treceau zilnic convoaiele de cisterne cu petrol. Așa, ca o pată de culoare, se știe că această mare afacere de contrabandă este patronată de fiul președintelui Turciei, Erdogan, dar americanii nu se supără, trebuie lăsat și tânărul să-și formeze mâna. A treia sursă de finanțare foarte importantă este migrația „clandestină” masivă a populației care fuge de „Statul islamic”, atât din Orientul Apropiat, cât și din Africa de Nord. Fiecare dintre acești fugari trebuie să plătească 146 VITRALII - LUMINI ŞI UMBRE, an VII, nr. 26, martie – mai 2016 organizatorilor, care sunt de fapt intermediarii „Statului islamic”, sume variind între 3-4 mii de dolari. Bineînțeles, foarte mulți agenți ai jihadului sunt infiltrați printre imigranți, cu misiunea să bage Europa în sperieți. Titulatura de „Stat Islamic” este provizorie, deoarece al-Baghdadi, care și-a instalat „capitala” în orașul sirian Raqqa, deja se vede Califul unui imperiu islamic. În acest sens a luat o măsură organizatorică excepțională pentru a-și grăbi realizarea visului: în toate țările islamice unde există grupări jihadiste care acționează sau pot acționa la ordinul „Statului Islamic” și unde numărul simpatizanților de acolo este mare, acele nuclee se vor numi „wilaya” (provincie) pendinte de Statul Islamic. În toamna lui 2015 numărul acestor „wilaya” era de opt, în Libia, Egipt, Algeria, Nigeria, Yemen, Arabia Saudită, AfganistanPakistan și atenție... Caucazul de Nord, unde sunt incluse cinci republici ale Federației Ruse (Cecenia, Ingușeția, Daghestan, Kabardino-Balkaria și KaratchaiCerkessia). Se știe că din Cecenia, „Statul Islamic” a primit 6000 de jihadiști ceceni considerați cei mai buni luptători și afluxul acestora continuă. Unul dintre cei mai apreciați conducători militari ai statului islamic este Omar al-Ceceni, pe numele real Tarkhan Batirashvili – după nume pare mai mult georgian – se pare că acesta a luptat în Osetia împotriva trupelor rusești. Principala misiune al acestor „wilaya” din țările musulmane enumerate mai sus este de a produce pe plan local acțiuni pentru destabilizarea statului respectiv, să inducă stări de nemulțumire și revoltă în sânul populației, să discrediteze guvernul, să creeze stări conflictuale ca în final jihadiștii să acceadă la putere și să se afilieze total la imperiul „Califatului Islamic”. Din anul 2011 au început să vină și să-și ofere serviciile „Statului Islamic” ca voluntari peste 30.000 de persoane de diverse naționalități din peste 50 de țări, inclusiv tineri europeni creștini convertiți imediat la islamism dornici să trăiască marea aventură a vieții lor. O parte sunt incluși în rândul combatanților, iar unii, după ce urmează o perioadă de pregătire, sunt trimiși înapoi cu misiuni speciale în convoaiele de imigranți care ajung în Europa. Statul Islamic a devenit un soi de Legiune Străină, unde mulți care și-au ratat o carieră sau au suferit o decepție amoroasă își găsesc uitarea și culcușul. Rămâne de văzut câți dintre aceștia vor putea rezista în austeritatea și rigiditatea unui regim islamic. Pe plan intern, Statul Islamic este de asemenea împărțit în wilaya, în număr de nouă în Siria și șapte în Irak, conduse fiecare de câte un guvernator. A se remarca ce bine și comod s-a instalat „Statul Islamic” în cele două state așa- VITRALII - LUMINI ŞI UMBRE, an VII, nr. 26, martie – mai 2016 147 zis încă independente. O foarte mare atenție se acordă wilaya-lei din Libia unde există o foarte mare cantitate de armament de toate tipurile rămase de pe timpul lui Kadhafi. „Statul Islamic” dorește ca o parte din aceste arme să ajungă în Nigeria ca ajutor pentru jihadiștii de acolo și o altă parte în Egipt, mai exact în peninsula Sinai, unde doresc să înființeze o puternică bază militară, bazându-se mai ales pe beduinii care sunt profund nemulțumiți de politica guvernului egiptean față de ei. Toate aceste activități de coordonare a activităților wilayalelor cad în sarcina a doi secunzi al Califului Abu Bakr al-Baghdadi care au rang de prim ministru. Unul este Abu Ali al-Anbari, iar al doilea Abu Muslim al-Turkmani. Aceștia doi participă personal și fac deplasări sub acoperire la wilaya-lele care au probleme, mai pun „paie pe foc” pentru un război civil, mai organizează înlăturarea unor persoane incomode, precum și alte acțiuni spre gloria Califatului. Justiția în Statul Islamic se efectuează de către un consiliu al Shurei, iar legile sunt cele prevăzute de Sharia din Coran. Lista interdicțiilor este enormă, menționăm cu carcater exemplificativ câteva: alcoolul este „haram”(interzis), a asculta muzică alta decît cea arăbească este haram, să dai cu gel pe păr – haram, purtarea de către bărbați de pantaloni strâmți – haram etc., etc. Iată și câteva exemple de obligații: bărbații trebuie să-și lase barbă, femeile trebuie să poarte burqa (corpul și fața complet acoperite) și nu pot merge neînsoțite de soț, tată sau frate.... Pentru respectarea tuturor acestor reguli, interdicții și obligativități „Statul Islamic” a creat și o poliție numită „hispah” (poliție de moravuri) care patrulează pe străzi. Iată acum și pedepsele pentru diferite infracțiuni: blasfemia contra lui Allah – moartea, blasfemie contra Profetului Mohamed – moartea, adulterul – moartea prin lapidare, homosexualitate – moartea, hoție – tăierea mâinilor, consum de alcool – 80 de lovituri de bici, asasinat și tâlhărie – moarte prin crucificare, banditism și jaf – tăierea mâinii drepte și a piciorului stâng, marea corupție – condamnați la moarte coruptul și corupătorul, mica corupție – biciuire în piața publică a ambelor părți etc. etc. Un european cu diferitele lui „tabieturi” probabil că în Statul Islamic ar fi condamnat la moarte de cel puțin 2-3 ori și biciuit până la sânge. ... Știu la ce v-ați gândit când ați văzut ce pedepse se aplică acolo pentru corupție, dar nu se poate: am rămâne doar cu o brumă de oameni politici și ar dispărea complet mai ales specia constructorilor de autostrăzi. 148 VITRALII - LUMINI ŞI UMBRE, an VII, nr. 26, martie – mai 2016 Trebuie să subliniem că scopul major al „Statului Islamic” este provocarea pe diverse căi a unei conflagrații mondiale din care pescuitorii în ape tulburi vor avea de câștigat, – presupun ei – iar Marele Imperiu al Califatului Islamic va putea fi realizat. Cum vor proceda este greu de anticipat, acum încearcă să mondializeze lupta islamului după cum suna apelul lansat cu puțin timp în urmă la postul lor de radio, de purtătorul de cuvânt al „statului”: „Peste tot tinerii islamiști trebuie să declanșeze jihadul împotriva rușilor și americanilor, care au început cruciada contra musulmanilor”. Statul Islamic se întărește pe zi ce trece; „timpul lucrează în favoarea noastră, nu ne grăbim” declară Califul și are convingerea că nu va putea fi atacat pe uscat de nici o coaliție, presupunând că nici o țară nu mai este dispusă să repete greșelile din Afganistan și Irak. In plus, un atac masiv asupra Statului Islamic, este știut că ar activa imediat cel de-al doilea front islamist din Europa, iar evenimente sângeroase ca în 13 noiembrie 2015 la Paris ar deveni ceva cotidian în marile orașe europene. Pentru marile puteri care vor să scape de „Statul Islamic”, singura soluție fără prea multă vărsare de sânge ar fi să-și pună serios la treabă celebrele lor Servicii Speciale, care știu că toți sunt oameni, au slăbiciuni, vicii, ambiții, pasiuni, orgolii, familie grea cu mulți copii și „renumerația” mică. Și mai este ceva foarte important: unii sunt suniți și alții șiiți, chiar acum când scriu aceste rânduri s-a ivit scandal mare între Arabia Saudită și Iran că niște suniți au atentat la viața unor șiiți, deci.. ? Ce Dumnezeu, trebuie să-i învăț eu meserie? Au dezmembrat ei un Imperiu ca URSS și nu vor putea să-i vină de hac unui biet „Stat Islamic”? Sau poate nu se vrea,ori există alte interese ultra-oculte? Uite de aia am ajuns eu mizantrop ! Cer scuze față de cititori, dar în spațiul limitat al unei reviste nu se poate epuiza un subiect atât de complex, motiv pentru care a trebuit să renunț la prezentarea și altor aspecte interesante privind acest misterios și periculos „Stat Islamic”. Rămâne un subiect deschis și poate vom mai discuta pe această temă. Col. (r) Hagop Hairabetian VITRALII - LUMINI ŞI UMBRE, an VII, nr. 26, martie – mai 2016 149 NOTE DE LECTURĂ VOLUMUL „ROMÂNIA ÎNTRE REVOLUȚIE ȘI LOVITURĂ DE STAT” – O EXCELENTĂ ANALIZĂ A MANIPULĂRII MASELOR ÎN DECEMBRIE 1989 Doar cei care nu vor să își amintească de evenimentele din decembrie 1989 în toată complexitatea lor sau cei care preferă să se zbată în mlaștina ignoranței și refuză să citească, doar ei pot spune că nu știu nimic despre minciunile vândute atunci după un plan bine elaborat și aplicat cu rigoare, un plan prin care imensa majoritate a populației a fost manipulată, a fost făcută să creadă enormități la auzul cărora, în alte situații, orice om cu bun simț ar fi manifestat circumspecție maximă. Atunci, politicieni – foști sau în devenire – vorbeau despre „teroriști care trag din toate pozițiile”, ziariști de care nu a mai auzit nimeni îi elogiau pe cei care au comandat și înfăptuit masacrarea ofițerilor USLA în Drumul Taberei, iar deasupra tuturor patrona Televiziunea română devenită chipurile „liberă”, în realitate adevărat stat major al dezinformării. Au trecut de atunci destui ani și tot mai mulți istorici adevărați, ziariști sau simpli martori ai evenimentelor, au așezat, treptat, treptat, adevărul în drepturile sale. Cu modestie, dar realitățile acestea sunt și ele trebuie rostite limpede, revista noastră „Vitralii – Lumini și umbre” a avut și are o contribuție deloc neglijabilă în desfășurarea acestui proces. Tocmai de aceea nu putem să nu evidențiem apariția unor lucrări importante, de competentă analiză a celor întâmplate în 1989 și mai apoi. O asemenea lucrare este și volumul „România între revoluție și lovitură de stat”, semnat de către două cadre universitare de prestigiu, doi eminenți istorici: Adrian Gorun și Tiberiu Horațiu Gorun. Considerând că nu este posibil să realizăm o mai bună prezentare a ideilor din conținutul cărții decât o fac autorii înșiși, vom prezenta, în continuare, largi extrase din volum. Paul Carpen 150 VITRALII - LUMINI ŞI UMBRE, an VII, nr. 26, martie – mai 2016 În pofida numeroșilor ani care au trecut de la evenimente, adevărul în ansamblul său continuă să rămână ocultat. Redăm opiniile autorilor, cu precizarea că pasajele subliniate aparțin redacției: „Unul din domeniile restante este cel al restituirii adevărului complet cu privire la decembrie 1989. A adevărului necenzurat sau presărat cu fragmente ale falsului etic în care ideologiile osificate estompează valori şi fapte. Crâmpeie de adevăr ni s-au oferit în acest sfert de veac, însă adevărul în integritatea sa rămâne în sfera misterului, cu ample consecinţe persuasive”. Se consideră de aceea, pe bună dreptate, că este nevoie de un efort, deoarece timpul șterge urmele, întrucât mulți autori sau martori ai faptelor au trecut în neființă: „Alţii, care sunt în viaţă şi care cunosc la fel de bine mersul evenimentelor, se menţin cantonaţi în minciuna pe care ne-au prezentat-o atunci, fiind părtaşi la construcţia întregului arsenal de dezinformare. Ei încă poartă un nume şi un prenume la care pot răspunde – atunci şi dacă vor fi interogaţi – chiar dacă s-au autodeclarat «emanaţi». Printre aceşti «emanaţi» se regăsesc Ion Iliescu, Petre Roman, Athanasie Stănculescu, Gelu Voican Voiculescu, Virgil Măgureanu, Dumitru Mazilu (unii dintre ei renegaţi rapid) şi de la ei trebuie recuperat adevărul. Adevărul şi nu crâmpeie de adevăr ambalate cu grijă în minciuni cronicizate”. Iată, exprimat cu maximă conciziune, tabloul preluării puterii: „O minoritate care se instalează la putere fără a utiliza măcar un glonţ, dar care apelează la forţa gloanţelor spre a crea bruma de legitimitate necesară şi spre a-şi păstra puterea în faţa „teroriştilor care trag din orice poziţie”, „terorişti” ce s-au „evaporat” de fiecare dată după capturare. Un tablou al ridicolului şi absurdului care a reuşit să ne decredibilizeze în faţa întregii lumi. (subl. ns.) Practic, exceptând componenţa noii puteri (care nu era dată în exclusivitate de militari), preponderenţa rolului armatei în desfăşurarea evenimentelor poate conduce la confirmarea parţială a tezei loviturii de stat militare. Idee pe care urmează să o nuanţăm pe parcursul cărţii”. Un personaj principal al manipulării a fost Victor Atanasie Stănculescu: „Acest general, condamnat şi ascuns după gratii mulţi ani (destui pentru a nu mai prezenta pericol prin ceea ce ar putea spune) a contribuit substanţial la joncţiunea «emanaţilor» cu populaţia revoltată. VITRALII - LUMINI ŞI UMBRE, an VII, nr. 26, martie – mai 2016 151 El l-a protejat pe Ceauşescu regizându-i fuga, el – preluând comanda armatei prin arestarea lui Ilie Ceauşescu – a ordonat «oprirea măcelului» (după ce rezervistul Militaru o făcuse, în direct, pe post de televiziune, bineînţeles fără efecte, neavând vreo competenţă), el l-a chemat pe Iliescu la sediul Ministerului Apărării spre a-l trimite înapoi, cu o «blindată» la sediul fostului C.C. al P.C.R. Prin devoalarea relaţiei ulterioare dintre cei doi, se poate spune că Stănculescu a fost cooptat în reţea cu mult înainte şi că generalul Milea trebuia eliminat spre a asigura preluarea comenzii armatei de către generalul priceput la trucuri. Însă, inclusiv trucul imobilizării piciorului în ghips indică faptul că Stănculescu primea ordin de la un alt centru de comandă decât cel oficial; Regizarea «fugii» lui Ceauşescu şi intrarea în scenă a Televiziunii Române sunt alte două momente, pregătite minuţios de către reţeaua ce urma să preia puterea. Adică, diferenţa dintre aparenţă şi esenţă, speculată – prin manipulare – în aşa fel încât poporului să i se inducă percepţia vidului de putere. În subsidiar, extragerea lui Ceauşescu din centrul oficial de conducere avea consecinţe psihologice majore asupra populaţiei, urmărindu-se şi obţinându-se:  identificarea dezastrului exclusiv în persoana «fugarilor», ceilalţi membri ai nomenclaturii urmând să fie exoneraţi de răspundere (Ilie Verdeţ, Constantin Dăscălescu ş.a. se găseau în jurul amiezii în sediul comitetului central, printre revoluţionari, încercând chiar să constituie guverne);  suprapunerea – la nivelul afectivităţii colective – a sentimentelor de dispreţ (faţă de laşitatea cuplului dictatorial) peste sentimentele de ură şi furie. În acest mod se obţinea «trecerea» de partea revoluţiei chiar şi a nehotărâţilor;  evitarea unei posibile învinuiri de lovitură de stat, ştiindu-se că odată intrată în conştiinţa maselor a ideii de fugă a dictatorilor, cu greu mai putea fi decredibilizată. Tot ce s-a întâmplat după extragerea lui Ceauşescu, până la aducerea în faţa plutonului de execuţie indică regizarea «fugii». Şi nu doar comportamentul celor doi ilustrează regizarea, ci şi seria de «întâmplări» petrecute: pilotul elicopterului (de altfel, printre cei mai experimentaţi, mort într-un stupid accident, urmare a «contactului» cu firele unei reţele de înaltă tensiune) comunică dictatorului că a primit «în cască» somaţie să aterizeze şi-i abandonează pe autostrada Bucureşti-Piteşti, un automobil Dacia 1300 condus de un cetăţean despre care nu se mai prea ştie ceva, îi transportă spre Târgovişte, un alt şofer îi predă la sediul unei întreprinderi agricole, militari dintr-o unitate din Târgovişte îi preiau pe cei doi, punându-i «sub protecţie». Lanţul «întâmplărilor» succesive nu exclude, ci indică un prealabil plan, în care mai toate variantele au fost luate în calcul. Menţinerea secretului asupra 152 VITRALII - LUMINI ŞI UMBRE, an VII, nr. 26, martie – mai 2016 arestării cuplului dictatorial până în seara de 25 decembrie este un alt detaliu al planului gândit de reţea. Regizarea «fugii» include şi mecanismele de încunoştinţare rapidă a populaţiei asupra acestui eveniment, practic o imensă manipulare, o dezinformare macabră, Televiziunea Naţională („liberă”) devenind statul major al acestei manipulări şi dezinformări. Nucleul reţelei (în care, în mod cert, erau cuprinşi şi oameni din Televiziune), a mizat pe buna-credinţă a unor personalităţi cu mare credibilitate precum Mircea Dinescu şi Ion Caramitru, folosindu-se din plin de ei”. „(...) Există dovezi – la care vom apela ulterior – care indică cine a ordonat retragerea trupelor armatei în cazărmi, dovezi ce răstoarnă declaraţiile «emanaţilor» în privinţa generalului Stănculescu. În realitate, Ilie Ceauşescu şi nu Stănculescu a dat acest ordin. Dimpotrivă, după instalarea «emanaţilor», Stănculescu a ordonat revenirea în stradă a unor unităţi militare”. „Tot ce s-a petrecut în România începând cu după-amiaza zilei de 22 decembrie a fost amănunţit pregătit. Cine îşi mai aminteşte exact cotele tensiunii din noaptea de 22/23 decembrie când grupul crainicilor de la televiziune care transmiteau în direct au fost lăsaţi în întuneric, fiind expuşi «teroriştilor» care «pătrunseseră» în studio? Dar momentul aducerii lui Nicu Ceauşescu, înjunghiat, în studio, spre a fi plimbat precum ursul prin faţa oamenilor? Dar discursurile «înflăcărate» ale lui N. Militaru, M. Chiţac, Sergiu Nicolaescu şi a sumedeniilor de personaje obscure care rosteau tot felul de «anunţuri importante» privitoare la seria de nenorociri? O asemenea intoxicare nu putea fi pusă la cale de oameni obişnuiţi, de necunoscători, ci doar de indivizi ultraspecializaţi în domeniu. Aceşti indivizi şi-au atins cu multă facilitate scopul şi şi-au îndeplinit rolul (rol jucat nu la comanda fostei puteri, ci a «emanaţilor») profitând de starea noastră de ignoranţă, dar şi de ineditul situaţiei. Avizi de ştiri «adevărate», după mai bine de 40 de ani de minciună, românii – puşi în faţa televiziunii «libere» – nu aveau cum să se îndoiască. Practic, în decurs de o jumătate de oră, cu toţii au trecut de la neîncrederea totală în ştirile televiziunii şi radioului, la acceptarea, cu încredere deplină, a tot ceea ce ni se prezenta. Adică, orice minciună – «împachetată» sau nu – era considerată adevăr oficial”. „Devoalând «întâmplările» se pot observa atât dimensiunile, cât şi efectele diversiunilor şi manipulării la care au apelat «emanaţii». Un întreg edificiu construit pe minciună. Foarte grav este că revenirea fără niciun motiv la violenţă s-a soldat cu câteva mii de victime. Oameni nevinovaţi – tineri şi vârstnici, civili şi militari au VITRALII - LUMINI ŞI UMBRE, an VII, nr. 26, martie – mai 2016 153 fost ucişi nu doar înaintea, ci mai ales, după instalarea la putere a «emanaţilor». Viclenia a îmbrăcat forma mârşăviei în cel mai pronunţat stil KGB-ist. Prin date şi fapte vom ilustra aceste afirmaţii pe parcursul acestei cărţi”. Pasaje selectate de Paul Carpen GL. BG. (R) VASILE MĂLUREANU: APĂRAREA ORDINII CONSTITUȚIONALE PERSPECTIVA UNUI OFIŢER DE INFORMAŢII Ne face plăcere să semnalăm apariția, la editura PACO, a volumului colegului nostru, care cuprinde articolele publicate în revista „Vitralii – Lumini și umbre” de-a lungul celor peste șase ani de existență a acesteia. Prin conținutul lor, aceste articole se constituie într-o reflectare memorialistică a unei bogate și extrem de complexe cariere profesionale. Prezentăm în cele ce urmează, ca invitație la lectură, câteva fragmente ale „Cuvântului înainte” semnat de col. (r) Filip Teodorescu, președintele ACMRRSRI, și Paul Carpen, redactor șef al revistei: „Demersul întreprins de domnul general de brigadă (r) Vasile Mălureanu este demn de cele mai înalte aprecieri. Întreaga sa viaţă profesională a fost dedicată apărării Constituţiei. Peste 30 de ani! Un drum presărat cu succese, pe care s-a angajat ca locotenent şi l-a părăsit ca general, un drum pe care, parcurgându-l, ofiţerul Vasile Mălureanu s-a format şi pe sine, dobândind o uriaşă experienţă. Ieşind din structurile active în iulie 2004, generalul Vasile Mălureanu a înţeles că este datoria sa să pună la dispoziţia celor ce vor veni experienţa sa, suita articolelor publicate până acum, reunite în această carte, fiind cea mai grăitoare expresie a acestei preocupări. 154 VITRALII - LUMINI ŞI UMBRE, an VII, nr. 26, martie – mai 2016 Prezentând publicului interesat de problematica apărării securităţii naţionale conţinutul real al activităţii Direcţiei I din Departamentul Securităţii Statului, autorul reuşeşte să atingă două ţinte subsecvente. În primul rând, demontează minciunile debitate de o propagandă virulentă, ani de-a rândul, în legătură cu activitatea Securităţii. În al doilea rând, contribuie la apărarea demnităţii şi onoarei ofiţerilor de Securitate, hărţuite şi umilite în baza unor reglementări legale (da, legale!) menite a abate atenţia de la jefuirea ţării, a crea disensiuni între diverse categorii de persoane, a timora pentru a reduce la tăcere orice persoană sau grupuri care ar fi putut acţiona pentru stăvilirea furtului cu lustru de legalitate. În mod indubitabil, cartea domnului general Vasile Mălureanu intitulată Apărarea ordinii constituționale - perspectiva unui ofiţer de informaţii reprezintă o semnificativă contribuţie la dezvoltarea unei reale culturi de securitate în rândul populaţiei României. În egală măsură, ea constituie un adevărat manual pentru toţi cei care, astăzi, au în preocupări apărarea Constituţiei şi cărora le dorim, şi pe această cale, succese deosebite în tot ceea ce întreprind. Nu putem încheia această scurtă prezentare înainte de a menţiona una dintre trăsăturile cele mai frumoase ale omului Vasile Mălureanu. Dânsul se implică energic în tot ceea ce face. În calitate de vicepreşedinte al Asociaţiei a reuşit să impulsioneze activitatea sucursalelor judeţene pe care le coordonează, aducând un suflu nou în viaţa acestora. În calitate de membru în Colegiul de redacţie al revistei „Vitralii – Lumini şi umbre”, s-a remarcat prin competenţa cu care a abordat teme deloc simple, elaborând articole bine documentate, perfect articulate, mobilizatoare. Ca un detaliu minor, dar semnificativ pentru dăruirea cu care generalul (r) Vasile Mălureanu se implică în tot ceea ce face, trebuie să subliniem perseverenţa cu care a reuşit să aducă în rândul autorilor de articole din revistă numeroase persoane din afara cercului strict al foştilor ofiţeri din structurile informative ale ţării. La fiecare nou număr, domnul Vasile Mălureanu trimite revista unor cititori interesaţi, unii dintre aceştia devenind şi colaboratori constanţi ai publicaţiei. Colonel (r) Filip Teodorescu Paul Carpen Preşedintele A.C.M.R.R.-S.R.I. Redactor-şef al revistei „Vitralii - Lumini şi umbre” VITRALII - LUMINI ŞI UMBRE, an VII, nr. 26, martie – mai 2016 155 PAGINI LITERARE1 PAUL CARPEN UŞĂ DE BISERICĂ Catedrala din Wittenberg stă neclintită, Înfăşurată în vălul negru, de catifea, al nopţii. Vântul a şuierat scurt, hoţeşte Şi-a rupt-o la fugă, Purtând sub aripă noile principii ale lui Luther, Dar şi scrâşnetul cuielor Ce se înfigeau în trupul lucios al uşii de biserică. Dinspre catedrală răzbate un vaier: E lemnul uşii sau e lemnul crucii Cel de care e ţintuită suferinţa? Grăbite, ciocanele bat piroane Toaca le răspunde tăind în felii timpul. Uşa grea plânge străpunsă de cuie Cel atârnat de cruce se stinge şoptind Tată, tată, de ce m-ai părăsit? S-a lăsat întunericul la Wittenberg. Vălul durerii e fără culoare. CURCUBEU ALB În alb sunt împletite toate culorile: Roşu-Oranj-Galben-Verde-Albastru-Indigo-Violet. ROGVAIV. Doar şapte nuanţe, care sunt în stare să picteze o lume, Tot astfel după cum din şapte note se alcătuieşte muzica Universului. 1 „Paginile Literare” cuprind contribuții ale membrilor ACMRR și ale veteranilor din serviciile de informații care au preocupări și prezențe publicistice în acest domeniu. VITRALII - LUMINI ŞI UMBRE, an VII, nr. 26, martie – mai 2016 156 Aşa este şi sufletul tău: Un curcubeu care ascunde toate culorile, de la Roşu la Violet. De la roşul furat de pe buzele înfiorate de un sărut La violetul care-ţi ţâşneşte din ochi atunci când eşti supărată. Arcuieşte-te peste existenţa mea, Îngemănare de lumini profunde, Fuior împletit din şapte viţe, Curcubeul meu alb! EMIL DREPTATE ANII MEI MAI DEPARTE Bătrânule preludiu al întâiei visări Oriunde aş fi Urci cu mine prin ani Prin văile tale râde şi-acum Copilăria mea Şi-o străjuiesc ciuturile fântânilor Ridicate spre cerul Cu fiecare arşiţă mai limpede. Când brumele coboară Peste vâlvătăile sevei Pe-ntinderea ta Se-aprind focuri mari Să lumineze anii mei mai departe. Colina de aer UITE DE-ACUM SUNT PREGĂTITE TOATE Uite de-acum sunt pregătite toate Am potcovit caii, am curăţat zarea Am mutat un izvor şi o cadă Pe unde ne trece cărarea. VITRALII - LUMINI ŞI UMBRE, an VII, nr. 26, martie – mai 2016 Cineva se mai joacă în ceaţă Căutând locul bun de popas Să pornim caii până-n lumină Prea mult n-a mai rămas, Să lăsăm câte o şoaptă pe masă Şi câte una prin cele câteva sertare E frumos pe furiş să ne-mbrace În liliac şi uitare. NICOLAE ARDELEANU METAMORFOZE Să numeri stelele, crinii să-i numeri prin parcu-n care inspirat, eu, când te-am sărutat pe umeri sărutu-n aripi s-a schimbat. Enigma fericirii noastre vreau să o aflu cătinel. Eu când te-am sărutat pe deget, sărutul s-a făcut inel. Menit e chipul tău să-nfrunte al vremii val, neabătut. Eu când te-am sărutat pe frunte Sărutul lauri s-a făcut. CONSTANTIN MATEI - IN MEMORIAM - FALSET NOCTURN Mă duc astă-seară să caut răspuns la cântece vechi, ascult uvertura la flaut, viori împletite perechi. Mă mustră tăcerea în noapte, misterul se face coşmar 157 158 VITRALII - LUMINI ŞI UMBRE, an VII, nr. 26, martie – mai 2016 şi parcă aud nişte şoapte când umblu cu gândul hoinar. Şi caut răspuns pe-o octavă, alegro distinct, în final, la întrebarea-mi rămasă firavă plutind într-un vis boreal. Şi noaptea se pierde încet lăsându-mă-n vechi uverturi. Solfegiu-i de mult un duet Cântat după vechi partituri. În zori mă întorc şi mai caut o rimă iubirii de viaţă, transcriu uvertura la flaut când zori însoriţi mă răsfaţă… GHEORGHE PRESNESCU DORINŢĂ Tu! Iubirea dă-mi-o mie, Rug şi flacără să-mi fie. S-a-nroşit de bucurie, Luna! Te-oi purta în nemurire, Tot plângând de fericire Mă sărută cu iubire, Zâna! Peste leagănul de ape Mă priveşti şi-mi eşti aproape Tu, duios să-mi pui pe pleoape, Mâna! Şi adorm visând la soare, Că ai fost… Vei şti tu oare? Într-o lume trecătoare, Una! VITRALII - LUMINI ŞI UMBRE, an VII, nr. 26, martie – mai 2016 159 DIN VIAŢA ŞI ACTIVITATEA ACMRR – SRI Sucursalele Asociației au organizat numeroase acțiuni și evenimente dedicate Zilei Naționale. Astfel:  În cadrul Sucursalei Arad a fost organizat, la poligonul de tir „Sorin Babii”, un eveniment care a cuprins concursul „Cupa rezervistului” la tragere cu pistolul și o reuniune dedicată Zilei Naționale. În același cadru a fost lansat volumul „Dialoguri incomode – Adevăr și dezinformare în revoluție” al colegului nostru col. (r) Alexandru Bochiș Borșanu.  Sucursala Argeș a organizat, în colaborare cu Asociația Română de Politică Externă (ARPE) și Muzeul Județean, un simpozion intitulat „Contribuții ale diplomației la înfăptuirea Marii Uniri”, urmat de un recital de poezie. Cu același prilej, în cadrul Sucursalei au fost acordate 30 de diplome aniversare.  Sucursala Bihor a participat, la poligonul „Dinamo”, la un concurs de tragere cu pistolul organizat de ANCMRR „Gl. Traian Moșoiu”, echipa Sucursalei, formată din 12 trăgători, situându-se pe primul loc.  Membrii Sucursalei Neamț au participat la evenimentele organizate pe plan local, între care Simpozionul intitulat „Marea Unire”, organizat la Muzeul județean de Istorie și Arheologie, precum și ceremonia și parada militară din centrul municipiului Piatra Neamț. De asemenea, au fost prezenți la ceremonia dedicată comemorării eroilor martiri căzuți în cursul evenimentelor din decembrie 1989. *  În contextul manifestărilor culturale dedicate aniversării a 157 de ani de la Unirea Principatelor, un grup de rezerviști din Sucursala Iași a participat la adunarea publică din Piața Unirii, în ziua de 24 ianuarie 2016. De asemenea, au participat la un simpozion dedicat personalității Unirii, Mihai Kogălniceanu, organizat de muzeul omonim ieșean, la care au conferențiat istorici, muzeografi și cadre didactice universitare. La Muzeul Unirii din Iași au vizionat expoziția de documente de cancelarie care pun în valoare 160 VITRALII - LUMINI ŞI UMBRE, an VII, nr. 26, martie – mai 2016 acțiunile și demersurile unioniștilor dedicate înfăptuirii actului istoric al Unirii Principatelor. *  Sucursala Bacău a marcat Ziua Culturii Naționale și 166 de ani de la nașterea lui Mihai Eminescu printr-un simpozion la care, pe lângă membrii sucursalei, a participat un numeros public. Au fost prezentate expunerile „Băcăuanii și Mihai Eminescu” (prof. univ. Dr. Ioan Cioban) și „Legătura dintre Mihai Eminescu și poporul român” (prof. Maria Ciuche). Cu aceeași ocazie, gl. bg. (r) Vasile Doroș a prezentat referirile la poetul național prezente în revista „Vitralii-lumini si umbre”, iar domnul profesor Ioan Cioban, membru de onoare al Sucursalei, a oferit participanților exemplare din revistă și pliante cuprinzând portretul lui Mihai Eminescu și poeziile „Ce-ți doresc eu ție, dulce Românie” și „Ne mustră Eminescu” (ultima aparținând poetului Bebe-Sofronie Măciucă, apărută în revista „Vitralii – Lumini și umbre” nr. 22). Evenimentul a fost urmat de o vizită la statuia poetului din parcul „Cancicov”, unde participanții au depus flori, au aprins lumânări și au citit din versurile lui Eminescu.  Ziua Culturii Naționale a fost marcată și de membrii Sucursalei Iași, care au participat la acțiunile organizate de Biblioteca Centrală Universitară „Mihai Eminescu”, Muzeul Literaturii Române și Biblioteca județeană „Gheorghe Asachi” *  În cadrul şedinţelor lunare, conducerea Sucursalei Galaţi a analizat activitatea desfăşurată în anul anterior, a evaluat acţiunile ce se impun a fi întreprinse în acest an şi a prezentat materialele trimise de conducerea Asociaţiei, inclusiv cele legate de problematica pensiilor. Cu acest prilej i-a omagiat pe membrii Sucursalei care şi-au serbat ziua de naştere/onomastică.  Pentru sărbătorirea colegilor care au împlinit vârste de 65, 70, 75, 80 de ani, Sucursala Vâlcea a organizat la 16 ianuarie a.c. un eveniment la care a participat și conducerea Direcției Județene de Informații.  Din inițiativa și cu implicarea directă a colegului nostru col. (r) Ștefan Levențiu, membru al Biroului Executiv al Sucursalei București, la sediul Asociației a fost amenajată o vitrină cu cărți ai căror autori sunt membri ai VITRALII - LUMINI ŞI UMBRE, an VII, nr. 26, martie – mai 2016 161 Asociației. Până în prezent au fost donate numeroase volume, dar organizatorii așteaptă noi contribuții de la toți colegii autori de lucrări despre rolul și statutul serviciilor și ofițerilor români de informații, de memorialistică sau beletristică.  Tot la sediul Asociației sunt expuse pe câteva panouri, fotografii cu secvențe din activitatea Sucursalei București.  Pentru al cincilea an consecutiv, un număr apreciabil de membri ai Sucursalei București au petrecut împreună revelionul 2016 în cadrul unui eveniment organizat de colega noastră lt. col. (r) Elena Rădulescu. PREZENŢI ÎN VIAŢA ŞI CULTURA CETĂŢII  În cadrul proiectului „Serata Atitudini”, Casa de Cultură „I.L. Caragiale” a municipiului Ploiești organizează periodic ample manifestări culturaleducative. Prin strădania Sucursalei Prahova a ACMRR-SRI, la evenimentul din luna ianuarie a.c. tema de dezbatere a fost „Cultura de intelligence și securitatea națională”. Au făcut prezentări privind acest subiect președintele ACMRR-SRI, colonel (r) Filip Teodorescu și redactorul șef al revistei „Vitralii – Lumini și umbre”, Paul Carpen. Expunerile au fost urmărite cu deosebit interes, fiind urmate de discuții.  La 21 ianuarie, col. (r) Grigore Predișor, președintele Sucursalei Vâlcea, a participat la simpozionul științific „Dragoș Petroșanu”, organizat în comuna Mihăești cu prilejul sărbătoririi a 101 ani de la nașterea istoricului vâlcean, pasionat cercetător al trecutului Olteniei, care s-a stins din viață la 16 octombrie 1941 luptând pe frontul de Răsărit.  La 13 februarie, col. (r) dr. Aurel V. David a prezentat conferința „Eminescu pe primul drum al destinului”, în cadrul unei reuniuni științifice organizate la Colegiul Național „Gheorghe Lazăr” de către Societatea „Rînvierea Daciei”. NOI APARIȚII EDITORIALE  Colegul nostru col. (r) Alexandru Bochiș Borșanu, membru al Sucursalei Arad este autorul unui nou volum intitulat „Dialoguri incomode – Adevăr și dezinformare în revoluție”, apărut la Editura Concordia. Lucrarea, care 162 VITRALII - LUMINI ŞI UMBRE, an VII, nr. 26, martie – mai 2016 cuprinde o serie de dialoguri și mărturii ale participanților arădeni la evenimentele din decembrie 1989, inclusiv ale autorului, este prefațată de ziaristul Sorin Ghiles, care apreciază că lucrarea „nu face lumină în privința evenimentelor vremii, dar aprinde o luminiță care cu siguranță va conta, atunci când istoria recentă va fi reflectată de istorici, cu bune și cu rele, adevărată, așa cum a fost”.  La editura Pim au apărut „Confesiunile unui ofițer superior de contrainformații militare”, semnat Erbod Nirolf, în care mr. (r) Florin Dobre, din Sucursala Argeș, dezvăluie modul în care a participat și întâmplările cărora le-a fost martor la Sibiu, în contextul evenimentelor din decembrie 1989. Lucrarea a fost lansată la 3 noiembrie 2015 la Biblioteca județeană „Dinicu Golescu”.  Colegul nostru, scriitorul și artistul plastic Vasile Pană, din Sucursala Ialomița publică la editura Helis volumul de schițe „De-a răsu' plânsu'”, care înfățișează secvențe de viață rememorate de autor în cheie umoristică, uneori autoironică. Lucrarea a apărut cu sprijinul Sucursalei Ialomița. oooOOOooo 